
Studii  şi  articole 


SFINTELE  TAINE  ŞI  IERURGIILE  ÎN  VIAŢA 
BISERICII  ŞI  A  CREDINCIOŞILOR 


După  învăţătura  Bisericii  Ortodoxe,  mântuirea  se  finalizează  în 
unirea  credincioşilor  cu  Hristos  Cel  răstignit,  şi  înviat. 

Legătura  credincioşilor  cu  Hristos  în  Biserică  este  reală,  iar  nu  o 
simplă  amintire  recunoscătoare  şi  emoţionantă.  Această  legătură  reală 
este  trăită  în  Tainele  şi  ierurgiile  Bisericii,  în  întreg  cultul  divin.  Prin 
Sf.  Taine  trecem  prin  toate  câte  a  trecut  Hristos,  repetând  sacramental 
drumul  firii  umane  asumate  de  Hristos  spre  unirea  ei  deplină  cu  firea 
dumnezeiască.  Nicolae  Cabasila  zice:  ,, întâi  de  toate,  pentru  a  ne  uni  cu 
Hristos,  va  trebui  să  trecem  prin  toate  prin  câte  a  trecut  şi  El  .  .  ,  Căci, 
într-adevăr,  noi  de  aceea  ne  şi  botezăm,  ca  să  ne  îngropăm  şi  să  înviem 
împreună  cu  El,  de  aceea  ne  şi  ungem  eu  Sf.  Mir,  ca  să  ajungem  păr¬ 
taşi  cu  El  prin  ungerea  cea  împărătească  a  îndumnezeirii  şi,  în  sfârşit, 
de  aceea  mâncăm  hrana  cea  prea  sfântă  a  Împărtăşaniei  şi  ne  -adăpăm  din 
dumnezeiescul  potir,  pentru  ca  să  ne  cuminecăm  cu  însuşi  trupul  şi  sân¬ 
gele  pe  oare  Hristos  şi  le^a  luat  din  pântecele  Fecioarei.  Aşa  că,  la  drept 
vorbind,  noi  ne  facem  una  cu  Cel  ce  s-a  întrupat  şi  s-a  îndumnezeit,  cu 
Cel  ce  a  murit  şi  a  înviat  pentru  noi11.1 

La  realizarea  deplinei  uniri  cu  Hristos  contribuie  şi  Ierurgiile,  ele  re¬ 
activând  prezenţa  lui  Hristos  dobândită  prin  Sf.  Taine  şi  creând  perma¬ 
nent  ambianţa  adecvată  pentru  urcuşul  duhovnicesc. 


1.  Caracterul  hristologic  şi  eclesiologic  al  Sf.  Taine 


înţelesul  general  al  Tainei  este  unirea  lui  Dumnezeu  cu  întreaga 
creaţie .  Această  unire  a  început  odată  cu  actul  creaţiei,  având  menirea 
să  se  desăvârşească  până  la  starea  în  care  „Dumnezeu  va  fi  totul  în  toate1* 
(I  Cor.  15,  28).  Un  loc  deosebit  în  această  Taină  atotcuprinzătoare  îl  are 
omul .  El  este  „chipul  şi  organul  principal  al  Tainei  celei  mari  şi  dina¬ 
mice  a  unirii  Logosului  cu  întreaga  -creaţie11,  întrucât  fiinţa  sa  dihoto¬ 
mică  uneşte  spiritul  cu  materia.  însă  Omul  care  a  devenit  mediul  prin 
excelenţă  al  puterii  lui  Dumnezeu  asupra  materiei  şi  a  celorlalţi  oameni 
este  Hristos.2 

Iisus  Hristos,  „Taina  lui  Dumnezeu-TatăT*  (Col.  2,  2),  „Taina  cea  as¬ 
cunsă  din  veacuri  şi  din  neamuri11  (Col.  X,  26),  este  Taina  deplinei  uniri 


1  Nicolae  Cabasila,  Despre  viaţa  în  Hristos ,  trad.  de  Prof.  Dr.  Teodor  Bodogae,  Si¬ 
biu,  1946,  p.  26—27. 

2  Pr.  Prof.  Dr.  Dumitru  Stăniloae,  Teologia  Dogmatica  Ortodoxa ,  voi.  III,  Bucureşti, 
1978,  p.  11. 

între  Creator  şi  creatură.  Hristos  este  astfel  Taina  originară  şi  atotcu¬ 
prinzătoare  a  mântuirii  noastre,  iar  toate  actele  sale  mântuitoare,  întru¬ 
parea,  botezul,  patimile,  moartea,  învierea  şi  înălţarea  la  ceruri,  sunt  şi 
ele  Taine,  ca  acte  prin  care  s-a  restabilit  comuniunea  omului  cu  Dum¬ 
nezeu.  ,, Dumnezeu  a  devenit  om  pentru  ca  omul  să  devină  dumnezeu’1, 
cum  definesc  Sf.  Părinţi  esenţa  inefabilă  a  Tainei  lui  Hristos.3 

Taina  Hristos  se  prelungeşte  în  umanitate  prin  Biserică  şi  prin  Tai¬ 
nele  ei.  Biserica  este  şi  ea  o  mare  Taină,  fiind  instituţia  divino-umană  în 
care  se  actualizează  comuniunea  cu  Dumnezeu  în  Hristos.  Taina  Bise¬ 
ricii  nu  e  despărţită  de  Taina  lui  Hristos  şi  nici  Taina  lui  Hristos  de  Taina 
Bisericii.  Aceste  două  Taine  nu  pot  fi  distinse  decât  teoretic,  pentru  că 
Hristos  Care  a  întemeiat  Biserica  rămâne  veşnic  Capul  ei. 

Precum  însă  actele  mântuitoare  ale  lui  Hristos  sunt  şi  ele  Taine, 
tot  astfel,  toate  actele  Bisericii,  Taina  ultimă,  au  caracter  de  taină,  prin 
ele  realizându-se  unirea  noastră  cu  Hristos  în  Duhul  Sfânt. 

în  înţeles  special,  „Tainele  sunt  lucrări  invizibile  ale  lui  Hristos  să¬ 
vârşite  prin  acte  vizibile,  prin  care  se  constituie  Biserica  şi  care  se  să¬ 
vârşesc  în  Biserică4*.1  Astfel,  caracterul  şi  numele  de  Taină  îl  au  şapte 
lucrări  vizibile  ale  Bisericii,  instituite  de  Mântuitorul,  prin  care  se  îm¬ 
părtăşeşte  harul  nevăzut  al  lui  Hristos  sau  Hristos  însuşi  în  acţiunile 
Sale  mântuitoare,  pentru  a  ne  face  părtaşi  de  desăvârşirea  umanităţii 
Sale  sau  de  mântuire.  Se  poate  vorbi  astfel  nu  numai  de  Taina  lui  Hris¬ 
tos  şi  de  Taina  Bisericii,  ci  şi  de  „Tadne“,  la  plural,  adică  de  Sfintele 
Taine  ale  Bisericii.  „în  acest  sens,  Apostolii  şi  urmaşii  lor,  episcopii  şi 
preoţii,  sunt  nu  numai  vestitori  ai  Tainei  lui  Hristos  (Ef.  6,  19;  Col.  4,  3), 
ci  şi  iconomi  ai  Tainelor  lui  Dumnezeu  (I  Cor.  4,  1)“5. 

Sfintele  Taine  aparţin  Bisericii  ca  acte  ale  Capului  ei,  Hristos. 
„Aceasta  înseamnă  că  pe  cât  de  sacramentală  este  Biserica,  pe  atât  de 
eclesiologice  sunt  Tainele**.6 

Dar  Tainele  nu  ne  unesc  numai  cu  Hristos.  Prin  ele  se  realizează  şi 
unirea  credincioşilor  întreolaltă  şi  de  aceea  se  poate  vorbi  de  funcţia 
unificatoare  a  Tainelor  în  cadrul  Trupului  lui  Hristos. 

2.  Viafa  în  Hristos  prin  Sfintele  Taine 

Sfintele  Taine  întreţin  viaţa  spirituală  în  cadrul  organismului  di- 
vino-uman,  Sfânta  Biserică.  Slujba  Sf.  Taine  împlineşte  mai  ales  funcţia 
harismatieă  9au  sfinţitoare  a  cultului  ortodox.7 

La  baza  învăţăturii  ortodoxe  despre  Taine  stă  încrederea  că  Duhul 
dumnezeiesc  al  lui  Hristos  poate  lucra  prin  mijlocirea  omului  asupra 


3  Pr.  Prof.  Dumitru  Radu,  Sfintele  Taine  în  viafa  Bisericii ,  în  „Studii  Teologice4, 

XXXIII  (1981),  nr.  3—4,  p.  173. 

4  Pr.  Prof.  Dr.  Dumitru  Stăniloae,  op.  cit.,  p.  14. 

5  Pr.  Prof.  Vasile  Mihoc,  Sfintele  Taine,  mijloace  de  mântuire  şi  sfinţire  a  credincio¬ 
şilor,  în  „Mitropolia  Ardealului*,  XXVIII  (1983),  nr.  7 — 8,  p.  448. 

6  Pr.  Prof.  Dumitru  Radu,  art.  cit.,  p.  193. 

7  Pr.  Prof.  Enc  Branişte,  Liturgica  specială,  Bucureşti,  1980,  p.  354. 

materiei  cosmice  în  general  şi  asupra  altor  persoane.  Nu  materia  în  sine, 
nici  cuvintele  sau  actele  săvârşite  constituie  taina  ci  „întâlnirea  în  ere* 
dinţă  a  celor  două  persoane  în  ambianţa  Bisericii  plină  de  Duhul  Sfânt 
şi  în  atingerea  trupească  între  cele  două  persoane,  odată  cu  mărturisirea 
prin  cuvinte  a  acestei  credinţe  a  lor,  a  uneia  care  săvârşeşte  Taina  şi  a 
alteia  care  o  primeşte41 .8 

Săvârşitorul  nevăzut  al  Sf.  Taine  este  Hristos,  El  fiind  izvorul  haru- 

plin  de  putere 
se  foloseşte  de 

materii,  alese  de  El  din  cele  mai  caracteristice  întreţinerii  vieţii  umane, 
ca:  pâinea,  vinul,  apa,  untdelemnul. 

Săvârşitorul  văzut  al  Sf.  Taine  este  episcopul  şi  preotul  (afară  de 
Taina  Hirotoniei).  iNevoia  unor  acte  văzute  pentru  împărtăşirea  lucrării 


lui  mântuitor.  Hristos  Însuşi  lucrează  prin  trupul  său 
asupra  trupului  nostru.  Centru  sfinţirea  trupului  nostru 


nevăzute  a  lui  Hristos  implică  şi  nevoia  unei  persoane  văzute  prin  care 
să  se  săvârşească  aceste  lucrări  tainice.8 9  Săvârşitorul  văzut  devine  în 
faţa  credincioşilor  reprezentantul  lui  Hristos  si  al  Bisericii. 


ea  iui  Hristos  in  Sf.  Taine  poate  fi  evidenţiată  atât  prin  măr¬ 


turiile  Noului  Testament,  care  prezintă  Tainele  drept  mijloace  prin  care 
credinciosul  actualizează  în  viaţa  sa  actele  mântuitoare  ale  Fiului  lui  Dum¬ 


nezeu  întrupat,  dar  şi  prin  semnificaţia  mistagogică  a  actelor  şi  rugă¬ 
ciunilor  care  alcătuiesc  slujba  lor. 

Primele  trei  Taine,  numite  ale  iniţierii  creştine,  sunt  Taine  ale  uni- 


* 


rii  depline  cu  Hristos  şi  ale  intrării  depline  în  Biserică  (Botezul,  Mir- 
ungerea  şi  Euharistia),  două,  ale  reîntăririi  în  Hristos  a  celor  bolnavi 
sufleteşte  sau  trupeşte  (Pocăinţa  şi  Maslul)  şi  două  sunt  mijloace  prin 
care  se  acordă  primitorului  fie  puterea  de  a  îndeplini  misiunea  sacerdo¬ 
tală  (Hirotonia),  fie  îndatoriri  speciale  legate  de  căsătorie  (Cununia).  1 

)  Bot ezvl) este  taina  prin  care  primitorul,  prin  întreita  afundare  în 

(MtT  28, ~ 

l  în  Hris¬ 
tos,  moare  şi  învia ză  împreună  cu  Hristos  (Rom.  6,  3 — 6),  se  îngroapă  ca 
om  vechi  şi  înviază  ca  om  nou,  îmbrăcat  în  Hristos  (Gal.  3,  27),  devine 
fiu  al  lui  Dumnezeu  după  har  şi  mădular  al  Trupului  tainic  al  lui  Hris¬ 
tos,  iertându-i-se  păcatul  strămoşesc  şi  toate  păcatele  personale  săvârşite 
până  în  acel  moment  (la  adulţi). 

Pentru  ca  să  ne  facem  şi  noi  asemenea  Lui,  Hristos  „S-a  coborât  în 
apă,  ca  să  dea  apei  puterea  umanităţii  Sale  înnoite,  pentru  ca  în  apă  să 

ne  putem  întâlni  cu  această  umanitate  înnoită  în  El  sau  cu  puterea  ei  şi 
să  ne  facem  asemenea  ei,  adică  asemenea  lui  Hristos  născut  din  Fecioară 
şi  din  Duhul  Sfânt44.10 


apă  sfinţită  şi  invocarea  numelui  persoanelor  Sfintei  Treimi 
Tâ — 20),  se  naşte  de  sus,  din  apă  şi  din  Duh  (In.  3,  3.5),  la  viaţ 


8  Pr.  Prof.  Dr.  Dumitru  Stăniloae,  op.  cit p.  8. 

9  ibidem ,  p.  28. 

IC  Idem,,  Drumul  cu  Hristos ,  Mântuitorul ,  prin  tainele  şi  sărbătorile  Bisericii  Orto¬ 
doxe,  în  „Ortodoxia4*,  XXVIII  (1976),  nr.  2,  p.  407.  id  .‘i  <.i 

Lucrarea  regeneratoare  a  lui  Hristos  asupra  celui  ce  se  botează  este 
marcata  de  actele  şi  rugăciunile  rânduielii  baptismale~ 

IHI  pnma  parte,  pregătitoare,  a  rânduielii,  numită  a  catehumena- 
tului,  cel  ce  se  va  boteza  este  smuls  din  împărăţia  întunericului  şi  din 
robia  vrăjmaşului,  la  care  renunţă  de  Duna  voie,  şi  trecut  in  Împărăţia 
luminii,  _unindu-se  cu  Hristos.  Intorcăndu-se  dinspre  apus  spre  răsărit^ 
catehumenul  face  primul  său  act  liber.  Devenit  „ostaş  al  lui  Hristos“,  el 
va  mărturisi  credinţa  lui  Hristos  şi  a  Bisericii  Saler  prin  rostirea  întreita 
a  Simbolului  niceo-constantinopolitan. 

Rânduiala  propriu-zisă  a  tainei  începe  cu  pregătirea  materiei,  sfin- 
ţindu-se  apa  gi  binecuvântăndu-se  untdelemnul  ungerii.  prehaphamale- 
Prin  sfinţire,  apa  îşi  schimbă  finalitatea,  devenind  „baia  naşterii  din  nou“ 
şi,  împreună  cu  colimvitra,  mormânt  izbăvitor  şi  maică  duhovnicească. !1 

Ungerea  prebaptismală  cu  untdelemnul  catehumenilor  la  principa¬ 
lele  organe  ale  trupului  prevesteşte  crearea  din  nou  a  celui  ce  se  va  bo¬ 
teza,  fiind  în  acelaşi  timp  semnul  milei  dumnezeieşti,  semnul  preoţiei 
universale  sau  chemare  simbolică  la  luptele  împotriva  celui  rău. 

Întreita  afundare  pe  de  o  parte  arată  temeiul  credinţei  noastre  în 
Sfânta  Treime,  iar  pe  de  altă  parte  simbolizează  cele  trei  zile  cât  a  stat 
Domnul  în  mormânt.  Afundarea  închipuie  moartea  noastră  pentru  viaţa 
în  păcat,  iar  ridicarea  din  apă,  învierea  noastră  cu  Hristos  pentru  viaţa 
cea  nouă. 

Pânza  albă  în  care  e  învelit  pruncul  la  ieşirea  din  baia  botezului 
închipuie  veşmântul  luminat  al  celor  lipsiţi  de  păcate  (ef.  Ps.  50,  8),  iar 
eshatologic,  lumina  slavei  şi  a  nestricăciunii  de  care  se  vor  bucura  drep¬ 
ţii  în  lumea  viitoare.  Făclia  aprinsă  simbolizează  lumina  spirituală  de  care 
se  face  părtaş  cel  botezat,  precum  şi  bucuria  Bisericii  pentru  un  nou  năs¬ 
cut  al  ei. 

Botezat  în  Hristos  şi  îmbrăcat  întru  El,  neofitul  va  primi  darurile 
Sfântului  Duh  prin  Taina  Mirungerii. 

Mâna  dreaptă  a  preotului  care  unge  cu  Sf.  Mir  principalele  părţi  ale 
trupului  este  într-un  fel  o  prelungire  a  mâinii  episcopului  care  a  sfinţit 
mirul  şi  constituie  în  acelaşi  timp  şi  o  punere  a  mâinilor.12 

Prin  Mirungere,  neofitul  primeşte  pecetea  apartenenţei  la  poporul 
lui  Dumnezeu,  intrând  în  noul  eon,  cel  euharistie.13  Pecetea  darului  Du¬ 
hului  Sfânt  imprimă  şi  întăreşte  chipul  lui  Hristos  în  cel  nou  botezat.  Pe¬ 
cetea  nu  este  decât  prezenţa  activă  a  Sfântului  Duh  în  creştin,  impri- 
mându-i  acestuia  un  caracter  de  sfinţenie,  de  consacrare  în  Dumnezeu. 
Arvuna  Duhului  garantează  împărtăşirea  darurilor  viitoare.  începând 

11  Pr.  Asist.  Liviu  Streza,  Botezul  în  diferite  rituri  liturgice  creştine ,  Teză  de  doc¬ 
torat  în  teologie,  Bucureşti,  1985,  p.  94. 

12  P.  Trembelas,  Dogmatique  de  l'Eglise  orthodoxe  catholique ,  t.  III,  Chevetogne, 
1968,  p.  144. 

13  P.  Evdokimov,  L'Orthodoxie,  Paris,  1978,  p.  273,  277. 

din  această  zi,  Duhul  Sfânt  în  persoană  locuieşte  permanent  în  creştin, 
care  devine  prin  trupul  şi  sufletul  său  templu  al  Duhului  Sfânt  (cf.  I  Cor. 
3,  1G).14  ) 

Se  unge  cu  Sf.  Mir  fruntea,  spre  luminarea  minţii,  pentru  înţelegerea 
legii  dumnezeieşti.  După  Sf.  Chirii  al  Ierusalimului,  aceasta  semnifică 
ştergerea  ruşinii  pe  care  o  purta  omul  pe  frunte  după  căderea  strămo¬ 
şilor  noştri.1"  Se  pecetluiesc  ochii,  pentru  a  putea  vedea  lucrările  lui 
Dumnezeu,  nările,  spre  a  deveni  mireasă  a  lui  Hristos  (cf.  II  Cor.  2, 
15),  gura,  spre  vestirea  Evangheliei  lui  Hristos,  urechile,  spre  ascultarea 
tainelor  dumnezeieşti.  Se  unge  la  piept,  ca  o  platoşă  a  dreptăţii  împo¬ 
triva  vrăjmaşului,  pecetluindu-se  inima  spre  a  arde  continuu  de  iubire 
pentru  Hristos.  Se  pecetluieşte  spatele,  spre  întărirea  puterilor  fizice. 
Mâinile,  simbolul  faptelor,  sunt  pecetluite  pentru  ca  să  rodească  fapte 
bune.  Picioarele  sunt  nhruiie  pentru  ca  viaţa  cea  nouă  să  se  desfăşoare 
pe  căile  Domnului.  Neofitul  a  primit  astfel  întreaga  armură  a  Duhului 
Sfânt  (cf.  Ef.  6,  13  şi  urm.)  spre  întărire  în  viaţa  în  Hristos.  ^ 

Mirungerea  este  inseparabilă  de  Botez.  „Căci  viaţa  în  Hristos  şi  viaţa 
in  Duhul  Sfânt  nu  sunt  două  forme  distincte  de  spiritualitate:  ele  con¬ 
stituie  aspecte  complementare  ale  aceleiaşi  căi  care  duce  la  îndumne- 
zeirea  eshatologică44.16 

4  A  treia  taină  a  iniţierii  creştine  este  Sf .  Euharistie. 

„După  ungerea  cu  Sf.  Mir  —  zice  Nicolae  Cabasila  —  ne  apropiem 
de  Sf,  Masă,  piscul  cel  mai  înalt  al  vieţii  duhovniceşti,  la  oare  odată 
ajunşi  nimic  nu  ne  mai  lipseşte  ca  să  dobândim  fericirea  dorită.  De  aceea, 
Sf.  împărtăşanie  este  taina  cea  mai  mare,  pentru  că  mai  încolo  nu  se  mai 
poate  merge,  nici  nu  se  mai  poate  adăuga  ceva44.17 

Cel  născut  la  viaţa  în  Hristos,  prin  Botez,  şi  întărit  în  această  viaţă 
prin  Mirungere,  se  uneşte  cu  Hristos,  devenind  „hristofor44,  prin  împăr¬ 
tăşirea  cu  trupul  şi  sângele  Domnului  (cf.  I  Cor.  10,  16).  Dacă  prin  Bo¬ 
tez  se  realizează  o  anumită  unire  cu  Hristos,  o  „frăţietate  sau  asemănare 
cu  Hristos44,  prin  Sf.  împărtăşanie  unirea  aceasta  ajunge  la  culme  în 
sensul  că  nu  mai  putem  face  nici  o  distincţie  între  ceea  ce  e  al  nostru 
şi  ceea  ce  e  al  lui  Hristos,  întrucât  credincioşii  devin  mădulare  ale  Tru¬ 
pului  tainic  al  cărui  Cap  este  Hristos.  „Uniţi  cu  Hristos  prin  Sf.  împăr¬ 
tăşanie  nu  încetăm  a  spori  în  adâncirea  virtuţilor  din  puterea  Botezului, 
iar  sporirea  virtuţii  include  în  ea  treptata  unire  cu  Hristos44. 18 

b  Până  la  unirea  prin  iubire  desăvârşită,  sufletul  trebuie  să  urce  dru¬ 
mul  asemănării  cu  Hristos  prin  curăţirea  de  patimi  şi  prin  virtuţi.  Pentru 
această  luptă  suntem  pregătiţi  prin  Botez.  Sf.  împărtăşanie  are  rostul  de 
a  ne  sădi  de  la  început  elanul  spre  această  iubire  desăvârşită  cu  Hristos. 


14  C.  Spicq,  La  tbeologie  pauUnienne  du  Bapteme,  în  rev.  „Questions  Liturgiques  et 
Paroissiales",  1939,  nr.  3 — 4,  p.  135 — 136, 

15  Sf.  Chirii  al  Ierusalimului,  Cateheze ,  partea  a  II-a,  trad.  de  Pr,  D.  Feciorii,  col. 
„Izvoarele  Ortodoxiei",  Bucureşti,  1945,  p.  55S. 

16  J.  Mevendorff,  I  nit  talion  â  la  theologie  hyzantine,  Paris,  1975,  p.  25. 

17  N.  Cabasila,  op.  cit.,  p.  81. 

ÎS  Pr.  Prof.  Dr.  Dumitru  Staniloae,  Drumul  cu  Hristos...,  p.  412.  ,.‘J 

De  aceea  ne  împărtăşim  prima  oară  îndată  după  Botez.  Pentru  a  ne  con¬ 
solida  şi  spori  iubirea,  ne  împărtăşim  mereu  în  cursul  vieţii,  întărindu-ne 
în  acelaşi  timp  în  lupta  pentru  desăvârşirea  noastră  morală. 

Vindecarea  sufletească  a  celor  care  prin  păcat  şi-au  pierdut  curăţia 
dobândită  prin  Botez  se  realizează  prin  Taina  Pocăinţei.  Această  Taină 
are  patru  momente  distincte:  a)  căinţa  pentru  păcatele  săvârşite  şi  dorinţa 
de  îndreptare;  b)  mărturisirea  păcatelor  în  faţa  lui  Hristos,  prin  duhov¬ 
nic  (cf.  Iac.  5,  16);  c)  îndeplinirea  canonului  de  pocăinţă;  d)  dezlegarea 
păcatelor  pe  care  o  dă  Sfântul  Duh,  prin  duhovnic,  investit  prin  hirotonie 
ca  urmaş  al  Sf.  Apostoli  (cf.  In.  20,  22 — 23). 

Sf.  Simeon  al  Tesalonicului  numeşte  Taina  Pocăinţei  „al  doilea  bo¬ 
tez",  adică  taina  curăţirii  păcatelor  prin  „baia  lacrimilor"  pocăinţei  şi  a 
refacerii  legăturii  cu  Hristos  şi  Biserica  Sa,  întreruptă  sau  slăbită  tem¬ 
porar  prin  păcat. 

Pentru  cei  chinuiţi  de  suferinţe  şi  boli,  Mântuitorul  a  rânduit  Taina 
Sf.  Maslu ,  ungerea  sfântă  „în  numele  Domnului"  (Iac.  5,  14).  Cel  bolnav 
este  uns  cu  untdelemn  sfinţit  spre  tămăduire  (cf.  Mc.  6,  13),  însoţind 
acest  act  de  lecturi  biblice  şi  rugăciuni  stăruitoare.  Prin  această  taină  se 
cere  şi  se  dobândeşte  nu  numai  tămăduire  trupească,  ci  şi  sufletească, 
prin  iertarea  păcatelor,  de  care  are  nevoie  orice  credincios. 

Prima  dintre  Sf.  Taine  care  conferă  daruri  speciale  este  Preoţia. 
Prin  actul  hirotoniei  (punerii  mâinilor),  cei  aleşi  şi  pregătiţi  sunt  inves¬ 
tiţi  în  cele  trei  trepte  de  slujire  divină:  cea  de  episcop,  preot  şi  diacon, 
păstrându-se  neîntreruptă  legătura  cu  Preoţia  lui  Hristos  şi  a  Sf.  Apos¬ 
toli,  prin  succesiunea  apostolică.  Episcopul  şi  preotul,  ca  trimişi  ai  lui 
Hristos  (In.  20,  21),  continuă  întreita  slujire  a  Mântuitorului,  ca  învăţă¬ 
tori,  sfinţitori  şi  conducători  ai  credincioşilor  pe  calea  mântuirii. 

Prin  Taina  Cununiei ,  se  binecuvintează  legătura  căsătoriei  între  băr¬ 
bat  şi  femeie,  ridicându-se  unirea  lor  la  rang  de  sfântă  taină. 

3.  Ierurgiile  în  viaţa  credincioşilor 

Ierurgiile  sunt  şi  ele  lucrări  sfinte  ale  lui  Hristos,  săvârşite  prin 
preot,  pentru  sfinţirea  şi  ajutorul  omului  în  diferite  împrejurări  şi  pen¬ 
tru  sfinţirea  firii  înconjurătoare  şi  a  lucrurilor  folositoare  vieţii  ome¬ 
neşti.  Aceste  rânduieli,  instituite  de  Biserică,  îşi  au  temeiul  în  puterea 
lăsată  de  Mântuitorul  Bisercii  Sale  de  a  îndepărta  puterile  răului,  de  a 
ocroti  şi  ajuta  pe  oameni  în  diferite  momente  ale  vieţii.  Mântuitorul  în¬ 
suşi  a  binecuvântat  elementele  din  natură,  pâinea  şi  peştele  (Mt.  14,  19), 
sau  pe  copii  (Mt.  19,  15),  a  izgonit  demoni  (Mt.  7,  22;  Mc.  3,  22  ş.a.)  şi  a 
poruncit  Sf.  Apostoli  să  binecuvânteze  casele  unde  vor  fi  primiţi  (Mt.  10, 
12). 

Creştinul  doreşte  să  întreţină  un  dialog  continuu  cu  Dumnezeu,  o 
legătură  mereu  împrospătată  prin  rugăciune  şi  împlinirea  cererilor  adre¬ 
sate  Lui.  El  nu  poate  aştepta  ca  harul  Tainelor  primite  să  se  pună  în 
mişcare  de  la  sine.  Creştinul  încearcă  acest  lucru  prin  rugăciunile  parti¬ 
culare,  care  sunt  de  fapt  „o  formă  mai  coborâtă  în  care  se  pune  în  legă- 

tură  cu  Hristos". 19  De  aceea  simte  nevoia  să  adauge  rugăciunilor  sale  pe 
cele  ale  preotului  făcute  în  faţa  sa,  acesta  fiind  persoana  investită  cu  o 
trimitere  specială  de  la  Hristos,  iar  rugăciunile  lui  se  vor  bucura  de  o  as¬ 
cultare  deosebită  din  partea  lui  Hristos.  Credinciosul  îl  simte  pe  preot  în¬ 
văluit  în  ambianţa  Bisericii.  Astfel,  el  primeşte  prin  rugăciunile  preotului 
lucrarea  lui  Hristos  în  ambianţa  Bisericii. 

Ajutorul  şi  binecuvântarea  lui  Dumnezeu  în  anumite  momente  din 
viaţă,  mijlocite  prin  ierurgii,  ne  vin  obiectiv  de  la  Hristos.  De  aseme¬ 
nea,  prin  ierurgii  se  reactivează  prezenţa  lui  Hristos  aflată  în  noi  de  la 
primirea  Tainelor. 

Ierurgiile  au  un  loc  de  mijloc  între  Taine  şi  rugăciunile  individuale 
ale  credinciosului.  Ele  „susţin  mereu  vie  legătura  credinciosului  cu  Bise¬ 
rica;  susţin  conştiinţa  că  Hristos  e  în  noi  mai  deplin  când  ţinem  legătura 
vie  cu  Biserica".20 

După  scopul  lor,  ierurgiile  sunt:  a)  exorcisme  —  rugăciuni  de  iz¬ 
gonire  a  demonilor  şi  a  oricărei  înrâuriri  a  celui  rău;  b)  curăţiri  şi  dezle¬ 
gări;  c)  binecuvântări  —  rugăciuni  de  cerere  a  ajutorului  dumnezeiesc; 
d)  sfinţiri  —  binecuvântări  mai  solemne  prin  care  persoane  sau  lucruri 
sunt  scoase  din  uzul  comun,  pentru  a  se  folosi  în  scopuri  sfinte. 

După  obiectul  sau  destinaţia  lor,  ele  sunt  de  două  feluri:  a)  cele  care 
se  referă  la  persoane  şi  b)  cele  care  se  aplică  la  lucruri. 

Prin  ierurgii,  deci,  puterea  şi  acţiunea  curăţitoare  şi  sfinţitoare  a  Bi¬ 
serici  se  revarsă  nu  numai  asupra  omului,  ci  şi  asupra  întregii  creaţii, 
scoţând-o  de  sub  blestem  şi  sfinţind-o.  Natura  neînsufleţită,  care  a  su¬ 
portat  şi  ea  căderea,  este  readusă  la  sfinţenie,  redevenind  un  mediu  priel¬ 
nic  pentru  traiul  şi  mântuirea  omului.  De  aceea  s-a  vorbit  despre  carac¬ 
terul  (pan)cosmic  al  rugăciunilor  ortodoxe:  „prin  ierurgii,  sfera  de  in¬ 
fluenţă  a  rugăciunilor  cultului  ortodox  se  extinde  dincolo  de  persoana 
omului  şi  tinde  să  îmbrăţişeze  întreaga  lume  creată".21 

* 

Iată,  pe  scurt,  rolul  Sf.  Taine  şi  a  Ierurgiilor  în  viaţa  Bisericii  şi  a  cre¬ 
dincioşilor. 

Biserica  nu  poate  exista  fără  Taine  şi  nici  Tainele  în  afara  Bisericii. 

Prin  harul  mântuitor  pe  care-1  împărtăşesc  Sf.  Taine,  ele  ne  nasc  şi 
ne  întăresc  în  viaţa  în  Hristos,  unindu-ne  tot  mai  desăvârşit  cu  El.  Ierur¬ 
giile  ne  mijlocesc  binecuvântarea  şi  ajutorul  lui  Dumnezeu,  reactivează 
în  fiinţa  noastră  harul  Sf.  lame  şi  creeaza  mediul  prielnic  câştigării  mân¬ 
tuirii. 

Pr.  pro/.  Dr.  Liviu  Streza 


19  Idem,  Sfintele  Taine  fi  ierurgiile  bisericefti,  în  „Ortodoxia",  XXXVII  (19S5),  nr. 
3,  p.  453. 

20  Ibidem,  p.  453. 

21  Pr.  Prof.  Ene  Branişte,  op.  cit.,  p.  439 — 440. 

BIZANŢUL  ŞI  APUSUL  ÎN  SECOLUL  AL  VIII-LEA* 

Secolul  al  VlII-lea  a  rămas  în  conştiinţa  Bisericii  ca  secolul  unor 
mari  tulburări  şi  frământări,  cauzate  de  încercarea  unor  împăraţi  de  a 
înlătura  cultul  icoanelor,  „Răsăritul  bizantin  devenind  singura  regiune  a 
lumii  creştine,  unde  problema  icoanelor  a  dat  naştere  unei  dispute  teo¬ 
logice  care  a  durat  mai  mult  de  un  secol".* 1 2  Desigur  că  pentru  acest  fapt 
există  raţiuni,  atât  istorice  cât  şi  psihologice.  Astfel,  pe  de  o  parte,  pie¬ 
tatea  creştină  a  ţărilor  care  vorbeau  greceşte,  era  statornicită  într-o  tradi¬ 
ţie  în  care  imaginea  religioasă  avea  în  mod  necesar  un  loc  cultic,  iar  pe 
de  altă  parte,  comunităţile  creştine  din  Siria  şi  Armenia,  fără  a  fi  tot¬ 
deauna  ostile  faţă  de  icoane,  nu  aveau  o  înclinaţie  naturală  de  a  le  face 
obiect  al  cultului,  ci  le-au  considerat  pur  şi  simplu,  în  aspectul  lor  di¬ 
dactic,  drept  simple  ilustrări  ale  textului  biblic.23 

E  posibil  ca  ambele  tendinţe  să  fi  continuat  să  coexiste  paşnic  în  ca¬ 
drul  aceleiaşi  Biserici,  dacă  decretele  împăraţilor  iconoclaşti  n-ar  fi  pus 
problema  într-un  mod  radical,  forţând  astfel  pe  teologi  să  elaboreze  prin¬ 
cipii  proprii  iconoclasmului  şi  iconoduliei.  Iconoclasmul  —  ultima  erezie 
izvorâtă  din  monofizitism  — ,  avea  o  dimensiune  hristologică,  fapt  vizibil 
de  la  începutul  disputelor,  dar  numai  de-a  lungul  celei  de  a  doua  jumă¬ 
tăţi  a  secolului  al  VlII-lea,  au  fost  utilizate  formule  hristologice  în  respin¬ 
gerea  argumentelor  pe  care  le  invocau  iconoclaştii. 

In  Răsărit,  iconografia  ortodoxă  a  luat  un  avânt  deosebit  începând 
cu  Justinian.  Astfel,  în  cadrul  noului  stil  arhitectonic  care-şi  face  apa¬ 
riţia  acum,  —  stilul  bizantin  — ,  având  drept  caracteristică  specifică  „cu¬ 
pola",  care  simboliza  cerul  cu  harurile  dumnezeieşti,  a  fost  amplificată 
„friza"  capadociană,  cu  scene  în  serie  şi  în  mişcare,  iar  mai  târziu,  în  se¬ 
colul  VII,  a  apărut  şi  „friza"  Acatistului  Maicii  Domnului.  Totodată,  s-au 
înmulţit  şi  icoanele  portative  şi  praznicarele,  care  erau  oferite  credincio¬ 
şilor  pentru  a  fi  sărutate.  La  bază  stătea  concepţia  că  unele  sfinte  icoane 
sunt  „făcătoare  de  minuni",  prin  puterea  sfântului  respectiv.215 

în  lucrarea  de  faţă,  vom  căuta  să  surprindem  etapele  principale  ale 
disputei  iconoclaste  şi  soluţionarea  ei  la  Sinodul  VII  ecumenic,  de  la  Ni- 
ceea  din  787,  iar  apoi  vom  prezenta  situaţia  Apusului  în  secolul  al 
VlII-lea,  insistând  asupra  apariţiei  şi  dezvoltării  Imperiului  carolingian 
şi  asupra  a  tot  ceea  ce  a  însemnat  acest  eveniment  pentru  Răsărit  şi 
Apus. 


*  Lucrare  de  Seminar,  susţinută  în  cadrul  cursurilor  de  doctorat,  la  catedra  de  Bi¬ 
zantinologie,  sub  îndrumarea  Pr.  Prof.  Dr.  Mircea  Păcurariu,  care  a  dat  şi  avizul  pentru 
tipărire. 

1  John  Meyendorff,  Christ  in  Eastcrn  christian  thought,  cap.  9,  Vision  o/  the  invi- 
sible:  the  iconoclastic  crisis,  Corpus  Books:  Washington  —  Cleveland,  1969,  p.  132. 

2  a  Ibidem. 

2  b  Cf.  Ioan  Rămureanu,  Milan  Şesan  şi  Teodor  Bodogae,  Istoria  bisericeasca  univer¬ 
sală,  Mânuşii  pentru  Institutele  teologice,  voi.  I  (1 — 1054),  Ed.  a  Il-a,  revăzută  şi  comple¬ 
tată,  Bucureşti,  1975,  p.  308. 


STUDII  Şl  ARTICOLE 


11 


I.  Evoluţia  disputei  iconoclaste  de  la  împăratul  Leon  al  Ilî-lea 

Isaurul  la  împărăteasa  Irina. 

* 

■v 

a)  Studierea  originii  şi  evoluţiei  mişcării  iconoclaste  prezintă  mari  di¬ 
ficultăţi,  în  primul  rând  datorită  insuficienţei  izvoarelor.  Toate  lucrările 
iconoclaste ,  decretele  imperiale,  actele  sinoadelor  din  745  şi  815,  precum 
şi  tratatele  teologice  ale  „ spărgătorilor  de  icoarre“  (cum  erau  denumiţi  ico¬ 
noclaştii  n.n.),  nu  s-au  păstrat,  fiind  probabil  distruse.  Literatura  icono¬ 
clastă  nu  ne  este  cunoscută  decât  prin  intermediul  unor  scurte  extrase, 
consemnate  în  lucrările  teologilor  iconoduli.3 

în  ce  priveşte  motivele  care  i-au  determinat  pe  împăraţii  iconoclaşti 
să  lupte  împotriva  icoanelor,  istoricii  discută  încă  în  contradictoriu.  Sim¬ 
pla  lor  apartenenţă  răsăriteană  sau  semitică,  distinctă  de  cea  elenică,  nu 
este  suficientă  pentru  a  explica  rigoarea  şi  chiar  fanatismul  eu  care  au 
căutat  să  distrugă  practicile  cele  mai  bine  stabilite  ale  Bisericii  greceşti.4 5 
Apoi,  războiul  pe  care-1  purtau  în  mod  constant  împotriva  islamului  ico¬ 
noclast,  sensibilitatea  lor  faţă  de  reproşurile  de  idololatrie  făcute  creşti¬ 
nilor  bizantini  de  către  musulmani,  care  se  considerau  pe  ei  înşişi  ca  re¬ 
prezentanţii  unei  religii  pure,  pretenţiile  cezaco-papiste  radicale,  care 
l-au  determinat  pe  Leon  al  III-lea  să-şi  ia  titlul  de  ,,rege  şi  prcotV 
iar  pe  fiul  său  Constantin  l-au  condus  să  lupte  împotriva  monahismului, 
ca  nucleu  al  nonconformismului  creştin,  au  constituit  desigur  raţiuni  mai 
importante  pentru  opoziţia  lor  faţă  de  icoane,  decât  considerentele  de  or¬ 
din  naţional  şi  cultural. 

Nu  putem  nega,  de  asemenea,  nici  influenţa  pe  oare  a  putut-o  exer¬ 
cita  asupra  împăraţilor  anumite  tendinţe  protoiconoclaste  izolate,  apă¬ 
rute  în  diferite  zone6  şi  considerate  ca  antecedente  ale  marii  dispute  din 
sec.  VIII — IX,  precum  şi  semnificaţia  unor  acţiuni  iconofobe  iniţiate  de 


3  Astfel,  decretul  sinodului  iconoclast  din  754  .1  fost  păstrat  într-o  forma  incompletă 
î:i  actele  Sin  o  Hui  VII  ecumenv’,  iar  hotărârea  sinodului  din  815  a  fost  descoperită  munţii 
•  lin  tri-tatelc  patriarhului  NIchifor.  Mii  consemnam  faptul  ca  o  seric  de  fragmente  din  li¬ 
teratura  iconoclastă  sunt  în  erate  în  tratatele  polemice  şi  tcolog’ce  ale  rnor  apărători  înfo¬ 
caţi  a:  icoanelor,  cu  in  a  fost  Sf.  Ioau  Damaschin  şi  Sf.  Teodor  Studitul.  (Cf.  A.  A.  Vasi- 
jjv,  Histoirc  de  VEmpire  byzantin,  Tradmt  du  russe  par  P.  Brodln  et  A.  Bourguina,  t.  I 
(524 — 1081),  Paris,  Editions  A.  Picard,  1932,  p.  333. 

4  Cercetători  atât  mai  noi  cât  şi  mai  vechi,  au  subliniat  ca  briziîeii  iconoclaşti  erau  de 
origine  anatoliana:  „isaurienii"  Leon  al  III-lea  (717 — 741)  şi  Constantin  al  V-lei  (741 — 775), 
armeanul  Leon  al  V-lea  (813 — 820)  şi  frigienii  (dinastia  amoriană),  Mihail  II  Rangabe  (820 — 
329)  şi  Teofil  (829 — 842).  (A.  A.  Vasiliev,  op.  cit.,  p.  311 — 313;  P.  Lemerle,  Biz  nţul  şi 
originile  civilizaţiei  noastre ,  în  , .Literatura  Bizanţului",  antologare,  traducere  şi  prezentare 
de  N.  S.  Tannşoca,  Bucureşti,  1972,  p,  42;  G.  Ostrogorsky,  Storia  dell *  impero  bizantino; 
Lorino,  1972,  p.  188,  n.  43;  Pr.  drd.  Vasile  Muntean,  / conoclasrrt'A  bizantin  (sec.  VIII — LV), 
t;;  lumina  noilor  cercetări,  în  „Biserica  Ortodoxa  Română“,  an.  Cil,  (1934),  nr.  8 — 10, 
p.  685,  n.  11.  Vezi  şi  Ch.  Diehl,  Lcs  empereur>  iconoclastes ,  în  „ Histoire  des  Moycn  ages*, 
t.  III,  Pari;,  1936,  p.  249—289. 

5  Vasilevs  Ke  ierevs  —  Cf.  Epistola  către  papa  Grigorie  II,  citat  în  răspunsul  ultim, 
Jaffe-Wattembnch,  Regeşte  Po?it.  Rom.,  2 182  la  John  Meyendorff,  op.  cit.,  p.  132 — 133, 
n.  1;  P.  L,  t.  89,  col.  521  (împerator  sum  et  sacendosM). 

6  Vezi  pe  larg  la  A.  A.  Vasiliev,  op.  cit.,  p.  327 — 329;  N.  Iorga,  Les  orig’nes  de 
hconoclasme,  în  „Bulletin  de  la  Section  historique  de  L Academie  Roumaine",  t.  XI,  Buca- 
rest,  1924,  p.  147—160. 

califii  arabi,  la  începutul  secolului  VIII.7  Bizantinologul  francez  L.  Brehier 
a  atras  atenţia  într-un  mod  cu  totul  deosebit,  asupra  faptului  că,  icono¬ 
clasmul  comportă  două  probleme  distincte  şi  deosebite  şi  anume,  în  p  *i- 
mul  rând  problema  care  se  discută  de  obicei,  adică  cea  despre  cultul  icoa¬ 
nelor,  iar  în  al  doilea  rând  problema  legalităţii  artei  religioase,  adică  dacă 
era  îngăduit  sau  nu  să  se  recurgă  la  artă  pentru  a  ilustra  realităţi  supra¬ 
naturale,  iar  artistul  avea  oare  dreptul  să-şi  reprezinte  în  lucrările  sale 
sfinte  pe  Sfânta  Fecioară  şi  pe  lisus  Hristos?  în  felul  acesta,  L.  Brehier, 
ridică  problema  influenţei  iconoclasmului  asupra  artei  bizantine.8 

Trebuie  să  menţionăm,  de  asemenea,  şi  unele  influenţe  directe, 
concrete,  exercitate  de  ereziarhi,  precum:  Constantin  de  Nacoleia,  Tema 
de  Claudiopolis,  Teodosie  al  Efesului  şi  renegatul  Beser.  Apoi,  vizita 
pe  care  o  face  la  Constantinopol,  în  726,  Genesios  —  şeful  pavlieienilor 
— ,  nu  va  fi  rămas  fără  efect  asupra  intenţiilor  iconoclaste  ale  împăra¬ 
tului.9  Nu  omitem,  de  asemenea,  dintre  motive,  nici  răspândirea  impre¬ 
sionantă  a  imaginilor  şi  adorarea  —  nu  odată  —  fetişistă  a  lor.  Dar  în 
loc  ca  împăraţii  să  înlăture  excesele  condamnabile,  s-a  ajuns  la  negarea 
îndreptăţirii  iconoduliei.  Observăm,  deci,  că  la  baza  controversei  icono¬ 
claste,  mai  precis  la  originea  ei,  stau  diverşi  factori:  istorici,  politici, 
teologici,  sociali,  economici  şi  culturali,  iar  încercarea  de  a  o  explica  ex¬ 
clusiv  doar  prin  raţiuni  de  un  anumit  gen,  este  imposibilă.  Totuşi,  în 
stadiul  actual  al  concentrărilor,  considerăm  că  esenţa  problemei  trebuie 
căutată  şi  în  domeniul  doctrinal,  religios,  în  vederea  limpezirii  ei  defi¬ 
nitive. 

Iniţiatorul  mişcării  iconoclaste  a  fost  împăratul  Leon  al  III-lea  Isau- 
rul  (717 — 741),  cel  care  între  anii  717 — 718  respinsese  cu  succes  pericu¬ 
loasele  atacuri  ale  arabilor  îndreptate  asupra  Constantinopolului.10  Pri¬ 
mii  ani  de  domnie,  Leon  îi  consacră  respingerii  duşmanilor  externi  şi 
consolidării  tronului,  şi  nu  au  fost  marcaţi  prin  nici  o  măsură  restric¬ 
tivă  privitoare  la  icoane.  începând  cu  anul  725,  potrivit  afirmaţiei  lui 
Teofan,  împăratul  „începe  să  vorbească  despre  distrugerea  Sfintelor 
icoane  cinstite  de  toţi".11  Chiar  în  acelaşi  an,  întâmplându-se  un  cutre¬ 
mur  şi  o  erupţie  vulcanică  la  N. — E.  de  insula  Creta,  Leon,  împreună  cu 
renegatul  Beser,  interpretază  această  urgie  ca  o  pedeapsă  divină,  de¬ 
terminată  de  iconolatrie,  şi  se  declară  deschis  împotriva  venerării  icoa¬ 
nelor. 

Primul  conflict  iconoclast  a  izbucnit  cu  ocazia  distrugerii  icoanei 
(mozaic)  lui  Hristos  aflată  deasupra  Porţii  de  bronz  din  Constantinopol, 
ocazie  cu  care  un  grup  de  femei  au  ucis  pe  funcţionarul  Iovian,  însărci¬ 
nat  să  îndeplinească  ordinul  împăratului.  Văzând  intransigenţa  şi  nemul- 


7  A.  Grabar,  L'iconoclasme  byzantin.  Dossier  archeologique,  Paris,  1957,  p.  104 — 10S 
şi  N.  Iorga,  Ilistoire  de  la  vie  bizantine ,  voi.  II,  Bucureşti,  1934,  p.  34 — 35. 

S  L.  Brcher,  La  querelle  des  images,  Paris,  1904,  p.  3 — 4. 

9  A.  Grabar,  op.  cit.,  p.  141;  Nina  Garsoien,  Byzantine  Heresy.  A.  Reinterpretation , 
in  „ Dumbarton  Oaks  Rapcrs* ,  25,  Washington  D.  C.,  1971,  p.  97. 

10  C.  Bihlmeyer  —  H.  Touchle,  Histoire  de  l-Eglie,  t.  II.,  L'Eglise  chretiente ,  Tra- 
duit  par  Marcel  Grandclatidon,  Casterman — Paris — Tournai,  1963,  p.  99. 

1 1  Theophanes,  etl.  De  Boor,  p.  404,  la  A.  A.  Vasiiiev,  op.  cit .,  p.  342. 

ţumirea  poporului  din  Constantinopol  şi  Asia  Mică,  împăratul  şi-a  dat 
seama  că  a  mers  prea  departe  şi  a  încercat  să  câştige  de  partea  sa  pe 
patriarhul  Constant  inopoluhii ,  Gherman  şi  pe  papa  Grigorie  al  II-lea,  dar 
ambii  s-au  declarat  defavorabili  politicii  împăratului.  Ba  mai  mult,  in 
Grecia  şi  în  insulele  Mării  Egee,  a  izbucnit  o  răscoală  în  favoarea  cul¬ 
tului  icoanelor  (în  727),12  mişcare  care  a  fost  rapid  înăbuşită  de  împărat. 

Vrând  să  dea  impresia  că  acţionează  legal,  Leon  a  întrunit  la  17  ia¬ 
nuarie  730,  un  fel  de  sinod  —  de  fapt  era  un  sfat  al  senatorilor  şi  ai  ce¬ 
lorlalţi  demnitari  ai  statului  şi  ai  Bisericii  — ,  cu  scopul  de  a-i  câştiga  pen¬ 
tru  planurile  sale  iconoclaste.  Cu  acest  prilej,  a  fost  promulgat  un  edict 
contra  icoanelor,13  care  a  fost  semnat  de  toţi  cei  prezenţi,  în  afară  de  pa¬ 
triarhul  Gherman,  care  în  prezenţa  celor  invitaţi  la  această  mare  adu¬ 
nare,  a  afirmat  că  împăratul  face  o  enormă  greşeală.  Patriarhul  a  fost  de¬ 
pus  şi  constrâns  să  se  retragă,  în  locul  lui  fiind  ales  Anastasie,  ucenicul  şi 
singhelul  patriarhului,  care  a  consimţit  să  semneze  edictul.  Astfel,  de¬ 
cretul  împotriva  icoanelor  era  alcătuit  nu  numai  în  numele  împăratului, 
ci  şi  în  numele  Bisericii,  fiindcă  era  sancţionat  prin  semnătura  patriar¬ 
hului,  iar  acest  fapt  era  de  mare  importanţă  pentru  Leon.  Ca  urmare  a 
acestui  edict,  împăratul  porunceşte  să  fie  înlăturate  icoanele  —  care 
nu  au  suflare,  viaţă  — ,  şi  înlocuite  cu  o  ,, cruce,  gloria  tuturor  ortodoc¬ 
şilor".14 

Ultimii  ani  de  domnie  a  lui  Leon  sunt  slab  ilustraţi  de  izvoare  în 
ceea  ce  priveşte  modul  cum  a  decurs  persecutarea  icoanelor.  Un  ecou  al 
politicii  ostile  a  lui  Leon,  găsim  în  cele  trei  tratate  celebre  ale  Sf.  loan 
Damaschin,  întitulate  ,, împotriva  celor  ce  dispreţuiesc  icoanele",  care, 
după  cum  bine  ştim  a  trăit  pe  vremea  primului  împărat  iconoclast,  în 
afara  imperiului  bizantin,  pe  teritoriul  caTifatului  arab.15 

Sub  energicul  fiu  al  lui  Leon  al  IlI-lea,  Constantin  al  V-lea  Copro- 
nimul  (741 — 775),  persecuţia  iconoclastă  s-a  accentuat  pregnant  în  Ră¬ 
sărit.  Crescut  de  tatăl  său  conform  unor  principii  riguroase.  Constantin 
a  urmat  o  linie  politică  iconoclastă  hotărâtă.  Primii  doi  -ani  de  domnie 
a  lui  Constantin  s-au  caracterizat  pr intr-o  luptă  susţinută  împotriva  cum¬ 
natului  său  Artavasde,  care  s-a  pus  în  fruntea  unei  revolte  favorabile  icoa¬ 
nelor.16  Artavasde  reuşi  să-l  oblige  pe  Constantin  să  părăsească  capitala, 
iar  poporul  îl  proclamă  împărat,  în  timpul  anului  în  care  Artavasde  a  con¬ 
dus  imperiul,  cultul  icoanelor  a  fost  restabilit.  Până  la  urmă,  Constantin 
reuşeşte  să-l  înlăture  pe  cumnatul  său  de  pe  tron  şi  pedepseşte  aspru  pe 
autorii  mişcării.  Dar  mişcarea  lui  Artavasde  i-a  demonstrat  lui  Constan¬ 
tin,  cât  de  uşor  se  putea  restabili  cultul  icoanelor  în  împrejurări  favora- 


12  Ch.  Diehl,  Histoirc  de  VEmpire  byzanthi,  Paris,  1934,  p.  72. 

13  Foarte  probabil  că  acest  sinod  s-a  limitat  sa  pună  in  vigoare  decretul  din  725,  sau 
726  (Cf,  F.  Gabrol  —  H.  Leclercq,  Dictionaire  d* Atc be oloaie  Ckretiennc  et  de  Liturgie , 
t.  VII  (I),  Paris,  1926,  col.  24S. 

14  A.  Grabar,  o\p.  cit.,  p.  130 — 132. 

15  Două  dintre  aceste  tratate  au  fost  scrise  după  cât  se  pare  în  epoca  lui  Leon,  iar 
asupra  datei  scrierii  celui  de  al  treilea  tratat  cercetătorii  nu  s-au  pronunţat  în  mod  pre¬ 
cis  (Cf.  A.  A.  Vasiliev,  op.  cit.,  p.  343).  In  legătură  cu  Sf.  Ioan  Damaschin  vezi  şi  biblio¬ 
grafia  recomandată  de  C.  Bihlemeyer  —  H,  Touchle,  op.  cit.,  p.  356. 

16  Ch.  Diehl,  HUtoire  .  .  p.  74. 

bile,  de  aceea,  el  s-a  gândit  atunci  să  întreprindă  anumite  demersuri  mai 
hotărât,  cu  scopul  de  a  intări  ideile  şi  concepţiile  iconoclaste  în  conştiinţa 
maselor. 

Cu  această  intenţie,  împăratul  s-a  hotărât  să  convoace  un  sinod,  ca 
să-şi  întemeieze  bazele  unei  politici  iconoclaste,  să  o  sancţioneze  şi  cu 
ajutorul  ei  să  creeze  în  conştiinţa  poporului  certitudinea  că  măsurile  sale 
erau  legitime. 

In  754  s-a  întrunit  pseudo-sinodul  din  palatul  Kieria,  situat  pe  lito¬ 
ralul  asiatic  al  Bosforului,  în  faţa  Constantinopolului,17  la  care  au  parti¬ 
cipat  circa  338  de  episcopi.  Deşi  a  fost  desemnat  de  iconoclaşti  ca  „ecu¬ 
menic",  la  sinod  nu  a  participat  nici  un  patriarh,  deoarece  scaunul  pa¬ 
triarhal  din  Constantinopol  era  vacant,  cei  din  Antiohia,  Alexandria  şi 
Ierusalimul  refuzaseră  să  participe,  iar  legaţii  papei  se  abţinuseră  de  ase¬ 
menea  să  apară  la  şedinţe. 

Din  dorinţa  împăratului,  iconoclasmul  a  fost  aprobat  iar  cultul  icoa¬ 
nelor  declarat  ca  „lucrare  a  diavolului  şi  nouă  idolatrie". ,K  El  a  autorizat  o 
singură  icoană  şi  anume  reprezentarea  pâinii  şi  vinului  din  Sf..  Euharis¬ 
tie,  interzicând  confecţionarea,  venerarea,  posedarea  sau  tăinuirea  icoa¬ 
nelor.19  S-au  alcătuit  multe  anateme,  care  au  fost  pronunţate  împotriva 
mai  multora.  Intre  cei  vizaţi  s-a  numărat  patriarhul  Gherman  etichetat 
ca  „cinstitor  al  lemnului"  şi  Sf.  Ioan  Damaschin,  „Mansurui",  etichetat  şi 
el  ca  „duşman  al  imperiului,  învăţător  al  nelegiuirii  şi  eretic  al  Scrip¬ 
turilor".20 

Hotărârile  sinodale  au  fost  executate  fără  milă  de  către  împărat, 
persecuţia  icoanelor  devenind  de  o  intensitate  deosebită.  Pretutindeni, 
icoanele  au  fost  luate  din  biserici,  adeseori  distruse,  iar  picturile  murale 
şi  mozaicurile  au  fost  acoperite  cu  var  sau  înlocuite  cu  scene  profane 
(copaci,  păsări,  scene  de  vânătoare,  etc.).21  în  această  perioadă  de  grea 
încercare,  călugării  au  fost  aproape  singurii  care  au  avut  curajul  să  re- 


17  Cf.  G.  O.trogorsky,  Stutlien  // r  Geu'h'cbtc  des  byramimschen  Bildesstrcites,  Bres- 
lau,  1929,  p.  14,  n.  1. 

18  C.  iiihlmeyer  —  H.  Tou  hlc,  op.  p.  ICO. 

19  împărat:  I  refuză  de  r$;  menea  titlul  ele  „Născătoare  de  Dumnezeu"  Fecioarei  Maria, 

cultul  slinţilor,  ai  relicvelor  şi  crucci,  f î în .1  pe  drept  cuvânt  taxat  de  unii  cercetători  ca 

monofizit  (Cf.  R.  Jcnkirs,  li xzuiilikm:  —  The  Imperial  Centurie s  ad  610  to.  1071,  Lon- 
efon,  1966,  p.  74). 

Hotărârea  Sinodului  iconoclast  din  754,  consemnată  in  actele  Sinodului  VII  Ecume¬ 
nic  —  poate  nu  în  întregime  şi  cu  câteva  modificări  — ,  condamnă  definitiv  cultul  icoa¬ 
nelor  şi  afirma  printre  a  tele  următoarele:  „Sprijinindu-ne  pe  Sfintele  Scripturi  şi  pe  Sf. 
Părinţi,  declarăm  unanim  în  ruinele  Sf.  Treimi  că:  va  fi  respinsă,  îndepărtată  şi  stârpită 
cu  ocările  Sf.  Biserici,  odcc  icoana  făcută  din  orice  material,  prin  lucrarea  blestemată  a 
pictorilor.  Oricine  va  mdră/ni  pe  viitor  să  confc  ţioneze  asemene i  lucru  sau  să-l  venereze, 

sau  să-l  prezinte  într-o  biserică  sau  într-o  casă  privată,  sau  să-l  posede  in  secret,  dacă  e 
episcop,  preo;  sau  d  acon  să  fie  depus,  dacă  e  călugăr  sau  laic,  anatema  să  fie,  şi  va  că¬ 
dea  sub  loviţi  rile  veacului  ca  duşman  al  lui  Dumnezeu  şi  ca  duşman  al  învăţăturilor  trans¬ 

mise  de  Sf.  Părinţi4*  (Cf.  A.  A.  Vasiliev,  op.  cit.,  p.  345). 

20  Mansi,  t.  XIII,  p.  323,  327,  346,  355,  la  A.  A.  Vasiliev,  op.  cit.,  p.  346. 

21  Astfel,  intr-un  izvor  se  relatează  că  Biserica  Sf.  Fecioară  Vlaherne,  din  Constanti¬ 
nopol,  a  fost  privată  de  splendoarea  ei  iconografică,  fiind  transformată  intr-o  „livadă  şi 
colivie  mare"  (Vita  Stephand  junior  j,  în  P.G.,  t.  100,  col.  112C). 

ziste  împotriva  acestui  despotism  brutal.  Constantin  al  V-lea  s-a  dove¬ 
dit  de  o  .intransigenţă  extremă  în  privinţa  mănăstirilor,  dezlănţuind  o  acerbă 
cruciadă  împotriva  călugărilor,  începând  cu  anul  76 L  Călugării  erau  bat¬ 
jocoriţi  în  mod  barbar,  iar  numeroase  mănăstiri  au  fost  transformate 
în  cazărmi  şi  arsenale,  iar  bunurile  lor  confiscate.22  Grupuri  de  călugări, 
din  cauza  persecuţiilor  au  emigrat  în  Apus,  iar  alţii  spre  ţărmurile  nor¬ 
dice  ale  Pontului  Euxin,  spre  insula  Cipru  precum  şi  spre  Coastele  Siriei 
şi  Palestinei. 

Fiul  şi  urmaşul  lui  Constantin  al  V-lea,  Leon  al  IV-lea  Haz  arul 
(775 — 780)  se  arată  puţin  mai  indulgent,  dacă  e  să-l  comparăm  eu  pe¬ 
rioada  lui  Leon  al  III-lea  sau  cu  cea  a  tatălui  său.  Astfel,  călugării  fugiţi 
şi  exilaţi  au  putut  să  se  întoarcă  înapoi,  deşi  legile  penale  s-au  menţinut 
în  continuare,  iar  în  caz  de  denunţ,  ele  intrau  în  vigoare.  în  timpul  scur¬ 
tei  sale  domnii,  Leon  nu  s-a  manifestat  ca  un  iconoclast  fanatic.  E  foarte 
probabil  să  fi  fost  influenţat  intr-o  oarecare  măsură  de  tânăra  sa  soţie 
Irina,  o  ateniană,  recunoscută  pentru  credincioşia  sa  faţă  de  cultul  icoa¬ 
nelor,  spre  care  toţi  cinstitorii  sfintelor  icoane  îşi  îndreptau  privirile 
pline  de  speranţe.  Atitudinea  moderată  a  împăratului  în  disputa  icoa¬ 
nelor,  ia  fost  perioada  de  trecere  necesară  între  măsurile  drastice  ale  lui 
Constantin  -al  V-lea  şi  restabilirea  cultului  icoanelor  sub  Irina.23  în  anul 
780,  împăratul  Leon  a  murit  subit  şi  astfel  s-a  încheiat  prima  perioadă 
iconoclastă. 


Această  femeie  ambiţioasă  şi  dotată,  —  devenită  regentă  datorită 
faptului  că  fiuil  ei  Constantin  a'1  Vl-lea  era  minor,  şi-a  asumat  întreaga 
putere  conducătoare,  având  ambiţia  să  domnească  singură  chiar  şi  atunci 
când  fiul  ei  a  împlinit  20  de  ani.24  Cu  toată  simpatia  sa  declarată  pen¬ 
tru  cultul  icoanelor  şi  dorinţa  de  a  le  reabilita,  Irina  nu  a  putut  lua  mă¬ 
suri  decisive  în  acest  sens  în  primii  săi  ani  de  domnie.  Această  amânare 
a  avut  drept  cauză  doi  factori  şi  anume:  în  primul  rând  concentrarea 
forţelor  imperiului  şi  orientarea  lor  spre  întărirea  tronului,  iar  in  al 
doilea  rând,  războiul  extern  cu  slavii,  dublat  de  o  serie  de  răscoale  in¬ 
terne,  cum  a  fost  răscoala  lui  Elpidius  din  Sicilia  şi  cea  a  aremeniaeilor 
din  Constantinopol,  mişcări  în  favoarea  lui  Constantin  ai  Vl-lea.25 

Mai  mult,  restaurarea  cultului  icoanelor  trebuia  pregătită  eu  foarte 
mare  precauţie,  deoarece  majoritatea  armatei  era  favorabilă  iconoclas¬ 
mului,  iar  canoanele  sinodului  iconoclast  diin  754  au  fost  declarate  de 
Constantin  al  IV-lea  legi  imperiale  şi  continuau  să  exercite  o  mare  in¬ 


fluenţă  asupra  multora.  In  ceea  ce  priveşte  înaltul  cler,  probabil  că 
foarte  mulţi  dintre  ei  au  acceptat  hotărârile  sinodului  iconoclast  mau  mult 
din  constrângere  decât  din  convingere  şi  ei  constituiau  „un  element  care 


22  Amănunte  cu  privire  asupra  modului  cum  erau  batjocorâţi  călugării  ne  oferă  N. 
lorga,  Histoire  de  la  vie  byzantine,  voi.  2,  p.  38—40  şi  A.  A.  Vasiliev,  op.  cit.,  p.  347 — 
>4  X. 

23  G.  Ostrogorsky,  op.  cit.t  p.  38. 

24  Vezi  pe  larg  la  Gh.  Diehl,  Marile  probleme  ale  istoriei  bizantine .  Figuri  bizantine. 
Traducere  de  Ileana  Zara,  Bucureşti,  1969,  voi.  I,  p.  23S--267. 

25  N.  Iorga,  Histoire  .  . .,  p.  42. 

s-a  supus  reformelor  împăraţilor  iconoclaşti,  dar  care  n-ar  fi  făcut  nici  o 
opoziţie  reală  la  măsurile  partidei  iconodulilor4*.20 

In  anul  784,  patriarhul  Pavel  al  Constantinopolului,  care  avea  ve¬ 
deri  iconoclaste,  a  demisionat,  în  locul  lui  fiind  promovat  Tarasie,  om 
devotat  Irinei,  care  declară  că  este  necesară  convocarea  unui  sinod  ecu¬ 
menic,  în  vederea  restaurării  cultului  icoanelor.  în  acest  sens,  au  fost 

trimişi  ambasadori  în  întreg  imperiu,  inclusiv  la  Roma,  pentru  a-1  in¬ 

vita  şi  pe  papa  Adrian.  Sinodul  s-a  întrunit  la  Constantinopol  în  primă¬ 
vara  anului  786,  în  Biserica  Sf.  Apostoli,  in  prezenţa  împărătesei  Irina, 
a  fiului  ei  şi  a  legaţilor  papali.  Dar  trupele  din  capitală,  ostile  cultului 
icoanelor,  s-au  năpustit  în  sanctuar  cu  spada  în  mână  şi  sub  presiunea 
forţei  şi  ameninţării,  au  risipit  adunarea.  Se  părea  că  partida  iconoclas¬ 
tă  a  triumfat  încă  odată,  dar  acest  „triumf"  a  fost  de  scurtă  durată.  Cu 
abilitatea-i  cunoscută,  Irina  a  câştigat  de  partea  sa  corpurile  de  armată 

asiatice,  cu  care  a  înlocuit  regimentele  de  gardă  din  capitală,  care-i  erau 

ostile. 

în  asemenea  condiţii  favorabile,  în  toamna  anului  787,  s-a  întrunit 
la  Niceea,  în  Bitinia  —  un  loc  ferit  de  tulburări  şi  răscoale  — ,  Sinodul 
Vll-ecumenic,  la  care  au  participat  aproximativ  350  de  episcopi.27 

Sub  protecţia  atotputernică  a  curţii  imperiale,  a  patriarhului  Tara¬ 
sie  şi  a  călugărilor,  s-au  întrunit  primele  şapte  şedinţe  ale  Sinodului,  care 
a  condamnat  „pseudo-sinodul"  din  754  şi  a  restabilit  în  toată  amploarea 
sa  cultul  icoanelor  şi  Ortodoxia.  în  luna  noiembrie  787,  părinţii  sinodali 
s-au  dus  la  Constantinopol  şi  într-o  ultimă  şedinţă  solemnă,  ţinută  în 
palatul  Magnaure,  în  prezenţa  patriarhului  şi  a  legaţilor  papei  Adrian, 
Irina  a  semnat  actele  sinodului  şi  canoanele  care  restaurau  practicile  şi  cre¬ 
dinţa  în  sfintele  icoane.  Cei  ce  nu  recunoşteau  hotărârile  Sinodului  erau 
anatemizaţi,  iar  episcopii  din  sinod  au  aclamat  pe  „noul  Constantin  şi 
noua  Elenă"  23  cum  au  fost  denumiţi  împăratul  şi  împărăteasa. 

Toate  mănăstirile  suprimate  şi  secularizate  de  către  iconoclaşti  au 
fost  restituite  Bisericii  şi  toţi  cei  care  au  suferit  persecuţii  şi  destituiri 
au  fost  repuşi  în  demnităţile  lor.  Sinodul  s-a  străduit  să  ridice  morali¬ 
tatea  clerului,  condamnând  negoţul  cu  obiecte  sfinte  şi  a  interzis  în  a- 
ceeaşi  măsură,  mănăstirile  mixte  (comune  ambelor  sexe). 

Dar  marea  importanţă  a  Sinodului  de  la  Niceea  nu  constă  numai 
in  restaurarea  cultului  icoanelor,  ci  în  faptul  că  el  a  creat  pentru  adep¬ 
ţii  sfintelor  icoane,  organizarea,  care  le  lipsise  în  prima  parte  a  luptei 
susţinute  împotriva  adversarilor  lor,  făcând  suma  tuturor  argumentelor 
teologice  favorabile  icoanelor.  într-un  cuvânt,  Sinodul  a  furnizat  grupă¬ 
rii  iconodulilor  o  armă  care  făcea  mai  uşoară  lupta  sa  viitoare,  în  a  doua 
perioadă  a  mişcării  iconoclaste.  Astfel,  pe  drept  cuvânt  s-a  remarcat  că 


26  A.  A.  Vasiliev,  op.  cit.,  p.  349. 

27  O  listă  interesantă,  care  cuprinde  o  parte  din  numele  episcopilor  participanţi  la 
binod  ne  oferă  Pr.  Prof.  Ioan  G.  Coman,  Sinoadele  ecumenice ,  expresia  universalităţii  Bi¬ 
sericii,  în  „Studii  Teologice",  Seria  a  Il-a,  an.  XIX,  1967,  nr.  1 — 2,  p.  11. 

28  Mansi,  Sacrorum  Conciliorum  nova  et  amplissima  colectio,  t.  XIII,  col.  739 — 740. 

această  polemică  s-a  încheiat  cu  biruinţa  teologiei  iconodule  elenice,  asu¬ 
pra  concepţiei  iconoclaste  asiatice  orientale.29 

II.  ASCENSIUNEA  FRANCA  IN  APUS.  IMPERIUL  CARO  LI  N  GI  AN . 

1.  Scurtă  istorie  a  galilor  până  la  Carol  cel  Mare .  Formarea 

Imperiului  carolingian. 

a)  In  timp  ce  pe  fondul  controverselor  iconoclaste,  Răsăritul  trebuia 
să  facă  faţă  atacurilor  arabilor  şi  bulgarilor,  în  Apus  o  nouă  forţă  îşi 
consolida  tot  mai  mult  poziţiile:  e  vorba  de  regatul  francilor. 

Primul  nume  sub  care  Franţa  apare  în  istorie,  este  acela  de  Gal  ia. 
Romanii  numeau  Galia  teritoriul  cuprins  între  lanţul  muntos  al  Pirinei- 
lor  —  la  vest,  Rin  —  la  răsărit,  şi  între  Canalul  Mânecii  —  la  nord  şi 
Alpii  italieni  la  sud.30  Contururile  generale  ale  teritoriului  pe  care  s-a 
format  şi  există  azi  Franţa,  par  să  fi  fost  trasate  de  natură:  Canalul  Mâ¬ 
necii,  Oceanul  Atlantic,  Mediterama,  Marea  Nordului,  Alpii  şi  Pirineii, 
delimitează  frontierele  unui  hexagon  aproape  perfect.  Avantajele  evi¬ 
dente  ale  acestei  situaţii  geografice  au  fost  menţionate  încă  din  antichi¬ 
tate.31  Pe  acest  teritoriu  vor  locui  alături  de  liguri,  gali  şi  franci  şi  alte 
populaţii  barbare,  aduse  aici  de  istorie  şi  vicisitudinea  evenimentelor  ei. 

Ligurii  sunt  amintiţi  în  legătură  cu  o  serie  de  lupte  aprige  pe  care 
le-au  purtat  cu  italii  la  poalele  Alpilor  şi  cu  celţii  —  care  vor  porni 
de  la  cursul  mijlociu  al  Dunării  şi  vor  cuprinde  treptat,  revărsându-se  în 
valuri  etnice  toată  Europa  centrală.  Acum  se  impune  în  'spaţiul  galic 
un  dialect  comun  celtic,  acelaşi  pentru  toate  populaţiile  secolului  IV  î.d.Hr. 
din  Europa  centrală,  populaţii  care  erau  cuprinse  într-un  „imepriu  cel¬ 
tic"  difuz  şi  neunitar.32  Centrul  acestui  „imperiu  celtic"  se  deplasează 
spre  Apus,  între  secolele  VI — III  î.d.Hr.,  din  valea  cursului  superior  al 
Dunării,  ajunge  în  inima  Franţei,  zonă  căreia  anticii  i-au  dat  numele 
de  Galia.  Tot  în  această  perioadă,  se  afirmă  şi  o  Galie  Cisalpină,  ai  că¬ 
rei  locuitori  s-au  numit  celtiberi,  abili  comercianţi,  care  vor  ajunge  până 


29  P.  Lemerle,  op,  cit,,  p.  45 — 46.  Cu  timpul,  printr-un  acord  tacit,  vor  dispărea 
din  iconografia  Bisericii  Orientale,  reprezentările  sculpturale.  (Cf.  A.  A.  Vasiliev,  op,  cit,, 
p.  350). 

30  Ferdinand  Lot,  La  France .  Des  origines  a  la  querre  de  cent  ans ,  Paris,  1944,  p.  5. 

31  Geograful  grec  Strabon  scria:  „Se  pare  ca  Providenţa  a  fost  cea  care  a  înălţat 
munţii,  a  apropiat  mările  şi  a  izvorât  toate  cursurile  de  apă,  făcând  din  această  ţara,  lo¬ 
cul  ccl  mai  înfloritor  de  pe  pământ''.  (Strabon,  IV,  în  notă  la  Histoire  de  France ,  des 
origines  a  1789 ,  redactor  A.  Manfred.  Traduit  du  russe  par  Genevieve  Dupond  et  Mărise 
tienech,  Moscou,  1978,  p.  9. 

32  Locul  de  unde  a  pornit  expansiunea  celtică,  trebuie  situat,  desigur  în  sud-vestul 
vechii  Germanii.  Ea  s-a  desfăşurat  în  mai  multe  valuri  succesive:  mai  întâi  celţii  propriu- 
zişi  şi  mai  târziu  belgii  şi  volcii.  Se  poate  chiar  ca  un  grup  să  se  fi  desprins  primul,  cu 
mult  înaintea  celorlalte,  pornind  sa  populeze  îndepărtata  Irlandă.  Aceste  migraţii  au  loc 
intre  anii  900  şi  600  î.  d.  Hr.  (Cf.  Jaques  Madaule,,  Istoria  Franţei,  Traducere  din  limba 
franceza  de  Eugen  Rusu,  voi.  I,  Bucureşti,  1973,  p.  41 — 43.  Informaţii  utile  în  legătură 
cu  celţii,  găsim  la  H.  Hubert,  Les  Ce  tes  et  Fexpansion  celtique  jusquâ  lepoque  de  la  T£- 
ne.  Paris,  1974;  Idem,  Les  celtes  dequis  Vepoque  de  la  Tene ,  Paris»  1974 — 


2  —  Revista  Teologică 


18 


REVISTA  TEOLOGICA 


în  Spania,  reuşind  să  colonizeze  întregul  litoral,  de  la  Antibes  până  ia 
capul  La  Noa. 

într-un  haos  nedorit,  în  care  triburile  locale  se  perindau  dintr-un 
loc  în  altul,  în  anul  219  î.d.Hr.,  este  consemnată  campania  ordonată  a 
lui  Hanibal  împotriva  romanilor,  în  timpul  căreia,  celebrul  comandant 
al  Cartaginei,  traversează  Galia  meridională  până  la  Marsilia,  fără  a  în¬ 
tâlni  nici  o  rezistenţă.  Roma  a  supus,  între  anii  241 — 218  î.d.Hr.,  pe  galii 
cisalpini,  care  vor  deveni  cheia  victoriilor  în  timpul  lui  Scipio  Afri¬ 
canul.33 

In  secolul  I  î.d.Hr.  Galia  era  un  teritoriu  divizat  între  mai  multe 
triburi  ce  se  războiau  necontenit  între  ele.  Fiecare  dintre  aceste  triburi 
era  statornicit  într-o  cetate  —  capitală,  numită  de  romani  „pagi44,34  cu¬ 
vânt  cu  care  francezii  vor  denumi  mai  târziu  „ţară*4,  „ţinut44,  „regiune 
(pays)44. 

In  această  perioadă,  expansiunea  romană  era  în  plin  avânt,  romanii 
îndreptându-şi  privirile  şi  spre  nord,  spre  triburile  gale.  încercările  izo¬ 
late  de  supunere  şi  de  administrare  sistematică  a  galilor,  vor  fi  reluate 
la  mijlocul  secolului  I  î.d.Hr.,  când  Cezar  se  va  ocupa  personal  de  această 
campanie  militară,  pe  care  o  va  începe  în  anii  50.35  Campania  militară 
începută  acum,  dă  galilor  primul  erou  naţional,  întrupat  în  persoana  lui 
Vercingetorix  din  Alesia,  al  cărui  tată,  spune  Cezar,  obţinuse  principatul 
Galiei  întregi.36 

După  ce  a  provocat  serioase  probleme  romanilor,  Vercingetorix  s-a 
predat  de  bună  voie,  fiind  întemniţat  timp  de  şase  ani  la  Roma,  iar  apoi 
decapitat.  Pentru  a-i  înspăimânta  şi  a  înăbuşi  din  faşă  orice  încercare 
de  rezistenţă  ulterioară  din  partea  galilor,  romanii  au  făcut  un  lucru 
îngrozitor,  de  care  ei,  altminteri,  dăduseră  prea  deseori  pildă:  au  retezat 
pumnul  tuturor  prizonierilor.37  Cucerirea  romană  a  condus  la  formarea 
unei  populaţii  galo-romane,  în  care  geniul  administrativ  şi  militar  se  vor 
împleti  fericit  cu  tenacitatea  şi  vigoarea.  Ca  orice  populaţie  inferioară 
din  punct  de  vedere  cultural,  social  şi  economic,  galii  au  fost  fascinaţi  de 


33  Jaques  Madaule,  op.  cit.,  p.  44. 

34  Vezi  N.  Iorga,  I  torid  poporului  francez ,  Bucureşti,  1919,  p.  16 — 17. 

35  Amănunte  în  legătură  cu  operaţiunile  militare  împotriva  galilor,  pot  fi  găsite  în  lu¬ 
crarea:  C.  Iuli  Caesaris,  belii  galici ,  Lipsiae,  1SS5,  255  p.  Această  lucrare  datorată  penei  lui 
Cezar,  constituie  principala  sursă  ce  permite  studierea  rapo”ti:r:  or  de  proprietate  şi  regimul 
social  al  galilor.  Dar  Cezar  —  conform  opiniei  unor  recunoşcuţi  istorici  francezi,  a  înţeles 
greşit  regimul  social  al  galilor,  descriind  societatea  galică  in  termeni  confuzi,  câteodată  con¬ 
tradictorii.  (A  se  vedea  în  a^est  sens  lucrarea  lui  M.  Rambaud,  L'art  de  la  deformation  hi- 
storique  dam  Ies  commcntaires  de  Cezar ,  Paris,  1955.  Interpretarea  lor  cauzează  divergenţe 
considerabile  între  istorici  (Cf.  C.  Julian,  Histoire  de  la  Gaule,  t.  II.  La  Gale  independente , 
Paris,  1908;  A.  A.  Aymard  ct  J.  Ai  boyer,  Rome  et  son  empire.  Histoire  generale  des  civi- 
Usation ,  publ.  sous  la  dir.  de  M.  Crouzet,  t.  II,  Paris,  1954. 

36„ . . .  principatum  Galliae  totius  obtinuerat“  (C.  Julii  Caesaris  op.  cit.,  Lib.  VII, 
cap.  IV  p.  14C;  Informaţii  utile  în  legătura  cu  acţiunea  de  rezistenţa  condusă  de  Vercinge- 
conx,  ne  oferă  Jules  Michelet,  Istoria  Franţei.  Antologie,  traducere  şi  note  de  Angela  Cis- 
maş,  Bucureşti,  1973,  p.  20 — 31. 

37  Jules  Michelet,  op.  cit.t  p.  33. 

romani,  care  reprezentau  în  acea  vreme  organizarea,  dreptul,  cultura, 
intr-un  cuvânt  —  civilizaţia. 


Noua  populaţie  galo-romană  va  începe  să  construiască  şi  să  gân¬ 
dească  în  stil  roman:  va  renunţa  de  acum  la  înţelepciunea  drurdică  şi  va 
intra  în  contact  cu  filosof  ia  şi  retorica  Romei  şi  Greciei.3*  Administraţia 
romană  instaurată  în  Galîa,  nu  se  va  atinge  de  instituţiile  locale  conduse 
de  mica  aristocraţie  autohtonă.  Romanii  vor  supraveghea  cu  abilitate  şi 
de  la  distanţă  mecanismul  vieţii  sociale,  care,  de  acum  înainte  trebuia 
să  producă,  evident,  şi  pentru  Roma. 


Sub  Marc  Aureliu  (161 — 180),  o  epidemie  de  ciumă  a  bântuit  crunt 
Imperiul  roman,  murind  —  se  pare  — ,  o  treime  din  populaţie.  în  această 
conjunctură,  se  observă  dificultatea  administrării  populaţiilor  gale,  care 
dau  senine  de  nesupunere  şi  revoltă.  Birurile  mari,  conjugate  cu  cei  cinci 
mii  de  soldaţi  pe  care  Gafe  trebuia  să-i  dea  anual  Romei  pentru  efec¬ 
tuarea  serviciului  militar  —  care  acum  era  de  douăzeci  de  ani  — ,  pre¬ 
cum  şi  situaţia  generală  a  galilor,  a  provocat  tensiune  în  această  zonă. 
La  anul  212  d.Hr.,  din  motive  fiscale  şi  pentru  reducerea  tensiunii  din 
imperiu,  împăratul  Caracala  dă  un  edict,39  prin  care  acordă  cetăţenie 
romană  tuturor  oamenilor  liberi  din  imperiu. 


Pe  la  anul  276,  năvălesc  în  Galia,  -francii,  populaţii  nomade  de  ori¬ 
gine  germanică,  oare  s-au  stabilit  definitiv  în  regiunile  din  nordul  Ga- 
liei,  abia  în  secolul  al  V-lea.  Invazia  francilor  dă  galilor  eroi  ca:  Postums 
şi  Treticus.40  Marele  raid  al  francilor,  al  alemanilor  şi  al  altor  popoare 
germanice,  oare  au  pustiit  la  sfârşitul  secolului  al  III-lea  Galia,  Spania 
şi  Italia  de  nord,  e  ca  o  prefigurare  a  marelui  iureş  din  secolul  al  V-lea. 
El  lasă  răni  greu  cicatrizate  (câmpii  devastate,  oraşe  ruinate),  precipită 
evoluţia  economică  (declinul  agriculturii,  regresiunea  urbană),  ca  şi  regre¬ 
siunea  demografică  şi  transformările  sociale:  ţăranii  trebuind  să  intre  sub 
patronajul  din  ce  în  ce  mai  apăsător  al  marilor  proprietari,  iar  situaţia 
colonului  se  apropie  de  cea  a  sclavului.  Uneori,  mizeria  ţăranilor  a  ge¬ 
nerai  puternice  răscoale,  cum  a  fost  cea  a  bagauzilor,41  care  a  cuprins 
nu  numai  Galia,  ci  şi  Spania. 


în  anul  406,  Galia  este  cucerită  de  barbarii  Iui  Rodogais,  iar  în  408, 
după  moartea  celebrului  general  roman  Stilicon,  vizigoţii  invadează  Ita¬ 
lia,  de  unde  fac  scurte  incursiuni  şi  în  teritoriile  învecinate,  inclusiv  Ga¬ 
lia.  Urmaşul  lui  Alarie,  Ataulf,  stabileşte  vremelnic  o  stăpânire  vizi¬ 
gotă  peste  toată  Galia,  aşezându-se  în  412  la  Narbonne,  de  unde  cuprinde 


apoi  o  parte  din  Spania.  Britanii,  lăsaţi  liberi  de  sub  Tecdosiu,  cad  în  441 


sub  jugul  saxon  al  anglilor  şi  scoţilor.  Din  această  cauză,  mulţi  dintre 


38  Jaques  Madaule,  op.  cit.,  p.  57. 

39  Cf.  Jr. ques  Ie  Golf,  Civilizaţia  Occidentului  medieval,  Traducere  şi  note  de  Maria 
Holban,  Bucureşti,  1970,  p.  153. 

40  Andrei  Oţetea,  Istoria  lumii  în  date,  Bucureşti,  1969,  p.  61 — 65. 

41  Prin  acest  termen  erau  denumiţi  ţăranii  din  Galia,  râscu  laţi  atât  contra  romani¬ 
lor,  cât  şi  a  propriilor  lor  stăpâni.  Mişcările  lor  succesive  au  chrat  de  ia  sfârşitul  secolu¬ 
lui  al  III-iea,  pana  la  mijlocul  secolului  al  V-lea.  Au  fost  înfrânţi  in  280  şi  în  435.  (Cf. 
Jaques  le  Goii,  op,  cit.,  p.  55). 

britani  se  refugiază  pe  continent,  in  peninsula  Armonica,  înfiinţând  „noua 
Britanie"  (azi  Bretagne).42 

în  anul  455,  prin  asasinarea  împăratului  Valentinian  al  III-lea,  sfâr¬ 
şitul  real  al  stăpânirii  romane  în  Galia,  devine  iminent.  Acest  „sfârşit" 
este  grăbit  şi  de  o  serie  de  lovituri  din  partea  barbarilor.  Astfel,  în  456, 
burgunzii  cuceresc  Lyonul  şi  sunt  opriţi  de  alţi  cuceritori  —  goţii  — , 
în  pragul  Provenţei. 

în  Galia  de  nord,  dominanţi  rămân  francii,  care  se  constituie  acum 
în  două  grupări:  ripuarii  la  răsărit,  pe  cursul  inferior  al  Rinului  şi  salie- 
nii,  la  nord.  Din  358,  salienii  apar  ca  supuşi  ai  Romei,  în  Toxandria,  care 
nu  este  altceva  decât  Brabantul  olandez,  cuprins  între  Rin  şi  pădurea 
Charbonniere,  cu  capitala  mai  întâi  la  Tournai,  apoi  la  Cambrai.  Francii 
ripuari  au  avut  şi  ei  o  capitală  puternică  la  Koln.  Această  Galie  de  nord, 
rezistă  şi  nu  se  supune,  în  ciuda  invaziilor  barbare,  ea  continuând  să  ră¬ 
mână  romană. 

O  armată  romană  a  continuat  să  mai  reziste  între  Loara  şi  Somme,' 
sub  conducerea  lui  Aegidius  („magister  militum")43,  care  a  fost  ajutat 
în  luptele  pe  care  le-a  purtat,  de  trupe  france  fidele,  conduse  de  Meroveu 
şi  de  Chilperic  (tatăl  şi  respectiv  bunicul  lui  Clovis). 

Prima  dinastie  a  francilor,  cea  merovingiană,  este  inaugurată  de 
Clovis  (481 — 511),  care  apare  providenţial  pentru  gali  şi  franci,  pe  care 
până  în  cele  din  urmă  reuşeşte  să-i  unească  intr-un  stat  unitar,  punând 
bazele  statului  franc.44  La  aceste  victorii,  care  urmăreau  înfăptuirea  unui 
stat  unitar,  trebuia  însă  să  se  mai  adauge  ceva  —  creştinismul,  care  era 
singura  forţă  spirituală  care  putea  îndeplini  ordinea  interioară  a  popu¬ 
laţiilor  france,  ameninţate  permanent  şi  de  pretutindeni  de  barbarii  în¬ 
totdeauna  necreştini  sau  eretici. 

în  anul  507,  Clovis  organizează  o  puternică  expediţie  militară  cu¬ 
cerind  Aquitania  de  la  vizigoţi,  al  căror  rege  —  Alarie  al  II-lea,  este? 
înfrânt  şi  ucis  la  Voille.  După  acest  triumf  nesperat,  urmează  o  peri¬ 
oadă  de  linişte,  în  care  Clovis  se  ocupă  cu  probleme  organizatorice,  ac¬ 
tivitate  ce  colorează  de  fapt  ultima  perioadă  a  regalităţii  sale,  fixând 
capitala  statului  său  la  Paris.45  Statul  său  se  întinde  acum  între  Sena 
şi  Rin,  lipsindu-i  însă  unele  provincii  importante  ca:  Armonica,  Burgun- 
dia  şi  Provenţa. 

b)  Păgână  până  la  Clovis,46  Franţa  apare  de  aici  înainte  până  la 
Carol  cel  Mare  —  şi  mai  ales  în  timpul  său  — ,  ca  unica  exponentă  a 
creştinismului  apusean.  Relaţiile  regatului  franc  cu  papalitatea  coboară 


42  Ferdinand  Lot,  op.  cit.,  p.  27 — 28. 

43  Ibidem,  p.  30. 

44  Horea  C.  Matei,  Mică  enciclopedie  de  istorie  universală ,  Bucureşti,  1983,  voi.  T, 
p.  141. 

45  Jaques  Ie  Goff,  op.  cit.,  p.  66 — 67. 

46  La  25  decembrie  496  —  de  Crăciun,  Clovis,  împreună  cu  3  000  de  războinici  va 
fi  botezat  la  Reims,  de  Sf.  Remy.  Acest  act  al  lui  —  se  zice  — ,  că  a  fost  determinat  în 
urma  unei  bătălii  împotriva  alemanilor,  în  timpul  căreia  C  ovis  a  adresat  lui  Dumnezeu  un 
strigăt  de  ajutor:  „Dacă  Tu  îmi  dăruieşti  victoria,  eu  voi  crede  în  Tine  şi  mă  voi  boteza" 
(Ci.  Dom.  Ch.  Poulet,  Histoire  de  VEglise,  t.  I.  „Antiquite  et  Moyen  Ageu ,  Paris,  1926, 

p.  212. 

până  în  secolul  VI,  lucru  explicabil  dacă  avem  în  vedere  faptul  că  în 
această  perioadă,  cele  două  forţe,  unite  într-o  veritabilă  alianţă  istorică 
vor  fi  singurele  puncte  de  rezistenţă  creştină  în  Europa  centrală  şi  apu¬ 
seană.  In  a  doua  jumătate  a  secolului  VII  şi  începutul  secolului  VIII,  re¬ 
învie  vechea  rivalitate  dintre  familiile  aristocratice  ale  Austrasiei  şi 
Neustr asiei. 47  Pe  fondul  acesta  de  nesiguranţă,  se  impune  Carol  Martel, 
adevăratul  întemeietor  al  dinastiei  carolingiene,  care,  în  urma  celebrei 
bătălii  de  la  Poitiers,  din  732, 48  când  îl  zdrobeşte  pe  arabul  Abder  Rah- 
man,  se  impune  ca  rege. 

Lui  Carol  Martel  îi  urmează  Pepin  cel  Scurt  (752 — 768).  Bun  răz¬ 
boinic  şi  organizator,  Pepin  a  obţinut  victorii  strălucite  împotriva  ger¬ 
manilor  şi  longobarzilor,  de  la  ultimii  recucerind  de  două  ori  statul  pa¬ 
pal.  Retrocedarea  teritoriilor  cucerite  papilor  Zaharia  şi  Ştefan  al  III-lea, 
sunt  considerate  de  către  unii  istorici  ca  temeiuri  pentru  formarea  sta¬ 
tului  papal,  prin  aşa-zisa  ^donaţia  lui  Pepin“.  Un  fapt  deosebit  de  im¬ 
portant  care  a  avut  loc  în  timpul  domniei  lui  Pepin,  este  ,, reforma  bise- 
ricească“,  determinată  de  o  serie  de  neorânduieli  şi  abuzuri  care  existau 
în  Biserică.  Pentru  înfăptuirea  acestei  reforme,  a  fost  învestit  Bonifaciu, 
sub  protecţia  papei  Zaharia  şi  a  lui  Pepin.  In  vederea  ducerii  la  bun 
sfârşit  a  acestei  acţiuni,  s-au  întrunit  o  serie  de  sinoade  reformatoare 
între  743 — 744,  urmate  de  un  sinod  naţional  din  întregul  regat  franc,  în¬ 
trunit  în  745.49  Drept  recunoştinţă  pentru  meritele  şi  rolul  deosebit  de 
important  pe  care  l-a  avut  în  această  acţiune  reformatoare  a  Bisericii 
france,  Bonifaciu  a  fost  numit  în  anul  748,  arhiepiscop  de  Mayence,  unde 
a  desfăşurat  o  intensă  activitate  misionară  printre  germani,  până  la 
sfârşitul  anului  755,  când  a  fost  ucis  de  păgânii  furioşi  din  Dokkum ,  pe 
ţărmurile  Boomului .w 

La  moartea  lui  Pepin  cel  Scurt,  întâmplată  la  25  sept.  768,  o  deca¬ 
denţă  generală  domnea  peste  tot.  Viaţa  societăţii  france  era  încopciată 
în  agonia  întunericului  moral  şi  intelectual,  iar  armata  suferea  de  o  slabă 
organizare,  fiind  alcătuită  din  trupe  de  mercenari  care  erau  de  multe 
ori  nefidele  suveranilor.  In  asemenea  împrejurări,  la  cârma  francilor  au 
apărut  doi  iscusiţi  conducători:  Carloman  (768 — 771)  şi  Carol  cel  Mare 
(768 — 814),  care  au  fost  unşi  ca  regi  ai  francilor:  Carol  la  Noyon,  iar  Car¬ 
loman,  la  Soisson.  La  4  decembrie  771,  s-a  stins  din  vaţă  Carloman,  Ca¬ 
rol  rămânând  unicul  rege  al  francilor.  Despre  o  autentică  schimbare  în 
viaţa  statului  şi  despre  o  „renaştere**  se  poate  vorbi  cu  adevărat  mimai 
de  la  această  dată. 


47  Ferdinand  Lot,  op.  cit.,  cap.  „ Lutte  de  la  Neustrie  et  de  l* Austrasie* ,  Paris,  1941, 
p.  49—51. 

48  Jaques  le  Goff,  Civilizaţia  Occidentului  medical.  Traducere  şi  note  de  Maria  Hol- 
oan.  Bucureşti,  1970,  p.  68 — 69. 

49  O  analiză  a  acestor  sinoade  şi  a  desfăşurării  lor,  găsim  la  Hefele-Leclercq,  Histoire 
des  conciles ,  t.  III.  Deuzieme  pârtie,  Paris,  1910,  p.  825 — 830;  858 — 861.  S-au  luat  o  serie 
de  măsuri,  de  canoane,  cu  privire  la  disciplina  clerului:  astfel,  se  interzicea  cu  desăvârşire 
clericilor  să  vâneze,  să  posede  şoimi,  şi  să  poarte  veşminte  laice  (Cf.  Dom.  Ch.  Poulet,  op. 
cit.,  p.  254). 

50  Dom.  Ch.  Poulet,  op.  cit.,  p.  254. 

în  ce  priveşte  „politica  italiană*4  a  lui  Carol  cel  Mare,  aceasta  a  luat 
mai  întâi  o  întorsătură  mai  puţin  favorabilă  dorinţelor  papei  şi  interesu¬ 
lui  statului  pontifical.  La  îndemnul  reginei-mame  Bertrada  şi  spre  marea 
nelinişte  a  papei  Ştefan  a*l  III-lea  (768 — 772),  s-a  încheiat  o  înţelegere  în¬ 
tre  franci  şi  longobarzi,  concretizată  prin  căsătoria  în  771  a  lui  Carol  cel 
Mare  cu  una  din  fiicele  regelui  Didier.51  Dar  după  un  an  Carol  a  tri¬ 
mis-o  înapoi  pe  prinţesă  şi  a  reluat  politica  amicală  faţă  de  Roma,  ca 
şi  tatăl  său.  Astfel,  în  773,  întreprinde  o  campanie  militară  împotriva  lom- 
barzilor  conduşi  de  Didier  de  Toscana  (754 — 774),  care  urmărea  să  în¬ 
vrăjbească  relaţiile  dintre  noul  suveran  şi  papă.  în  urma  acestei  vic¬ 
torii,  Carol,  asemenea  tatălui  său  în  754, 52  dăruieşte  papei  teritoriile  din 
sud:  Pentapole,  Ancona,  Osimo  şi  Fermo,  în  loc  să  le  ofere  exarhului 
bizantin,  mărind  în  felul  acesta  „donaţia  lui  Pepin“.  în  774,  Carol  a  pri¬ 
mit,  drept  recunoştinţă  de  la  papa  Adrian  I,  pentru  ajutorul  acordat  a- 
cestuia,  titlul  de  „rege  al  Lombardiei*‘  53  şi  stăpânilor  al  ducatelor  de 
Spoleto  şi  Benevent.  Observăm  că,  sub  Carol  cel  Mare,  papalitatea  se  dis¬ 
tanţează  tot  mai  mult  de  Bizanţ,  orientându-se  tot  mai  mult  spre  Apus. 

Câţiva  ani  mai  târziu,  in  778,  Carol  trece  Pirineii,  sprijinind  acţiu¬ 
nea  creştinilor  din  Spania  în  luptele  cu  maurii.  Cucereşte  puternica  ce¬ 
tate  Pampeluna,  dar  este  obligat  să  ridice  asediul  Zaragozei.  La  reîntoar¬ 
cere,  triburile  basce  îi  întind  o  capcană  în  trecătoarea  de  la  Roncevaux, 
unde  ariergarda  francilor  este  măcelărită.54 

împotriva  saxonilor,  Carol  duce  o  serie  de  războaie  sângeroase,  reu¬ 
şind  până  la  urmă,  să  înfrângă  la  Attigni  ultima  rezistenţă  a  lui  Wi'cLu- 
lrind  —  eroul  independenţei  saxone.  Victoria  sa  din  785  este  legată  de  un 
masacru  dramatic,  când  au  fost  decapitaţi  4500  de  prizonieri,  iar  Widu- 
kind  s-a  încreştinat,  primind  botezul,  naş  de  botez  fiindu-i  însuşi  re¬ 
gele.55  Carol  anexează  Saxonia  şi  Bavaria,  dând  astfel  o  osatură  puter¬ 
nică  lumii  germanice.  Misionarii  franci  au  început  să  străbată  ţinuturile 
saxone  de  la  un  capăt  la  altul,  întemeind  în  aceste  regiuni  cinci  epis¬ 
copii:  la  Bremen,  Miinster,  Paderbom,  Verden  şi  Winden.  Rezultatul  aces¬ 
tor  acţiuni  militare  şi  misionare,  va  fi  declanşarea  unui  puternic  feno¬ 
men  de  asimilare  a  creştinismului  între  germani. 

în  tendinţele  sale  expansioniste,  Carol  şi-a  îndreptat  atenţia  şi  spre 
centrul  Europei.  Aici,  din  Panonia  până  în  Carinthia,  se  întindea  statul 
avarilor.  în  secolul  al  Vll-lea,  în  urma  deselor  incursiuni  pe  care  le-au 
întreprins,  avarii  au  reuşit  să  abată  teroarea  şi  spaima  asupra  regiunilor 
centrale  ale  Europei.  Datorită  faptului  că  avarii  constituiau  o  perma¬ 
nentă  primejdie  la  graniţa  răsăriteană  a  imperiului  său,  Carol  organizează, 
în  796,  o  campanie  militară  împotriva  lor.  Astfel,  el  cucereşte  Ring-ul, 
cartierul  general  al  avarilor,  iar  conducătorul  lor,  Tudum,  este  captu¬ 
rat  şi  silit  să  primească  botezul  la  Aachen.  O  parte  din  statul  avarilor, 
cuprinsă  între  Dunăre  şi  Drava,  este  anexată  la  imperiu. 


51  G.  Bihlmeyer  —  H.  Touchle,  op.  cit.,  p.  59. 

52  George  Every,  The  byzantine  Patriarchate  (451 — 1204),  I.ondon,  1962,  p.  103. 

53  Dom.  Ch.  Poulet,  op.  cit.,  p.  257. 

54  Ferdinand  Lot,  op.  cit.,  p.  70. 

55  Dom.  Ch.  Poulet,  op.  cit.,  p.  260. 

Concomitent  cu  aceste  acţiuni  militare,  Carol  va  coopera  în  perma¬ 
nenţă  -cu  papalitatea,  în  vederea  declanşării  unui  vast  program  de  re¬ 
forme.  Strânsele  relaţii  dintre  Carol  cel  Mare  şi  scaunul  papal  se  justi¬ 
fică  nu  numai  prin  marele  interes  pe  care  acesta  îl  manifestă  faţă  de  Bi¬ 
serică,  ci  şi  prin  interese  de  ordin  politic,  din  partea  ambelor  părţi,  care 
căutau  să-şi  sprijine  reciproc  interesele.  Gândindu-se  după  modelul  de  la 
Bizanţ,  unde  basileul  era  considerat  ca  un  personaj  sacru,  fiind  totodată 
şef  religios  şi  şef  politic,  Carol  cel  Mare  pare  să  fi  încercat  şi  el,  să  uneas¬ 
că,  în  persoana  sa,  îndoita  demnitate:  imperială  şi  sacerdotală. 

După  moartea  papei  Adrian,  a  fost  ales  în  scaun  Leon  al  III-lea,  a 
cărui  poziţie  nu  era  prea  bine  consolidată.  Aducându-i-se  o  9erie  de  repro¬ 
şuri  şi  ameninţat,  Leon  trece  sub  protecţie  francă  Alpii  şi  vine  să  ceară 
ajutor  lui  Ca-rol  cel  Mare,  care  se  afla  la  Paderbom.  Leon  a  fost  condus 
la  Roma  cu  mare  cinste,  unde  în  noiembrie  800  a  sosit  şi  Carol  personal, 
pentru  a  pune  definitiv  capăt  certei  care  exista  în  jurul  scaunului  papal 
şi  să  restabilească  ordinea.  După  ce  papa  respinge  gravele  acuze  de  imo¬ 
ralitate  şi  sperjur,  îndreptate  împotriva  lui,  adversarii  au  fost  condamnaţi 
la  moarte,  dar  la  insistenţele  lui  Leon  au  fost  numai  exilaţi.56 

La  25  decembrie  anul  800,  de  Crăciun,  în  basilica  Sf.  Petru,  a  avut 
Ioc  încoronarea  lui  Carol  cel  Mare  ca  împărat,  primind  coroana,  după 
modelul  bizantin,  din  mâna  papei  Leon  al  III-lea.  Acest  eveniment  a  avut 
o  importanţă  deosebită  în  evoluţia  raporturilor  dintre  Răsărit  şi  Apus, 
constituind  din  punct  de  vedere  ad  istoriei  ideilor,  renaşterea  imperiului 
din  Apus,  care  dispăruse  în  476,  dar  de  data  aceasta  într-un  sens  nou, 
esenţialmente  creştin.57  încoronarea  nu  i-a  conferit  lui  Carol  nici  o  creş¬ 
tere  a  puterii  externe,  ci  doar  o  autoritate  morală  şi  politică  superioară 
în  ochii  popoarelor. 

în  anul  801,  profitând  de  luptele  interne  dintre  sarazinii  musulmani 
din  Spania,  Carol  atacă  şi  cucereşte  Barcelona,  formând  din  Catalonia  şi 
Navara  o  „marcă  a  Spaniei".  începând  cu  anul  809,  incursiunile  norman¬ 
zilor,  instalaţi  în  nordul  continentului,  devastează  provinciile  nordice  ale 
imperiului.  Ei  ajung  până  în  Aquitania,  unde  sunt  înfrânţi,  în  cele  din 
urmă,  dar  nu  supuşi.  în  această  perioadă,  imperiul  carolingian  ajunsese 
la  maxima  lui  extensiune.  Un  singur  lucru  îi  mai  lipsea  acestui  măreţ 
edificiu:  o  Biserică  organizată,  care  să  rivalizeze  cu  Constant Lnopolul  şi 
Patriarhia  ecumenică.  în  concepţia  lui,  această  Biserică  putea  fi  ridicată 
numai  într-un  cadru  favorabil,  pe  care-1  oferea  un  imperiu  puternic,  şi 
sub  auspiciile  scaunului  de  la  Roma.  ^ 

2.  Carol  cel  Mare  şi  Biserica .  Reforma  bisericească. 

încă  de  la  început,  Carol  cel  Mare  a  întrezărit  foarte  clar  scopul  mi¬ 
siunii  de  a  răspândi  peste  tot  credinţa  şi  civilizaţia  creştină»  şi  a  practicat-o 
până  la  sfârşitul  domniei  sale,  cu  o  energie  admirabilă,  pentru  binele 
popoarelor  sale.  Desigur,  întrebuinţarea  forţei  şi  a  constrângerii,  nu  răs- 


56  Cf.  G.  Bihlmeycr  —  H.  Touchle,  op.  cit.,  p.  60. 

57  fbidemt  p.  61. 

pundeau  idealului  creştin,  dar  era  conformă  cu  modul  de  gândire  gene¬ 
ral  al  acelei  perioade  şi  părea  cerută  de  situaţia  politică.58  Carol  cel 
Mare  nu  a  fost  mai  puţin  zelos  în  eforturile  sale  de  a  susţine,  consolida 
şi  organiza  Biserica  în  ţinuturile  sale  şi  de  a-şi  conduce  supuşii  în  ve¬ 
derea  îmbrăţişării  celor  mai  elevate  şi  creştineşti  moravuri. 

Reforma  bisericească  din  timpul  împăratului  Carol,  nu  este  un  fe¬ 
nomen  simplu,  deoarece  prin  ea,  suveranul  a  antrenat  în  acest  proces 
amplu,  toate  pârghiile  societăţii  france.  De  la  Sf.  Bonifaciu  până  la 
Carol  cel  Mare,  nimeni  nu  mai  încercase  o  reînnoire  a  vieţii  bisericeşti, 
reînnoire  care  a  fost  declanşată  de  către  Carol,  începând  din  anul  769. 
Ea  pornea  de  la  o  constatare  evidentă:  clerul  şi  poporul  se  zbăteau  în 
mrejele  nemiloase  ale  mediocrităţii  şi  viciului.  Ridicarea  nivelului  ge¬ 
neral  al  clerului  însemna  practic  şi  ridicarea  poporului. 

La  început,  Carol  a  cerut  conducătorilor  Bisericii,  întocmirea  unor 
colecţii  de  canoane,  cu  care  să  poată  opera  cu  succes  în  organizarea  vieţii 
bisericeşti.  în  aceste  condiţii,  în  anul  779  au  apărut  celebrele  „Capitularii 
de  la  Heristo",59  care,  pe  lângă  ordonanţele  privitoare  la  organizarea  sta¬ 
tului,  cuprindeau  şi  o  importantă  colecţie  de  canoane  cu  caracter  admini¬ 
strativ  şi  normativ  pentru  viaţa  bisericească.  Canoanele  cuprindeau  di¬ 
recţiile  esenţiale  ale  modului  în  care  trebuia  efectuată  reforma  biseri¬ 
cească,  precum  şi  sfaturi  cu  caracter  pastoral  bisericesc.  în  urma  aplicării 
în  practică  şi  traducerii  în  viaţă  a  acestor  prescripţii  canonice  cu  carac¬ 
ter  normativ,  viaţa  bisericească  a  cunoscut  ample  transformări  calitative. 

în  acţiunea  sa  reformatoare,  Carol  cel  Mare  a  colaborat  foarte  strâns 
cu  scaunul  papal.  Statul  papal  avea  un  corpus  de  canoane  ale  sinoade¬ 
lor  patriarhale  din  Orient  şi  Occident.  Acest  corpus  canonic  era  cunos¬ 
cut  la  început  sub  numele  de  „Colectio  Dionisiana“ ,  iar  apoi  sub  Adrian 
I,  sub  numele  de  „Dionisio-H adriana" . 60  Sub  impulsul  acestor  colecţii  ca¬ 
nonice  alcătuite  în  această  perioadă,  viaţa  bsericească  s-a  îmbunătăţit 
simţitor.  La  adăpostul  faimoaselor  capitularii,  Carol  şi-a  împlnit  în  spe¬ 
cial  cel  de-al  doilea  prerogativ  al  titulaturii  sale  şi  anume,  cel  de  apărător 
şi  chiar  îndrumător  al  sfintei  credinţe. 

Legislaţia  sa  dovedeşte  o  vie  înţelegere  nu  numai  a  sarcinii  cultu¬ 
rale,  ci  şi  a  celei  religioase  a  Bisericii.  Ca  urmare,  au  fost  înfiinţate  o 
serie  de  episcopii  şi  parohii  şi  a  fost  realizată  organizarea  mitropoliilor. 
Astfel,  în  Germania  au  fost  create  patru  arhiepiscopii,  la  Mayence,  Co- 
logne,  Trăves  şi  Salzburg.61  Urmarea  acţiunii  de  intensificare  a  organi¬ 
zării  vieţii  religioase,  a  fost  şi  îmbunătăţirea  vieţii  liturgice  a  Bisericii  şi 
a  moralităţii  clerului.  Carol  a  sprijinit  edificarea  poziţiilor  înalţilor  cle¬ 
rici,  cărora  le-a  dat  putere  deplină  în  eparhiile  lor.  Astfel,  el  fortifică 
situaţia  episcopului  în  dieceza  sa,  prescriind  vizite  regulate  şi  întruniri 


58  Ibidem,  p.  57. 

59  Emile  Amann,  L'epoque  carolingienne,  în  „ Histoire  de  l'Eglise ,  dequis  Ies  origine s 
lusqu’â  nos  jours .  Publie  sous  la  direction  de  Augustin  Fliche  et  Victor  Martin,  t.  6,  Paris, 
1937,  p.  77—78. 

60  Ibidem. 

61  Cf.  G.  Bihlmeyer  —  H.  Touchle,  op.  cit.,  p.  57. 

de  si/noade  diecezane.  Ca  şi  corniţele»  episcopul  avea  tribunalul  său  în  oare 
judeca  şi  da  sentinţe  în  unele  cazuri  de  încălcare  gravă  a  normelor  de 
conduită  (incest,  fraticid,  etc.).  Atât  mitropoliţilor,  cât  şi  op isco pilor  li 
se  cerea  o  temeinică  pregătire  teologică  şi  culturală,  pentru  a  putea  fi 
cu  adevărat  luminători  ai  maselor. 

S-a  preocupat  îndeaproape  de  formarea  şi  nivelul  moral  şi  religios 
al  clerului.  Preoţii  se  bucurau  şi  ei  de  autoritate,  dar  ea  era  mai  restrânsă 
şi  se  limita  numai  la  parohia  lor.  Bisericile  mai  mari  dispuneau  uneori 
şi  de  diaconi,  care  aveau  misiunea  de  a  ajuta  pe  preoţi  la  serviciul  di¬ 
vin.  Atât  preoţii  cât  şi  diaconii  erau  numiţi  de  episcop.  Reprezentanţilor 
tuturor  celor  trei  trepte  ierarhice,  Carol  le- a  cerut  o  nestăpânită  sete  de 
cunoaştere  şi  cultură,  dispunând  să  se  promoveze  o  selecţie  riguroasă 
tuturor  candidaţilor  la  demnitatea  sacerdotală. 

Astfel,  într-unu.1  din  capitulariile  din  802,  se  indica  modul  de  exa¬ 
minare  a  candidaţilor.  Legea  prevedea  o  examinare  severă  a  cunoştin¬ 
ţelor,  în  special  a  celor  teologice,  cerându-li-se  să  cunoască  Crezul,  Tatăl 
nostru,  rânduiala  botezului  şi  a  celorlalte  taine,  precum  şi  poruncile  şi 
canoanele  Bisericii.62  Preoţii  mai  trebuiau  să  tălmăcească  Sfânta  Scrip¬ 
tură  în  limba  vulgară  vorbită  de  popor.  Pentru  aceasta  ei  trebuiau  să 
ştie  să  citească  şi  mai  ales  să  dispună  de  un  recitativ  liturgic  corect. 
Mai  trebuie  de  asemenea  să  aibă  nu  numai  o  pregătire  teologică  ci  şi  o 
o  cultură  laică,  în  acest  sens  fiind  îndemnaţi  să  cunoască  texte  profane 
din  marii  clasici. 


Pentru  folosul  preoţilor  şi  pentru  a-i  ajuta  să  exercite  o  autentică 
activitate  catehetică,  Carol  a  dispus  întocmirea  şi  editarea  unor  colecţii 
de  cuvântări  ale  Sfinţilor  Părinţi  şi  reuniunea  lor  a  fost  atribuită  Sfân¬ 
tului  Eloi,  episcop  de  Noyon  (4-  660), 63  dar  adevăratul  lor  creator  este 
însă  luminatul  teolog  italian  Paul  Diaconul.  în  „Omiliare"  nu  se  dădeau 
numai  modele  de  predici,  cateheze  şi  omilii,  ci  şi  indicaţii  despre  întoc¬ 
mirea  lor.  Predicii  i  se  cerea  să  fie  întocmită  numai  pe  marginea  unor 
pericope  evanghelice,  care  să  lămurească  adevărurile  de  credinţă  cu¬ 
prinse  în  evanghelia  respectivă. 


h  Preoţii  care  îşi  duceau  viaţa  în  mijlocul  comunităţilor  parohiale, 
trebuiau  să  se  supună  rigorii  canoanelor  adunate  în  colecţii  special  în¬ 
tocmite  pentru  viaţa  preoţească.  în  privinţa  preoţilor  certaţi  cu  disci¬ 
plina,  sancţiunile  erau  foarte  aspre.  Dacă  un  preot  se  abătea  de  la  viaţa 
prescrisă  de  canoane  şi  nu  încerca  să-şi  corecteze  atitudinea,  era  posi¬ 
bil  excluderea  lui  din  cler. 


Indignat  de  diversitatea  obiceiurilor  şi  inovaţiilor  introduse  m  sluj¬ 
bele  bisericeşti,  Carol  a  adresat  o  serie  de  apeluri  către  conducătorii 
Bisericii,  cu  scopul  de  a  reda  unitatea  cultului.  Lipsa  unei  supravegheri 
a  cultului  din  partea  unei  autorităţi  competente,  au  favorizat  introdu¬ 
cerea  unor  inovaţii  de  factură  mistică  şi  chiar  ocultă.  Clerul  apelase  la 
improvizaţii  tipiconale,  care  distruseseră  din  fondul  şi  originalitatea 


62  In  ansamBlu,  Carol  cerea  ca  viaţa  clerului  să  fie  „ Vexcmple  au  peuple  chretien J 
(Cf.  Emile  Amann,  op.  cit,,  p.  83). 

63  Omiliile  atribuite  Sr.  Eloi,  figurează  în  AL,  t,  87,  col.  595 — 654. 

liturghiei  galioane.  încă  din  754,  în  timpul  domniei  lui  Pepin  cel  Scurt, 
când  contactele  cu  Roma  s-au  intensificat,  s-au  introdus  în  Biserica  Ga- 
liei  cuvântări  din  aceeaşi  Biserică  romană,  precum  şi  cântarea  grego¬ 
riană.64  Carol  cel  Mare  a  înţeles  insuficienţa  liturgică  de  care  suferea 
Biserica  sa,  motiv  pentru  care  a  propus  adoptarea  Liturghiei  romane  în 
exclusivitate.  în  anul  785,  el  a  cerut  papei  Zaharia  I  să  întocmească 
un  exemplar  tip  al  sacramentului  gregorian 65  existent  în  viaţa  liturgică 
a  Bisericii  de  la  Roma  şi  să-l  trimită  în  Franţa,  cerere  pe  care  papa  i-a 
îndeplinit-o  cu  promptitudine. 

In  lumea  francă,  această  lucrare  a  apărut  cu  titlul  ,,Les  livres  de  la 
Liturgic  gallicane".  De  fapt  ceea  ce  păstra  de  la  liturghia  galicană  era 
nu  mai  mult  numele,  iar  ceea  ce  aparţinea  efectiv  ei,  era  foarte  puţin. 
Valoarea  acestor  cărţi  constă  şi  în  faptul  că  ele  cuprindeau  însă  expu¬ 
neri  şi  explicaţii  liturgice  privind  administrarea  celorlalte  taine.  Astfel, 
la  sfârşitul  domniei  lui  Carol  cel  Mare,  suveranul  a  reuşit,  graţie  aces¬ 
tor  cărţi,  să  lase  o  runduială  comună  pentru  tot  Imperiul,  a  Tainei  Sf. 
Botez.  Toţi  candidaţii  la  Botez  —  care  erau  de  obicei  maturi  — ,  trebuiau 
supuşi  obligatoriu  unui  program  catehetie  special,  în  cursul  căruia  erau 
iniţiaţi  în  adevărurile  de  credinţă  creştină,  formând  şi  în  Apus,  ca  şi  în 
Răsărit,  instituţia  catehumenatului. 

Pentru  întărirea  moralităţii  familiei,  Biserica  şi-a  intensificat  pre¬ 
ocupările  şi  asupra  instituţiei  căsătoriei,  preocupări  concretizate  prin- 
tr-o  serie  de  sinoade,  a  căror  hotărâri  au  fost  întocmite  de  episcopii  Hai- 
tolf  de  Băle/*  Astfel,  s-a  pus  în  atenţia  preoţilor  o  examinare  atentă  a 
celor  ce  se  prezintă  în  faţa  Sfântului  Altar  pentru  a  se  cununa.  Ei  erau 
de  asemenea  obligaţi  să  ceceteze  dacă  nu  au  fost  ignorate  gradele  de  ru¬ 
denie  nepermise,  iar  atunci  când  situaţia  o  impunea,  să  ia  atitudine  îm¬ 
potriva  abaterilor  şi  neregulilor  canonice. 

Trebuie  de  (asemenea  să  menţionăm  faptul  că,  reformele  întreprinse 
de  Carol  cel  Mare  au  avut  o  influenţă  benefică  şi  asupra  monahismului. 
Dacă  până  la  Carol,  mănăstirile  aveau  domenii  puţine  şi  o  situaţie  mate¬ 
rială  precară,  în  timpul  acestuia,  aşezămintele  monahale  au  dobândit 
întinse  latifundii,  care,  în  afară  de  preocupările  teologice  şi  culturale  spe¬ 
cifice,  se  ocupau  şi  cu  administrarea  sistematică  a  producţiilor  agri¬ 
cole,  care  le  furnizau  bogăţii  considerabile. 

Prin  acest  fapt  nu  trebuie  să  înţelegem  că  mănăstirile  şi-au  tră¬ 
dat  misiunea  lor,  deoarece,  numeroasele  producţii  culturale  şi  teologice 
din  această  vreme,  demonstrează  contrariul  unei  astfel  de  prezumţii. 
Ci,  doar,  că  în  lipsa  unei  instituţii  de  stat  care  să  ofere  un  aparat  de  ad¬ 
ministraţie  specializat  în  problemele  agrare,  Biserica  a  oferit  prin  că¬ 
lugări  un  sprijin  considerabil.  Asemenea  călugărilor  Sf.  Martin  din 
Tours,  monahii  din  această  perioadă,  organizaţi  în  mănăstiri  puternice, 

64  In  capitularul  XXII,  80,  clin  789,  se  face  următoarea  remarcă:  „Clericii  trebuie  să-şi 
însuşească  perfect  cântarea  gregoriană  (romană)  şi  s-o  execute  la  slujbele  de  noapte  şi  de  zi, 
Iară  ca  să  fie  forţaţi  de  dispoziţia  părintelui  nostru  Pepin,  când  a  suprimat  cântarea  gali¬ 
cană,  pentru  a  se  pune  în  acord  cu  Scaunul  apostolic  şi  pentru  a  favoriza  pacea  şi  armo¬ 
nia  in  Biserică*4  (Emile  Amann,  op.  cit.,  p.  84,  n.  4). 

65  Ibidem .,  p.  84 — 85. 

66  Ibidem p.  88,  n.  4. 

constituiau  forţe  motrice  pilduitoare  în  lucrarea  pământului.  Terenurile 
mănăstireşti  au  fost  favorizate  prirntr-o  serie  de  imunităţi  fiscale  şi  scu¬ 
tiri  de  cote  la  produsele  agricole.  Din  aceste  venituri  considerabile  s-au 
înfiinţat  în  mănăstiri  faimoase  biblioteci,  şcoli,67  ateliere  şi  puncte  de 
asistenţă  socială. 

Pentru  ridicarea  nivelului  cultural  în  regatul  său,  Carol  cel  Mare 
s-a  ocupat  şi  interesat  cu  pasiune  de  educaţie,  ‘declarând  că  „orice  tată 
trebuie  să-şi  trimită  fiul  la  şcoală Pentru  formarea  unui  corp  select 
de  funcţionari,  Carol  a  pus  temelia  „ Şcolii  palatine “  de  la  Aix:  La  Cha- 
pelle  (Aachen),  pe  care  a  încredinţat -o  conducerii  Iui  Aleuin,  anglo-sa- 
xon  de  origine.  Aleuin  a  adoptat  forma  de  organizare  a  materiilor  de 
învăţământ  în  două  cicluri:  trivium  şi  quadrivium,69  după  modelul  lui 
Gassidoruis.  Menţionăm  că  această  şcoală  era  destinată  instrucţiei  fami¬ 
liei  regale  şi  a  marilor  aristocraţi  m  curţii.  Dacă  la  „Academia  palatină" 
învăţau  şi  aveau  .acces  numai  împăratul  şi  aristocraţia  de  la  curte,  în  şco¬ 
lile  mănăstireşti  aveau  acces  toţi  fiii  poporului  dornici  de  a  învăţa  car¬ 
te;  marele  merit  al  acestor  şooli  fiind  tocmai  acesta:  culturalizarea  ma¬ 
selor. 

Laicii  de  asemenea  au  fost  sfătuiţi  să  se  împărtăşească  duminica 
şi  să  frecventeze  sfintele  slujbe,  cerându-li-se  să  ştie  pe  de  rost 
Tatăl  nostru  şi  Mărturisirea  apostolică.  Toate  aceste  eforturi  ale  su¬ 
veranului,  urmăreau  intr-un  mod  strălucit,  continuarea  operei  reforma¬ 
toare  a  Sf.  Bonifaciu.  Cu  toate  luminile  şi  umbrele,  privită  în  ansamblu, 
opera  şi  epoca  lui  Carol  cel  Mare,  în  Apus,  poate  fi  legitim  desemnată 
ca  „prima  primăvară  a  popoarelor  şi  vestea  înfloririi  culturii  medie¬ 
vale".70 


t* 

III.  SCURTE  CONSIDERENTE  ASUPRA  RELAŢIILOR 
DINTRE  BIZANŢ  ŞI  APUS  IN  SECOLUL  AL  VIII-LEA 

a)  Dezvoltarea  Statului  papal  şi  creşterea  puterii  papale. 


După  anul  313,  Biserica  a  obţinut  anumite  privilegii  din  partea  Sta¬ 
tului  roman,  care  i-a  recunoscut  capacitatea  patrimonială,  fapt  ce  i-a  per¬ 
mis  să-şi  constituie  domenii  întinse,  administrate  de  episcopi.  Membrilor 
clerului  li  s-a  acordat  scutiri  de  taxe  şi  de  prestaţii,  ilar  episcopului  i-u 
tost  recunoscută  o  anumită  jurisdicţie  —  cel  puţin  în  diferendele  dintre 
clerici.  Şi  Biserica  a  exercitat  la  rândul  ei  o  oarecare  influenţă  asupra 
legislaţiei  romane.  Astfel,  cu  privire  la  situaţia  sclavilor,  -a  obţinut  de  la 
împăratul  Constantin  cel  Mare,  dreptul  ca  aceştia  să  poată  fi  creştinaţi, 
ceea  ce  însemna  că  puteau  avea  o  altă  religie  decât  stăpânul,  şi  să  in¬ 
terzică  —  cel  puţin  pe  domeniile  imperiale  — ,  ca  soţii  sclavi  să  poată  fi 


67  Ibidem.t  p.  101  —  105. 

6$  Cf.  Istoria  bisericească  universala  .  .  .,  p.  335. 

69  în  cadru]  primului  ciclu  —  trivium  — ,  Aleuin  a  înglobat:  gramatica,  retorica  şi 
teologia,  iar  în  al  doilea  ciclu  —  quadrivium  —  :  aritmetica,  retorica  şi  geometria.  Intr-unui 
clin  capitulariile  clin  805,  acestor  trei  discipline  li  s-a  mai  adăugat  ca  disciplina  obligatorie 
şt  medicină,  numită  „Hippocraticateaa".  (Cmillc  Amann,  op.  cit.,  p.  99. 

70  G.  Bihlmeycr  —  H.  Touchle,  op.  cit.,  p.  5S. 

despărţiţi  unul  de  altul,  sau  să  li  se  ia  copiii,  fapt  ce  constituia  un  bun 
câştigat  atât  pentru  Biserică,  cât  şi  pentru  societate. 

In  perioada  imediat  următoare  primelor  migraţii,  Biserica  romană 
s-a  aflat  într-o  situaţie  foarte  critică,  deoarece  majoritatea  provinciilor 
occidentale  fuseseră  ocupate  de  popoare  germanice  de  religie  creştină 
ariană.71  în  ceea  ce  priveşte  originile  papalităţii,  trebuie  să  subliniem 
faptul  că  la  începutul  secolului  al  V-lea,  episcopii  creştini  deveniseră  per¬ 
soanele  cele  mai  proeminente,  de  care  autorităţile  romane  trebuiau  să 
ţină  seama,  iar  când  comunitatea  creştină  a  ajuns  să  formeze  marea  ma¬ 
joritate  a  lcuitoriîor  unui  oraş,  episcopul  era,  practic,  persoana  cea  mai 
influentă  din  regiune.  Episcopii  aveau,  moştenită  prin  tradiţie,  o  putere 
de  judecători  sau  de  arbitri  între  creştini  (la  fel  ca  rabinii  în  comunită¬ 
ţile  iudaice).  Un  decret  al  împăratului  Constantin  din  318,  '.recunoştea  epis- 
copilor  calitatea  de  judecători,  iar  începând  din  333,  jurisdicţia  lor  era 
recunoscută  şi  în  cauzele  civile,  chiar  dacă  una  din  părţi  nu  voia  să  ţi¬ 
pară  în  faţa  lor.72 

în  ce  priveşte  ierarhia  bisericească,  trebuie  să  menţionăm  faptul  că, 
toţi  episcopii,  inclusiv  cel  al  Romei,  erau  egali  între  ei.  Astfel,  într-o 
scrisoare  pe  care  Grigorie  cel  Mare  o  adresează  episcopului  Alexandriei 
în  598,  afirmă  că  toţi  episcopii  sunt  egali  întreolaltă,  iar  papa  Zaharia 
scriindu-i  în  751  Sf.  Bonifacîu,  se  numeşte  pe  sine  însuşi  „co-episco- 
pus“.73  De  asemenea,  la  primele  Sinoade  ecumenice  —  care  s-au  ţinut  în 
Răsărit  — ,  nici  episcopul  Romei  şi  nici  alţi  episeopi  din  diecezele  occi¬ 
dentale  mai  importante  n-au  avut  un  rol  preeminent.  Dar  începând  încă 
din  secolul  al  V-lea,  episcopul  Romei  şi-a  arogat  ambiţiosul  titlu  roman 
de  ,,Pontifex  maximus “  —  păstrat  până  azi  sub  forma  „Suveranul  Pon¬ 
tif*  — ,  iar  din  secolul  al  Vl-lea,  cuvântul  „papă“  —  care  până  atunci 
desemna  în  Biserica  apuseană,  orice  episcop  a  cărui  eparhie  sau  ale 
cărui  virtuţi  personale  îi  confereau  un  prestigiu  deosebit  — ,  va  deveni 
şi  va  rămâne  un  titlu  onorific  exclusiv  al  episcopului  Romei.74 

La  consolidarea  papalităţii  şi  la  apariţia  şi  dezvoltarea  Statului  pa¬ 
pal,  au  contribuit  şi  împrejurările  de  ordin  politic.  Prestigiul  politic  al 
episcopului  Romei  s-a  format  şi  pe  fondul  crizei  de  autoritate  care  ca¬ 
racteriza  fosta  capitală  a  Imperiului,  rămasă  acum  fără  un  împărat,  fără 
instituţiile  civile  şi  fără  o  eficientă  apărare  militară.  Or,  în  aceste  împre¬ 
jurări,  unii  dintre  papi  au  jucat  un  rol  politic  însemnat,  cum  a  fost  ca¬ 
zul  lui  Leon  I,  oare  în  anul  452  salvează  Roma,  reuşind  să-l  convingă  pe 
Atilla  —  căpetenia  hunilor  — ,  să  renunţe  la  ocuparea  oraşului,  şi  din 
nou  în  455  pe  vandalul  Geiseric  să  se  abţină,  dacă  nu  de  la  jaf,  măcar 
de  la  distrugeri  şi  masacre.  Pe  de  altă  parte,  episcopii  din  alte  ţări  ale 
Occidentului,  incapabili  să  apere  proprietăţile  bisericeşti  contra  seculari- 


71  Ve/i  în  această  chestiune  lucrările  fundamentale:  Ferdinand.  Lot,  Les  invasioji > 
germanique ,  Paris,  1935;  R.  I.atouche,  Le;  grandes  invasions  et  la  crise  de  VOccident 

au  1  r-e  5.,  Paris,  1946;  Lucien  Musset,  Les  invasions:  les  vagues  germaniques Paris,  1969. 

72  Ovidiu  Drîmba,  Istoria  culturii  şi  civilizaţiei,  t.  II,  Bucureşti,  19S7,  p.  391. 

73  Ibidern .,  n.  25  a. 

74  Ibidem. 

zării  lor  de  către  autoritatea  regală,  apelau  la  influenţa  politică  sau  spi¬ 
rituală  a  episcopului  Romei,  ale  cărei  scrisori  adresate  lor,  introduceau 
o  disciplină  în  viaţa  bisericească. 

în  secolele  V  şi  VI,  Biserica  de  Apus  a  trebuit  să  suporte  controlul 
autoritar  al  regilor  barbari  arieni,  motiv  pentru  care,  episcopul  Romei 
a  ajuns  să  fie  considerat  şi  în  Răsărit  ca  reprezentantul  întregii  creşti¬ 
nătăţi  apusene,  şi  aceasta  atât  din  motivul  că  eparhia  lui  era  sediul  sin¬ 
gurului  patriarhat  din  Apus,  cât  şi  pentru  că,  această  eparhie  era  singura 
care  menţinea  un  contact  permanent  cu  autorităţile  din  ConstantinopoL 

Dintr-o  dată,  prestigiul  Bisericii  romane  a  crescut  enorm  în  lumea 
creştină.  Căci,  în  timp  ce  Imperiul  roman  de  Răsărit  se  arăta  a  fi  incapa¬ 
bil  să  apere  nu  numai  creştinătatea  împotriva  cuceritorilor  islamici,  dar 
nici  chiar  propriile  posesiuni  din  Italia  contra  longobarzilor,  iată  că, 
puternicul  regat  al  francilor,  în  plin  avânt,  care  îi  învinsese  pe  arabi  la 
Poitiers,  oprindu-le  ameninţătoarea  înaintare  în  Europa,  s-a  dovedit  su¬ 
pus  şi  devotat  Bisericii  romane.  Papii  au  ţinut  şi  au  ştiut  să  facă  uz  de 
prestigiul  lor  pentru  a-şi  asigura  ajutorul  francilor. 

în  anul  754,  ameninţat  de  longobarzi,  papa  Ştefan  al  II-lea  merge 
la  Curtea  lui  Pepin  şi  îl  consacră  rege,  cerându-i  totodată  ajutor-  Pepin 
trece  în  Italia,  îi  învinge  pe  longobarzi,  care  ameninţau  Roma,  şi  dă¬ 
ruieşte  papei  posesiunile  bizantine  cucerite,  prin  aşa-numita  „donaţie 
□  lui  Pepin".75  După  douăzeci  de  ani,  longobarzii  ameninţau  din  nou  pose¬ 
siunile  papale,  motiv  pentru  care  papa  Adrian  I,  a  cerut  din  nou  ajuto¬ 
rul  francilor.  Carol  cel  Mare  a  trecut  în  fruntea  unei  armate  puternice 
în  Italia,  desfiinţează  regatul  longobarzilor  şi  confirmă  „donaţia"  tatălui 
său,  obligând  din  nou  scaunul  Romei  să  fie  recunoscător  Curţii  sale.76 
în  urma  presiunilor  france  asupra  longobarzilor,  papa  a  obţinut  cxar- 
hatul  de  Raven.na  şi  Pentapolis,  care  au  devenit  nucleul  viitorului  stat 
pontifical.  De  acum  înainte,  împăratul  Carol  cel  Mare  va  acorda  papali¬ 
tăţii  protecţia  sa,  atât  faţă  de  longobarzi  cât  şi  faţă  de  aristocraţia  ro¬ 
mană  ostilă.  După  moartea  lui  Carol  cel  Mare,  papii  vor  căuta  suverani 
germanici  oare  să  accepte  coroana  imperială-  Iar  când  Imperiul  se  va 
disloca  în  principate  independente,  papalitatea  va  face  toate  eforturile 
pentru  a  salva  principiul  monarhiei  centralizate,  singura  forţă  care  putea 
garanta  păstrarea  în  continuare  a  imenselor  bogăţii  acumulate. 

Spre  a  sancţiona  această  pretenţie  de  supremaţie,  papii  au  invocat 
„faimosul"  act  cunoscut  sub  titlul  de  ,, Donaţia  Constantini",  un  fals  fa¬ 
bricat  de  papalitate,  care  pretindea  că  împăratul  Constantin  cel  Mare 
i-ar  fi  acordat  papei  Silvestru,  suveranitatea  asupra  Romei,  a  Italiei, 
şi  a  întregii  lumi  occidentale.  Nu  se  ştie  cine  este  autorul  acestui  docu¬ 
ment  fals,  nici  unde  şi  nici  când  a  fost  redactat.  Se  presupune  totuşi,  ca 


75  Amănunte  Ia  Ersebiu  Popovici,  Istoria  bisericesaca  universală  fi  statistica  biseri¬ 
cească ,  traducere  din  limba  germană  de  Atanasîc  Mironescu,  Mănăstirea  Cernica,  1926,  p. 
314—315. 

76  Astfel,  la  anul  800  (de  Crăciun),  papa  Leon  al  I II-lea  l-a  încoronai  pe  Carol  cel 
Mare  ca  împărat  roman,  ocazie  cu  care  tradiţiile  vechiului  Imperiu  roman  de  Apus  erau 
reînviate  (Ibidem,  p.  315 — 316). 

dată  a  apariţiei  lui,  anul  800.  Cert  e  insă  că,  autenticitatea  lui  a  Iest  pusă 
la  îndoială  încă  începând  cu  secolul  X.77 

Pe  la  mijlocul  secolului  al  IX-iea,  s-a  mai  fabricat  un  fals,  iot  ..n 
interesul  papalităţii  şi  anume:  „Decretaliiile  Isidoriene"  73  (d*e  fapt  Pseuuu- 
Isidoriene,  n.n.)  —  o  colecţie  de  „documente",  care  susţin  autoritatea 
episcopului  Romei  asupra  tuturor  celorlalţi  episcopi,  negând  dreptul  su¬ 
veranilor  laici  de  a  se  amesteca  în  treburile  Bisericii  şi  proclamând  obli¬ 
gaţia  suveranilor  de  a  se  supune  puterii  spirituale.  în  aceste  „decretai  ii  “ , 
a  fost  introdus  pentru  prima  dată  şi  principiul  infaibilităţii  papale. 

Observăm  deci,  şi  lucrul  acesta  reiese  cât  se  poate  de  olar  — ,  că 
prin  aceste  falsuri,  politica  pontificală  a  căutat  şi  a  reuşit  în  mare  mă¬ 
sură,  să  pună  bazele  teoretice  ale  supremaţiei  Bisericii  asupra  Imperiu¬ 
lui,  papalitatea  pretinzând  supunere  absolută  nu  numai  din  partea  oa¬ 
menilor  Bisericii,  ci  şi  din  partea  suveranilor  laici. 

b)  Criza  relaţiilor  dintre  Bizanţ  şi  Apus  în  secolul  al  VlII-lea 

Criza  iconoclastă  care  a  zdruncinat  Răsăritul  în  secolul  VIII  şi  pri¬ 
mele  decerni  ale  secolului  IX,  a  influenţat  în  mare  măsură  relaţiile  dintre 
Bizanţ  şi  Apus,  producând  o  tensiune  regretabilă  între  cele  două  re¬ 
giuni.  Astfel,  papa  Grigorie  al  II-lea  (715 — 731),  în  două  scrisori  foarte 
energice,  a  încercat  să-l  determine  pe  împăratul  Leon  al  IlI-lea  Isaurul 
să-şi  schimbe  politica  iconoclastă,  arătându-i  că  dreptul  de  a  lua  hotă¬ 
râri  în  chestiuni  dogmatice,  aparţine  exclusiv  episcopilor.  Urmaşul  său, 
Grigorie  al  IlI-lea  (731 — 741),  văzând  intensificarea  persecuţiei  împo¬ 
triva  icoanelor,  chiar  în  anul  ungerii  sale,  a  convocat  un  sinod  la  Roma, 
lovind  cu  excomunicarea  pe  toţi  aceia  care  distrugeau,  profanau  şi  des¬ 
considerau  icoanele.79  La  atitudinea  ortodoxă  a  celor  doi  papi,  împăratul 
a  ripostat  cu  o  serie  de  ameninţări,  care  au  dezlănţuit  în  Italia  o  adevă¬ 
rată  revoltă,  puţin  lipsind  ca  întreaga  peninsulă  să  respingă  autoritatea 
bizantină. 

După  eşecul  unei  expediţii  maritime  din  732,  Leon  al  IlI-lea  s-a 
răzbunat  pe  papă  într-un  mod  „delicat",  anexând  la  Imperiu,  importante 
domenii  ale  Bisericii  romane  din  Italia  de  sud  şi  Sicilia.80  Aceste  subiecte 
de  litigiu,  au  constituit  motivul  orientării  şi  înţelegerii  Romei  cu  francii, 
care-şi  consolidau  tot  mai  mult  poziţia  în  Apus,  prin  aceasta  subminân- 
du-se  stăpânirea  bizantină  în  Italia  centrală  şi  de  nord.  în  anul  754,  Pe- 
pin  cel  Scurt,  la  cererea  papei  Ştefan  al  II-lea  a  eliberat  Ravenna  de 
sub  ocupaţia  lombardă,81  dar  nu  a  restituit-o  exarhului  bizantin,  ci  a  dă¬ 
ruit-o  papei.  Mai  târziu,  el  apare  în  scrisorile  papale  ca  „patricius  roma- 
norum"  şi  campionul  militar  al  aşa-numitei  „donaţii  a  lui  Pepin".  De¬ 
sigur  că  lucrul  acesta  a  constituit  un  nou  pas  care  a  contribuit  şi  mai 


77  Ovitliu  Drîmba,  op.  cit.,  p.  392.  Că  „ Donaţi  o  Constantini "  este  un  fals,  a  fost  do- 
ve  ut,  cu  argumente  definitiv  irefutabile,  de  către  marele  umanist  Loren/o  Valla,  in  lucra¬ 
rea  „De  falso  credita  et  ementita  Constantini  donatione  declamaţia ",  apărută  în  14*0. 

78  Falsul  acestei  colecţii  este  dovedit  şi  de  Eusebiu  Popovici  în  op.  cit.,  p.  316 — 318. 

79  A.  A.  Vasiliev,  op.  cit.,  p.  344;  G.  Bihlmeyer  —  H.  Touche,  op.  cit.,  p.  100. 

S0  G.  Bihlmeyer  —  H.  Toucnle,  op.  cit.,  p.  100. 

81  George  F.very,  op.  cit.,  p.  103. 

mult  Ia  distanţarea  Apusului  de  Răsărit.  Dar  pierderea  Ravennei  de  că¬ 
tre  bizantini,  ocupată  în  751  de  longobarzi,  s-a  datorat  refuzului  trupe¬ 
lor  de  apărare  imperiale  —  trupe  formate  din  iconoduli  — ,  de  a  se  su¬ 
pune  ordinelor  unui  împărat  iconoclast. 

Sub  împăratul  Constantin  al  V-lea  Capronimul,  am  putut  observa 
că  furiia  iconoclastă  a  atins  paroxismul,  el  fiind  şi  iniţiatorul  persecu¬ 
ţiei  împotriva  călugărilor,  care  se  opuneau  cu  dârzenie  măsurilor  icono¬ 
claste.  Foarte  mulţi  dintre  călugări  au  fost  batjocoriţi,  siliţi  să  pără¬ 
sească  mănăstirile  sau  ucişi.  Persecuţiile  s-au  intensificat  în  special  după 
promulgarea  decretelor  Sinodului  iconoclast  de  la  IIieria  (754),  când  peste 
50  000  de  călugări  s-au  refugiat  în  sudul  Italiei,  unde  au  fondat  o  serie 
de  mănăstiri  şi  şcoli,  creând  în  felul  acesta  noi  focare  de  cultură  grea¬ 
că  în  Apus.82  în  urma  Sinodului  de  la  HLeria,  patriarhii  de  Antiohia  şi  Ie¬ 
rusalim  s-au  declarat  pentru  cultul  icoanelor,  protestând  împotriva  ere¬ 
ziei.  Şi  Apusul  a  acţionat  în  solidaritate  cu  iconodulii.  Astfel,  papa  Şte¬ 
fan  al  IlI-lea,  la  sinodul  de  la  Lateran  din  769,  a  lovit  cu  excomunicarea 
sa  pe  iconoclaşti,  numind  pseudo- sinodul  de  la  H  ier  ia  ,,synodus  execra- 
bilis".83  Dar  nici  aceste  acţiuni  ale  patriarhilor  orientali  şi  ale  papei  nu 
au  schimbat  cu  nimic  situaţia. 

Din  anul  774  Carol  cel  Mare,  fiul  lui  Pepin,  a  unit  regatul  franc 
şi  lombard,  devenind  astfel  suveranul  întregii  Franţe,  al  Germaniei  apu¬ 
sene  şi  al  Italiei  de  nord,  aceasta  fiind  posibil  pe  fondul  slăbirii  autori¬ 
tăţii  bizantine  în  Italia.  Anul  781,  poate  fi  considerat  ca  dată  când  a  dis¬ 
părut  ultima  rămăşiţă  a  stăpânirii  bizantine  în  Italia.  Papa  a  încetat  să-şi 
mai  dateze  documentele  după  practica  bizantină,  ci  după  anii  pontifi¬ 
catului  său.  Totodată  papa  a  început  să  bată  monezi  care  aveau  pe  ele 
numele  şi  efigia  sa.84  Dar  cu  toată  această  dorinţă  de  autonomie,  papa 
nu  era  stăpân  absolut  al  teritoriului  său,  deoarece  autoritatea  bizantină 
s-a  văzut  treptat  înlocuită  cu  cea  francă.  De  când  Carol  cel  Mare  şi-a  luat 
titlu  de  „rege  al  francilor  şi  al  lombarzilor",  el  a  căutat  de  asemenea  să 
câştige  o  cât  mai  mare  influenţă  asupra  Romei  şi  a  Stalului  pontifical- 
Uzajul  constant  al  titlului  extensibil  de  „Patricius  Romanorum“,  indică 
faptul  că-şi  revendica  faţă  de  teritoriul  pontifical  anumite  drepturi  de 
suveranitate,  ca  odinioară  împăratul  bizantin  sau  exarhul  său  de  Ra- 


venna. 

în  urma  Sinodului  VII  ecumenic,  convocat  de  împărăteasa  Irina,  în 
acord  cu  patriarhul  Constantinopolului  Tarasie  şi  papa  Adrian  I,  s-a  apla¬ 
nat  conflictul  dintre  Constantinopol  şi  Roma,  conflict  apărut  şi  susţinut 
în  timpul  împăraţilor  iconoclaşti.  Abilă  şi  diplomată,  dar  şi  setoasă  de 
putere,  împărăteasa  Irina  a  căutat  să  realizeze  o  înţelegere  ou  francii, 
prim  angajarea  unor  tratative,  în  vederea  căsătoriei  fiului  ei.  Constantin 
al  Vl-Iea  Porfirogenetul,  cu  Rortruda,  una  din  fiicele  lui  Carol  cel  Mare.bS 
Dar  până  la  urmă  Irina  a  întrerupt  demersurile,  rupând  logodna,  proba- 


82  Oviclm  Drîmba,  op.  cit.,  p.  193. 

S3  G.  Bihlmeyer  —  H.  To.:chle,  op.  cit .,  p.  101. 

84  Ibidem .,  p.  59 — 60;  George  Every,  op.  cit.y  p.  103. 

£5  Cf.  Eihnrd,  The  life  of  Churlemagne ,  translated  by  Lewîs  Thorpe,  Baltimore:  Pen- 
guin  Eooks.,  1969,  p.  74. 

bil  temându-se  că,  având  un  adiat  atât  de  redutabil,  Constantin  ar  deveni 
un  adversar  foarte  puternic  la  tron-  Acest  eveniment  coroborat  cu  faptul 
că  la  Sinodul  VII  ecumenic  de  la  Niceea,  n-a  fost  invitat  nici  el,  nici  re¬ 
prezentanţi  ai  Bisericii  france,  l-au  înfuriat  peste  măsură  pe  Carol  cel 
Mare. 

O  nouă  tensiune  între  Răsărit  şi  Apus  a  avut  loc  în  anul  794,  cu  oca¬ 
zia  Sinodului  de  la  Francfort.  Papa  Adrian  I,  s-a  străduit  să  facă  cunos¬ 
cute  şi  în  regatul  franc  hotărârile  Sinodului  VII  ecumenic,  dar  acţiunea 
lui  s-a  izbit  de  o  vie  rezistenţă.  Cauza  era  nu  numai  în  traducerea  defi¬ 
citară  în  limba  latină  a  actelor  Sinodului  de  la  Niceea  —  traducere  în 
care  s-a  pierdut  distincţia  subtilă  care  s-a  făcut  între  ,, adorare “  şi  „ vene¬ 
rare* "  şi  în  care  se  schimba  chiar  sensul  — ,  ci  şi  în  tensiunea  de  ordin 
politic,  existentă  între  Carol  cel  Mare  şi  Bizanţ,  precum  şi  voinţa  mo¬ 
narhului  franc  de  a  arăta  că  în  imperiul  său  era  şi  conducător  suprem 
al  Bisericii,  veghind  la  apărarea  sa  şi  a  Ortodoxiei,  aşa  precum  făceau 
la  Constantin opol  şi  împăraţii  bizantini-  Carol  cel  Mare  nu  era  dispus  să 
recunoască  ca  obligatorie  pentru  întreaga  Biserică,  o  hotărâre  sinodală, 
la  care  Biserica  francă  nu  cooperase. 

Prin  urmare,  el  a  examinat  actele  Sinodului  de  la  Niceea.  prin  inter¬ 
mediul  teologilor  de  curte  —  îndeosebi  Aleuin  şi  Teodulf  de  Orleans  — , 
supunându-le  la  o  critică  severă,  în  aşa  numitele  „Libri  Carolini“.86  în 
aceste  cărţi  era  condamnat  atât  sinodul  iconoclast  din  754,  cât  şi  Sino¬ 
dul  VII  ecumenic  din  787;  primul  pentru  că  numea  idoli  icoanele,  iar  al 
doilea  pentru  că  acorda  icoanelor  adorare  şi  venerare.  Icoanele  nu  trebu¬ 
iau  să  fie  nici  venerate  şi  nici  distruse,  ele  servind  doar  la  decorarea 
bisericilor  şi  ca  amintire  a  trecutului.  Observăm  deci,  că  sinodul  de  la 
Francfort,  a  promovat  un  semi-iconoclasm,87  fapt  care  a  contribuit  şi  el  la 
distanţarea  şi  răcirea  relaţiilor  dintre  Bizanţ  şi  Apus. 

După  momentul  încoronării  lui  Carol  cel  Mare  ca  împărat,  în  anul 
800, 88  relaţiile  dintre  Bizanţ  şi  Apus  s-au  caracterizat  prin  eforturile  de¬ 
puse  de  Carol  de  a  fi  recunoscut  ca  împărat,  de  către  Curtea  bizantină, 
în  optica  Constantinopolului,  acest  eveniment  nu  era  considerat  decât  o 
revoltă  a  câtorva  provincii  apusene,  împotriva  stăpânului  legal  al  Impe¬ 
riului.  Chiar  Carol  îşi  dădea  seama  de  precaritatea  situaţiei  sale,  de  fap¬ 
tul  că  încoronarea  sa  nu  rezolva  problema  stăpânirii  părţii  orientale. 
Anticipând  aceste  complicaţii,  Carol  începe  tratative  cu  împărăteasa  Irina 
şi  îi  propune  să  se  căsătorească  cu  el,  sperând  astfel  să  unească  provin¬ 
ciile  răsăritene  şi  apusene  intr-un  imperiu  unic.89  Cu  alte  cuvinte,  Carol 
înţelege  că  titlul  său  n-are  semnificaţie  adevărată,  decât  dacă  era  recu- 


86  O  analiză  dogmatica  —  în  special  ce  priveşte  problema  lui  „filîoque"  — ,  a  aces¬ 
tor  cărţi,  ne  oferă  Richard  Haugh,  Photius  and  the  carolingians:  the  Trinitarian  controversy , 
Nordland  Publ.  Co.  Belmont,  1975,  p.  45 — 62. 

87  ibidem.y  p.  46,  în  notă. 

88  Reierindu-se  la  acest  eveniment,  un  istoric  afirmă  că:  „încoronarea  lui  Carol  cel 
Mare  nu  e  numai  evenimentul  central  al  Evului  Mediu;  e  unul  din  foarte  rarele  evenimente 
despre  care,  luate  separat,  se  poate  spune  că  dacă  nu  s-ar  fi  întâmplat,  istoria  lumii  s-ar 
ti  schimbat*4  (Cf.  J.  Bryce,  The  Holy  Roman  Empire ,  New-York,  1919,  p.  50.  apud.  A.  A. 
Vasiliev,  op.  cit.,  p.  351). 

89  A.  A.  Vasiliev,  op.  cit.,  p.  355. 

noscut  de  Bizanţ.  Irina  întâmpină  favorabil  oferta  de  căsătorie  a  lui  Carol, 
dar  la  scurt  timp  în  802,  a  fost  detronată  şi  exilată  şi  astfel,  planul  unei 
alianţe  între  Răsărit  şi  Apus  s-a  spulberat. 

Tratativele  în  vederea  recunoaşterii  încoronării  lui  Carol  de  către 
Bizanţ  au  continuat  şi-n  anii  următori,  dar  abia  în  anul  812,  legaţii  îm¬ 
păratului  bizantin,  Mihail  I  Rangabe,  l-au  salutat  pe  Carol,  la  Aix  —  la  — 
Chapelle,  cu  titlu  de  „împărat  şi  bazileu44.90  In  acest  fel  a  fost  sancţionată 
şi  de  către  Constantinopol,  alegerea  imperială  din  anul  800.  Dar  titlul 
imperial  a-1  lui  Carol  nu  a  avut  o  istorie  lungă.  Pe  parcursul  frământări¬ 
lor  ce  au  urmat,  monarhia  lui  Carol  se  fărâmiţează,  iar  titlul  a  trecut  în 
mâinile  deţinătorilor  ocazionali,  dispărând  în  secolul  X,  pentru  a  renaşte 
în  a  doua  jumătate  a  aceluiaşi  secol,  dar  de  data  aceast  sub  forma  isto¬ 
rică  a  „Sfântului  imperiu  roman  de  naţiune  germanică44,  ş  jţ0  p 

CONCLUZII 

Din  cele  prezentate  în  lucrarea  de  faţă,  constatăm  că  în  secolul  al 
VUI-lea,  atât  Răsăritul  cât  şi  Apusul  au  trecut  prin  mari  frământări 
şi  transformări.  Astfel,  în  timp  ce  Răsăritul  este  confruntat  violent  cu 
criza  iconoclastă  şi  o  serie  de  tensiuni  interne  şi  externe,  configuraţia 
Apusului  se  schimbă  datorită  creşterii  forţei  politice  a  regatului  fran¬ 
cilor,  care,  beneficiind  de  conducători  energici  şi  întreprinzători,  au  reu¬ 
şit  să  domine  scena  politică  a  Apusului  în  secolul  VIII.  între  aceştia  s-a 
impus  personalitatea  marcantă  a  lui  Carol  cel  Mare,  care  prin  reformele 
întreprinse  pe  plan  politic,  bisericesc  şi  cultural,  a  contribuit  -la  renaşterea 
calitativă,  atât  a  imperiului  său  cât  şi  a  Bisericii  france. 

în  ceea  ce  priveşte  disputa  iconoclastă,  putem  spune  că  ea  s-a  în¬ 
cheiat  cu  biruinţa  teologiei  iconodule  elenice  şi  a  înrâurit  în  moduri  dife¬ 
rite  istoria  posterioară  bizantină  şi  apuseană.  Rezultatul  rapid  al  icono¬ 
clasmului  a  fost  o  evidentă  ruptură  între  arta  aulică  şi  cea  populară, 
care,  mai  târziu  îşi  va  pune  tot  mai  mult  amprenta  pe  lucrările  artistice 
din  Bizanţ,  e-laborându-se  în  acest  fel  o  iconografie  mai  spiritualizată, 
specific  bizantină.  înfrângerea  iconoclasmului  a  fost  un  factor  stimula¬ 
tor  pentru  intelectualitatea  bizantină.  De  acum  înainte,  operele  lui  Pla- 
ton  vor  fi  studiate  cu  mult  interes,  fiindcă  din  teoriile  lui  se  puteau 
extrage  argumente  în  favoarea  unei  filozofii  mistice. 

în  ce  priveşte  relaţiile  dintre  Bizanţ  şi  Apus  în  această  perioadă 
putem  spune  că,  pe  fondul  crizei  iconoclaste  s-a  produs  o  tot  mai  mare 
distanţare  întru  cele  două  regiuni.  Afirmaţia  potrivit  căreia,  separarea 
Orientului  de  Occident,  cea  a  Imperiului  bizantin  de  teritoriile  sale  din 
Apus  şi  în  fond,  chiar  formarea  unu  adevărat  Imperiu  Occidental,  au 
fost  urmarea  luptei  şi  crizei  iconoclaste,  e  unilaterală,  deoarece  nu  numai 
iconoclasmul  a  contribuit  la  aceasta,  ci  şi  dorinţa  şi  pretenţia  papilor  de 
supremaţie,  dublată  de  „inovaţiile44  în  materie  de  teologie,  care  au  fost 
introduse  acum,  „inovaţii44  care  vor  constitui  obiectul  disputei  dintre 
greci  şi  latini  în  secolul  al  IX-lea  şi  mai  târziu. 


90  Ibidem. 

Desigur  că  cea  mai  grea  lovitură  pentru  Bizanţ  a  fost  reînvierea  Im¬ 
periului  roman  de  Apus,  realizată  de  Carol  cel  Mare  la  anul  800,  care 
a  reuşit  să  învingă  pe  longobarzi  —  ceea  ce  nu  a  putut  să  facă  împăratul  bi¬ 
zantin  — ,  fapt  care  a  avut  drept  consecinţă  scăderea  autorităţii  bizan¬ 
tine  în  Apus  şi  orientarea  Romei  tot  mai  mult  spre  regatul  francilor.  Ast¬ 
fel,  putem  spune  că  germenii  neînţelegerilor  de  mai  târziu  dintre  Fotie 
şi  latini  şi  chiar  ai  marii  schisme  din  1054,  îşi  au  originea  încă  din  aceas¬ 
tă  perioadă. 

Drd.  Ioan  Mircea  lelciu 


MISIUNEA  PRESEI  CREŞTINE* 

«Ciudat!»...  vor  exclama  mulţi  citind  acest  titlu.  «Pe  vremea  Iui 
Hristos  nu  existau  gazete  şi  după  câte  ştim  el  nu  s-a  îndeletnicit  cu 
scrisul  fără  numai  o  singură  dată  şi  atunci  pe  nisip». 

Nici  noi  nu  avem  altă  părere.  Poate,  aceasta  este  una  din  puţi¬ 
nele  chestiuni  în  care  suntem  de  acord  fără  rezervă  cu  criticii  şi  tă¬ 
găduitorii  de  meserie,  gata  oricând  să  facă  obiecţii  şi  să  producă  des- 
minţiri. 

Şi  totuşi  Mântuitorul  ca  ziarist  este  o  imagine  plastică,  sugestivă 
şi  de  o  vitală  actualitate. 

Care  contemporan,  deprins  să  interpreteze  multiplele  şi  tumul¬ 
tuoasele  privelişti  ale  vieţii  prin  criteriile  lăuntrice  ale  conştiinţei 
morale,  nu  a  ajuns  la  tragica  încheiere,  că  în  lume  există  păcatul  şi 
ceea  ce  e  mai  înspăimântător,  că  acest  păcat  creşte  aproape  în  pro¬ 
gresie  geometrică  anulând  în  fiinţa  omului  simţul  misterului  adică 
percepţiunea  realităţilor  nevăzute. 

Cultura  intelectuală  se  află  într-un  contrast  uriaş  cu  incultura 
morală. 

Pe  când  cea  dintâi  a  înaintat  până  la  formele  exagerate  ale  inte¬ 
lectualismului  şi  cerebralismului,  incultura  morală  a  scoborât  până  la 
imoralism  degenerând  chiar  în  amoralism  ereditar. 

La  această  stare  au  contribuit  o  sumedenie  de  factori  şi  împre¬ 
jurări  —  toate  şi  toţi  organizaţi  pare  într-o  conspiraţie  de  distrugere. 

în  această  vastă  şi  dureroasă  complicitate  cu  nihilismul  moral  al 
secolului,  descoperim  într-un  post  de  importanţă  şi  de  mare  răspun¬ 
dere  încadrată  şi  presa.  Ei  i  s-a  încredinţat  serviciul  de  contagiune 
rapidă,  în  masă,  zilnic  şi  sistematic  —  a  sufletului  omenesc. 

Cele  mai  noi,  mai  ingenioase  şi  mai  inofensive  descoperiri  teh¬ 
nice  sunt  puse  azi  în  slujba  unei  fulgerătoare  propagande  a  ideilor  şi 
faptelor  omeneşti  prin  presă.  Datorită  telefoniei  fără  fir  s-a  realizat 
aceia  ce  vom  numi  o  viaţă  omenească  în  neîntreruptă  şi  intensă  co¬ 
respondenţă  simultană  şi  universală. 


*  Articol  preluat  din  R.T.,  anul  XV,  nr.  7,  1925,  apărut  sub  titlul:  „Mântuitorul  ca 
ziarist  sau  misiunea  presei  creştine". 

De  la  «prima»  până  la  «uJfima  ord»  a  unui  ziar,  ce  altă  agenţie 
poate  fi  mai  prompt  şi  mai  urgent  informată  decât  acele  înarmate  cu 
modernul  instrument  de  comunicaţie  aeriană. 

Pe  undele  misterioase  ale  văzduhului  nu  sunt  trimise  însă  numai 
veşti  despre  viata  superioară  a  lumii,  despre  ceia  ce  are  ideal,  con¬ 
structiv  şi  dumnezeesc  această  viată  în  adevărurile  ei  fundamentale 
şi  eterne,  ci  din  nenorocire  şi  veşti  despre  ceia  ce  este  odios,  brutal 
şi  pervers  în  fiinţa  ei  frământată  de  patimi.  O  armată  imensă  de  pu¬ 
blicişti,  directori,  reporteri  şi  redactori  s-au  specializat  în  meşteşugul 
de  a  prinde  numai  aceste  ecouri  ale  păcatului  universal  şi  a  le  înfă¬ 
ţişa  cât  mai  «senzaţionale»  imaginaţiei  lacome  de  inedit  a  publicului. 

Comentariul  e  abundent  în  amănunte  menite  să  evoace  momen¬ 
tul  criminal  sau  alta  perversiune  în  ceia  ce  are  ea  mai  culminant  din 
punct  de  vedere  pasional  şi  deci  mai  primejdios  pentru  slaba  alcătu¬ 
ire  sufletească  a  cititorilor. 

împotriva  acestui  soiu  de  presă  care  conştient  sau  inconştient 
contribuie  la  ipertrofia  bestialităţii  umane,  e  chemată  să  lupte  presa 
de  moralizare  şi  de  profilaxie  socială.  Pentru  a  creia  însă  o  astfel  de 
presă  e  nevoie  în  primul  rând  să  reformăm  mentalitatea  gazetarului 
şi  să-i  orientăm  preocupările  lui  în  sens  social  constructiv,  adică  în 
sens  etic. 

Din  « mercenar »  «pirat»  sau  « parazit »  al  scrisului,  el  trebuie  să 
devină  «apostol»,  adică  o  personalitate  cu  o  serioasă  concepţie  despre 
viaţă  şi  cu  o  precisă  şi  viguroasă  atitudine  morală.  —  Ziaristul  e  che¬ 
mat  azi  să  se  convertească  adică  să  devie  un  misionar,  al  gândului 
bun  şi  al  virtuţii.  Situaţia  lui  actuală  de  «salahor»  de  «simbriaş»  sau 
de  «trepăduş»  al  unei  întreprinderi  mai  mult  comerciale,  e  nedemnă 
pentru  ins  şi  dezastruoasă  pentru  societate.  Spiritul  mercantil  care 
prezidează  mai  în  toată  publicistica  trebuie  înlocuit  cu  spiritul  devo¬ 
tamentului  social  şi  al  jertfirii  pentru  interesele  superioare  ale  ome¬ 
nirii. 

Din  operă  de  contaminare  imorală  şi  anonimă  presa  trebuie  să  se 
prefacă  în  operă  de  formaţie  spirituală  şi  de  orientare  vie  şi  perso¬ 
nală.  Pentru  remedierea  mediocrităţii  ziaristice,  prin  intelectualizare 
superioară  şi  prin  moralizare  sinceră  şi  profundă,  trebuie  să  studiem 
procedeele  tehnice  şi  spirituale  de  care  *-ar  fi  folosit  Mântuitorul, 
dacă  ar  fi  fost  chemat  sa  lucreze  în  redacţia  unui  ziar.  In  primul  rând 
Mântuitorul  nu  s-ar  fi  gândit  să  ajungă  popular  exploatând  defectele 
oamenilor  şi  satisfăcându-le  instinctele  lor  vulgare. 

Şantajul,  calomnia,  hipnoza  insinuării  laşe,  reclama  trivială  şi 
denaturarea  adevărului  i-ar  fi  fost  imposibile.  Cu  un  vast  simţ  al  răs¬ 
punderii  morale  personale,  imediate  faţă  de  sufletul  şi  de  interesele 
superioare  ale  cititorilor  săi,  Mântuitorul  n-ar  fi  putut  «scandaliza» 
pe  nimeni  prin  articolele  şi  reportagiile  sale.  Cameleonismul  păreri¬ 
lor  politice  i-ar  fi  rămas  străin  şi  insuportabil.  Nu  ar  fi  intrat  pentru 
nimic  în  lume  în  solda  vreunui  om  politic  —  pentru  a  sta  în  perma¬ 
nenţă,  cu  toată  inteligenţa  şi  competenţa  sa  morală  în  slujba  adevă¬ 
rului  şi  a  binelui  obştesc.  —  Ziarul  său  ar  fi  fost  expresia  unei  intran- 

sigente  conştiinţe  morale  şi  un  îndreptar  invariabil  al  vieţii  sociale 
către  idealizarea  ei  progresivă  prin  «duh  şi  adevăr». 

Ar  fi  studiat  actualitatea  în  valoarea  ei  eternă  şi  n-ar  fi  făcut  de 
pildă  apologia  răsboiului  agresiv  de  dragul  deosebitelor  subvenţii  in¬ 
avuabile  oferite  dintr-o  parte  sau  alta. 

Ziarul  Său  ar  fi  însemnat  o  campanie  de  culturalizare  profundă  a 
maselor  şi  o  cruciadă  eroică  împotriva  ereziilor  lor  intelectuale  şi  mo¬ 
rale.  în  chipul  acesta  presa  patronată  şi  inspirată  de  Iisus  Hristos  n-ar 
fi  fost  un  mijloc  de  intoxicare  sufletească,  ci  un  suveran  mijloc  de 
purificare  morală.  Ea  ar  fi  fost  o  presă  de  profilaxie  şi  de  terapeu¬ 
tică  sufletească  inlăuntrul  vieţii  sociale,  şi  prin  urmare  o  instituţie 
rezumativă  a  spiritualităţii  speciei  şi  a  experienţelor  ei  succesive. 

In  acest  ziar  exemplar  nu  şi-ar  fi  găsit  loc  atâtea  turpitudini  care 
îneacă  paginile  gazetelor  moderne  —  nu  s-ar  fi  destilat  în  atâtea  sub¬ 
tilităţi  viţiile  cele  mai  urîcioase  şi  nu  s-ar  fi  văzut  nici  o  caricatură 
obscenă.  El  ar  fi  reprezentat  o  lucrare  militantă  de  vulgarizare  a  con¬ 
cepţiilor  sănătoase  şi  a  curentelor  creatoare  de  ordine  şi  armonie  so¬ 
cială. 

Ziarul  lui  Hristos  ar  fi  fost  pacifist  şi  un  amvon  al  dinamismului 
spiritual  în  înfăţişările  lui  etice  cele  mai  genuine:  justiţie  şi  libertate. 
Ar  fi  sprijinit  in  campaniile  electorale  numai  candidaturile  personali¬ 
tăţilor  de  elită  şi  care  şi-ar  fi  afirmat  valoarea  lor  morală  în  expe¬ 
rienţele  vieţii. 

Reporterii  şi  redactorii  unui  asemenea  ziar  —  o  adevărată  anto¬ 
logie  spirituală  a  omenirii  —  ar  fi  fost  toţi  misionarii  unei  vieţi  ideale 
şi  eroii  unui  crez  superior. 

Apologeţi  ai  virtuţilor  constructive,  ei  înşişi  le-ar  fi  demonstrat 
puterea  şi  frumuseţea  prin  propria  lor  viaţă  individuală.  In  ideologia 
fundamentală  a  acestui  ziar  principiul  autorităţii  n-ar  fi  invalidat  prin¬ 
cipiul  cardinal  al  libertăţii  —  ambele  colaborând  la  crearea  acelei 
disciplini  morale  atât  de  necesare  vieţii  omeneşti  şi  activităţilor  ei  in¬ 
finite.  O  presă  creştină  —  adică  o  presă  de  avântată  inspiraţie  etică 
—  va  fi  cea  mai  bună  presă  informativă,  politică  şi  chiar  cea  mai 
bună  presă  economică  din  lume,  întrucât  ea  ar  isbuti  să  întreţină  în 
viaţa  popoarelor  o  stare  de  incandescenţă  spirituală  prin  dezarmarea 
fatală  a  tuturor  laşităţilor  seculare  din  care  trăieşte  deocamdată  o 
bună  parte  din  presa  parazitară,  inaptă  şi  obtuză  a  zilelor  noastre. 
Presa  creştină  ar  fi  un  ferment  care  ar  influenţa  profund  însăşi  esenţa 
vieţii  omeneşti  făcând  astfel  imposibile  atâtea  superstiţii,  atâtea  osti¬ 
lităţi  şi  atâtea  fanatisme  primejdioase.  E  un  vis  într-adevăr  tauma- 
turgic,  vor  răspunde  în  cor  corifeii  presei  «aşa  cum  este»;  dar  e  un 
vis  pe  care-1  visează  azi  multe  conştiinţe  omeneşti,  dornice  să  vadă 
coborând  în  viaţa  neamurilor  mai  multă  armonie  şi  mai  multă  însu¬ 
fleţire  pentru  superioarele  lor  idealuri  şi  pe  care  va  trebui  să-l  rea¬ 
lizăm  fără  întârziere. 

Ziarul  creştin!  Iată  auxiliarul  cel  mai  de  preţ  al  misionarismului 
evanghelic  şi  al  idealismului  cultural  şi  social  în  vremile  noastre. 

Dr.  Gr.  Cristescu 


Din  Sfinţii  Părinţi 

SF.  MAXIM  MĂRTURISITORUL 
EPISTOLA  A  DOUA  CĂTRE  AVA  TOMA 

) 

I. 

▲ 

Descriind  în  celebra  sa  Myriobzb/ion,  codex  194,  un  manuscris 
conţinând  opere  ale  Sf.  Maxim  Mărturisitorul,  eruditul  patriarh  Fotie 
a]  Constantinopolului  (sec.  IX.)  cataloga  următoarele  lucrări:  o  epis¬ 
tolă  către  prefectul  Gheorghe  (P.G.  91,  364 — 392),  două  centurii  teo¬ 
logice  şi  etice  (P.G.  90,  1084 — 1173)  şi  alte  diverse  epistole:  către  Pe¬ 
tru  Ilustrul  despre  misterul  lui  Hristos  {P.G.  91,  109 — 533),  către  dia¬ 
conul  Cosma  din  Alexandria  despre  comun  şi  propriu  sau  despre  fi¬ 
inţă  şi  ipostas  (P.G.  91,  544 — 576),  către  Pyrrhus  înainte  ca  acesta  să  devină 
episcop  (P.G.  91,  589 — 597)  şi,  în  fine,  două  epistole  „către  un  anume  To- 
ma“  ( pros  Thoman  tina).  Una  dintre  ele  e  binecunoscută:  e  vorba  de 
prima  din  cele  două  faimoase  serii  de  „explicări  ale  unor  locuri  obscure  din 
Sf.  Grigorie  de  Nazianz  şi  Dionisie  Areopagitul"  cunoscute  mai  ales 
sub  genericul  latin  de  Ambigua  (P.G.  91,  1032 — 1417?  trad.  rom.  de  pr. 
prof.  D.  Stâmloae,  P.S.B.  80,  Bucureşti,  1983).  Cealaltă  serie  de  explicări, 
cea  mai  veche  şi  mai  extinsă  la  66  de  „locuri  obscure",  (P.G.  91, 

1061 — 1417?  P.S.  B.  80,  p.  65 — 353)  e  dedicată  lui  „Ioan,  arhiepiscopul 
Cyzicului",  şi  potrivit  cronologiei  stabilite  de  P.  Sherwood  (1952)  a 
fost  redactată  aproximativ  între  anii  628 — 630.  Cea  dc-a  doua  serie, 
mult  mai  scurtă  (P.G.  91,  1032—1060?  P.S.B.  80,  p.  45—64)  doar  la  5 
„locuri  obscure”,  sunt  dedicate  „sfinţitului  rob  al  lui  Dumnezeu,  pă¬ 
rintelui  duhovnicesc  şi  învăţătorului  meu  Toma"  şi,  întrucât  apar  re¬ 
feriri  clare  la  controversele  monoenergiste,  în  stadiul  iniţial  trebuie 
să  fi  fost  redactate,  după  acelaşi  P.  Sherwood,  în  634  sau  puţin  după 
această  dată.  Se  pare  că  Sf.  Maxim  însuşi  a  reunit  cele  două  serii  de 
explicări  în  sens  invers  ordinii  cronologice  a  redactării  lor,  plasând 
cele  5  explicări  către  Toma  înaintea  celor  66  către  Ioan  al  Cyzicului, 
deoarece  Intr-o  scrisoare  trimisă  în  645 — 646  preotului  Marinus  clin 
Cipru  citează  cea  de-a  doua  explicare  către  Ioan  al  Cyzicului  cu  nu¬ 
mărul  7  (P.G.  91,  33  A).  Cu  toate  acestea,  tradiţia  mauscrisă  atestă  ca 
cele  două  serii  de  explicări  au  circulat  şi  independent  iar  editorii  re¬ 
cent  iniţiatei  ediţii  critice  integrale  a  Corpusului  maximian  care  a  în¬ 
ceput  să  apară  în  prestigioasa  serie  „Corpus  Christianorum,  Series 
Graeca"  preconizează  editarea  lor  ca  opere  distincte  (Ambigua  ad  Jo~ 
txanem  şi  Ambigua  ad  Thoma ). 

Prima  epistolă  către  Toma  a  Sf.  Maxim  e  identică,  deci,  cu  pri¬ 
ma  parte,  mai  exact  cu  primele  5  explicări  din  actuala  dispoziţie  a  ce- 

lebrelor  Ambigua.  Cea  de  a  doua  epistolă  către  Toma  era  considerată 
ca  necunoscută  sau  inexistentă,  deşi  ea  fusese  semnalată  încă  din  sec. 
XVII,  iar  extrase  din  ea  au  fost  publicate  în  secolul  trecut.  Epistola 
fusese  semnalată  de  eruditul  englez  Thomas  Gale  în  1681  în  apendi- 
cile  la  ediţia  sa  a  operei  lui  Ioannes  Scotus  Eriugena  De  divisione 
naturae,  mai  exact  în  Emmendationes  ad  Appertdicem  —  dar  neobser¬ 
vate!  —  în  P.G.  91,  1031 — 1032  în  deschiderea  secţiunii  de  „Variae 
iectiones":  „ Epistola  prima.  Scripsit  enim  aliam  de  his  ipsis  rebus 
quam  ideo  non  apposui,  quoniam  nihil  fere  ea  continebat  aliud,  quam 
haec  prima.  De  utraque  Photius  suum  judicium  protulit:  quod  vide  in 
Myriobiblio". 

Pornind  de  la  această  indicaţie  şi  de  la  memoriul  nepublicat  al 
părintelui  augustinian  Georges  Mahieu,  Travaux  preparatoires  ă  une 
6dition  critique  des  oeuvres  de  S.  Maxime  ie  Conlesseur  (Louvain, 
1957),  P.  Canart  a  identificat  singurele  două  manuscrise  care  conţin 
textul  din  nefericire  mutilat,  al  acestei  a  doua  epistole  către  Toma, 
publicându-1  în  ediţie  critică  în  „Byzantion"  34  (1964),  p.  415 — 444. 
Cele  două  manuscrise  descrise  de  P.  Canart  sunt:  Codex  Cantabrigen- 
sis  1220,  scris  probabil  în  sec.  XII  şi  conţinând  o  selecţie  din  episto¬ 
lele  Sf.  Maxim;  numerele  8,  6,  13,  14,  12  o  inedită  către  Ioan  Cubicu- 
larul  (fol.  64v — 66),  10,  15,  prima  către  Toma,  a  doua  către  Toma,  25. 
Din  păcate,  manuscrisul  a  suferit  mutilări  ireparabile,  care  ating  şi 
textul  celei  de-a  doua  epistole  către  Toma.  Celălalt  manuscris,  cunos¬ 
cut  şi  el  şi  parţial  editat  de  M.  Giltbauer  încă  din  1878  şi  1884  în  „Me¬ 
moriile  Academiei  de  ştiinţe  în  Viena,  Secţia  de  istorie-filosofie" 
(28/2,  1874  şi  34/2,  1884)  este  Codex  Vaticanus  grecus  1809  provenind 
dintr-un  scriptorium  grec  din  Sudul  Italiei  şi  scris  la  sfârşitul  secolu¬ 
lui  X.  El  conţine  o  culegere  din  operele  Sf.  Maxim  („Răspunsurile  că¬ 
tre  Talasie",  „Tâlcuirea  la  Tatăl  nostru"  şi  „Răspunsurile  către  The6- 
pempt“)  pe  marginea  sau  în  interiorul  căruia  un  alt  copist  a  inserat 
un  număr  de  21  de  excerpte  tahigrafiate  (şi  editate  de  Giltbauer),  din 
diferite  opere  patristice,  printre  care  şi  din  Epistola  a  doua  către 
Toma. 

Cele  două  manuscrise  —  Cantabrigensis  şi  Vaticanus  —  ne  con¬ 
servă  din  epistola  a  doua  a  Sf.  Maxim  către  avva  Toma  o  introdu¬ 
cere,  explicaţii  la  3  „locuri  obscure"  şi  o  concluzie  urmată  de  o  ul¬ 
timă  adresă  către  destinatar.  Introducerea  e  conservată  de  C  şi  V, 
primele  două  explicări  sunt  conservate  doar  de  C  (f.  141v — 144v, 
144v — 148).  Aşa  cum  arată  R.  Canart,  pierderea  foii  143  a  amputat  ex¬ 
plicarea  întâiului  „loc  obscur  cu  cca  40%  din  cuprinsul  ei,  iar  pier¬ 
derea  altei  foi  dintre  f.  145  şi  146  a  dus  la  pierderea  a  cca  23%  din 
explicarea  celui  de-al  doilea  „loc  obscur".  Explicarea  celui  de-al  „trei¬ 
lea  loc  obscur"  e  transcrisă  de  C  şi  V:  V  omite  deliberat  sfârşitul  răspun¬ 
sului,  C  furnizează  câteva  rânduri  în  plus  dar  sfârşeşte  şi  el  „ex  ab¬ 
rupto";  este  probabil  ca  pierderea  să  se  limiteze  doar  la  câteva  rân¬ 
duri.  Concluzia  nu  e  atestată  decât  de  V  şi  e  foarte  posibil  ca  în  ciu¬ 
da  remarcii  exceptorului  (eis  tb  tblos)  adresa  finală  să  fi  urmat  în  ori¬ 
ginal  imediat  după  concluzie. 

în  ce  priveşte  conţinutul,  cea  de-a  doua  epistolă  a  Sf.  Maxim 
către  avva  Toma,  redactată  după  aceeaşi  schemă  ca  şi  prima,  reia  şi 
precizează  câteva  din  pasajele  ei.  Se  pare  că  destinatarul,  Toma  — 
personaj  „sfinţit",  „părinte  duhovnicesc"  şi  „învăţător"  ( hegiasmdnos , 
pater  pneumatikbs  şi  dîdâskalos ),  foarte  probabil  identic  cu  kyilos  ab- 
bâs  Thomâs  din  epistola  40  (P.G.  91,  636  A  1 — 6)  —  n-a  fost  cu  totul 
satisfăcut  de  explicările  Sf.  Maxim  din  prima  epistolă  (  =  Ambigua  I) 
şi  a  cerut  lămuriri  suplimentare.  în  ordine,  Sf.  Maxim  revine  asupra 
primului,  a  celui  de-al  treilea  şi  a  celui  de- al  cincilea  „loc  obscur"  co¬ 
mentate  anterior,  în  prima  epistolă.  Pentru  primul  şi  ai  treilea  citează 
din  nou  textele  Sf.  Grigorie  de  Nazianz  în  chestiune,  pentru  cel  de-al 
cincilea  reia  un  pasaj  din  propriul  său  comentariu  anterior,  Comenta¬ 
riile  patriarhului  Fotie  şi  ale  lui  Tomas  Gale  sunt,  deci,  exacte:  „în 
cea  de-a  doua  (epistolă)  se  face  oarecum  o  reluare  (hoion  epanălep- 
sin )  a  unor  pasaje  deja  explicate  din  tratatul  teologic"  pe  care  le  „in¬ 
terpretează  în  mod  similar"  ( homoîos  bermeneuel)  (Fotie),  sau:  „a  mai 
scris  şi  o  altă  epistolă  despre  aceleaşi  lucruri  pe  care  de  aceea  n-am 
editat-o  pentru  că  nu  conţine  aproape  nimic  altceva  decât  prima" 
(Th.  Gale).  Acest  fapt  explică,  desigur,  şi  slaba  circulaţie  manuscrisă 
a  celei  de-a  doua  epistole,  în  pofida  precizărilor  dogmatice,  trinitare 
şi  hristologice  incontestabile  pe  care  ea  le  conţine  şi  a  căror  valoare 
rămâne  intactă,  chiar  dacă  ele  mai  fuseseră  formulate  aproape  identic 
anterior  (o  analiză  comparativă  a  Epistolei  a  doua  şi  explicaţiilor  din 
Ambigua  I  necesită  un  studiu  aparte). 

Dată  fiind  însă  valoarea  copleşitoare  pentru  teologia  răsăriteană 
a  operei  maximiene,  recuperarea  tuturor  paginilor  sale  celor  mai  pu¬ 
ţin  circulate  sau  cunoscute,  până  la  ultimul  rând,  credem  că  nu  mai 
are  nevoie  de  nici  o  altă  justificare» 

^  II.* 

**  ‘  - 

!  SFINŢITULUI  ROB  AL  LUI  DUMNEZEU,  PĂRINTELUI  SÂU 
*  DUHOVNICESC  ŞI  ÎNVĂŢĂTORULUI,  DOMNULUI  AVA  TOMA,  ) 
MAXIM  SMERITUL  ŞI  PĂCĂTOSUL,  NEVREDNICUL  SAU 
t  ÎNVĂŢĂCEL.  J 

1.  Ipostas  al  înţelepciunii,  este,  se  zice,  Virtutea  iar  fiinţă  a  Virtu¬ 
ţii  e  înţelepciunea.  De  aceea  modul  ( tropos )  conduitei  celor  conteni-’ 
plativi  este  o  manifestare  a  înţelepciunii,  iar  raţiunea  (logos)  contem¬ 
plaţiei  celor  făptuitori  constituie  o  bază  solidă  a  Virtuţii,  trăsătură 
caracteristică  cea  mai  nemincinoasă  a  amândorura  fiind  privirea  fixă 
şi  neclintită  atinţită  spre  ceea  ce  există  la  modul  propriu  (td  kyrîos  6n) 
aţintire  pe  care  şi-o  împart  dorirea  şi  temerea  (pothos  kai  phobos): 
prima  ducând  înainte  prin  frumuseţea  Ziditorului  iar  cea  de-a  doua 
uimind  cu  măreţia  Lui?  iar  din  acestea  se  face  amestecul  din  unire  al 


*  Traducere  după  ediţia  critică  a  Iui  P.  Canart,  La  deuxieme  lettre  ă  Thomas  de  S . 
Maxime  le  Confesseur ,  „Byzantion"  34  (1964),  p.  429 — 444.  * 

celor  vrednici  cu  Dumnezeu,  amestec  care  face  ca  acei  oare  pătimesc 
acestea  să  devină  prin  relaţie  (thesei)  ceea  ce  factorul  creator  este 
numit  prin  natura  sa  ( physei ). 

2.  Preferând,  deci,  sfinţite,  ca  nimeni  altul  aceste  lucruri  înain¬ 
tea  tuturor  celor  supuse  devenirii,  înţelepciunea  ai  arătat-o  manifes- 
tandu-se  in  chip  neamăgitor  prin  modul  celor  făptuite  iar  Virtutea  ai 
înfăţişat-o  solid  consolidată  prin  raţiunea  celor  cugetate  (de  tine),  iar 
trăsătură  caracteristică  a  amândurora  ai  făcut-o  înclinaţia  spre  Ceea 
ce  există  la  modul  propriu,  înclinaţie  amestecată  din  dorirea  şi  teme¬ 
rea  de  Ziditorul.  Iar  prin  această  înclinaţie  amestecându-te  întreg  cu 
Dumnezeu  întreg  printr-o  relaţie  şi  afecţiune  duhovnicească  (sch£sei 
pneuinatike),  umbli  în  chip  nemincinos  prin  credinţă  spre  împărtăşi¬ 
rea  de  cele  bune  prin  vedere  (cf.  II.  Cor.  5,  7),  a  cărei  manifestare  e 
îndumnezeirea  (theosis)  ce  se  face  cunoscută  ca  prin  nişte  semne  prin 
acei  oameni  venerabili  prin  care  Dumnezeu  se  face  cunoscut  celor  su¬ 
puşi  devenirii.  Exercitându-ţi  de  aici  aviditatea  numai  în  ce  priveşte 
cunoştinţa  îndumnezeitoare,  ai  elanul  aflat  pururea  în  mişcare  făcân- 
du-ţi  un  tată  al  dorinţei  tocmai  din  căutarea  ce  sporeşte  în  chip  uimi¬ 
tor  (paradoxal)  pofta  prin  împărtăşirea  (celor  poftite). 

3.  De  aceea,  tu,  mărgăritarul,  mă  întrebi  iarăşi  pe  mine  noroiul; 
tu,  cel  hrănit  cu  grăunţe  de  grâu,  pe  cel  îmbrăcat  în  spurcăciune;  tu, 
cel  curat  şi  luminos  şi  neavând  nimic  material,  pe  mine,  cel  trupesc 
şi  convins  că  nu  există  nimic  altceva  mai  bun  decât  această  viaţă  pie- 
ritoare;  tu,  cel  ce  te  desfeţi  de  cugetări  strălucitoare  şi  înflăcărate  pe 
cel  ce  şi-a  făcut  unicul  semn  distinctiv  al  vieţii  lui  din  duhoarea  pa¬ 
timilor,  şi  mă  sileşti  pe  mine,  cel  ce  nu  sufăr  povara  deşertării  (keno- 
zei)  tale  extreme  prin  care  imiţi  pe  Dumnezeu,  să  mă  ating  iarăşi  de 
cuvintele  duhovniceşti,  pe  mine  care,  neprimind  nici  măcar  botezul 
lui  Ioan  prin  făptuire,  nici  n-am  auzit  încă  prin  contemplaţie  duhov¬ 
nicească  că  există  Duh  Sfânt  (cf.  F.A.  19,  2 — 3).  Voi  încerca,  totuşi, 
măcar  că  lucrul  e  îndrăzneţ  —  căci  ce  e  mai  îndrăzneţ,  decât  un  ne- 
învăţat  care  învaţă  pe  alţii?  —  ca  să  împlinesc  porunca  ta,  a  stăpâ¬ 
nului  şi  părintelui  meu  sfinţit,  şi  bazându-mă  pe  rugăciunile  tale,  voi 
face  şi  acest  cuvânt  scurt  sub  formă  de  capitole,  începând  de  la  pri¬ 
mul  din  pasajele  expuse  mai  înainte  (cf.  Ambigua  1 ;  P.G.  91,  1033 — 
1036). 

I.  4.  Din  prima  Cuvântare  a  Sfântului  Grigorie  despre  Fiul  la  pa¬ 
sajul  care  zice:  ,f Pentru  aceasta  Unimea  mişcându-se  dintru  obârşii 
se  opreşte  la  Treime"  (Or.  29,  theol.  3,  2;  P.G.  36,  76  B) ;  şi  iarăşi  din 
cea  de  a  doua  Cuvântare  a  aceluiaşi  despre  Pace,  la  paisajui:  „Unimea 
punându-se  in  mişcare  din  pricina  bogăţiei  şi  depăşind  doimea  — 
căci  este  mai  presus  de  materie  şi  formă,  din  care  sunt  alcătuite  cele 
corporale  —  se  hotărniceşte  în  Treime  din  pricina  desăvârşirii"  (Or. 
23.  de  pace,  3,  8;  P.G.  35,  1160  C). 

5.  Pentru  că  mi-ai  poruncit  să-ţi  arăt  cum  se  armonizează  diferi¬ 
tele  cauze  ale  mişcării  Unimii  celei-mai-presus-de-obârşie  la  care  se 
tace  referire  în  aceste  Cuvântări,  şi  cum  încetează  nedumeririle  (apo¬ 
riile)  privitoare  la  ele  şi  care  tulbură  mintea  ta,  eu,  stăpâne  de-Dum- 

« 


nezeu-cinstite,  văd  —  măcar  că  sunt  lipsit  de  ochiul  sufletului  din  pri¬ 
cina  grosimii  înţelegerii  —  o  unică  şi  aceeaşi  cauză  în  amândouă  (pa¬ 
sajele):  cea  pe  care  învăţătorul  însuşi  o  arată  limpede  şi  clară  şi  ne* 
având  nimic  enigmatic  şi  obscur  atunci  când  zice  în  Cuvântarea  des¬ 
pre  Fiul:  „La  noi  obiectul  cinstirii  este  o  „monarhie",  nu  însă  „mo¬ 
narhia"  pe  care  o  circumscrie  o  singură  persoană  —  căci  şi  Unul  ce 
se  războieşte  cu  sine  însuşi  poale  institui  Multiplul  — ,  ci  cea  pe  care 
o  constituie  identitatea-de-cinstire  a  naturii,  <acord-ul  voinţei  şi  iden¬ 
titatea  mişcării,  ca  şi  înclinaţia  comună  spre  Unul  (Or.  29,  theol.  3, 
2?  P.G.  36,  76  B)  .  .  . 


.  . ,( lacună  de  o  foaie  in  unicul  manuscris  păstrat)  . .  . 

la  cele  două.  Aceasta  este,  zic  eu,  cunoştinţa  omenească  a  mişcării 
privitoare  la  modul  cum  Unim  ea  e  Treime,  cunoştinţă  care  e  neputin¬ 
cioasă  in  a  vedea  unite  atât  raţiunea  existentei  cât  şi  modul  subzis¬ 
tenţei  în  comanifestarea  lor  simultană. 

6.  Unimea  deci,  se  mişcă  din  pricina  bogăţiei  pentru  ca  Dumne¬ 
zeirea  să  nu  fie  săraca,  contractată  la  modul  iudaic  prin  circumscrie¬ 
rea  unei  unice  Persoane?  depăşeşte,  insă,  doimea,  pentru  ca  Divinul 
să  fie  considerat  un  corp  cu  volum,  formă,  aparenţă  şi  figură?  şi  se 
hotărniceşte  Treime  pentru  ca  Divinul  să  nu  fie  scindat  în  modul  mi¬ 
tologic  intr-o  multitudine  (de  divinităţi).  Căci  ceea  ce  e  necompus  şi 
nedispersat  este  desăvârşit  prin  natura  sa,  scăpând  atât  de  unitatea 
ipostatica  cat  şi  de  dualitatea  materială,  cât  şi  de  multiplicitatea  sub¬ 
stanţială.  Ceea  ce  am  arătat  sinoptic  şi  în  tomul  pe  care  ţi  Nasn  trimis 
zicând:  „că  acelaşi  lucru  înseamnă  „a  depăşi  doimea"  şi  „a  nu  se  opri 
la  doime"  şi,  iarăşi,  „a  se  hotărnici  Treime"  şi  că  „mişcarea  Un'imii 
se  opreşte  la  Treime",  pentru  că  cinstim  o  „monarhie"  nu  lipsită  de 
generozitate,  cum  este  una  circumscrisă  de  o  singură  persoană,  şi,  ia¬ 
răşi,  nu  lipsită  de  rânduiala  cum  este  una  care  curge  la  infinit,  ci  pe 
cea  pe  care  o  constituie  o  Treime  de  aceeaşi  cinstire:  Tatăl,  Fiul  şi 
Duhul  Sfânt"  (cf.  Ambigua  1.  P.G.  91,  1036  A B);  şi  iarăşi:  „pentru  că 
Dumnezeirea  e  Unime  dar  nu  doime,  şi  Treime  dar  nu  mulţime,  ca 
una  fără-de-început,  fără-de-timp  şi  nedezbinată  întru  sine"  (ibid, 
1036  B). 

7.  N-am  ascuns,  părinte  sfinţite,  sub  pretextul  vreunei  iconomii 
oarecare  nici  una  din  nedumeriri  (aporii)  rezervându-le  însă  pentru  un 
cuvânt  mai  tainic  destinat  unor  urechi  mai  bune  —  căci  cine  altcineva 
decât  tine  e  mai  capabil  să  cuprindă  întru  sine  şi  să  vestească  cele 
dumnezeieşti?  — ,  ci  am  grăit  toate  potrivit  puterii  mele,  măcar  ca,  din 
pricina  sărăciei  mele,  cuvântul  meu  n-a  dezvoltat  cum  se  cădea  cele 
expuse. 

II.  8.  Din  aceeaşi  Cuvântare  a  aceluiaşi  Ia  pasajul:  „Intrând  în 
legătură  prin  intermediul  minţii  şi  făcându-se  om,  Dumnezeu  de  jos, 
pentru  că  s-a  amestecat  cu  Dumnezeu  şi  s-a  făcut  Unul,  ceea  ce  era 
superior  biruind  (ceea  ce  era  inferior)"  (Or.  29,  theol,  3,  19?  P.G.  36, 
100  A?  cf.  Ambigua  1?  P.G.  91,  1040  A). 

9.  Nici  acest  pasaj,  părinte  sfinţite,  nu  l-am  trecut  neexplicat  ci 

şi  pentru  acesta  am  făcut  în  volumenul  trimis  cuvenita  osteneală, 
după  puterea  aflată  în  mine  şi  după  cuprinderea  înţelegerii  mele  zi¬ 
când:  „Deci  Cuvântul  Cel  ce  s-a  deşertat  (golit)  la  modul  propriu  dar 
fără  schimbare  spre  partea  noastră  pătimitoare  prin  natura  ei  iar  prin 
întrupare  s-a  făcut  cu  adevărat  supus  simţirii,  El  însuşi  este  numit 
„Dumnezeu  văzut"  şi  „Dumnezeu  de  jos“,  făcând  arătată  printr-un 
trup  pătimitor  prin  natura  sa  puterea  hiperinfinită  (a  lui  Dumnezeu) 
pentru  că  trupul  „s-a  amestecat"  în  chip  vădit  „cu  Dumnezeu  şi  s-a 
făcut  Unul,  ceea  ce  era  superior  biruind  ceea  ce  era  inferior",  adică 
„Cuvântul  care  l-a  asumat  îndumnezeindu-1  la  modul  propriu  (în  mod 
real)  prin  identitate  ipostatică"  (Amb.  3;  P.G.  91,  1040  BC). 

10.  Deci  cum  puteam  eu,  robule  al  lui  Dumnezeu,  să  fac  un  cu¬ 
vânt  mai  limpede  despre  aceasta  fiind  sărac  şi  în  cuvânt  şi  în  înţe¬ 
legere?  Căci  am  zis  că  „trupul  s-a  amestecat  cu  Dumnezeu  şi  s-a  fă¬ 
cut  unul,  ceea  ce  e  superior  biruind  ceea  ce  e  inferior14  şi,  arătând 
apoi,  iarăşi,  după  ce  raţiune,  cum  şi  cât  s-a  făcut  biruirea,  am  conti¬ 
nuat  zicând:  „Cuvântul  a  îndumnezeit  la  modul  propriu  trupul  pe  care 
l-a  asumat  prin  identitate  ipostatică",  ca  să  înfăţişeze  în  chip  limpede 
că,  întrupându-se,  Cuvântul  a  făcut  „biruirea"  prin  raţiunea  identită¬ 
ţii  ipostatice,  iar  cum  şi  cât  prin  aceea  că  ceea  ce  a  fost  asumat  a  fost 
îndumnezeit  la  modul  propriu  şi  pe  cât  era  cu  putinţă.  Căci  dacă,  de- 
şertându-se  negrăit  şi  fără  schimbare,  Cuvântul  s-a  făcut  sămânţă  a 
propriului  Său  trup,  e  limpede  atunci  că  trupul  asumat  la  modul  pro¬ 
priu  avea  acelaşi  Ipostas  cu  El,  nedeosebindu-Se  de  El  în  ce  priveşte 
această  raţiune,  adică  după  ipostas.  Iar  dacă  după  ipostas  trupul  nu 
se  deosebeşte  cu  nimic  de  Cuvântul . . . 

. . .  (lacună  de  o  foaie  în  unicul  manuscris  păstrat)  . . . 

crezând  că  Domnul  a  primit  experienţa  patimilor  omeneşti  după  ase¬ 
mănarea  noastră,  afară  numai  de  păcat.  Căci  a  spune  că  „biruirea"  s-a 
făcut  după  altă  raţiune  ce  caracterizează  în  mod  substanţial  natura 
asumată  nu  e  lipsit  de  primejdie,  pentru  că  atunci  nu  mai  cunoaştem 
după  unire  diferenţa  trupului  însufleţit  înzestrat  cu  minte  în  ce  pri¬ 
veşte  calitatea  lui  naturală,  ca  unul  „biruit  de  ceea  ce  superior44  şi  ne- 
maiavând  nimic  care  să  dea  mărturie  de  existenţa  lui  proprie. 

11.  Lucru  pe  care  l-a  socotit  Sever,  ucenicul  cel  mai  lipsit  de  ev¬ 
lavie  al  impiosului  Apolinarie,  dogmatizând  o  „unică  natură  compu¬ 
să"  a  lui  Hristos  şi  o  „unică  lucrare  (energie)"  a  Lui  şi  înstrăinân- 
du-L  în  chip  vădit  pe  Acesta  în  ce  priveşte  natura  şi  energia  atât  de 
Tatăl  cât  de  Maica  Sa.  Căci  dacă,  după  Sever,  Hristos  e  o  natură  com¬ 
pusă,  atunci  negreşit  Hristos  este  compus  prin  natură,  iar  dacă  e  com¬ 
pus  prin  natură,  urmează  că  Hristos  e  Hristos  prin  natura  Sa?  iar  dacă, 
după  Sever,  Hristos  e  Hristos  prin  natura  Sa,  atunci  nu  mai  e  de-o- 
fiinţă  (consubstanţial)  nici  cu  Tatăl  nici  cu  Maica  Sa,  fiindcă  Tatăl  nu 
mai  e  Hristos  prin  natura  Sa,  nici  Maica  Sa  nu  mai  e  Hristos  prin  na¬ 
tura  Sa,  şi  Hristos  va  fi  o  natură  intermediară  având  o  energie  cores¬ 
punzătoare  care  să  o  caracterizeze  substanţial.  Lucru  cu  neputinţă, 
căci  o  natură  intermediară,  între  acestea,  adică  între  Dumnezeu  şi  ere- 

atură,  care  n-ar  participa  la  acestea  două  ar  fi  compusă  din  amân¬ 
două,  n-ar  excogita  nici  cei  care  au  închipuit  „ţapul-cerb“. 

12.  De  aceea,  să  nu  ignorăm  unirea,  ca  să  nu  câştige  teren  divi¬ 
ziunea  lui  Nestorie,  care  face  din  noi  adepţii  unei  străine  idolatrii,  dar 
să  nu  nesocotim  nici  diferenţa,  ca  să  poată  pătrunde  năvalnică  con¬ 
tracţia  lui  Apoloarie  introducându-ne  geneza  unei  naturi  recente.  Ci 
să  recunoaştem  în  mod  evlavios  pe  una  (diferenţa)  în  identitatea  uni¬ 
cului  ipostas  al  celor  ce  se  deosebesc  în  mod  substanţial  iar  pe  cea¬ 
laltă  (unirea)  să  o  mărturisim  în  diversitatea  proprietăţilor  naturale  a 
celor  unite  după  ipostas,  nesubminând  sau  derobând  sau  corupând  ni¬ 
mic  din  ce  este  natural  amândurora  ca  nu  cumva  afectând  în  ceva  ra¬ 


ţiunea  şi  fiinţării  lor  naturale  să  nu  lipsim  de  ceva  întregul  —  căci  nu 
există  raţiune  a  unei  naturi  nedesăvârşite  —  şi  să  ne  osândim  a  avea 
parte  doar  de  o  mântuire  nedesăvârşită  ori  să  cădem  în  chip  desăvâr¬ 
şit  din  ea  întreagă  păţind  sau  lucrând  împotriva  noastră,  prin  laşitate 
ori  ignoranţă,  înstrăinarea  noastră  de  ea.  Căci  Cel  ce  este  Dumnezeu 
prin  natură,  făcându-Se  după  adevăr  om  prin  natură,  este  în  întregime 
Dumnezeu  adevărat  şi  în  întregime  om  adevărat  având  fără  nici  o 
lipsă  —  afară  de  păca^  pe  care  mintea  l-a  născocit  mişcându-se  împo¬ 
triva  naturii  —  toate  cele  prin  care  se  înţeleg  în  mod  natural  fiecare 
din  acestea,  pentru  că  El  nu  mai  este  cu  adevărat  nimic  din  toate 
acestea  dacă  e  crezut  că  le  are  pe  oricare  dintre  ele  în  mod  deficitar. 
Iar  -dacă  este  la  propriu  amândouă,  oa  Unul  ce  are  în  chip  nedefieitar  toate 
cele  prin  oare  fiecare  dim  acestea  sunt  considerate  în  mod  natural,  după 
cum  ni  s-a  predat  (de  Părinţi),  abia  atunci  să  cugetăm  că  s-a  făcut 
„biruirea",  crezând  că,  rămânând  neschimbat  cu  Dumnezeirea  şi  za- 
mislindu-Se  precum  a  voit  în  pântece  fecioresc,  Ziditorul  a  toate  şi-a 
impropriat  cu  adevărat  natura  asumată  făcându-Se  Ipostas  al  ei  prin 
însăşi  faptul  zămislirii.  Născându-se  după  această  natură  din  Maica 
Sa.  Acelaşi  Care  era  născut  din  Tatăl  mai  înainte  de  veci  a  fost  om 
ne  avar  d  ni  cd  o  deficientă  după  natura  umană  asa  cum  era  si  Diirnir.a- 


zeu.  Iar  dacă  Acelaşi  n-avea  nici  o  lipsă  în  fiecare  din  acestea  — căci 
era  desăvârşit  în  amândouă  adică  împreună  cu  naturile  al  căror  ipos¬ 
tas  era  El  —  urmează  că  avea  şi  mişcările  lor  fiinţiale  a  căror  unire 
era  El  însuşi,  ca  Unul  ce  făcea  ca  cele  naturale  ale  Lui  să  intre  unele  în 
altele  în  mod  neamestecat  într-o  stare  de  concrescenţă  prin  modul 
propriu-zis  unei  uniri.  Fără  ele  însă,  nimeni  n-ar  fi  ştiut  nici  ce  nici 
cum  este  El,  măcar  că  Apolinariie  şi  Sever  au  lăsat  să  existe  deficienţe 
în  cele  naturale  aparţinând  trupului  Său  însufleţit  şi  înzestrat  şi  cu 
minte,  pentru  ca,  neatribuind  lui  Dumnezeu  în  modul  Maniheilor  de¬ 
cât  numai  simpla  configurare  în  forma  unui  trup  sau,  mai  exact,  doar 
apelativul  de  om,  să-L  arate  privat  de  adevărul  realităţii  Lui. 

III,  13.  Din  explicaţia  la  Epistola  către  Gaius  a  Sfântului  Dionisie, 
la  pasajul  „şi  toate  celelalte  prin  care,  lucrând  El  însuşi,  mişca  na¬ 
tura  asumată,  aşa  cum  sufletul  mişcă  în  mod  natural  trupul  concres¬ 
cut  în  mod  natural  cu  el,  ca  una  ce  devenise  şi  se  numea  cu  adevărat 
a  Lui,  sau,  vorbind  la  modul  propriu,  El  însuşi  făcându-Se  fără  schim¬ 
bare  ceea  ce  este  în  mod  real  natura,  a  plinit  fără  vreo  nălucire  Ico- 

nomia  Sa  cea  pentru  noi“  (Ambigua  5;  P.G.  91,  1049  D). 

14.  Admir  înţelepciunea  ta,  iubitule  cu  adevărat,  şi  nu  încetez  să 
mă  minunez  de  soliditatea  ei.  Căci  întrebând  înveţi  (pe  cel  ce  între¬ 
bă)  şi  fâcându-te  ucenic  te  arăţi  a  fi  înţelept,  iar  umilindu-te  te  înalţi 
şi  faci  astfel  cele  contrare  prin  cele  contrare  imitând  în  toate  şi  faţa 
de  toţi  deşertarea  (kenoza)  mântuitoare  şi  iubitoare  de  oameni  a  Dom¬ 
nului. 

15.  De  la  Care  luând  duhul  blândeţii  ai  făcut  o  învăţătură  de  ne¬ 
clintit  şi  din  această  întrebare  pe  care  mi-ai  pus-o  zicând:  „Oare  spu¬ 
nem  în  mod  simplu  că  toată  mişcarea  în  Hristos  este  una  şi  dumneze- 
ească,  sau  şi  aici  se  păstrează  mişcarea  sufletului  mediind  între  Dum¬ 
nezeu  Cuvântul  şi  trupul  Lui,  mişcare  la  care  se  reduc  după  cuvântul 
dumnezeiescului  Grigorie  şi  pătimirile  trupului?".  Prin  aceste  puţine 
silabe  ai  iniţiat  de  fapt  pe  toţi  în  cunoaşterea  dreptei  credinţe  ară¬ 
tând  că  nu  e  nimic  mai  inexpugnabil  decât  adevărul  care  fuge  de  amă¬ 
girea  şi  şarlatania  în  cuvinte  a  iubitorilor  de  sfadă  şi  caută,  ca  pe 
nişte  azimi,  pe  cei  care  pentru  sărăcia  duhului  lor  pot  să  se  elibereze 
ca  nişte  pescari  de  saramura  patimilor  şi  ispitelor  şi  să  se  smulgă  ca 
din  nişte  valuri  din  grijile  vieţii,  şi  care,  nesuportând  nimic  fariseiesc, 
se  unesc  cu  focul  cunoştinţei  şi  pentru  aceasta  li  se  încredinţează 
Evanghelia.  împreună  cu  care  fiind  căutat  şi  tu  sfinţite  şi  găsit  fiind 
vrednic  pentru  dispoziţia  lăuntrică  asemănătoare  cu  a  lor  şi  încredin¬ 
ţat  cu  slujirea  cuvântului,  fără  să  ţi  se  hărăzească  pentru  aceasta  o 
vrednicie  supra-adăugată  printr-o  hotărâre  omenească,  ci  primind  un 
har  judecat  de  Dumnezeu  a  fi  corespunzător  curăţiei  vieţii  tale,  în¬ 
veţi  ca  un  apostol  raţiunea  privitoare  la  întruparea  Cuvântului  insis¬ 
tând  asupra  faptului  că  Acesta  s-a  unit  cu  trupul  Său  şi-l  mişcă  spre 
cele  proprii  lui  prin  intermediul  unui  suflet  înzestrat  cu  minte,  fi¬ 
xând  drept  definiţie  a  dreptei  credinţe  cuvintele  marelui  Grigorie,  ca 
să  ne  învăţăm  că  natura  asumată  este  salvgardată  în  permanenţă  prin 
păstrarea  mişcării  ei  fiinţiale  constitutive,  fără  de  care  nu  poate  exis¬ 
ta  nicidecum  raţiunea  adevărată  a  Iconomiei,  neavând  încredinţarea 
naturii  noastre  în  Hristos  confirmată  prin  mişcarea  ei  fiinţialâ  a  cărei 
tăgăduire  este  suprimarea  fiinţei  căreia  îi  aparţine. 

16.  Arată  aceasta  în  mod  limpede  corul  nebunilor  Simon,  Valen¬ 
tin  şi  Mani,  Apolinarie,  Eutihie,  Dioscor,  Timotei  şi  Sever,  care  se  fo¬ 
losesc  cu  viclenie  de  apelativul  de  creştini  spre  pierzania  multora. 
Odată  cu  suprimarea  naturii  asumate  aceştia  au  antrenat  şi  negarea 
mişcării  ei;  de  aceea,  ei  zic  mai  degrabă  că  Domnul  şi-a  plăsmuit  doar 
o  imagine  nălucitoare  şi  goală  a  unui  trup,  decât  să  spună  că  Dom¬ 
nul  şi-a  substantializat  cu  adevărat,  în  mod  fiinţial  şi  fără  schimbare, 
natura  unui  trup  însufleţit  şi  înzestrat  cu  minte,  pentru  ca,  dogmati¬ 
zând  „o  unică  natură  şi  energie"  a  lui  Hristos  şi  pe  acesta  divină,  să 
arate  fiinţei  divină  fie  jucându-se  cu  aparenţele  şi  simulând  în  chip 
amăgitor  caracteristicile  naturii  noastre,  fie  schimbându-se  şi  căzând, 
contrar  naturii  ei,  în  cele  ale  noastre.  A  lor  este  cu  adevărat  şi  ex¬ 
presia  „natura  şi  mişcarea  unică44  a  lui  Hristos;  a  lor  este  şi  o  divinita¬ 
te  care  se  joacă  cu  aparenţele  şi  simulează  cele  trupeşti  sau  cade, 

contrar  naturii  ei,  în  cele  ale  trupului;  lor  le  aparţine  şi  etalarea  lu¬ 
crurilor  contrare  ce  rezultă  susţinerea  „naturii"  şi  „energiei  unice"  a 
lui  Hristos  Care  prin  habitus-ul  puterii  ar  lucra  în  mod  natural  minu¬ 
nile  iar  prin  privare  ar  cădea  contrar  naturii  în  pătimiri?  lor  le  apar¬ 
ţine  şi  definirea  Aceluiaşi  Hristos  ca  nepătimitor  şi  pătimitor  în  ace¬ 
iaşi  timp  potrivit  uneia  şi  acelaşi  naturi  şi  puteri,  ca  şi  faptul  de  a  nu 
socoti  nimic  mai  slăvit  decât  o  credinţă  confuză;  lor  le  -aparţine  şi  fap¬ 
tul  de  a  respinge  în  Hristos  . . . 

/  şi  puţin  mai  încolo  / 

17.  Pe  marele  David  l-am  auzit  zicând  că  adevărul  e  începutul 
cuvintelor  lui  Dumnezeu  (Ps.  118,  160)  iar  Ezra  ne-a  învăţat  în  mod 
limpede  că  el  le  biruie  pe  toate  ca  singur  puternic  (I.  Ezra  3,  12?  4, 
35),  căci  el  este  substanţierea  celor  ce  sunt  şi  a  fost  aşezat  ca  bază  de 
nezdruncinat  şi  a  raţiunilor  existenţei  lor  încă  mai  divine  decât  aces¬ 
tea,  ca  unul  ce  face  şi  pe  cei  ce-1  cuprind  în  ei  înşişi  aşa  cum  este 
manifestarea  nemăgitoare  a  oricărei  raţiuni  şi  a  oricărui  lucru.  Iar 
nimic  nu  e  mai  necesar  decât  adevărul?  prin  urmare,  tot  ceea  ce  e 
adevărat  negreşit  e  la  propriu  şi  necesar.  Aşadar,  dacă  .credem  că 
prin  fiinţă  şi  natură  Hristos  este  la  propriu  Dumnezeu  adevărat  şi  Ace¬ 
iaşi  este  prin  fiinţă  şi  natură  şi  om  adevărat,  nimic  nu  e  mai  necesar 
decât  a  cugeta  şi  a  zice  că  Acelaşi  e  amândouă  lucrurile  iar  prin  nu¬ 
mărul  care  indică  câtimea  să  facem  pururea  confirmarea  deosebirii 
fiinţiale  a  celor  din  oare  şi  în  care  şi  care  El  este,  mai  cu  seamă  atunci 
când  limbajul  oficial  şi  împrejurările  momentului  de  faţă  falsifică  şi 
înlocuiesc  cuvântul  cel  drept,  din  care  pricină  trebuie  să  ne  aşezăm 
de  partea  adevărului  şi  să  facem  vădită  dispoziţia  noastră  lăuntrică 
ţaţă  de  el,  ca  să  ne  îndreptăm  nu  numai  crezând  în  mod  drept  credin¬ 
cios  în  inima  noastră,  ci  să  ne  mantuim  şi  mărturisindu-1  cu  gura  pre¬ 
tutindeni  şi  tuturor  în  mod  corect  (cf.  Rom.  10,  10). 

/iar  Ia  sfârşit/ 


Ci  te  rog,  cinstite  al  meu  cap,  să  fii  acum,  mai  mult  decât  înainte, 
judecător  preaiubitor  de  oameni  al  celor  scrise  de  mine  şi  aceasta  pe 
atât  pe  cât  prin  delăsarea  în  virtute  îrnam  făcut  încă  şi  mai  josnic  şi 
prin  stricăciunea  patimilor  am  străpuns  ca  şi  cu  nişte  cuie  puterea  in¬ 
telectuală  a  sufletului  meu.  Pentru  ca,  circumscriind  povara  răutăţii 
mele  care  m-apasa  din  toate  părţile  cu  măreţia  virtuţii  tale,  să  mă 
mângâi  pe  mine,  cel  ce  sunt  ca  un  burduf  îngheţat  de  frigul  păcatu¬ 
lui  şi  încrâncenat  de  aducerea  aminte  a  pedepselor  veşnice,  făcându-1 
nou  prin  dezbrăcarea  de  cele  ale  omului  celui  vechi  şi  conţinând  în  el 
numai  cuvântul  cel  mai  tainic  potrivit  lui  Hristos  cu  Care  este  unită 
ascuns  ardoarea  duhului  tău  şi  care-ţi  încălzeşte  sufletul  spre  iubirea 
numai  a  Ziditorului.  Căruia  fie  slava  şi  puterea  în  veci.  Amin. 

Prezentare  şi  traducere 
de 

Diac .  asist .  îoan  î .  icâ 

MASURI  ŞI  DISPOZIŢII  LUATE  PE  CALE  DE  LEGI 
DE  STAT  ŞI  BISERICEŞTI  DIN  UNGARIA,  TRANSILVANIA 
ŞI  AUSTRIA  ÎN  PRIVINŢA  ROMÂNILOR  PÂNĂ  LA  1918 

Pentru  viata  poporului  român  din  Transilvania,  legile  de  drept 
ale  Transilvaniei  ca  şi  ale  altor  organisme  statale  din  care  a  făcut 
parte  Transilvania  peste  veacuri,  au  o  importanţă  deosebită.  Aceasta 
cu  atât  mai  mult  cu  cât  lipsesc  foarte  multe  din  documentele  istorice 
propriu-zise,  documente  care  nu  s-au  păstrat  din  pricina  vicisitudini¬ 
lor  vremii. 

Este  imperios  necesar  a  accentua  aceasta  întrucât  datorită  lipsei 
documentelor  istorice  de  cancelarie  —  unii  cercetători  străini  de  neam 
şi  nu  totdeauna  bine  intenţionaţi,  ai  istoriei  Transilvaniei  au  găsit  de 
cuviinţă  să  teoretizeze  în  chip  neştiinţific  şi  deopotrivă  în  chip  anti¬ 
naţional  în  legătură  cu  prezenţa  geografică  şi  cu  istoria  poporului  ro¬ 
mân,  din  vremea  aceea  de  început,  pe  pământul  Transilvaniei. 

Importante  sunt  documentele  juridice  şi  prin  faptul  că  în  ele  se 
tace  pomenire  despre  existenţa  unor  forme  de  organizare  social-poli- 
tică  şi  bisericească  a  românilor  înainte  de  venirea  ungurilor,  ultimii 
dintre  năvălitori. 

Din  nenorocire  însă,  documentele  juridice  în  care  sunt  pomeniţi 
românii  din  Transilvania  se  referă  aproape  exclusiv  numai  la  asu¬ 
prirea  lor  naţională,  socială  şi  religioasă. 

Pentru  a  ilustra  starea  de  drept  a  poporului  român  din  Transil¬ 
vania  din  vremea  dominaţiilor  străine  înainte  de  1918  sau  statutul  său 
juridic,  în  cele  ce  urmează  vom  cita,  pe  perioade  istorice,  din  legisla¬ 
ţiile  vremii,  pasagiile  cele  mai  caracteristice.  Vom  prezenta  prevede¬ 
rile  legilor  de  stat  şi  bisericeşti  din  Ungaria,  Transilvania  şi  Austria, 
până  la  1918  privind  în  special  situaţia  juridică,  socială,  naţională  şi 
religioasă  a  românilor,  convinşi  că  în  aceste  documente  juridice  se 
reflectă  într-un  mod  cât  mai  fidel  realitatea  vremilor  care  au  trecut. 

A.  —  Măsuri  luate  în  vremea  voievodatului  Transilvaniei 
aflat  sub  suveranitatea  regatului  maghiar  apostolic * 

In  această  perioadă  măsurile  luate  cu  privire  la  situaţia  români¬ 
lor  unele  au  fost  ordonate  de  scaunul  papal  iar  altele  au  fost  luate 
din  iniţiativa  regilor  maghiari  apostolici. 


1  Ioan  N.  Floca,  Legea  românilor  şi  legislaţiei  de  stat  din  Transilvania  in  epoca  voie¬ 
vodatului  şi  principatului ,  în  „Mitropolia  Ardealului",  Sibiu  1962,  7 — 8,  p.  520 — 528. 

a  —  Din  prima  categorie  fac  parte  următoarele: 

—  La  anul  1234  Bela  IV  (1235 — 1270)  pe  când  era  încă  principe 
moştenitor  a  depus  un  jurământ  în  executarea  unei  dispoziţii  date  de 
papa  Grigorie  IX  (1227 — 1241)  din  care  reţinem  următorul  pasagiu: 

„Am  jurat ...  că  ne  von  da..,  silinţa  să  stârpim ...  pe  toţi  ereti¬ 
cii  ...  şi  pe  falşii  creştini  din  ţările  supuse  jurisdicţiunii  noastre . . .  iar 
pe  aceia  care  nu  suni  supuşi  Bisericii  romane  in  ţările  noastre ,  şi  au 
ritul  lor  naţional  compatibil  cu  credinţa  catolica,  li  vom  sili  să 
asculte  de  Biserica  romană".2 

In  acelaşi  an  1234,  ca  răspuns  la  jurământul  lui  Bela  IV,  papa  Gri¬ 
gorie  /X  îi  scrie  acestuia  poruncindu-i  următoarele: 

„După  cum  am  aflat,  exislă  un  popor  care  se  cheamă  valahi,  care 
primeşte  toate  sacramentele  bisericeşti ...  de  la  nişte  pseudo-epis- 
copi ...  de  acum  îi  poruncim  (episcopului  catolic)  să  le  orânduiască 
un  episcop  catolic  potrivit  acelui  popor  . . .  Deoarece  tu  . .  .  ai  tăgăduit 
cu  jurământ ,  că  vei  constrânge  pe  toţi  cei  neascultători  faţă  de  Bise¬ 
rica  romană  ca  să  asculte  de  ea  . . .  pe  numiţii  valahi  ii  vei  constrânge 
să  primească  pe  episcopul  pe  care  Biserica  romană  însăşi  ii-i  dă . . . 
Rugăm  exceienja  sa  regală,  o  îndemnăm  şi  o  sfătuim  stăruitor  şi  ţi-o 
poruncim  spre  iertarea  păcatelor  tale,  întrucât  nu  ţi  se  cade  să  tole- 
rezi  în  regaiui  tău  asemenea  schismatici,  şi  cele  ce  ai  făgăduit  ...  să 
cauji  a  ie  împlini  cu  exactitate "3 4. 

—  Un  alt  papă,  Nicolae  111  (1277 — 1280),  îi  scrie  regelui  Ungariei 
Ladislau  IV  Cumanul  (1272 — 1290)  şi-l  constrânge  să  jure  în  anul  1279, 
că-i  va  alunga  din  Ungaria  pe  schismaticii  români.  în  acelaşi  an  Si¬ 
nodul  episcopilor  catolici  întrunit  la  Buda,  hotărăşte  cu  privire  la  pre¬ 
oţii  ortodocşi  români  şi  neromâni  următoarele: 

„ Acestora  (preoţilor  schismatici,  ortodocşi)  nu  le  este  permis  a 
ţine  cult  divin,  a  zidi  capele  sau  alte  case  sfinte ,  nici  credincioşi/or 
nu  le  este  permis  a  lua  parte  la  astfel  de  cult  divin  sau  a  intra  în  ast¬ 
fel  de  capele .  în  caz  de  trebuinţă  să  se  aplice  în  contra  acesior  pre¬ 
oţi  forţa  brachială“A. 

—  Papa  Grigorie  XI  (1370 — 1378)  dă  instrucţiuni  arhiepiscopilor 
de  Strigoniu  şi  Kalocsa,  cu  cuvintele: 

—  crA  ajuns  Ia  urechile  noastre ...  că  o  parte  din  marea  naţiune  a 
valahilor ,  care  locuiesc  la  hotarele  împărăţiei  ungare  şi  trăiesc  după 
ritul  şi  schizma  grecilor,  prin  lucrarea  prea  scumpului  nostru  liu  în 
Hristos  Ludovic f  ilustru  rege  al  Ungariei,  a  fost  convertită  la  adevă¬ 
rul  sfintei  credinţe  catolice  şi  că  alţii  din  mulţimea  lor  uşor  s-ar  con¬ 
verti  cu  asistenţa  zisului  rege“5. 

b  —  Dinlre  măsurile  emise  pe  cale  de  legi  de  stat  de  către  regi 
menţionăm  următoarele: 


2  Hurmuzaki,  Documente,  I.  1,  p.  128. 

3  fbidem,  I,  1,  p.  132. 

4  A  Bunea,  încercare  de  istorie  a  românilor  până  la  1832,  Bucureşti,  1912,  p.  199 — 
200;  I.  Lupaş,  Zur  Geschichte  der  Rumănen,  Sibiu  1943,  p.  82;  Pauler  Gyula,  A  magyar 
nernzet  turteneie,  Budapest,  voi.  III,  f.a.,  p.  364. 

5  Dominic  Necuiăeş,  Latinitatea  Bisericii  Româneşti,  Săbăcani-Roman  19-10,  p.  60 — 64. 

—  un  decret  al  regelui  Ludovic  l  (1342 — 1382),  probabil  de  la 

1364,  prin  care  se  dispune  prigonirea  până  la  exterminare  a  ortodocşi¬ 
lor,  astfel:  *  ■  •  rî‘  1 

„Noi  Ludovic  dăm  de  ştire  că  pentru  extirparea  din  regatul  nos¬ 
tru  a  celor  care  au  căzut ...  in  eroarea  credinţei  ortodoxe ,  noi  perso¬ 
nal  vom  porni  cu  puternică  forţă  armată ,  iar  pe  de  altă  parte  am  dis¬ 
pus.  . .  să  facă  acelaşi  lucru  Nicolae  arhiepiscopul  de  Strigoniu. . .  Îm¬ 
preună  cu  ceilalţi  prelaţi ‘\6 7. 

—  ordinul  regelui  Ludovic  I  (1342 — 1382),  din  anul  1359,  privind 
pe  preoţii  români  ortodocşi  din  comitatele  Cuvin  şi  Caraş,  care  dis¬ 
pune: 

„Noi,  Ludovic,  regele  Ungariei,  vă  poruncim  cu  tărie  vouă  nobi¬ 
lilor  şi  proprietarilor  oraşelor  şi  satelor,  care  ţineţi  preoţi  schismatici, 
ca  să-i  duceţi ...  pe  toţi  preoţii  de  la  voi  împreună  cu  copii,  soţiile  şi 
toate  lucrurile  lor  . . .  la  magistrul  Benedict . . .  şi  acesta  sau  fratele 
său,  să-i  lege  din  porunca  noastră  ...  şi  să-i  păstreze  spre  a  face  din 
dânşii  ce  li  se  va  porunci  V 

Ordinul  a  fost  dat  în  baza  dispoziţiei  primite  de  rege  de  la  papa 
lnocenţiu  III  (1352 — 1362)  ca  să  alunge  din  regatul  său  pe  toţi  schiz - 
maticii. 

Urmare  acestui  ordin  majoritatea  preoţilor  români  ortodocşi  din 
Banat  şi  o  parte  din  Transilvania  au  fost  alungaţi  din  ţară. 

—  un  alt  decret  al  aceluiaşi  rege,  din  anul  1466,  dispune  ca  ro¬ 
mânii  în  special  să  fie  urmăriţi  ca  răufăcători  şi  exterminaţi  sau  nimi¬ 
ciţi  (ad  exterminandum  et  delendum)  cu  motivarea  că  pricinuiesc  no¬ 
bililor  tot  felul  de  neajunsuri  şi  pagube,  în  cuvintele: 

,,Am  dat  acestor  nobili  . . .  dreptul  de  a  stârpi  şi  a  nimici  din  po¬ 
menita  ţară  (Transilvania)  pe  răufăcătorii  de  rele  de  orice  neam  şi  mai 
ales  pe  români"8. 

Urmare  a  fost  alungarea  din  tară  a  unui  mare  număr  de  preoţi 

cnezi. 

—  cea  mai  aspră  acţiune  de  prigonire  a  românilor  a  fost  declan¬ 
şată  din  porunca  regelui  Sigismund  de  Luxemburg  (1387 — 1438)  prin- 
tr-un  decret  din  anul  1428,  în  care  dispune: 

„în  districtul  Sebeşului  s-au  găsit  oameni  schismatici...  care  au 
avut  în  posesiune  până  acum  unele  moşii  cu  titlul  de  nobleţe  . . .  care 
au  adăpostit  şi  \inut  preoţi  schizmatici,  din  care  cauză  mulţi  catolici 
au  trecut  la  ritul  lor  schizmatic  . . .“. 

,,De  aceea,  decidem  din  nou  (se  referă  la  o  decizie  mai  veche  a 
regelui  Ludovic,  care  dispunea  la  fel  n.n.)  şi  statonicim  ca  lege :  că 
in  întreg  ţinutul  Sebeşului  . . .  nimeni  să  nu  poată  poseda  şi  stăpâni 
nici  o  proprietate,  nici  cu  drept  de  nobil,  nici  cu  drept  de  cneaz,  decât 


6  Tripartitum,  I,  1,  14,  22. 

7  Hurmu/aki,  op.  cit.,  I,  1,  p.  132. 

8  Friedrich  Schulcr  von  Libloy,  Siebenbur^ische  Rechtsgeschichte ,  voi.  I,  Sibiu  1855. 
p.  277 — 279;  Ştefan  Pascu  şi  Vladimir  Hanga,  Crestomaţie  pentru  studiul  istoriei  statului  şi 
dreptului  R.P.R. ,  Bucureşti  1958,  voi.  II,  p.  217. 

dacă  va  ti  adevărat  catolic . , .  şi  interzicem . . .  sub  pedeapsa  confis¬ 
cării  moşiei  ca  vre-un  nobil  sau  cneaz  . . .  sd  Jind  şi  să  adăpostească 
vre  un  preot  schismatic . . .  mai  ordonăm . . .  ca  pe  toţi  preoţii  schizma- 
tici . . .  sa-i  deţină,  şit  privându-i  de  toate  averile  să  nu  îe  permită  aşe¬ 
zarea  nicăieri". 

„Mai  hotărâm  apoi  ca  nici  un  catolic  să  nu  se  poafd  casatori  cu 
vreo  schizmaticâ,  şi  invers ,  decât  după  ce  au  primit  botezul  (catolic) 

„Dispunem  in  fine,  şi  poruncim  de-a  dreptul,  ca  fiecare  cneaz f  no¬ 
bil  şi  chiar  ţăran  aparte,  să-şi  boteze  copiii  numai  la  preot  catolic  şi 
nu  ia  schizmatîc  . . .  sub  pedeapsa  confiscării  moşiei ...  şi  interzicem 
preoţilor  schizmatici  să  boteze  pe  cineva". 

,,în  fine  .  . .  am  priceput  că  unii  catolici  au  trecut  la  religia  scftiz- 
maticilor  şi  trăiesc  cu  ei .  . .  de  aceea  poruncim  ...  ca  pe  toţi  aceştia 
să-i  priveze  de  toată  averea  lor  mişcătoare ,  iar  dacă  sunt  găsiţi  no¬ 
bili  sau  cnezi  moşiile  unor  ca  aceştia  să  le  sechestreze  pentru  maies¬ 
tatea  noastră"9. 

Urmare  acestui  decret  mulţi  cnezi  şi  preoţi  îşi  pierd  credinţa  sau 
cad  în  iobăgie,  fără  nici  un  sprijin  şi  nici  un  drept. 

In  acest  proces  crud  a  fost  decapitată  de  fapt  clasa  conducătoare 
a  poporului  român.  Acţiunea  a  fost  sprijinită  şi  de  alianţa  numită 
Munio  trium  nationum"  de  la  1437  dintre  conducătorii  unguri,  secui  şi 
saşi,  cu  vădit  caracter  antiromânesc  şi  antiortodox.  Formarea  uniunii 
e  o  dovadă  că  pătura  românească  era  puternică  şi  mare  încât  a  fost 
nevoie  de  unirea  tuturor  celorlalte  pături  sociale  a  naţionalităţilor 
conlocuitoare  pentru  a  supune  pe  cea  de  a  patra  naţiune. 

Procesul  de  asuprire  a  românilor  odată  început  continuă  în  forme 
noi  peste  veacuri.  Merite  în  această  acţiune  şi-au  făcut  doi  dintre  în¬ 
chizătorii  trimişi  în  Transilvania:  Iacob  de  Marchia  şi  Ioan  Capistran. 

înăsprirea  măsurilor  a  provocat  în  principal  declanşarea  răscoalei 
de  la  1437  condusă  de  Gheorghe  Doja.  Urmare  răscoalei  a  fost  unirea 
celor  trei  naţiuni  şi  elaborarea  codului  de  legi  al  lui  Werbotzi.  Tri- 
partitum-ul  de  la  1515,  legea  de  fier  a  Ungariei. 

—  în  Tripartitum  românii  sunt  pomeniţi  numai  printre  iobagi  care 
urmează  rătăcirile  grecilor  şi  care  „deşi  s-au  bucurat  până  acum  de 
privilegii ...  au  pierdut  cu  desăvârşire  acest  fel  de  libertăţi  din  pricina 
răscoalei ...  şi  din  această  cădere  a  lor  m  vina  trădării,  au  îost  su¬ 
puşi  la  o  deplină  şi  veşnică  şerbiettlQ . 

—  în  urma  pătrunderii  reformei  şi  printre  locuitorii  Transilva¬ 
niei  se  iau  aceleaşi  drastice  măsuri  şi  împotriva  acestora.  Astfel  Lu¬ 
dovic  II  (1516 — 1526)  emite  două  decrete  (1523r  1526)  prin  care  dispu¬ 
ne  pedeapsa  cu  moartea  împotriva  luteranilor.11 

înfrângerea  Ungariei  de  către  turci  la  Mohacs  (1526)  şi  transfor¬ 
marea  ei  în  paşalâc  a  determinat  o  nouă  etapă  în  istoria  Transilvaniei. 


9  Ştefan  Lupşa,  Catolicismul  şi  romanii  din  Ardeal  şi  Ungaria  până  la  anul  ÎS  56, 

Cernăuţi  1929,  p,  74 — 76. 

10  Tripartitum.  III,  25,  1 — 2. 

11  Corpus  juris  H ungariei,  voi.  I,  anii  1000 — 1526,  ed.  Markus  D.,  Budapest  1896, 

p.  S24,  S28— 830.  “  -4 

Voievodatul  Transilvaniei  devine  principat  autonom  sub  suzeranitate 
turcească  începând  cu  anul  1541. 

B.  —  Măsuri  luate  prin  hotărârile  Dietei  Transilvaniei 

Printre  primele  măsuri  luate  de  Dietă  au  fost  cele*  de  răzbunare 
împotriva  catolicilor  asupritori,  dispunând  la  1542  şi  1556  seculariza¬ 
rea  şi  desfiinţarea  episcopiilor  catolice,  averile  acestora  trecând  pe 
seama  protestanţilor  calvini  şi  luterani.12 

Dieta  întrunită  la  Turda  în  anul  1557  acordă  libertate  religioasă 
insă  numai  pe  seama  celor  trei  naţiuni  (unguri,  saşi  şi  secui)  şi  celor 
patru  religii  recepte  adică  admise  legal  (calvină,  luterană,  romano-ca- 
tolică  şi  unitariană).  Românii  rămân  ca  naţiune  tolerată  şi  religia  lor 
neadmisă.  împotriva  românilor  se  iau  apoi  o  serie  de  măsuri  de  opri¬ 
mare  şi  exterminare; 

—  Dieta  din  1566  hotărăşte  trecerea  Bisericii  ortodoxe  9ub  con¬ 
trolul  celei  calvine,  dispunând: 

,, Erezia  mai  vârtos  să  se  lepede  dintre  români ,  ai  căror  păstori 
orbi  fiind ,  ii  conduc  pe  orbi ,  şi  tot  astfel  şi  pe  sine ,  şi  duc  poporul  la 
peire" ,  „Aceştia  să  discute  cu  episcopul  Gheorghe,  superintenden- 
tul . . .  şi  dacă  nu  acceptă  adevărul  (calvin),  unii  ca  aceia,  fie  episcopi 
valahi,  fie  preoţi  sau  călugări,  să  fie  Îndepărtaţi  (din  ţară)  şi  cu  toţii 
să  asculte  numai  de  episcopul  superintendent . .  .V3 

—  Dieta  din  1573  ocupându-se  de  cele  patru  religii  recepte  preci¬ 
zează  că:  ,, intre  acestea  nu  trebuie  să-i  socotim  insă  pe  aderenţii  sec¬ 
tei  valahe  sau  greceşti,  care  vor  fi  toleraţi  provizoriu  până  la  vremea 
când  vor  binevoi  principii  şi  dregătorii  ţării"1*. 

—  Dieta  din  1571  dispune  acordarea  titlurilor  de  nobleţe  numai 
celor  ce  aparţin  uneia  din  cele  patru  religii  recepte.15 

—  Dieta  din  1600  întrunită  sub  Mihai  Viteazul  îi  scuteşte  pe  „po¬ 
pii  româneşti .. .  de  slujbele  iobageşti  pe  care  le  face  poporul “.  Dieta 
imediat  următoare,  după  moartea  principelui  român,  revine  în  octom¬ 
brie  acelaşi  an  hotărând:  „ popii  româneşti  să  nu  poată  intra  în  Ardeal 
niciodată  din  cele  două  ţări  româneşti,  iar  călugării  să  fie  izgoniţi  cu 
totul  din  toată  ţara"16. 

—  Dieta  din  1639  dispune  ca:  „ preoţilor  români  nu  li  se  cuvin 
prerogativele  de  care  se  bucură  predicatorii  maghiari,  că  ei  sunt  obli¬ 
gaţi  a  plăti  daruri  domnilor  feudali ,  şi  fiii  preoţilor  care  au  fost  iobagi 
de  origină  să  rămână  tot  iobagi".11 


12  L.  Makkai,  Histoire  de  Transylvanie,  Budapest  1946,  p.  164,  166;  G.  D.,  Teutsch, 
Urkundenbuch ,  Sibiu  1862,  voi.  I,  p.  86. 

13  Ci.  D.  Teutsch,  op.  cit.,  p.  93 — 94;  Pascu  Şt.,  VI.  Hanga,  op.  cit.,  voi.  II,  p.  370. 

14  Approbatae  Constitutiones,  ed.  1662,  I,  I,  III;  A.  Herlea,  V.  Sotropa,  I.  N.  Floca, 
Vechie  legislaţii  transilvane  Approbatae  Constitutiones  (1653)  Sibiu  1976,  „Mitropolia  Ar- 
dealului'4  1976,  7 — 9,  p.  425—615;  Teutsch,  op.  cit.,  p.  121 — 122;  Fr.  Schuler  von  Libloy, 
Die  richtig  ten  i'erfcrsgrundgcschtze  Sicbenburgens ,  Sniu  1861,  p.  50. 

15  Teutsch,  op.  cit.,  p  .146 — 147. 

16  I.  Lipaş,  Istoria  bisericeasca  a  românilor  ardeleni,  Sibiu  1918,  p.  53 — 54. 

17  Ibidem,  p.  87. 

—  In  colecţia  Approbatae  Constitutiones  au  intrat  următoarele 
hotărâri  ale  Dietelor  cu  privire  la  români: 

„ Deşi  în  ţara  aceasta ,  naţiunea  valahă  nu  se  socoteşte  nici  între 
stetusuri  şi  nici  religia  acelora  între  religiile  recepte ,  totuşi r  pentru  fo¬ 
losul  ţârii ,  cât  timp  sunt  toleraţi,  preoţii  Bisericii  valahe  să  se  ţină  de 
următoarele: 

„Să  ceară  de  la  principe  ca  episcop  o  astfel  de  persoană. . .  potri¬ 
vită  .  . .  căreia  principele  să-i  dea  confirmare"18? 

—  „Fiii  preoţilor  valahi,  dacă  nu  sunt  preoţi,  să  fie  trataţi  ca  io¬ 
bagi,  după  ce  se  căsătoresc"19? 

!Ţ  —  „Este  interzisă  şi  acea  tagmă  a  călugărilor"20? 

—  „Valahii  să  nu  îndrăznească  a  purta  puşcă,  tolbă,  etc."21. 

Paralel  cu  aceste  măsuri  legale  s-au  întreprins  şi  unele  presiuni 
administrative  pentru  a  converti  pe  români  la  calvinism,  impunân- 
du-le  mitropoliilor  români  o  serie  de  condiţii  cu  ocazia  confirmării 
lor,22 

încercarea  principelui  Gabriel  Bethlen  (1613 — 1629)  de  a  converti 
in  masă  pe  români  la  calvinism  a  eşuat  datorită  rezistenţei  românilor 
din  Transilvania  şi  împotrivirii  celor  din  Principate  şi  a  patriarhului 
ecumenic  Ciril  Lucaris  (1612,  1623 — 1630)  a  cărui  scrisoare  în  această 
chestiune  către  principele  Transilvaniei  ni  s-a  păstrat.23 

In  colecţia  de  legi  Compilatae  Constitutiones  Regni  TransYlvaniae 
(1654 — 1669)  se  cuprind  la  fel  legi  prin  care  se  favorizează  cele  trei 
naţiuni  privilegiate  şi  cele  patru  religii  recepte  şi  se  iau  măsuri  de  în¬ 
grădire  şi  pedepsire  a  iobagilor  şi  preoţilor  români,  dispunându-se: 

ttPreoţii  valahi  au  introdus  neorânduieli  încât  nobilii  au  luat  asu¬ 
pra  lor  unele  măsuri,  şi  vlădica  încă  se  amestecă  în  astfel  de  lucruri.,, 
pentru  a-1  judeca  (pe  vlădică)  să  se  adreseze  la  comitat  sau  la  tabla 
judecătorească24". 

„întrucât  în  comitatul  Maramureş  şi  Hunedoara  pedepsirea  ioba¬ 
gilor  stătea  în  dreptul  proprietarilor,  care  nu  sunt  supuşi  domnitor u- 
iuit  ca  şi  toţi  locuitorii  acelor  comitate r  hotărâm,,."25. 

C.  —  Masuri  luate  de  stăpânirea  austriacă  (1691 — 1848) 

ţt 

^  Leopold  I  al  Austriei  prin  Diploma  din  1691  asigură  drepturi  pe 
seama  celor  trei  naţiuni  şi  cele  patru  religii  recepte  şi  exclude  cu  to¬ 
tul  pe  români  pe  care  îi  socoteşte  printre  „nemdigeni"  26 


18  Approbatae  Constitutiones,  I,  VIII,  I,  L 

19  Ibidem,  I,  VIII,  III. 

20  Ibidem,  I,  VIII,  I,  1;  I,  VIII,  III;  III,  LIII,  1. 

21  Ibidem ,  V,  XLIV. 

22  L.  Li  paş,  Istoria  bisericeasca  a  românilor  ardeleni ,  Sibiu  1918,  p.  67 — 76. 

23  I.  Lupaş,  Lecturi  din  izvoarele  istoriei  române.  Cluj  1928,  p.  161—4. 

24  Compilatae  Constitutiones *  Cluj  1816,  I,  I.  II. 

25  Idem ,  III,  XI,  I.  * 

26  Teutsch,  op.  cit.,  p.  334 — 340. 

După  unirea  de  la  1700  a  unor  românii  cu  Biserica  Romei  se  iau 
o  serie  de  măsuri  legale  împotriva  celor  în  rezistenţă,  şi  anume: 

—  Prin  Diploma  lui  Carol  III  (VI)  din  1731  se  dispune  ca  toţi  „a- 
catolicii  sunt  obligaţi  a  plăti  preotului  catolic  taxe  stolare  ...  să  se 
cunune  la  acesta  şi  să  respecte  sărbătorile  catolice"21. 

—  Prin  Diploma  din  1732  acelaşi  împărat  acordă  unele  privilegii 
clericilor  şi  credincioşilor  români  greco-catolici,  dispunând  ca:  „ Toţi 
valahii  uniţi  după  rănduială  ...  sa  fie  socotiţi  in  starea  celor  din  Sta - 
tuşul  catolic  transilvănean ,  iar  nu  ca  până  acum  numai  toleraţi". 28 

Unele  privilegii  pe  seama  greco-catolicilor  mai  cuprind  şi  hotă¬ 
rârile  incluse  în  colecţia  de  legi  Novellares  Articuli,  începând  cu  anul 
1740;  unde  se  spune:  ,, Înţelegem  că  ei  sunt  socotiţi  fără  a  se  constitui 
şi  a  se  ridica  la  a  patra  naţionalitate,  şi  că  (privilegiile  lor)  nu  pot  fi 
şi  nici  nu  trebuie  să  se  refere  şi  să  se  extindă  la  plebei  sau  la  fiii  po¬ 
pi/or  ieşiţi  din  plebe  . . .  şi  nici  ca  plebea  valahilor  sau  a  altor  vene¬ 
tici  să  se  numere  intre  naţiuni"29. 

Abia  la  1759  împărăteasa  Maria  Tereza  a  recunoscut  printr-un  de¬ 
cret  de  tolerantă  existenţa  legală  a  religiei  ortodoxe  în  Transilvania30 
ca  la  scurt  timp  să  trimită  forţa  armată  sub  comanda  generalului  Du - 
Kov  ca  să  distrugă  în  anii  1761 — 1762  toate  mănăstirile  şi  schiturile 
ortodoxe  române  —  în  număr  de  peste  o  sută  —  din  Transilvania. 

—  La  1774  aceeaşi  împărăteasă  prin  decret  prevede  ,,pedeapsa  cu 
moartea  in  caz  de  trecere  in  masă  de  la  confesiunea  romană  şi  greco- 
catolică  la  cea  ortodoxă  sau  la  protestantism “3l. 

—  La  anul  1781  împăratul  Iosif  11  publică  edictul  de  tolerantă 
prin  care  li  se  acordă  şi  românilor  ortodocşi  libertate  religioasă,  fără 
a  i  se  recunoaşte  prin  aceasta  religiei  ortodoxe  calitatea  de  religie  re- 
ceptă  ...  şi  fără  a  fi  ridicat  poporul  român  între  naţiunile  recepte32. 

La  anul  1791,  ca  urmare  a  cererii  românilor  cunoscută  sub  nume¬ 
le  de  Supplex  libellus  valachorum  împăratul  Francisc  II  dispune  prin 
lege  ca  „ Religia  orientală  neunită  de  rit  grecesc,  care  până  acum  după 
legile  provinciei  a  fost  socotită  intre  religiile  tolerate,  se  confirmă, 
prin  puterea  legii  de  fată  în  liberul  exerciţiu  ...  şi  toţi  aderenţii  aces¬ 
tei  religii  să  depindă  de  episcopul  designat  de  sacra  sa  majestate...“33. 

Cu  toate  acestea  poporului  român  nu  i  s-au  recunoscut  drepturi 
egale  cu  celelalte  naţiuni  privilegiate  şi  nici  Biserica  ortodoxă  n-a  fost 
tratată  ca  celelalte  confesiuni.  Acest  lucru  l-au  refuzat  până  şi  revolu¬ 
ţionarii  burghezi  maghiari  de  la  1848  în  frunte  cu  Kossuth. 


27  Ordinationes  Rcgiae  . . .  in  negotio  . . .  Agriae,  1770,  p.  8 — 10. 

28  Arhivele  Statului  Sibiu,  Actele  Dietei  din  1736. 

29  Novellares  Articuli ,  an.  1744,  art.  7,  p.  34  din  partea  III;  col.  Erdely  Orszganak 
Harom  Torvenyes  Konyve,  Cluj  1779. 

30  Din  Istoria  Transilvaniei,  Bucureşti  1960,  voi.  I,  p.  166. 

31  R.  Csallner,  Quellenbuch  zur  vaterlandischen  Geschichte,  Sibiu  1905,  p.  223. 

32  Sammlung  der  Gezetze . . .  in  Publico-Ecclesiasticis  von  Jahre  1767  bis  zum  1782, 
Cienan  1784,  p.  137—140. 

33  Fr.  Schuler  von  Libloy,  op.  cit.,  p.  158. 

-i  D.  —  Masuri  luate  de  stăpânirea  austriacă  după  1848 

,  şi  austro-ungară  după  1876  până  la  1918 

Deşi  Dieta  Transilvaniei  la  1848  recunoaşte  egala  îndreptăţire  re¬ 
ligioasă  a  românilor  cu  celelalte  religii  totuşi  românilor  nu  li  s-au 
recunoscut  drepturi  şi  libertăţi  de  naţiune  egală  cu  celelalte.  Abia 
Dieta  Întrunită  la  Sibiu  în  1863  şi  1864  fără  participarea  deputaţilor 
maghiari  hotărăşte:  ,,Naţiunea  română ,  religia  greco-catoiică  şi  religia 
greco-orîentală  (ortodoxă)  se  recunoaşte  prin  iegef  în  înţelesul  Con - 
stituţiunii  Transilvane ,  întocmai  ca  şi  celelalte  trei  naţiuni  şi  patru 
confesiuni  recunoscute  ale  Transilvaniei"*4.  Legea  aceasta  a  fost  însă 
abrogată  la  stăruinţa  maghiarilor  printr-un  rescript  imperial,  aşa  încât 
situaţia  legală  a  românilor  ca  naţiune  ca  şi  a  Bisericii  ortodoxe  ca  re¬ 
ligie  nu  se  schimbă  decât  după  ridicarea  cu  forme  legale  a  Episcopiei 
ortodoxe  din  Sibiu  la  rangul  de  mitropolie,  prin  art.  9  al  legii  din  anul 
1868. 

La  anul  1892  românii  alcătuiesc  un  „memorandum"  prin  care  cer 
egala  îndreptăţire  cu  celelalte  naţiuni  arătând  tratamentul  nedrept  şi 
discriminatoriu  la  care  sunt  supuşi.  Urmarea  a  fost  încriminarea  sem¬ 
natarilor. 

La  puţină  vreme  însă,  la  1895,  prin  art  6  al  legii  nr.  XLIII  s-a  re¬ 
cunoscut  şi  Bisericii  ortodoxe  din  Transilvania  calitatea  de  religie  re¬ 
ceptăm  Practic  însă  acest  drept  a  fost  nesocotit  şi  în  continuare.  Ast- 
tel,  prin  legi  de  stat  ca  legea  Appony  din  1907  prin  care  s-au  desfiin¬ 
ţat  şcolile  confesionale  şi  au  fost  înlocuite  cu  şcoli  de  stat  cu  limbă 
de  predare  exclusiv  maghiară;  legea  din  1912  prin  care  se  înfiinţează 
în  baza  Bulei  papale  „Christifideles  graeci“  episcopia  greco-catoiică 
maghiară  de  la  Hajdudorog™ j  proiectul  de  lege  din  1916  prin  care  se 
prevede  înfiinţarea  unei  episcopii  ortodoxe  maghiare,  şi  altele,  stăpâ¬ 
nirea  de  stat  maghiară  continuă  politica  sa  de  deznaţionalizare  a  ro¬ 
mânilor. 

Concluzii .  Din  scurta  schiţare  a  principalelor  acte,  concretizate 
mai  ales  în  legi  de  stat,  prin  care  s-a  stabilit  statutul  juridic  al  popo¬ 
rului  român  şi  a  Bisericii  sale  ortodoxe  din  Transilvania,  de  către  stă¬ 
pânirile  străine  împilatoare,  se  poate  vedea,  că  până  în  pragul  celui 
dintâi  război  mondial,  aceste  stăpâniri  nu  numai  că  au  refuzat  să  recu¬ 
noască  cele  mai  elementare  libertăţi  şi  drepturi  pe  seama  poporului 
român  din  Transilvania,  ci  au  încercat  toate  metodele  de  luptă  pen¬ 
tru  exterminarea  prin  forţă,  sau  pentru  asimilarea  şi  deznaţionaliza- 


r  34  Din  istoria  Transilvaniei ,  voi,  II,  Bucureşti  1961,  p,  132. 

35  Corpus  Juris  H ungariei,  voi,  V,  Budapest  1396,  p.  305 — 307.  Stephanus  Sipos,  En- 
rhiridion  jurîs  Canonici,  ed.  II,  Pecs  1931,  p.  541. 

36  Theodor  V.  Păcaţean,  Cartea  de  aur  sau  luptele  politico-naţionale  ale  romanilor  de 
sub  coroana  ungară,  Voi.  VI,  Sibiu  1900.  A  se  vedea  şi  I.  N.  Floca,  Forme  de  organizare 
statală  autonomă  a  românilor  în  Transilvania ,  în  „Mitropolia  Ardealului"  1978,  4 — 6,  p. 
231 — 241;  Idem,  Primele  jorme  de  organizare  bisericească  în  Transilvania ,  în  „Telegraful 
Komân"  1 975: ;  Idem,  Poziţia  şi  rolul  pravilelor  româneşti  în  Transilvania ,  în  epoui  feudală, 
„Telegraful  Român"  1978. 

rea  lui  pe  toate  căile,  folosind  mijloace  care  erau  la  îndemâna  autori¬ 
tăţii  de  stat  şi  anume:  legile  de  drept,  acţiunile  de  prozelitism  religios 
prin  care  s-a  ajuns  la  despicarea  unităţii  religioase  a  românilor  din 
Transilvania  prin  unirea  de  la  1700  şi  apoi  măsuri  care  au  dus  la  dez¬ 
naţionalizarea  unui  mare  număr  dintre  românii  greco-catolici  prin  ac¬ 
ţiunile  Episcopiei  greco-catolice  maghiare  de  la  Hajdudorog,  creată  în 
1912,  şi  care  continuând  acţiunea  a  desăvârşit  în  bună  parte  acest  pro¬ 
ces  pe  seama  românilor  rămaşi  pe  teritoriul  Ungariei  după  1918. 

Arhid.  Prol.  Dr.  loan  N.  Floca 

„FIE  ŢIE  DUPĂ  CUM  AI  CREZUT" 

(Duminica  a  IV-a  după  Rusalii  —  Matei  8,  5—13) 

Sf.  Evanghelie  ne  istoriseşte  că  intr-o  zi  un  sutaş  s-a  apropiat  de 
lisus  şi  L-a  rugat  să  vindece  un  slujitor  al  său,  oare  se  chinuia  cumplit. 
Văzând  credinţa  sutaşului.  Mântuitorul  i-a  spus:  „Fie  ţie  după  cum  ai 
crezut.  Şi  s-a  însănătoşit  sluga  lui  în  ceasul  aoela“  (Matei  8, 13). 

Ne  impresionează  puterea  dumnezeiască  cu  care  lisus  Hristos  săvâr¬ 
şeşte  minunea.  N-a  intrat  în  casa  unde  zăcea  bolnavul,  căci  sutaşul,  în 
smerenia  şi  credinţa  sa,  I-^a  spus  că  nu  este  vrednic  de  atâta  cinste  ca 
Domnul  să  intre  în  casa  lui,  ci  un  singur  cuvânt  va  fi  de-ajuns  să  vin¬ 
dece  pe  acel  suferind. 

lisus  simte  şi  înţelege  puterea  credinţei  celui  oare  îl  roagă.  Se 
minunează  mai  ales  pentru  faptul  că  sutaşul  nu  este  de  neam  iudeu,  ci 
un  militar  roman.  De  aceea  zice  către  cei  de  faţă:  „Adevărat  grăiesc  vouă: 
la  nimeni,  în  Israel,  n-am  găsit  atâta  credinţă".  Iudeii  se  mândreau  cu 
credinţa  lor,  dar  din  cuvintele  Mântuitorului  rezultă  că  fiecare  om  poate 
fi  capabil  de  credinţă,  indiferent  din  ce  neam  face  parte.  lisus  deschide 
uşile  împărăţiei  cerurilor  tuturor  credincioşilor,  care  se  aseamănă  cu 
sutaşul  milostiv  şi  credincios:  „Şi  zic  vouă  că  mulţi  de  la  răsărit  şi  de  la 
apus  vor  veni  şi  vor  sta  la  masă  ...  în  împărăţia  cerurilor"  (v.  11). 

Dacă  Mântuitorul  s-a  exprimat  atât  de  frumos  despre  sutaş,  în¬ 
seamnă  că  ni  se  cuvine  şi  nouă  să  privim  cu  mai  multă  atenţie  la  per¬ 
soana  acestuia.  Ce  fel  de  om  este?  Ce  caracter  are? 

In  primul  rând  vedem  la  el  bunătatea.  El  se  roagă  pentru  vindeca-  ; 
rea  unui  slujitor.  Nu  intervine  pentru  sine,  sau  pentru  cineva  din  fami¬ 
lia  sa,  nici  pentru  cineva  de  neam  mare.  Se  roagă  pentru  un  nenorocit, 
care  se  chinuia  greu.  Câtă  omenie,  cât  bun-simţ,  câtă  grijă  pentru  viaţa 
aproapelui  avea  acest  sutaş.  El  nu  cunoştea  învăţătura  Evangheliei,  nu 
era  nici  israelitean,  auzise  doar  despre  lisus  şi  ţinea  cu  orice  preţ  să-L 
roage  pentru  bietul  bolnav.  Credea  cu  tărie  în  puterea  şi  sfinţenia  lui 
lisus,  care  vindecase  atâţia  neputincioşi,  ba  înviase  chiar  şi  morţii.  Numai 
Dumnezeu  are  această  putere. 

Sutaşul  a  preferat  să  se  adreseze  Celui  care  avea  putere  durmne- 
zească.  El  a  căutat  pe  lisus  cu  credinţă.  Subliniind  această  trăsătură  de 
caracter  a  sa,  ne  gândim  la  acei  creştini,  care  îi  urmează  exemplul:  adică 
nu  ocolesc  pe  Dumnezeu,  n-u-L  îndepărtează  -pe  Dumnezeu,  din  preocu¬ 
pările  lor,  din  viaţa  lor  cu  toate  problemele  ei.  Asemenea  credincioşi,  în 
bucurii  şi  în  necazuri,  apelează  în  primul  rând  la  ajutorul,  la  iubirea  şi  la 
purtarea  de  grijă  a  Celui  de  sus.  Ei  se  încred  în  lumina  înţelepciunii 
Sale  şi  cu  ajutorul  acestei  lumini  pot  găsi  soluţii  adevărate  în  toate  îmJ 

prejurările  vieţii.  în  bucurii  —  mulţumesc  lui  Dumnezeu.  în  suferinţe 
primul  ajutor  îl  caută  în  spovedanie,  în  împărtăşirea  cu  Sf.  Taine  şi  ru¬ 
găciunea  stăruitoare. 

Spre  deosebire  de  această  cale  către  Iisus  Hristos,  unii  oameni  merg 
pe  alte  drumuri.  Ei  vor  să  rezolve  totul  numai  cu  puterile  lor  şi  mai  ales 
după  interesele  lor  proprii,  fără  a  ţine  seama  de  drepturile  şi  de  intere¬ 
sele  altora.  Ei  nu  se  sfiesc  să  folosească,  în  urmărirea  scopului  lor,  ne¬ 
dreptatea,  prefăcătoria,  lăcomia,  răzbunarea,  intrigile,  minciuna  şi  alte 
mijloace  poate  şi  mai  lipsite  de  omenie.  Pentru  ei  credinţa  e  un  cuvânt 
gol,  pe  care-1  folosesc,  fără  a  se  gândi  la  urmările  păcatelor.  Pe  ei  nu-i 
preocupă  drumul  9pre  Iisus,  ci  drumul  spre  satisfacerea  poftelor  egoiste. 
Cu  facultăţile  lor  sufleteşti  deteriorate  ei  trăiesc  departe  de  caracterul 
sutaşului  din  Evanghelie. 

Şi  totuşi  Dumnezeu,  fiind  îndelung  răbdător  şi  milostiv,  e  mereu 
gata  să  primească  întoarcerea  celor  rătăciţi  sau  înşelaţi  în  valurile  vie¬ 
ţii.  Prin  glasul  Bisericii  El  cheamă  mereu  pe  fiecare  şi  bate  la  uşa  con¬ 
ştiinţei  tuturor. 

Cei  ce  nu  aveţi  credinţa  sutaşului  ascultaţi  această  chemare  şi  veţi 
afla  odihnă  şi  lumină  în  sufletele  voastre. 

Nu  uitaţi  că  sutaşul  avea  multă  iubire  faţă  de  oameni.  Omenia  lui 
trăieşte  şi  astăzi  în  viaţa  credincioşilor. 

Priviţi  la  aceia  care  poartă  în  inimă  grija  pentru  bolnavi.  Ei  îi  caută 
în  spitale  sau  în  case,  ca  să  le  aducă  o  rază  de  mângâiere,  să-i  întărească 
în  încercările  prin  care  trec,  să  le  dea  şi  un  ajutor  material  în  nevoile 
vieţii  de  suferinţă.  >’  ‘  j 

Priviţi  la  cei  care  nu  întorc  spatele  orfanilor  sau  copiilor  părăsiţi,  ci 
le  dăruesc  căldura  dragostei  părinteşti  şi  nu-i  lasă  să  guste  din  amarul 
sărăciei  şi  nici  să  plece  în  viaţă  pe  drumuri  greşite. 

Priviţi  la  cei  care  se  preocupă  şi  de  sufletele  celor  mici  şi  celor  ti¬ 
neri,  vorbindu-le  despre  Hristos,  despre  cinste  şi  muncă,  despre  virtu¬ 
ţile  vieţii  creştineşti  şi  orientându-i  în  alegerea  viitorului. 

Luaţi  seama  la  cei  care  dăruiesc  respectul  lor  celor  vârstnici  şi  le 
oferă  sprijin  atunci  când  povara  anilor  le  micşorează  puterile  vieţii. 

Şi  tabloul  cu  aceste  exemple  de  înaltă  ţinută  morală  se  poate  mări 
şi  cu  alte  mărturii  ale  generozităţii.  Luaţi  aminte  la  aceste  mărturii  şi 
trăiţi  după  învăţătura  Sf.  Biserici. 

Dar,  vai,  alături  de  acest  tablou  luminos,  în  care  stăpâneşte  iubi¬ 
rea  şi  credinţa,  vedem  un  tablou  întunecat  de  negura  păcatului.  In  cl 
privim  lia  oameni  care  nu  cunosc  drumul  bisercii,  care  nu  simt  milă 
faţă  de  bolnavi,  n-au  dragoste  faţă  de  copiii  lor,  faţă  de  părinţii  lor,  nici 
faţă  de  cei  mai  apropiaţi  din  familie.  După  cuvântul  Sf.  Apostol  Pavel 
„pântecele  este  dumnezeul  lor“  (Filip.  3,  19).  Nu  le  pasă  de  învăţătura 
Sf.  Evanghelii,  de  exemple  minunate  din  vieţile  sfinţilor,  de  idealurile 
care  cuceresc  atâtea  suflete  creştine. 

Din  inima  lor  a  pierit  mila  şi  dreptatea.  Uneori  vedem  întâmplări 
care  ne  cutremură:  părinţii  bătrâni  sau  bolnavi  sunt  alungaţi  din  case 
proprii;  fraţii  se  duşmănesc  şi  se  judecă;  soţii  se  despart  pentru  că  unul 
din  ei  s-a  îmbolnăvit  şi  cel  sănătos  nu-4  mai  poate  suferi  pe  cel  bolnav  şi  al- 

tele,  şi  altele.  Mai  bine  să  nu  mărim  acest  tablou,  care  dezgustă  şi  ne 
alarmează  conştiinţele.  în  ce  prăpastie  morală  pot  cădea  oamenii,  care 
au  pierdut  omenia,  dragostea  şi  credinţa! 

Ce  ar  zice  sutaşul  din  Evanghelie,  dacă  ar  privi  în  conştiinţa  acestor 
oameni? 

Şi  totuşi  nu  putem  şi  nu  trebuie  să  rămânem  nepăsători  in  faţa  pă¬ 
catului,  ca  păcatul  să  nu  se  înmulţească.  De  aceea  e  necesar  ca  fiecare  cre¬ 
dincios  şi  toată  Biserica  să  se  roage  pentru  îndreptarea  şi  ridicarea  celor 
căzuţi.  La  rugăciune  trebuie  să  adăugăm  cuvântul  nostru  de  chemare 
către  cei  care  rătăcesc  în  fapte  rele.  Stăruitor  şi  energic  să-i  chemăm 
la  îndreptare,  la  omenie,  la  Hristos.  Să  le  deschidem  ochii  că  Dumnezeu 
va  judeca  toate  faptele  omeneşti  şi  va  pedepsi  ou  munci  veşnice  nele¬ 
giuirile,  iar  faptele  bune  cu  fericirea  veşnică. 

Să  pornim  cu  încredere  la  această  muncă  grea  şi  să  nu  ne  descura¬ 
jăm  în  faţa  rezistenţei  din  partea  răului.  Ceaţa  păcatului  poate  fi  risi¬ 
pită.  Dumnezeu  va  fi  mereu  cu  noi  în  această  lucrare  sfântă. 

Cu  puterea  exemplului,  cu  bunătatea  şi  faptele  vieţii  noastre,  bu¬ 
nul  Dumnezeu  ne  va  ajuta  ca  măcar  pe  unii  să-i  aducem  la  calea  mân-r 
tui  r  ii. 

Să  ne  amintim  de  cuvintele  Sf.  Ap.  Petru:  ,,Dar  mai  presus  de  toate, 
ţineţi  din  răsputeri  la  dragostea  dintre  voi,  pentru  că  dragostea  acoperă 
mulţime  de  păcate"  (I  Petru  4,  8). 

Pr.  Mihail  Colotclo 

PREDICĂ  LA  DUMINICA  A  VI-A  DUPĂ  RUSALII 

Sănătatea 

„Iată  te-ai  făcut  sănătos  de  acum 
să  nu  mai  păcâtuieşti,  ca  să  nu-ti 
fie  ceva  mai  rdu". 

(Ioan  5,  14). 

Sf.  Evanghelie  de  astăzi  ne  înfăţişează  cazul  unui  paralitic  din 
Capernaum,  care  este  adus  înaintea  Mântuitorului,  spre  a  fi  vindecat. 
Văzând  credinţa  celor  ce  l-au  adus  înaintea  Lui,  Mântuitorul  i-a  ier¬ 
tat  acestuia  —  mai  întâi  —  păcatele,  apoi  l-a  tămăduit  pe  loc,  trimi- 
ţându-1  sănătos  la  casa  sa. 

Pericopa  Evangheliei  ne  spune  că  după  ce  Mântuitorul  a  plecat 
din  ţinuturile  gherghesenilor  s-a  întors  în  oraşul  Său,  Capernaum. 
Pe  când  propovăduia  Evanghelia  şi  oamenii  sorbeau  învăţătura  sfân¬ 
tă  de  pe  buzele  divinului  învăţător,  iată  au  adus  la  El  un  paralitic,  un 
slăbănog.  Mântuitorul  văzând  credinţa  lor  a  zis  slăbănogului:  „în¬ 
drăzneşte  fiule,  iartă-ţi-se  păcatele  tale'1. 

Şi  de  faţă  fiind  nişte  cărturari  au  zis  în  sinea  lor:  „Acesta  huleş¬ 
te".  Şi  văzând  Iisus  gândurile  lor,  a  zis:  „Pentru  ce  cugetaţi  cele  rele 

in  sufletele  voastre?  Ce  este  mai  bun  a  zice:  Iartă-ţi-se  păcatele  sau 
a  zice:  „Scoală-te  şi  umblă?". 

Dar  ca  să  ştiţi  că  putere  are  Fiul  Omului  pe  pământ  a  ierta  pă¬ 
catele,  atunci  i~a  zis  slăbănogului:  „Scoală-te,  ia-ţi  patul  tău  şi  te  du; 
la  casa  ta“.  Şi  sculându-se  slăbănogul  şi-a  luat  patul  său  şi  s-a  dus 
la  casa  sa.  Iar  noroadele  văzând  acestea  se  mirau  şi  slăveau  pe  Dum¬ 
nezeu,  care  a  dat  o  putere  ca  aceasta  oamenilor. 

Prin  cuvintele  „Iertate  sunt  păcatele  tale",  Mântuitorul  dă  vinde¬ 
care  sufletului  şi  apoi  vindecă  şi  trupul,  când  zice:  „Scoală-te  şi  mergi 
la  casa  ta".  Aşa  a  procedat  şi  cu  alte  ocazii.  Ne  gândim  la  vindeca¬ 
rea  slăbănogului  de  la  Vitezda,  pe  care-L  întâlneşte  Mântuitorul  în 
templu  după  un  timp  şi-i  zice:  „Iată,  te-ai  făcut  sănătos,  de  acum  să 
nu  mai  păcătuieşte. 

Observăm  iubiţi  credincioşi  că,  de  cele  mai  multe  ori  cauza  bo¬ 
lii  este  păcatul. 

Potrivit  învăţăturii  creştine,  pierderea  sănătăţii  poate  să  fie: 

a)  O  încercare  a  tăriei  credinţei.  Exemplul  dreptului  Iov  care  a 
tost  lăsat  în  ispită  cu  condiţia  să  nu  i  se  atingă  de  suflet  şi  cunoaştem 
rezultatul.  în  suferinţă  putea  să  zică:  Domnul  a  dat,  Domnul  a  luat, 
fie  numele  Domnului  binecuvântat. 

b)  Prilej  de  vădire  a  puterii  lui  Dumnezeu:  în  cazul  vindecării 
orbului  din  naştere,  ucenicii  l-au  întrebat  pe  Iisus:  „Invăţătorule,  cine 
a  păcătuit  acesta  sau  părinţii  lui,  de  s-a  născut  orb?  Iisus  a  răspuns: 
Nici  el  n-a  păcătuit,  nici  părinţii  lui,  ci  ca  să  se  arate  în  el  lucrurile 
lui  Dumnezeu"  (Ioan  9,  2 — 3). 

c)  Ca  un  mijloc  de  terapeutică  sufletească,  care  duce  la  îndrep¬ 
tare.  Cazul  din  urmă  îl  învederează  un  personaj  din  Vechiul  Testa¬ 
ment,  Iezechia  care  în  urma  păcatelor  „s-a  îmbolnăvit  de  moarte". 
Atunci  a  trimis  Dumnezeu  pe  Isaia  proorocul,  care  i-a  spus:  „Aşa 
grăieşte  Domnul:  Fă  testament  pentru  casa  ta,  căci  nu  te  vei  mai  în¬ 
sănătoşi,  ci  vei  muri".  Iezechia  s-a  rugat  fierbinte  lui  Dumnezeu,  să 
nu  fie  pedepsit,  că  se  va  îndrepta.  Din  nou,  a  fost  trimis  proorocul 
isaia  să-i  spună  din  partea  Tatălui  ceresc:  „Am  auzit  rugămintea  ta 
şi  am  văzut  lacrimile  tale;  te  vei  vindeca  şi  a  treia  zi  te  vei  duce  în 
casa  Domnului44  (Regi,  20,  1 — 5). 

Şi  iezechia  —  ne  spune  cartea  a  IV-a  a  regilor  —  a  mai  trăit 
încă  cincisprezece  ani  împlinind  poruncile. 

In  majoritatea  cazurilor,  boala  —  implicit  suferinţa  —  este  urma¬ 
rea  păcatului,  a  patimilor  ce  robesc  fiinţa  noastră.  Şi  nu  numai  a  pă¬ 
catului,  ci  şi  o  mică  nebăgare  de  seamă,  o  vină  uşoară  sau  o  greşeală 
se  răscumpără  cu  timp  îndelungat  de  durere.  Din  moment  ce  nesoco¬ 
tim  legile  firii,  deci  depăşim  măsura  în  mâncare,  în  băutură  şi  în  sa¬ 
tisfacerea  plăcerilor  simţurilor,  păcătuim,  devenim  sclavii  patimilor. 
Păcatul  repetat  devine  viciu  şi  viciul  este  buruiana  cea  rea  înrădăci¬ 
nată  în  ogorul  vieţii  noastre,  care  ne  lipseşte  de  cea  mai  preţioasă  co¬ 
moară:  sănătatea,  trupească  şi  sufletească  —  deopotrivă  —  despre 

care  vom  vorbi  astăzi. 

Mare  dar  e  sănătatea  şi  păstrarea  ei .  Când  suntem  sănătoşi  nici 
jiu  ne  dăm  seama  cât  este  ea  de  scumpă  şi  câtă  deosebire  este  între 
omul  sănătos  şi  bolnav.  Sunt  oameni  care  îşi  cheltuiesc  averi  întregi 
ca  să-şi  asigure  sau  să-şi  redobândească  sănătatea  pierdută,  dar  nici 
unul  nu  este  în  stare  să  o  poată  preţui  deajuns.  Numai  cine  a  fost 
bolnav  mai  multă  vreme  pe  pat,  sau  cine  a  vizitat  un  spital,  un  azil 
sau  o  casă  de  nebuni  îşi  poate  da  seama  ce  lucru  mare  e  sănătatea. 

Un  tânăr  se  plângea  mereu  de  sărăcie.  Intr-o  zi  învăţătorul  său 
ii  zice:  „Nu  eşti  tu  atât  de  sărac,  după  cum  îţi  închipui.  Tu  ai  o  mâ¬ 
nă  sănătoasă.  Pentru  cât  a-i  da-o?  —  Pentru  nimic.  —  Dar  u«n  picior, 
pentru  cât  îl  dai?  —  „Nici  pentru  o  mie  de  galbeni",  —  Dar  un  ochi? 
„Nici  acesta  nu  l-aş  da  pentru  nimic  în  lume".  —  Vezi  aşadar,  —  în¬ 
cheie  învăţătorul,  că  nu  eşti  aşa  sărac  cum  crezi.  Ai  bunuri  pe  care 
nici  un  ban  nu  le  poate  preţui".  Ai  sănătate?  grijeşte-o  şi  preţuieş- 
te-o!  Aşa  spune  şi  înţelepciunea  iui  Isac  Şirul  (30,  14 — 16).  „Nici  o 
bogăţie  noi  e  mai  presus  de  sănătatea  trupească.  Este  mai  bine  să  fii 
sărac,  dar  sănătos  şi  cu  trup  de  fier,  decât  bogat  şi  împovărat  de  su- 
terinţe.  Sănătatea  şi  buna  tărie  preţuiesc  mai  mult  decât  aurul  şi  un 
irup  sănătos  şi  cu  putere  preţuieşte  mai  mult  decât  avuţii  nenumă¬ 
rate". 

învăţătura  creştină  pune  foarte  mare  preţ  pe  sănătatea  sufletească  şi 
trupească  a  oamenilor. 

Cercetând  mai  deaproape  motivele  pentru  care  noi  trebuie  să 
preţuim  şi  să  ne  îngrijim  propriul  nostru  trup,  învăţătura  creştină  ne 
arată  următoarele: 

1.  Trupul  nostru  nu  e  numai  o  creatură  a  lui  Dumnezeu  ci  e  şi 
locaş  al  sufletului  şi  ca  atare  Duhul  lui  Dumnezeu  locuind  în  el, 
trupul  este  templu  al  lui  Dumnezeu  (cf.  I  Cor.  3,  16  u).  Fiind  un  lo¬ 
caş  al  Duhului  lui  Dumnezeu,  trupul  trebuie  îngrijit,  preţuit,  păzit  să 
nu  devină  un  mădular  al  păcatului  (I  Cor.  6,  19). 

2.  Deşi  muritor  după  natura  lui,  trupul  este  sortit  să  învieze  la 
judecata  de  apoi  şi  să  primească  răsplată  sau  pedeapsă  împreună  cu 
sufletul,  deoarece  împreună  au  vieţuit  şi  împreună  au  făcut  cele  bune 

.  cât  şi  cele  rele  (I  Cor.  15,  53 — 54). 

3.  Precum  însuşi  Mântuitorul  Hristos  a  săvârşit  mântuirea  nea¬ 
mului  omenesc  în  trup,  tot  aşa  şi  pentru  noi  trupul  este  mijloc  de 
sfinţire  şi  un  organ  necesar  al  vieţii  morale.  In  numeroase  rânduri, 
Mântuitorul  a  atras  atenţia  celor  care  îl  ascultau  să  lucreze  până 
este  ziuă,  ,,că  vine  noaptea  când  nimeni  nu  poate  să  lucreze"  (Ioan  9, 
4?  11,  9)?  aceasta  înseamnă  că  numai  vieţuind  în  trup,  omul  credin¬ 
cios  îşi  poate  câştiga  mântuirea.  Curăţit  prin  Taina  Sf.  Botez,  trupul 
nostru  devine  mădular  al  trupului  lui  Hristos  (I  Cor.  6,  15).  Datoriile 
ţaţă  de  trup  se  cuprind  în  îngrijirea  şi  apărarea  vieţii  şi  sănătăţii. 

Cel  mai  mare  doctor  al  omenirii  este  Mântuitorul  Iisus  Hristos. 
El  a  venit  în  lume  să  vestească  Evanghelia  şi  să  vindece  toaită  boala 
şi  neputinţa  (Matei  4,  23),  să  scape  oamenii  de  pricina  'durerilor,  care 
sunt  păcatele  (Ioan,  5,  14),  să  întemeieze  Biserica,  cel  mai  sgur  „spi- 

tal44  de  mântuire  şi  să  rânduiască  cele  mai  bune  „leacuri*4  tămădui¬ 
toare,  care  sunt  virtuţile  creştine  şi  Sfintele  Taine.  în  numeroase 
icoane  Mântuitorul  e  zugrăvit  ca  învăţător,  Mare-preot  şi  ca  Docto¬ 
rul  Doctorilor.  El  este  de-a  pururi  Doctorul  sufletelor  şi  trupurilor 
noastre. 

Sfintele  Evanghelii  ni-i  prezintă  pe  Sf.  Apostoli  tămăduind  şi  sco¬ 
ţând  duhurile  necurate  din  oameni,  daruri  date  şi  urmaşilor  lor  (Mar- 
cu  6,  13,  Iacob  6,  14 — 15).  Iar  Faptele  Apostolilor  ne  spun  că:  diaco¬ 
nii  la  fel  aveau  misiunea  să  viziteze  bolnavii  şi  să  îngrijească  de  vă¬ 
duve  (Faptele  Apostolilor). 

Morala  creştină,  plină  de  învăţături  şi  precepte  care  previn  bo¬ 
lile  trupeşti  şi  sufleteşti,  are  un  capitol  deosebit  despre  datoriile  omu¬ 
lui  faţă  de  trup  nu  numai  faţă  de  suflet  —  pentru  a-1  feri  de  poftele 
rele  şi  de  patimile  aducătoare  de  boală,  nefericire  şi  moarte. 

Noi  credem  cu  tărie  că  trupul  este  chemat  la  înviere  şi  nemu¬ 
rire,  ca  împreună  cu  sufletul  să  se  bucure  de  viaţa  şi  fericirea  veş¬ 
nică.  Are  deci  şi  el  preţuire,  căci  unde  nu  este  sănătate  nu  este  nici 
virtute  şi  unde  nu  este  virtute  nu  este  nici  fericire  deplină. 

Pentru  sănătatea  oamenilor  bolnavi,  Biserica  a  rânduit  rugăciuni 
şi  slujbe  deosebite:  Sf.  Taină  a  Pocăinţei,  Sf.  împărtăşanie  şi  Sf.  Taină 
a  Maslului. 

între  faptele  milei  trupeşti,  cercetarea  şi  îngrijirea  bolnavilor  este 
una  dintre  cele  mai  importante  datorii  ale  creştinilor  (Matei  25, 
36—42). 

Sf.  Scriptură  şi  Sf.  Biserică  ne  îndeamnă  să  mergem  mai  degrabă 
la  casa  unde  este  durere  decât  la  bucurie,  căci  aşa  se  asigură  iubirea 
lui  Dumnezeu  (ne  îndeamnă  Isus  Sirah,  7,  35). 

Tot  în  vederea  sănătăţii  este  aşezată  căsătoria  şi  sunt  oprite  că¬ 
sătoriile  între  rudeniile  apropiate;  sunt  rânduite  posturile,  poruncile, 
înfrânările. 

Nu  lipseşte  în  creştinism  nici  îndemnul  de  a  cinsti  pe  doctori, 
căci  şi  pe  ei  i-a  făcut  Dumnezeu  (cum  ne  spune  Isus  Sirah  (38,  1 — 7). 
Acei  doctori  creştini  care  au  dus  o  viaţă  sfântă  „doctorii  fără  de  ar- 
ginţii"  au  fost  trecuţi  în  rândul  sfinţilor  şi  daţi  de  model  pentru  toţi 
doctorii. 

Iată  atâtea  temeiuri  pentru  grija  de  sănătate  pe  care  le  aduce  în¬ 
văţătura  creştină  şi  atâtea  îndemnuri  morale  pentru  a  ne  îngriji  să¬ 
nătatea.  Viaţa  morală  asigură  cea  mai  bună  sănătate.  Morala  este  cea 
dintâi  igienă.  Prin  igienă  se  înţelege  totalitatea  regulilor  prin  care 
omui  îşi  menţine  sănătatea  trupească,  apărându-se  împotriva  bolilor. 
De  prescripţiile  igienice  ţin: 

a)  curăţenia  trupească  (spălarea  corpului,  ferirea  de  infecţii,  apă¬ 
rarea  împotriva  bolilor). 

b)  curăţenia  îmbrăcămintei; 

c)  curăţenia  locuinţei; 

d)  curăţenia  mediului  în  care  trăim. 

Având  în  vedere  că  prin  curăţenia  trupească  se  manifestă  adese¬ 
ori  curăţenia  sufletească,  iar  prin  sănătatea  trupească,  se  manifestă 

sănătatea  sufletească,  ne  putem  da  seama  ce  mare  adevăr  exprimau 
ced  vechi  în.  dictonul:  „Mens  sana  in  corpore  sano“  (minţi  sănătoase 
In  corpuri  sănătoase)  (Juvenal)  iar  noi  creştinii  am  spune:  „Suflete 
sănătoase  în  corpuri  sănătoasei 

Un  bun  creştin  trebuie  să  ştie  că  trupul  este  „ templu  al  Duhului 
Sîânt *  (1  Cor.  6r  19—20),  biserică  a  Duhului  Sfânt,  care  se  cuvine  să 
fie  „sfântă  şi  fără  prihană*  (Ef.  5,  27). 

Sănătatea  este  un  dar  ales  şi  una  dintre  condiţiile  fericirii.  Trupul 
cel  mai  sănătos  şi  mai  viguros  se  poate  ruina  când  se  lasă  robit  de 
patimi  ca:  desfrâul,  lăcomia  la  mâncare  şi  băutură  şi  orice  murdărie, 
in  schimb,  un  suflet  curat  şi  bun  face  trupul  sănătos  şi  frumos. 

De  aceea  păstrarea  sănătăţii  este  şi  trebuie  să  rămână  una  din-^ 
tre  datoriile  noastre  de  buni  creştini,  aşa  după  cum  ne  dă  şi  Biserica 
îndemnul  când,  la  toate  slujbele,  se  roagă  pentru  sănătatea  şi  mân¬ 
tuirea  noastră  a  tuturor. 

Vrei  să  fii  sănătos?  ...  Să  nu  mai  păcătuieşti,  pentru  că  „plata 
păcatului  este  moartea" ,  iar  harul  lui  Dumnezeu  este  viaţa  veşnică  în 
Usus  Hristos  Domnul  nostru*  (Rom.  6,  29). 

AMIN. 

în  plin  miez  de  vară,  când  soarele  dogoreşte  pământul  iar  holdele  se 
pleacă  m  bătaia  vântului,  Biserica  Creştină  prăznuieşte  pe  imul  dintre 
cei  mai  rowri  şi  mai  cunoscuţi  prooroci  ai  Vechiului  Testament,  pe  Sfântul 
II  ie  Tes  vite  anul. 


Dacă  unii  dintre  proorocii  Vechiului  Testament  au  lăsat  scrieri  ce 
sunt  incluse  în  Canonul  biblic,  alţii  însă  şi -au  îndeplinit  misiunea  lor  de 
vestitori  şi  apărători  ai  legii  dumnezeieşti  fără  a  scrie  mesajul  lor.  Aceş¬ 
tia  sunt  „proorocii  acţiunii*  şi  unul  dintre  ei  este  şi  Sf.  Ilie  cel  prăznuit 
astăzi. 


Născut  în  localitatea  Tesvic  din  Galaad,  în  familia  preoţească  a  lui 
Sovah,  Sf.  prooroc  Ilie  a  trăit  cu  peste  800  de  ani  înainte  de  Hristos,  pe 
timpul  necredinciosului  rege  Ahab. 

Acesta  ajunsese  un  instrument  docil  în  mâinile  soţiei  sa-le  Isabela, 
originară  din  Fenicia,  şi  care  de  la  început  a  susţinut  cultul  idolatru  al 
zeului  Baail  pe  care  apoi  prin  teroare  l-a  impus  întregului  popor  evreu. 

Când  credinţa  într-un  singur  Dumnezeu  aproape  dispăruse  şi  majori¬ 
tatea  poporului  îmbrăţişase  idolatria,  Ilie  s-a  prezentat  în  faţa  regelui 
Ahab  şi  a  anunţat  o  perioadă  de  trei  ani  de  secetă  drept  pedeapsă  din 
partea  lui  Dumnezeu. 

Pentru  a  dovedi  falsitatea  idolilor  şi  puterea  adevăratului  Dumnezeu, 
Ilie  cheamă  pe  muntele  Cârmei  pe  regele  Ahab  şi  pe  oamenii  trimişi  din 
toate  triburile  lui  Israel,  ca  să  participe  la  o  probă  a  focului.  A  zis  Ilie  că¬ 
tre  popor:  „Până  când  veţi  şchiopăta  de  amândouă  picioarele?  Dacă  Dom- 

nul  este  Dumnezeu,  urmaţi-1  pe  El;  şi  dacă  este  Baal,  urmaţi-1  pe  acesta... 
Prooroc  al  Domnului  am  rămas  numai  eu  singur,  iar  prooroci  ai  lui  Baal 
sunt  patru  sute  cincizeci  de  oameni  şi  prooroci  ai  dumbrăvilor  Astartei 
patru  sute.  Daţi-ne  doi  junei;  ei  să-şi  aleagă  unul,  să-l  taie  în  bucăţi  şi 
să-l  pună  pe  lemne,  dar  foc  să  nu  aprindă;  iar  eu  voi  găti  pe  celălalt  viţel 
şi-l  voi  pune  pe  lemne  şi  foc  nu  voi  aprinde.  Apoi  voi  să  chemaţi  numele 
dumnezeului  vostru,  iar  eu  voi  chema  numele  Domnului  Dumnezeului 
meu.  Şi  Dumnezeul  care  va  răspunde  cu  foc,  acela  este  Dumnezeu.  Şl  a 
răspuns  tot  poporul:  ,,Bine  ai  grăit44  (III  Regi  cap.  18,  21 — 25);  Proorocii 
lui  Baal  nu  pregătit  primii  altarul  şi  au  început  să  strige  către  cer... 
,,şi  strigau  cu  glas  tare  şi  se  înţepau  după  obiceiul  lor  cu  săbii  şi  cu 
lănci  până  ce  curgea  sânge.  Trecuse  de  amiază  şi  ei  tot  s-au  zbuciumat 
mereu  până  la  timpul  jertfei,  dar  n-a  fost  nici  un  glas,  nici  răspuns,  nici 
auzire"  (III  Regi  18,  27 — 29).  Ilie  pregăteşte  şi  el  un  altar,  cere  să  sc 
toarne  apă  pe  lemne,  şi  în  jurul  altarului,  şi  apoi  se  roagă:  „  . . .  au- 
zi-mă,  Doamne,  auzi-mă  acum  cu  foc,  ca  să  cunoască  astăzi  poporul  a** 
cesta  că  tu  singur  eşti  Dumnezeu  în  Israel ...  Şi  s-a  coborât  foc  de  la 
Domnul  şi  a  mistuit  arderea  de  tot,  şi  lemnele  şi  pietrele,  şi  ţărâna,  şi  a 
mistuit  şi  toată  apa  care  era  în  şanţ.  Şi  tot  poporul,  când  a  văzut  aceasta, 
a  căzut  cu  faţa  la  pământ  şi  a  zis:  „Domnul  este  Dumnezeu,  Domnul 
este  Dumnezeu!*'  (III  Regi  18,  36 — 39). 

Poporul  entuziasmat  a  îndepărtat  pe  slujitorii  cultului  păgân  şi  a 
reînnoit  legământul  de  credinţă  faţă  de  Iahve,  iar  foametea  a  încetat 
printr-o  ploaie  binecuvântată  la  rugăciunea  proorocului.  Ilie  considera 
că  a  sosit  ceasul  triumfului  definitiv,  dar  nu  peste  mult  timp  cu  amără¬ 
ciune  şi  nedumerire  în  suflet  s-a  văzut  nevoit  să  fugă  în  pustiu,  pentru 
a  scăpa  de  furia  Izabelei . . .  „Vai  mie  —  zice  Sf.  Ioan  Gură  de  Aur,  Pro¬ 
orocul  Ilie  se  teme  de  o  femeie!  Cel  ce  ploaia  a  toată  lumea  o  purta  pe 
limba  sa  şi  foc  din  cer  a  pogorât  şi  morţi  a  înviat  —  fuge  din  faţa  unei 
femei  nebune!4*. 

Urmărit  ca  un  animal  de  pradă,  energicul  profet  a  trecut  printr-un 
moment  de  descurajare.  Munca  depusă  până  atunci  şi  însăşi  viaţa  lui 
i  s-au  părut  zadarnice  şi  a  rugat  pe  Dumnezeu  să-i  rupă  firul  care-1  mai 
ţinea  legat  de  pământ.  Dar  un  înger  al  Domnului  îl  încurajează,  oferin- 
du-i  o  pâine  coaptă  în  vatră  şi  un  ulcior  cu  apă;  apoi  îi  apare  însuşi  Dum¬ 
nezeu  care  îi  redă  curajul  neînfricat  de  altădată.  Ilie  a  înţeles  că  Dum¬ 
nezeu  nu  realizează  triumful  binelui  prin  gesturi  spectaculoase,  dar  lu¬ 
crează  cu  îndelungată  răbdare,  deoarece  El  este  Cel  veşnic  şi  timpul  ii 
este  supus  lui. 

Profetul  cu  forţe  reîmprospătate  îmbrăcat  într-o  manta  de  piele  se 
reîntoarce  in  mijlocul  poporului  lui  Dumnezeu,  dar  nu  va  asista  la  trium¬ 
ful  deplin  al  credinţei  faţă  de  Iahve.  Opera  de  refacere  spirituală,  în¬ 
cepută  cu  atâta  trudă,  va  fi  dusă  la  bun  sfârşit  de  către  ucenicul  său, 
Elisei  căruia  Ilie  i-a  transmis  chemarea  divină  şi  spiritul  său,  aruncân- 
du-i  pe  spate  mantaua.  Elisei  a  fost  martorul  unic  al  sfârşitului  tainic 
al  lui  Ilie,  întâmplat  în  anul  850  î.d.Hr.,  prin  urcarea  lui  la  ceruri  intr-un 
car  de  foc. 

Proorocul  II ie  a  săvârşit  multe  alte  minuni:  a  înviat  pe  fiul  văduvei 
din  Sarepta  Sidonului,  a  văzut  pe  Dumnezeu  la  muntele  Horeb  „în  adiere 
de  vânt  subţire"  pe  cât  este  omului  cu  putinţă  a-L  vedea,  a  despărţit 
apele  Iordanului,  a  stat  înaintea  Mântuitorului  Hristos  la  Schimbarea  la 
Faţă  pe  muntele  Tabor.  Sf.  Scriptură  şi  Tradiţia  Bisericii  ne  spun  că. 
SL  Iile  va  veni  iarăşi  pe  pământ  la  sfârşitul  veacurilor  ea  înainte  Mergă¬ 
tor  la  cea  de  a  doua  venire  a  lui  Hristos  când  va  judeca  viii  şi  morţii. 

Numele  de  Ilie  se  tălmăceşte  „Dumnezeul  meu  este  Iahve41.  La  ros¬ 
tirea  acestui  nume,  creştinul  îşi  aminteşte  crezul  pe  care  proorocul  Ilie 
l-a  trăit  şi  1-a  apărat:  „Domnul  Dumnezeul  nostru  este  singurul  Domn“. 

Arhid .  Visarion  Bâltat 

Viaţa  bisericească 


MOARTE  ŞI  ÎNVIERE  LA  MĂNĂSTIREA 
„BRANCOVEANU"  DE  LA  SAMBATA  DE  SUS 

Istorie  şi  confesiune  cu  prilejul  sfinţirii 

Istoria  mănăstirii  „Brâncoveanu"  începe  din  secolul  al  XVII-lea.  La 
mijlocul  acestui  secol  satul  şi  moşia  Sâmbăta  de  Sus  au  intrat  în  stăpâ¬ 
nirea  lui  Preda  Brâncoveanu,  boier  din  sudul  Carpaţilor.  Actul  de  proprie¬ 
tate  poartă  data  de  28  mai  1654.  Moşia  a  revenit  apoi  lui  Papa  Brânco¬ 
veanu,  tatăl  domnitorului  Constantin  Brâncoveanu. 

Parcă  urmăriţi  de  un  blestem,  şi  Preda  şi  fiul  său  Papa  au  avut  sfâr¬ 
şit  tragic,  fiind  asasinaţi.  De  altfel  tot  un  sfârşit  tragic  va  avea  şi  Con¬ 
stantin  Brâncoveanu  care  va  fi  decapitat  de  turci,  la  Constantinopol,  în 
15  august  1714. 

Tradiţia  ne  spune  că  cel  dintâi  care  a  făcut  o  bisericuţă  de  lemn  pe 
locul  unde  domnitorul  Constantin  Brâncoveanu  va  zidi  mănăstire  de  pia¬ 
tră,  a  fost  bunicul  său  Preda  Brâncoveanu. 

Mănăstirea,  chiar  pe  locul  unde  este  astăzi,  a  fost  zidită  de  Con-» 
stantin  Brâncoveanu  în  jurul  anului  17S6.  El  era  domn  al  Ţării  Româ¬ 
neşti  încă  din  1688.  Locul  e  minunat.  în  fundul  văii,  la  o  distanţă  care 
pare  mult  mai  apropiată  decât  este'  în  realitate,  se  profilează  pe  cerul 
crestat  al  Carpaţilor,  „Fereastra  Mare“,  peisaj  mirific  deasupra  munţilor 
împăduriţi  cu  brazi,  şi  poartă  de  trecere  spre  fraţii  din  sudul  Carpaţilor. 

Bisericuţa  zidită  de  domnitor,  ca  şi  întreaga  mănăstire  de  altfel,  cu 
chilii  şi  călugări,  n-au  atins  în  bună  stare  nici  măcar  vârsta  de  o  sută  de 
ani.  Transilvania  vremii  abia  scăpase,  la  sfârşitul  secolului  al  XVIII-lea, 
de  încercările  principilor  calvini  de  a  o  calviniza.  Poate  că  şi  pentru  a 
întări  ortodoxia,  s-a  gândit  Brâncoveanu  să  întemeieze  aici  mănăstire  or¬ 
todoxă.  Desigur  a  făcut-o  şi  pentru  a  da  mărturie  despre  unitatea  de 
neam  şi  de  credinţă  a  românilor  de  pe  ambele  părţi  ale  Carpaţilor. 

După  instalarea  habsburgilor  în  Transilvania  (1683),  a  încetat  peri¬ 
colul  calvin,  dar  salvarea  a  venit  sub  forma  unui  pericol  nou  pentru  ro¬ 
mânii  ortodocşi:  catolicizarea. 

încă  din  1437,  când  s-a  proclamat  Unio  trium  nationum  (unguri,  saşi, 
secui),  românilor  nu  li  s-a  recunoscut  nici  existenţa  legală  ca  neam,  nici 
credinţa  ortodoxă  ca  religie.  Erau  numai  toleraţi.  Numai  Dumnezeu  ştie 
dacă,  în  istorie,  pe  undeva,  a  fost  popor  mai  nedreptăţit  decât  poporul 
românesc  din  Transilvania. 

Marginalizaţi,  oprimaţi,  persecutaţi  din  toate  punctele  de  vedere, 
românii  erau  totuşi  în  Transilvania  cei  mai  mulţi,  cei  mai  vechi,  şi  pu¬ 
teau  fi  incomozi,  cum  s-au  şi  dovedit  a  fi  de  atâtea  ori.  Mereu  s-a  urmă- 

rit  deznaţionalizarea  lor.  Atacurile  s-au  îndreptat  asupra  punctului  cen¬ 
tral  de  rezistenţă:  credinţa  ortodoxă.  Dacă  li  s-ar  fi  schimbat  credinţa, 
ar  fi  urmat  uşor  şi  schimbarea  fiinţei  lor  naţionale,  româneşti.  Acest  lu¬ 
cru  l-au  ştiut  bine  şi  l-au  încercat  mereu  toţi  stăpânitorii  străini,  vre¬ 
melnici,  ai  Transilvaniei.  De  aceea  religia  lor  nu  era  recunoscuta 
printre  religiile  legale.  Li  se  spunea  mereu  că  dacă  vor  să  aibă  pace 
şi  drepturi,  trebuie  să  treacă  la  una  din  religiile  (confesiunile)  recepte: 
catolică,  luterană,  calvină  sau  unitariană.  Toate  erau  credinţe  a-le  ma¬ 
ghiarilor  şi  saşilor.  Speranţa  era  că  aşa,  românii  vor  fi  mu  numai  uşor 
de  deznaţionalizat,  ci  şi  mai  lesne  de  stăpânit. 

După  încercările  de  calvinizare,  în  jurul  anului  1700  au  urmat  în¬ 
cercările  de  catolicizare  prin  uniatism. 

Calvinismul  a  fost  refuzat.  Nu  fără  victime.  Doi  mitropoliţi  orto¬ 
docşi,  Ilie  Iorest  şi  Sava  Brancovici,  au  fost  schingiuiţi,  închişi,  brutali¬ 
zaţi,  dar  au  rezistat.  Tot  aşa  a  rezistat  marea  masă  a  preoţilor,  călugări¬ 
lor  şi  a  credincioşilor.  Cei  care  au  aoceptat  calvinismul,  au  fost  maghia¬ 
rizaţi.  Nu  avem  calvini  români,  urmaşi  ai  românilor  care  s-au  calvini- 
zat.  S-au  topit  în  masa  celor  care  le-au  impus  religia  lor. 

Uniatismul,  cu  ajutorul  Habsburgilor,  i-a  „salvat"  pe  români  de  cal- 
vinism,  —  dacă  e  să  admitem  această  pretenţie  —  dar  nu  redându-le  li¬ 
bertatea  religiei  lor  ortodoxe,  ci  obligându4  să  treacă  la  catolicism,  pe 
vremea  aceea  sub  forma  greoo-catolicismului.  Românul  zice:  mulţumim 
de  aşa  „salvare"! 

Românii  ortodocşi  au  încercat  sâ  reziste.  Mănăstirile  în  primul  rând. 
Aşa  a  început  calvarul  distrugerii  mănăstirilor  din  Transilvania. 

Mai  mult  de  o  sută  cincizeci  de  mănăstiri  au  fost  distruse  cu  tunu¬ 
rile  de  către  generalul  vienez  Bukow.  Multă  vreme  nu  s-au  atins  de 
mănăstirea  Brâncoveanu.  Chiar  şi  după  decapitarea  domnitorului  de  că¬ 
tre  turci,  la  15  august  1714,  au  ţinut  seama  mai  întâi  de  moştenitoare, 
care  a  fost  doamna  sa  Marica,  şi  apoi  de  faptul  că  pe  linie  bărbătească 
mai  rămăsese  un  Constantin  Brâncoveanu,  fiul  lui  Constantin,  unul  din 
fiii  decapitaţi  împreună  cu  tatăl  lor  la  Constantinopol.  Pe  la  1785  însă, 
pentru  scurt  timp,  moşia  de  la  Sâmbăta  de  Sus  a  trecut  din  mâinile 
Brâncovenilor  în  mâinile  unui  negustor,  Dumitru  Marcu,  oare  le  împru¬ 
muta  bani,  şi  acesta  a  cerut  moşia  drept  despăgubire. 

în  acest  an,  profitând  de  împrejurare,  Viena,  la  cererea  uniţilor,  a 
trimis  pe  generalul  Preiss,  bun  urmaş  a)  lui  Bukow,  şi  au  dărâmat  mă¬ 
năstirea  ctitorită  de  voievod.  Chiliile  au  fost  rase  pur  şi  simplu,  iar  din 
biserică  a  rămas  o  ruină  pe  care,  cu  vremea,  au  crescut  arbori,  muşchi, 
iarbă.  Mai  apoi  moşia  a  fost  răscumpărată  dar  ultimul  urmaş,  banul 
Grigore  Brâncoveanu,  prin  1823  a  înstrăinat -o  în  favoarea  grecilor  din 
Braşov. 

De  dărâmarea  mănăstirii,  evident,  alţii  sunt  vinovaţi.  Nu  Brânco- 
venii.  Mănăstirea  Sâmbăta  rămăsese  un  ultim  mare  bastion  al  apărării 
Ortodoxiei  în  părţile  Făgăraşului. 

Zidită  cam  prin  anul  1697 — 1698,  a  fost  aşadar  distrusă  în  1785.  Ul¬ 
timul  stareţ  a  fost  Visarion.  Există  o  fotografie  a  ruinei  bisericii,  ruină 
care  a  stat  descoperită  până  în  1926,  în  bătaia  ploilor,  zăpezilor,  vântu- 

rilor,  pustiită  de  călugării  care  vor  fi  fugit  peste  munţi.  In  acel  an  Mitro¬ 
politul  Nicolae  Bălan  a  început  restaurarea  bisericii.  Ar  fi  vrut  să  restau¬ 
reze  şi  incinta,  dar  a  venit  al  doilea  război  mondial  aşa  că,  în  1946,  a 
sfinţit  bisericuţa  aşa  cum  a  restaurat-o  el,  în  interior  mai  păstrându-se 
încă  pictura  veche  despre  care  există  o  însemnare  la  proscomidiar,  des¬ 
cifrată  de  Iorga. 

Andrei  Şaguna  ne-a  lăsat  o  însemnare  despre  o  vizită  a  sa  la  mă¬ 
năstire.  Jalnică  privelişte  s-a  arătat  ochilor  lui.  Reţinem  totuşi  că  la 
vremea  aceea  —  jumătatea  secolului  al  XlX-lea  —  el  a  putut  constata 
că  „împrejurul  acestei  mănăstiri  au  fost  multe  chilii".  Acelaşi  lucru  îl 
spune  şi  Ilarion  Puşcariu,  vicar  la  Sibiu  în  secolul  trecut.  A  văzut  ur¬ 
mele  caselor,  ale  gropilor  din  care  se  vor  fi  scos  pietrele,  cărămizile,  de 
către  ţăranii  din  jur,  căci  au  existat  în  jur  şi  case  ţărăneşti,  dar 
pustiindu-se  mănăstirea,  ţăranii  s-au  tras  mai  spre  vale.  Când  a  fost  Ni¬ 
colae  Iorga  la  Sâmbăta,  casele  din  jur  erau  „cu  totul  sfărâmate"  (Pagini 
alese,  Buc.,  1965,  p.  176 — 177;  cf.  Nicolae  Stoicescu,  „Mitropolia  Ardea- 
luluiw,  nr.  2,  1986,  p.  218;  v.  şi  nr.  1,  1986  de  acelaşi). 

Episcopul  Petru  Pavel  Aron  de  la  Blaj,  după  cum  arată  Ştefan  Me- 
teş,  a  distrus  peste  37  de  mănăstiri  aşezate  la  poalele  Făgăraşului,  el  fiind 
acela  care  l-a  chemat  pe  generalul  Bukow  în  ajutor.  Sâmbăta  a  rezis¬ 
tat  însă  pc  vremea  lui  Petru  Pavel  Aron.  Prin  1768,  episcopul  unit  Ata- 
nasie  Rednic  scria  că  toată  Ţara  Făgăraşului  rezista  uniaţiei  din  cauza 
sprijinului  dat  de  călugării  de  la  Sâmbăta  (v.  Cultura  creştină,  1936,  p. 
97).  Ei  erau  şi  o  mare  verigă  de  legătură  cu  călugării  din  Ţara  Româ¬ 
nească,  de  unde  aduceau  cărţi  pe  care  le  difuzau  în  toată  Transilvania, 
cum  arată  chiar  istoricul  unit,  canonicul  Augustin  Bunea. 

Când  s-a  distrus  Sâmbăta,  în  1785,  era  episcop  unit  Grigorie  Ma¬ 
ior.  El  i-a  scris  la  26  aprilie  1779  generalului  Preiss  despre  „virusul 
schismatic",  cerând  dărâmarea  din  temelie  a  mănăstirii  de  la  Sâmbăta. 
Grigorie  Maior  învăţase  de  la  înaintaşul  său  Atanasie  Rednic  să  apeleze 
la  armată  împotriva  ortodocşilor.  Petru  Maior,  marele  om  de  cultură 
unit,  scria  despre  Rednic  că  „pe  neuniţi  cu  cătane  îi  silea  să  se  adune  a 
auzi  propovăduir ea  lui"  (Cf.  Stoicescu,  loc.  cit.,  nr.  2,  p.  215). 

în  afară  de  profesorul  Nicolae  Stoicescu  a  scris  o  monografie  a  Sâm¬ 
betei  şi  actualul  stareţ  Arhim.  Veniamin  Tohăneanu.  Părintele  D.  Stă- 
niloae  crede  că  o  primă  încercare  de  dărâmare  a  Sâmbetei  a  avut  loc 
în  anul  1761,  de  către  Bukow  (Telegraful  român,  supliment,  nr.  9,  1935). 
Dărâmarea  definitivă  a  fost  însă  cea  din  1785,  cum  arată  prof.  N.  Stoi¬ 
cescu,  la  un  an  după  tragerea  pe  roată  a  lui  Horea  şi  Cloşca,  ambii  orto¬ 
docşi,  răscoala  şi  jertfa  lor  înfricoşându-i  pe  uniţi  că  ar  putea  însemna 
şi  o  reîntărire  a  ortodoxiei,  care  apăra  nu  numai  drepturile  români¬ 
lor,  ci  şi  fiinţa  lor  naţională. 

Sâmbăta  a  fost  ultima  redută  monahală  căzută  sub  furia  tunurilor, 
pornite  să  facă  operă  de  mântuire  spirituală  în  Transilvania!  Se  urmărea 
oare  mântuirea,  sau  deznaţionalizarea  prin  catolicizare?  Prof.  N.  Stoi¬ 
cescu  crede  în  această  din  urmă  raţiune  a  tunurilor  (op.  cit.,  nr.  2,  p.  221) 
şi  nu  ştiu  cine  şi  cum  l-ar  putea  contrazice.  Stăpânitorii  politici  urmă- 

reau  să-i  stăpânească  pe  români  mai  uşor,  potrivit  devizei:  divide  et 
impera ,  adică  „ împart  e-i ,  ca  să-i  stăpâneşti  mai  uşor“! 

AŞA  A  MURIT  în  1785  mănăstirea  de  la  Sâmbăta  de  Sus  a  voievo¬ 
dului  martir,  acum  canonizat  (1992),  Constantin  Brâncoveanu! 

* 

ÎNVIEREA  PARŢIALĂ,  dar  esenţială  s-a  datorat  mitropolitului 
Nicolae  Bălan,  începând  din  anul  1926,  El  a  restaurat  bisericuţa.  Eu  aşa 
am  cunoscut- o,  încă  din  anii  ’46,  din  vremea  studenţiei.  A  venit  războiul 
şi  mitropolitul  Nicolae  Bălan  nu  i-a  mai  putut  face  incită.  Aşa  că  bise¬ 
rica  a  rămas  mulţi  ani,  vie  dar  singură,  stingheră.  Fără  apărare.  Noap¬ 
tea  complet  părăsită.  Nici  un  călugăr  nu  locuia  în  jurul  ei.  Mai  jos  de 
ea,  tot  mitropolitul  Nicolae  Bălan  a  zidit  o  clopotniţă,  în  care  a  adus  cinci 
clopote  de  la  Viena.  Există  şi  astăzi.  El  a  dat  totuşi  viaţă  mănăstirii. 
A  făcut  câteva  case  la  vreo  7 — 800  m  vest  de  biserică,  şi  a  adus  acolo  că¬ 
lugări.  Puţini  dar  buni,  în  general  cu  bune  studii  teologice.  Când  am  cu¬ 
noscut-o  eu,  mănăstirea  avea  călugări  şi  fraţi  şi  se  bucura  de  o  prezenţă 
harismatică  deosebită,  care  aduna  acolo  nu  numai  toată  Ţara  Făgă- 
roşului,  ci  toată  Ţara.  E  vorba  de  părintele  Arsenie  Boca,  cel  care  m-a 
călugărit  mai  apoi,  când  a  fost  mutat  la  Prislop,  în  1949,  şi  care  se  bucură 
până  azi,  printre  cei  care  l-au  cunoscut,  sau  doar  au  auzit  de  dânsul,  de 
cinstire  ca  de  om  sfânt,  plin  de  har,  clarvăzător,  înţelept.  Aşa  îi  păstrez 
şi  eu  amintirea. 

♦ 


Ales  în  1982  mitropolit  al  Ardealului,  Crişanei  şi  Maramureşului, 
mi-am  încercat  puterile  mai  întâi  prin  zidirea,  din  temelie,  a  unei  aripi 
noi  adăugate  reşedinţei  şaguniene  din  Sibiu,  restaurării  Schitului  Păl¬ 
tiniş  şi  zidirii  sau  terminării  zidirii  a  vreo  zece  biserici  noi.  Mai  înainte 
(1980 — 1982)  descoperisem  ta  Buzău  că  aşa-zisa  casă  arhierească  fusese 
de  faipt  un  palat  brâncovenesc  şi  1-mn  restaurat  ca  atare,  cu  foişor  şi  scară 
exterioară  sculptată  în  piatră,  şi  i-am  retransformat  pivniţa  într-o  mare 
sală  de  recepţie,  cum  am  dedus  că  va  fi  fost.  La  Sibiu  mi-am  îndreptat 
gândul  spre  Sâmbăta  Iui  Constantin  Brâncoveanu,  în  momentul  în  care 
am  reuşit  să  consolidez  economia  eparhiei. 

Nu  mi-a  şoptit  nimeni  gândul  restaurării.  Poate  Duhul  Sfânt,  sau 
duhul  Voevodului  martir.  Ştiam  că  în  1985  se  vor  împlini  două  sute  de 
ani  de  la  ,, opera"  de  ruinare  a  generalului  Preiss.  M-ani  gândit  să  în¬ 
cep  refacerea  din  temelie  a  incintei  şi  restaurarea  picturii  vechii  biserici, 
pe  care  părintele  Stareţ  Veni  amin  Tohăneanu  o  şi  angajase.  Din  motive 
care  au  ţinut  de  timpul  pictorului,  restaurarea  picturii  a  durat  zece  ani! 
Slavă  Domnului  că  în  1992  s-a  terminat! 


Gândul  rezidirii  din  temelie  a  incintei  mai  întâi  m-a  speriat,  mai 
apoi  m-a  îndârjit.  Trebuia  făcută.  Am  simţit  că  Dumnezeu  m-a  adus  în 
Transilvania  pentru  aceasta.  Dar  cum  s-o  faci?  în  Bucureşti  se  dărâmau 
biserici  şi  se  zidea  un  mastodont  guvernamental,  prezidenţial,  şi  acesta 
nu  admitea  nici  o  concurenţă,  şi  mai  ales  una  bisericească.  Am  gândit 
să  pretextez  o  restaurare  cu  scopul  de  a  aduna  şi  expune  la  Sâmbăta 
obiecte  de  patrimoniu  bisericesc:  icoane,  veşminte,  cărţi  vechi.  încă  nu 

mărturisisem  nimănui  ideea.  La  translatarea  bisericii  Olari  (in  1984)  din 
Bucureşti,  întâmplându-mă  acolo  cu  patriarhul  Iustin,  am  întâlnit  un 
domn  care  s-a  recomandat  a  fi  un  fel  de  ministru  la  Consiliul  Culturii, 
d-1  Gălăteanu.  I-am  aruncat  ideea  restaurării  Sâmbetei  şi  scopul  cu  care 
aş  face-o.  da  o  aprobare?" ,  l-am  întrebat.  I-am  făcut  şi  puţină  is¬ 

torie,  spunându-i  şi  de  împlinirea  celor  două  sute  de  ani  de  la  demola¬ 
rea  barbară  din  1785.  Dânsul  s-a  uitat  împrejur,  semn  că  îmi  înţelesese 
gândul,  şi  apoi  mi-a  spus:  „ Faceţi  un  proiect  de  principiu .  Devizul  să  nu 
ajungă  la  5  milioane ,  că  atunci  are  nevoie  de  un  Decret  prezidenţial  şi 
nu-l  veţi  obţine.  Eu  în  şase  luni  mă  pensionez .  Il  aprob.  Las  să  se  înţe¬ 
leagă  că  am  şi  eu  aprobări ,  şi  începeţi  imediat  lucrarea.  Ziceţi  că  faceţi 

un  Aşezământ  pentru  expunere  de  obiecte  de  patrimoniu.  Nu  Mănăs¬ 
tire"!  I-am  mulţumit  pentru  spontana  complicitate  şi,  atât  mi-a  tre¬ 
buit! 

întors  la  Sibiu,  apoi  la  Sâmbăta,  am  inceput  să  împrăştii  vestea  că  am 
aprobarea  rezidirii  incintei.  Aşa  trebuiau  să  ştie  toţi  oficialii  din  Bra¬ 
şov,  din  Făgăraş,  din  Sibiu,  şi  de  oriunde.  M-am  sfătuit  cu  Vasile  Dră¬ 

guţ,  l-am  invitat  pe  arhitectul  Nicolae  Diaconu,  vechi  restaurator  de  mo¬ 
numente  istorice,  pe  inginerul  de  rezistenţă  Em.  Tiţaru,  fiecare  însoţit 
de  un  mic  grup  de  colaboratori,  mai  târziu  beneficiind  de  competenţa 
d.  profesor  Răzvan  Theodorescu,  d.  arhitect  Cristian  Moisescu,  d.  arhi¬ 
tect  Mircea  Mihai  şi  alţii,  şi  am  pus  la  cale  executarea  de  îndată  a  unui 
proiect  de  principiu  şi  a  unui  deviz  sub  5  milioane.  Le-am  spus  tuturor: 
Facem  mănăstire,  dar  lumea  să  ştie  că  facem  Aşezământ  pentru  expu¬ 
nere  de  obiecte  de  patrimoniu.  Le-am  desenat  personal  totul,  rugându-i 
să  transforme  desenele  mele  rudimentare  (le  păstrează  arhitectul  Dia¬ 
conu)  in  desene  tehnice,  fiecare  după  specialitatea  lui.  în  1984  ne-am  apu¬ 
cat  de  lucru.  Făceam  proiecte  de  azi  pe  mâine.  Le  aprobam  eu  cu  avizul 
arhitecţilor.  Când  se  strângeau  mai  multe,  le  trimiteam  şi  la  Consiliul 
Culturii.  Dar  în  momentul  acela  lucrările  erau  aproape  terminate.  Che¬ 
mam  din  când  în  când  câţiva  specialişti  la  mănăstire  şi  hotărâm  ce  şi 
cum  e  de  făcut  sau  de  îndreptat.  Totul  se  făcea  cu  acte  în  regulă  şi  cu 
mare  rapiditate.  Ne  temeam  să  nu  treacă  „cineva"  cu  helicopterul  spre 
oraşul  Victoria  şi  să  vadă  şantierul.  Am  fi  fost  terminaţi. 

Ne-a  apărat  Dumnezeu.  Lucram  cu  sute  de  lucrători  pe  zi,  care  ar 
fi  trebuit  să  lucreze  la  Marea  Casă  din  Capitală.  E  marele  merit  al  Pă¬ 
rintelui  Stareţ  Veniamin  că  ne-a  putut  adăposti  şi  hrăni,  în  acele  vre¬ 
muri,  câteva  sute  de  lucrători  zilnic.  Inginerii  I.  Sinu,  N.  Bidilică,  P. 
Stareţ  Veniamin,  P.  Arhim.  Dionisie  Dan,  P.  Romulus  Bar  ş.a.  ne-au  asi¬ 
gurat  materiale  şi  muncitori.  în  ultima  vreme  P.  Cons.  Ezechil  Oancea, 
Ing.  Pătroiu,  contabilul  şef  Eneotescu,  au  asigurat  asistenţa  din  partea 
Centrului  eparhial,  evident  cu  prezenţa  permanentă  a  ctitorului.  în  ul¬ 
timul  an  ne-au  fost  de  mare  ajutor  părintele  egumen  Irineu  Duvlea  şi 
monahii  mănăstirii.  De  altfel  , deoarece  părintele  Arhim.  Veniamin  a 
cerut  să  se  retragă  din  stăreţie  din  motive  de  sănătate  şi  vârstă,  din  15 
august  1993  l-am  numit  stareţ  pe  părintele  Arhim.  Irineu  Duvlea.  Pă¬ 
rintelui  Veniamin  i-am  conferit  titlul  de  „stareţ  onorific  pe  viaţă",  având 
pentru  aceasta  şi  dezlegare  de  la  Sfântul  Sinod. 


VIAŢA  BISERICEASCĂ 


69 


Rezidirea  incintei  a  fost  aşadar  o  lucrare  conspirativă.  Toţi  ştiam  că 
facem  mănăstire,  cu  o  mare  biserică  înscrisă  în  noua  clădire  dinspre  nord, 
dar  tuturor  le  spuneam:  aici  va  fi  sală  de  expunere,  aici  atelier  de  icoa¬ 
ne,  aici  paznici  etc.,  şi  nimeni  nu  ne-a  reclamat.  Sălii  ,,de  expunere" 
i-am  făcut  trei  bolţi,  cu  trei  mari  candelabre  lucrate  de  arhit  Constan¬ 
tin  Popeseu  din  Bucureşti,  cu  oale  de  rezonanţă  ascunse  în  zid,  cu  gău¬ 
rile  vizibile,  cu  altarul  mascat  de  un  perete  de  o  cărămidă  care  să  poată 
fi  demolat  îndată  după  dispariţia  dictaturii,  cu  cafas  mascat  care  urma 
de  asemenea  să  fie  descoperit.  A  doua  zi  după  revoluţie  altarul  a  şi  fost 
descoperit  şi  în  locul  zidului  s-a  făcut,  provizoriu,  o  catapeteasmă  din 
icoane  pe  sticlă.  Biserica  e  de  atunci  în  funcţie. 

* 

*  {■  *  * 

AŞA  A  ÎNVIAT  ÎN  1993  mănăstirea  „Brâncoveanu**  după  208  ani 
de  la  dărâmarea  ei  în  1785. 

*  ) 

kt  *  * 

Să  ne  aducem  'aminte  acum,  la  sfinţirea  ei,  cu  prilejul  refacerii  ei 
precum  va  fi  ieşit  din  gândul  Sfântului  martir  Constantin  Brâncoveanu, 
de  marele  ei  ctitor. 

Să  ne  aducem  aminte  şi  de  „coconii"  lui  martiri  împreună  cu  Dânsul, 
în  aceeaşi  zi  de  15  august  1714,  Constantin,  Radu,  Matei,  Ştefan  şi  sfet¬ 
nicul  lanache,  ginerele  Brâncoveanului,  martirizat  şi  el. 

Să-i  rugăm  să  vegheze  de  acolo  de  Sus,  asupra  Mânăstrii,  asupra 
noastră,  asupra  Transilvaniei  şi  asupra  neamului  românesc. 

Să  mulţumim  S.  S.  Patriarhului  ecumenic  BARTOLOMEOS  I,  Arhi-* 
episcop  al  Constantinopolului,  Noua  Romă,  şi  însoţitorilor  S.  Sale,  pen¬ 
tru  că  a  binevoit  să  participe  la  sfinţirea  Mănăstirii  „Brâncoveanu"  şi  a 
paraclisului  închinat  „Sfinţilor  Martiri  Brâncoveniu .  Un  patriarh  ecu¬ 
menic  n-a  mai  fost  la  o  astfel  de  sfinţire  de  mănăstire  domnească  din 
anul  1517,  când  Patriarhul  Teolipt  a  sfinţit  Mănăstirea  lui  Neagoe  Basa- 
rab,  „Curtea  de  Argeş". 

Să  mulţumim  Prea  Fericitului  Părinte  Patriarh  TEOCTIST  I  al 
României  şi  însoţitorilor  P.  F.  Sale  pentru  cinstea  ce  a  făcut  Transil¬ 
vaniei,  de  a  oficia  sfinţirea  Mănăstirii  Brâncoveanului. 

Să  mulţumim  tuturor  celor  care  au  cinstit  prin  prezenţa  lor  această 
zi  a  sfinţirii  mănăstirii  şi  tuturor  celor  care  au  ajutat  la  zidirea  ei. 

Dumnezeu  să  ne  ocrotească  pe  toţi  şi  rugăciunile  sfântului  martir 
Constantin  Brâncoveanu,  ctitorul  cel  mare  al  mănăstirii,  şi  cu  rugăciu¬ 
nile  celor  împreună  martiri  cu  dânsul,  să  ne  ajute  în  toată  ziua  îşi  în 
tot  ceasul,  pe  noi  şi  mănăstirea  aceasta  în  vecii  vecilor.  u 

*  15  august  1993  * 

|  ANTONIE  1 
Arhiepiscop  al  Sibiului  şi 
Mitropolit  al  Transilvaniei, 
Crişanei  şi  Maramureşului 

tmfr 

La  intrarea  în  Mănăstire  s-a  gravat  in  marmură 
următoarea  Pisanie  potrivit  tradiţiei 

Sfântă  Mănăstirea  aceasta  „Brâncoveanu"  din  Sâmbăta  de  Sus  „Ţara 
Făgăraşului"  cu  hramul  „Adormirea  Maicii  Domnului".  A  fost  zidită  de 
Io  Constantin  Basarab  Brâncoveanu,  Voievodul  Ţării  Româneşti  de  peste 
munţi  în  anul  1696. 

A  fost  dărâmată  din  temelie  cu  tunurile  de  către  Habsburgii  catolici, 
în  anul  1785,  pentru  că  monahii  ortodocşi  de  aici  nu  au  vrut  să  treacă 
la  uniaţie.  Biserica  a  fost  restaurată  în  anul  1928  de  către  Mitropolitul 
Nicolae  Bălan,  devenind  al  doilea  ctitor.  Incinta  în  stil  brâncovenesc  aşa 
cum  se  vede  azi,  cu  chilii  şi  cu  paraclis  închinat  „Sfinţilor  Martiri  Brân- 
coveni"  canonizaţi  în  anul  1992,  a  fost  zidită  din  temelie,  cu  ajutorul 
lui  Dumnezeu  din  iniţiativa  şi  sub  îndrumarea  permanentă  a  înalt  Prea 
Sfinţiei  Sale  Mitropolitului  ANTONIE  PLĂMĂDEALA  al  Ardealului, 
Crişanei  şi  Maramureşului,  al  treilea  ctitor,  între  anii  1985 — 1993,  Stareţ 
fiind  Arhim.  Veniamin  Tohăneanu,  care  cu  râvnă  a  ostenit  pentru  ridi¬ 
carea  noii  zidiri  împreună  cu  toată  obştea  călugărilor. 

Sfinţirea  s-a  făcut  la  15  august  1993  de  către  S.  Sa  Patriarhul  Ecu¬ 
menic  Bartolomeos  I  al  Constantinopolului,  Noua  Romă,  de  către  P.  F. 
Patriarh  Teoctist  I  al  României,  de  către  I.  P.  S.  Mitropolitul  ANTONIE 
al  Ardealului,  Crişanei  şi  Maramureşului,  împreună  cu  alţi  înalţi  ierarhi 
din  Patriarhia  română. 

Concepţia  arhitecturală  a  incintei  şi  a  paraclisului  aparţine  mitro¬ 
politului  ctitor,  arhitectului  Nicolae  Diaconu  şi  altor  colaboratori,  ale 
căror  nume,  ca  şi  ale  tuturor  ostenitorilor  şi  donatorilor,  ne  rugăm  să 
fie  scrise  şi  în  ceruri. 

AMIN. 


RUGĂCIUNE  DE  MULŢUMIRE 
LA  SFÂRŞITUL  LUCRULUI 

„Sd  fie  ochii  Tăi  deschişi  şi  ziua  şi  noaptea  spre  lă¬ 
caşul  acesta  ...  şi  să  asculţi  din  cer ,  din  locul  şederii 
Tale ,  şi  să  miluieşti ..." 

Doamne  Iisuse  Hristoase,  Dumnezeul  nostru,  Dumnezeule  a  toată 
milostivirea  şi  îndurarea,  care  ai  nemăsurată  milă,  nespusă  şi  neajunsă 
iubire  de  oameni,  căzând  acum  către  a  Ta  slavă,  cu  frică  şi  cu  cutremur, 
aducem  Ţie  mulţumire  pentru  binefacerile  de  care  ne-ai  învrednicit  pe 
noi,  nevrednicii  robii  Tăi.  Te  slăvim,  Te  lăudăm  şi  Te  cântăm  ca  pe  un 
Domn,  Stăpân  şi  Făcător  de  bine.  Şi  iarăşi,  căzând  înaintea  Ta,  îţi  mul¬ 
ţumim  cu  smerenie,  ne  rugăm  nemăsuratei  şi  negrăitei  Tale  milostiviri, 
ca  de  acum  înainte  să  ne  dăruieşţi  faceri  de  bine,  ca  să  sporim  în  dra¬ 
gostea  Ta  şi  a  aproapelui  nostru.  Izbăveşte-ne  de  tot  răul  şi  necazul, 
Dăruieşte-ne  linişte.  Şi  ne  învredniceşte,  în  toate  zilele  vieţii  noastre, 

totdeauna  mulţumire  să-ţi  aducem  Ţie  şi  să  grăim  şi  să  cântăm  Treimii 
celei  prea  bune,  Tatălui  şi  Fiului  şi  Sfântului  Duh,  acum  şi  pururea  şi  în 
vecii  vecilor. 

AMIN. 


CUVÂNTAREA  DE  ÎNTÂMPINARE  A  S.  SALE 
BARTOLOMEOS  I  AL  CONSTANTINOPOLULUI  ROSTITĂ 

DE  I.  P.  S.  MITROPOLIT  ANTONIE 

Sanctitatea  Voastră  şi  onoraţi  membri  ai  delegaţiei  Constantinopo- 
litane,  I.  P.  S.  Mitropolit  APOSTOLOS  al  Miletului,  GREGORIOS  al 
Tiatirei  şi  Marii  Britanii,  MELITON  al  Philadelphiei,  GHERMANOS  nl 
Teodoropolei,  KIRIL  al  Seleuciei, 

Prea  Fericirea  Voastră  şi  iubiţi  membri  ai  Sf.  Sinod  ad  Bisericii  Or¬ 
todoxe  Române, 

Onorate  autorităţi  civile  locale,  P.  C.  Preoţi, 

Iubiţi  credincioşi,  cărora  vă  mulţumesc  pentru  prezenţă.  * 

Bucurie  mare  în  Sibiu  şi  Transilvania!  Este  cu  noi  aici  acum  pentru 
prima  oară  un  Patriarh  Ecumenic,  din  oraşul  Sfântului  Constantin  cal 
Mare,  restauratorul  libertăţii  creştinilor. 

Suntem  încărcaţi  de  emoţie:  este  aici  cu  noi  urmaşul  Sf.  Ioan  Gură 
de  Aur,  a  cărui  Liturghie  o  săvârşim  zi  după  zi.  Cele  două  Biserici,  Ro¬ 
mână  şi  Consta-ntinopolitană,  au  în  comun  pe  Sf.  Andrei,  apostolul  cin¬ 
stit  cu  deosebire  la  Constantinopol  şi  în  România. 

Sanctitate,  ■ 

Ştim  că  iubiţi  România,  şi  vă  mulţumim  pentru  că  aţi  acceptat  şi  in¬ 
vitaţia  noastră  a  celor  din  Transilvania  de  a  fi  cu  noi  aici,  şi  la  Mănăsti¬ 
rea  „Brâncoveanu",  la  Alba  Iulia,  Râmeţ  şi  Cluj-Napoca.  Mulţumim  P.  F. 
Patriarh  Teoctist  că,  precum  întotdeauna,  şi  acum  e  cu  noi  şi  că  iubeşte 
Transilvania.  De  altfel  eu  pe  P.  F.  Sa  l-am  urmat  aici,  unde  a  fost  aproape 
doi  arii  Locotenent  de  Mitropolit  al  Transilvaniei. 

Transilvania  românească  şi  ortodoxă,  leagănul  de  formare  al  po¬ 
porului  român  —  popor  născut  ortodox  —  vă  primeşte  cu  bucurie  şi  vă 
salută  cu  dragoste  şi  respect,  şi  vede  în  această  vizită  dorinţa  S.  Voas¬ 
tre  de  a  întări  unitatea  ortodoxă  şi  a  da  mărturie  despre  puterea  şi  ade¬ 
vărul  ortodoxiei. 

Bine  aţi  venit! 

Şi  noi  vrem  să  vă  oferim  o  mărturie  despre  ortodoxia  noastră  vie  şi 
lucrătoare. 

Vă  prezint  un  popor  credincios,  cu  tradiţii  ortodoxe  puternice  bimi¬ 
lenare.  Au  umplut  întotdeauna  această  catedrală,  sub  cel  mai  aspru  re¬ 
gim  anticreştin,  de  aproape  o  jumătate  de  secol.  Biserica  şi  familia  au 
fost  factorul  real  de  educaţie  morală,  timp  de  jumătate  de  secol,  sub 
opresiune.  Asemenea  factori  de  educaţie  creştină  şi  morală  au  fost  preo¬ 
ţii  de  aici  şi  din  toată  ţara. 

Şi  astăzi,  facem  la  fel,  în  şcoli,  şi  spitale,  în  azile,  la  penitenciare. 
Biserica  e  prezentă  şi  vrea  să  fie  tot  mai  prezentă  în  lumea  de  azi,  ac¬ 
tivă  în  reînsănătoşirea  morală  a  poporului  nostru  greu  încercat. 

Sanctitate,  P.  F.  Patriarh,  Vă  aflaţi  în  Sibiu. 

Sibiul  este  un  oraş  vechi,  cu  o  populaţie  de  cca  170  000  locuitori,  cu 
remarcabile  şi  vechi  tradiţii  culturale. 

E  un  fel  de  Heidelberg  răsăritean. 

Are  o  Universitate,  o  Facultate  de  Teologie  cu  3  secţii,  Pastorală, 
Litere  şi  Asistenţă  Socială,  11  Licee  şi  26  alte  şcoli,  şi  câteva  şcoli  su¬ 
perioare  militare  de  înaltă  specialitate. 

Sanctitatea  Voastră, 

Transilvania  a  fost  martirizată  zeci  de  secole.  Cine  voia  să  ne  dis¬ 
trugă  sufletul,  limba  şi  neamul,  ne  ataca  religia.  în  sec.  XVII  au  încer¬ 
cat  să  ne  calvinizeze  principii  calvini.  Ortodoxia  a  dat  în  vremea  aceea 
2  mari  martiri  Sfântul  Mitropolit  Ilie  Iorest  şi  Sfântul  Mitropolit  Sava 
Brancovici. 

în  sec.  XVIII  —  rezistenţa  faţă  de  catolici  a  dat  mulţi  alţi  martiri 
ortodocşi.  Mitropolia  Transilvaniei  a  fost  desfiinţată  de  Habsburgii  ca¬ 
tolici  în  anul  1700. 

în  sec.  XIX,  un  mare  mitropolit,  Andrei  Şaguna,  a  restaurat-o,  în 
anul  1864,  aici  la  Sibiu  şi  Ortodoxia  transilvană  şi-a  reluat  suflul  cu  forţe 
noi,  şi  şi-a  îndeplinit  misiunea  ei  creatoare  şi  mântuitoare. 

Prea  Fericitul  Patriarh  Teoctist  aprecia  la  Bucureşti  că  faceţi  un 
pelerinaj  pe  urmele  martirilor  Ortodoxiei  româneşti  pentru  apărarea  cre¬ 
dinţei,  a  neamului  şi  a  libertăţii.  Aţi  depus  coroane  şi  aţi  făcut  rugăciuni 
la  mormintele  eroilor  din  1989.  Vă  mulţumim.  Sunteţi  deci  şi  aici  în  pe¬ 
lerinaj.  Biserica  noastră  şi-a  cinstit  martirii  prin  canonizări,  ultimele  în 
1992,  printre  ele  şi  pe  marele  Domnitor  şi  ctitor  al  Mănăstirii  de  la  Sâm¬ 
băta,  Constantin  Brâncoveanu. 

Să  ne  daţi  binecuvântare  să  fim  în  continuare  tari  în  credinţă  şi  să 
ne-o  apărăm.  Să  facem  eforturi  de  a  restabili  unitatea  de  credinţă,  de  a 
cultiva  toleranţa,  dragostea,  dreptatea,  acolo  unde  mai  avem  şi  azi  pro¬ 
bleme.  Le  cunoaşteţi. 

Nu  le  mai  evoc.  Vă  asigur  doar  că  aici  cultivăm  un  ecumenism  în 
cadrul  legilor  dialogului,  un  ecumenism  realist,  şi  că  dorim  pacea  şi  buna 
înţelegere,  între  toţi  creştinii.  Hotărârea  de  la  Balamand  din  anul  acesta 
e  un  bun  punct  de  pornire.  O  vom  difuza  peste  tot,  şi  vom  dialoga  potri¬ 
vit  principiilor  ei,  stabilite  în  comun  de  ortodocşi  şi  de  catolici,  inclusiv 
de  uniţi. 

Mâine  veţi  continua  pelerinajul  la  Mănăstirea  Brâncoveanu,  martir, 
cu  cei  patru  fii  ai  săi  şi  cu  ginerele  său,  care  nu  şi-au  lepădat  credinţa, 
lepădare  care  le-ar  fi  salvat  viaţa.  Uluitoare  credinţă! 

El  ne-a  inspirat  şi  ne-a  condus  gândul  şi  fapta  rezidirii  din  temelie 
a  incintei  Mănăstirii  şi  a  unei  noi  biserici,  pe  care  aţi  binevoit  a  veni 
spre  a  o  sfinţi  mâine,  împreună  cu  Prea  Fericitul  nostru  Patriarh.  Re- 
zidirea  Mănăstirii  a  fost  un  act  de  curaj  şi  îndrăzneală,  căci  a  fost  fără 

aprobarea  statului  ateist  din  vremea  aceea,  1985,  de  a  reface  acolo  Mă¬ 
năstirea. 


Ultima  sfinţire  de  mănăstire  domnească  în  Ţările  Române  de  către 
un  Patriarh  Ecumenic  a  fost  în  anul  1517,  când  pe  vremea  domnitorului 
Neagoe  Basarab  şi  a  Mitropolitului  Macarie  al  Ţării  Româneşti  a  venit 
Patriarhul  Co nstant inopolului  Teolipt.  Vă  mulţumim  pentru  că  veţi  încu¬ 
nuna  cinstirea  Martiriului  Brâncoven-ilor  prin  rugăciunile  Sanctităţii 
Voastre  şi  ale  Prea  Fericitului  Părinte,  în  marea  zi  a  creştinătăţii  „Ador¬ 
mirea  Maicii  Domnului"  chiar  în  ziua  în  care,  în  1714,  s-au  tăiat  la  Edi- 
cule  capetele  Brâncovenilor,  eroi  ai  credinţei  cu  preţul  vieţii. 


Sanctitate, 


Cine  nu  cunoaşte  atât  de  minunat  găsită  sintagmă  a  lui  Nicolae  lor  ga 
despre  Ţările  Române,  oa  un  ,, Bizanţ  după  Bizanţ pentru  tot  ce  am 
păstrat  aici  din  Bizanţ,  după  cucerirea  lui:  cultura,  pictura,  arhitectura, 
muzica,  teologia  ca  şi  pentru  tot  ce  au  făcut  Ţările  Române  pentru  Or¬ 
todoxia  Răsăriteană  după  căderea  Constantinopolului  în  1453,  ortodoxia 
căzută  şi  ea  într-o  zodie  de  suferinţă  şi  pătimiri  îndelungate.  Se  ştie  cât 
au  ajutat  Ţările  Române  Bisericile  Orientului,  Athosul,  Antiohia,  până  la 
muntele  Sinai. 

Nu  mă  voi  opri  la  toate  acestea.  Eu  vă  voi  ruga  respectuos  doar  un 
lucru:  să  priviţi  în  sus  şi  în  părţi  şi  să  remarcaţi  această  cupolă  şi  bal¬ 
coanele.  Cel  care  va  deveni  în  1925  Patriarhul  Miron  Cristea,  consilier 
la  Sibiu  la  sfârşitul  secolului  trecut  şi  începutul  secolului  nostru  a  fost 
trimis  de  Mitropolitul  local  din  Sibiu,  Ioan  Meţianu,  să  caute  modele 
pentru  această  catedrală  ce  urma  a  fi  zidită. 

Ei  bine,  a  fost  şi  la  Bizanţ,  şi  a  venit  cu  planul  Sfintei  Sofii.  O  aveţi 
aici  în  miniatură.  Iată,  vă  aflaţi  într-un  mic  Bizanţ,  după  Bizanţ ,  viu, 
care  vă  primeşte  ca  în  casa  Domnului  şi  a  Sanctităţii  Voastre,  în  care 
dorim  să  vă  simţiţi  bine  şi  să  binecuvântaţi  acest  popor  credincios  şi  bun 
care  vă  primeşte  cu  iubire. 

Intru  mulţi  ani! 

t  ANTONIE 
al  Transilvaniei 


CUVÂNTAREA  P.  F.  PÂR.  PATRIARH  TEOCTIST 

înalt  Prea  Sfinţite  Părinte  Mitropolit  Antonie, 

Prea  şi  înalt  Prea  Sfinţiţi, 

Prea  Cucernici  Părinţi, 

Iubiţi  credincioşi, 

Iubiţi  tineri  şi  b  ine  cr  ed  in  oi  oas  e  creştine  ale  sfintei  noastre  Biserici 
Ortodoxe  strămoşeşti. 

în  mijlocul  nostru  se  află  Patriarhul  Ecumenic,  Sanctitatea  Sa  Barto- 
lomeos  I.  Este  un  popas  şi  un  act  unic  în  istoria  Bisericii  noastre  strămo-. 
şeşti,  şi  mai  ales  în  viaţa  Bisericii  transilvănene.  Dumnezeu  ne-a  încercat 

de  multe  ori  în  istoria  noastră,  spre  a  ne  face  mai  buni,  mai  credincioşi, 
spre  a  vedea  mai  limpede  puterea  Sa  dumnezeiască,  dar  acelaşi  Dum¬ 
nezeu  a  hărăzit  Bisericii  noastre  Ortodoxe  Române  şi  mai  cu  seamă  Bi¬ 
sericii  Transilvaniei,  de  atâtea  ori  martirizată  şi  crucificată,  cu  credin¬ 
cioşii,  cu  slujitorii,  mitropoliţii  şi  episcopii  ei,  şi  bucuria  învierii.  Căci 
nu  poate  să  existe  jertfă  fără  înviere.  Aşa  ne  învaţă  Sf.  Părinţi.  Deci, 
dacă  am  avut  multe  încercări,  supărări,  nedreptăţi  şi  suferinţe  de-a 
lungul  isteriei,  n-au  lipsit  nici  mângâierile,  bucuriile  şi  alinările  pentru 
că  după  cum  ştiţi  Biserica  nu  se  află  în  purtarea  de  grijă  a  oamenilor, 
ci  este  călăuzită  de  Duhul  Sfânt.  Nu  oamenii  pot  să  o  apere  şi  să  o  con¬ 
ducă  ci  Duhul  Sfânt  o  conduce.  Nu  oamenii  pot  să-i  dea  lumina  harului, 
ci  Duhul  Sfânt  îi  dă  această  lumină  şi  însuşi  Mântuitorul  nostru  Iisus 
Hristos,  care  s-a  întrupat  ca  Fiu  al  omului,  fiind  Dumnezeu  adevărat, 
ca  să  mântuiască  neamul  omenesc.  Am  îndurat  într-adevăr  multe,  cum 
a  arătat  şi  înalt  P.  S.  mitropolit  Antonie,  dar  Dumnezeu  nu  ne-a  uitat 
ci  şi-a  arătat  bunătatea  şi  iubirea  faţă  de  noi.  Aşa  s-a  întâmplat  şi  în  de¬ 
cembrie  1989,  când  libertatea  ne-a  venit  de  Sus,  ca  urmare  a  jertfei, 
lacrimilor  şi  durerilor  care  ne-au  copleşit.  Din  păcate,  a  trebuit  să  plă¬ 
tim  încă  odată  un  preţ  atât  de  scump  pentru  libertatea  dobândită,  preţ 
pe  care  l-au  plătit,  mai  ales  acele  familii  care  şi-au  pierdut  vlăstarele 
dragi,  tineri  în  floarea  vârstei,  căzuţi  pe  străzile  capitalei  şi  în  celelalte 
oraşe  ale  ţării.  Unele  din  aceste  familii,  încă  îndurerate  şi  încă  cernite 
ne-au  întâmpinat  când,  împreună  cu  Sanctitatea  Sa,  Patriarhul  ecumenic, 
am  poposit  la  cimitirul  tinerilor  eroi  şi  martiri  din  Bucureşti,  unde  ma¬ 
mele,  văduvele  şi  orfanii  îşi  tânguiau  pe  cei  iubiţi  ai  lor,  acei  oameni 
minunaţi  care  au  înfruntat  urgia  cu  piepturile  lor  şi  cu  cântările:  ,,Cu 
noi  este  Dumnezeu “  şi  „ Tatăl  nostru “,  pe  buze.  Pentru  îndelunga  noastră 
răbdare,  pentru  rugăciunile  pe  care  le-am  înălţat  permanent  spre  cer, 
pentru  Sfintele  Liturghii  oficiate  zilnic  în  biserici  şi  mănăstiri,  şi  mai 
ales  pentru  preţul  de  sânge  ce  l-am  plătit,  n-am  fost  daţi  uitării. 

Iată  deci,  că  peste  tot  unde  a  poposit,  şi  în  chip  aparte,  aici  în  Tran¬ 
silvania,  Sanctitatea  Sa  Patriarhul  Ecumenic  păşeşte  pe  urmele  sfinţilor 
şi  martirilor.  Urmează  ca  mâine  să  sfinţim  un  nou  altar,  care  a  fost  înăl¬ 
ţat  alături  de  cel  vechi,  zidit  în  secolul  al  XVIII-lea  la  Sâmbăta  de  Sus, 
de  domnitorul  martir  Constantin  Brâncoveanu,  martirizat  chiar  în  Con- 
stantinopol,  locul  de  unde  vine  Sanctitatea  Sa,  însoţit  de  ierarhii  tro¬ 
nului  ecumenic. 

Ne-am  bucurat  nespus  văzând  venind  spre  noi,  adusă  parcă  de  o  co¬ 
rabie  fermecată,  înalta  delegaţie  constantinopolitană,  solitoarea  Sfintei  şi 
Marii  Biserici  a  Constantinopolului,  spre  care-şi  îndreaptă  şi  azi  privirile 
creştinătatea  europeană  şi  chiar  omenirea  întreagă,  întru  căutarea  celor 
mai  bune  căi  de  renaştere  spirituală. 

Spre  această  Biserică  şi  spre  nesecatele  ei  izvoare  ale  credinţei  care 
sunt  învăţăturile  Evangheliei  şi  ale  Sfinţilor  Părinţi,  priveşte  cu  respect 
şi  aleasă  preţuire  şi  Biserica  autocefală  Ortodoxă  Română,  care  a  pri¬ 
mit  de  la  ea  în  secolul  al  XlV-lea,  recunoaşterea  şi  binecuvântarea. 

Referindu^mă  la  cele  ce  urmează  să  le  săvârşim  mâine,  aş  dori  să-i 
spun  î.  P.  S.  Mitropolit  Antonie,  că  prin  jertfa  pe  care  a  făcut-o,  împreună 
cu  toţi  slujitorii  şi  credincioşii,  pentru  înălţarea  şi  rectitorirea  Mănăstirii 
Brâncoveami,  s-a  făcut  şi  pricinuitorul  acestor  momente  înălţătoare  din 
viaţa  Ortodoxiei  noastre  româneşti.  A  sosit  acum  pentru  î.  P.  S.  Sa  şi 
toţi  cei  care  s-au  ostenit,  sorocul  răsplătirii,  pentru  că,  aşa  cum  ne  învaţă 
Biserica,  orice  osteneală  este  răsplătită  drept  şi  la  timp  de  către  Cel 
care  cunoaşte  şi  gândurile  şi  nădejdile  noastre,  Mântuitorul  Iisus  Hristos. 
împodobind  această  mănăstire  ca  pe  o  mireasă  prea  aleasă  a  neamului 
nostru  românesc,  vrednică  de  cinstea  acestui  domnitor  român  şi  sfânt 
în  acelaşi  timp,  şi  el  şi  copilaşii  lui,  este  drept  să  i  se  facă  această  bucu¬ 
rie  î.  P.  S.  Mitropolit  Antonie,  credincioşilor,  monahilor  şi  celor  care 
mâine  vor  fi  prezenţi  acolo. 

Dar,  deocamdată,  să  ne  rămână  în  suflet  şi  în  inimi  ziua  de  astăzi, 
clipele  acestea  de  comuniune  în  lumina  lină  a  Sfântului  Duh,  a  acestei 
vecernii,  a  acestei  întâlniri;  să  ne  rămână  în  cugete  învăţămintele  acestea 
atât  de  frumoase  ale  Ortodoxiei  noastre.  Să  fim  mângâiaţi  iubiţi  fraţi  şi 
surori  că  slujim  altarul  părinţilor  noştri,  altarul  Bisericii  Ortodoxe,  al¬ 
tarul  care  nu  de  puţine  ori  a  fost  stropit  cu  lacrimi  şi  atins  da  suferinţe 
care  încă  ne  copleşesc  uneori,  dar  să  avem  credinţa  că  Dumnezeu  este  cu 
noi,  că  atunci  când  sunt  doi  sau  trei  adunaţi  în  numele  Lui,  El  este  cu  ei. 
Aşa  şi  astăzi,  şi  mâine,  şi  în  zilele  următoare  ca  şi  în  zilele  care  au  trecut, 
şi  cu  mulţimile  de  credincioşi  ce  ne-au  înconjurat,  Mântuitorul  Hristos  a 
fost  cu  noi,  şi  în  aceste  olipe  este  cu  noi,  cu  fiecare  dintre  Dv.,  cu  fiecare 
tânăr. 

Mâine,  15  august,  este  sărbătoarea  jertfei  dar  este  şi  sărbătoarea 
vieţii:  „Adormirea  Maicii  Domnului".  Dumnezeu  i-a  rânduit  acestui  cre¬ 
dincios  demnilor  Constantin  Brâncoveanu,  ca  să-şi  dea  viaţa  chiar  în 
ziua  „Adormirii  Maicii  Domnului" ,  ea  un  simbol  că  moartea  nu  este  ni¬ 
micnicie,  că  după  moarte  este  înviere  şi  este  biruinţă.  Să  avem  şi  noi, 
iubiţii  mei,  orice  am  întâmpina  şi  vom  întâmpina,  „căci  zilele  grele  sunt", 
cum  r.s  învaţă  Sf.  Apostol  Pa  vel,  dar,  să  avem  credinţă  în  El,  să  fim 
convinşi  că  El  este  la  cârma  corăbiei  Ortodoxiei  noastre  strămoşeşti.  Nu 
noi,  ci  Mântuitorul  Hristos  se  află  la  cârmă.  Noi  suntem  doar  vâslaşii 
acestei  corăbii,  fiecare  din  noi  deopotrivă,  nu  numai  patriarhul,  nu  numai 
mitropolitul,  nu  numai  ierarhii,  nu  numai  preotul  ele  parohie  sau  călugă¬ 
rul,  ci  toţi  împreună  suntem  vâslaşi.  Vâsla  este  personală  şi  individuală. 
Efortul  pentru  a  depăşi  greutăţile,  efortul  pentru  a  te  pocăi,  pentru  a 
spori  viaţa  duhovnicească  este  personal  şi  trebuie  să  fie  personal  şi  in¬ 
dividual,  dar  împreună  cu  Mântuitorul  şi  unii  cu  alţii.  Bucuria  mântuirii 
este  obştească.  Intrarea  în  bucuria  Domnului  este  obştească.  La  sfârşi¬ 
tul  veacurilor  Demnul  ne  va  chema  pe  toţi  spunând:  „Veniţi  binecuvân¬ 
taţii  Părintelui  Meu“. 

Având  această  convingere,  iubiţi  fraţi  şi  surori  în  Domnul  Hristos, 
să  ne  bucurăm  de  prezenţa  Sanctităţii  Sale  Patriarhul  Bartolcmeos  I,  un 
mare  ierarh  al  Ortodoxiei,  tânăr  ca  vârstă,  dar  înţelept  şi  plin  de  răs¬ 
pundere. 

Noi  Bisericile  Ortodoxe  totdeauna  vom  fi  împreună,  vom  aduce 
mărturie  lumii,  Europei,  creştinătăţii  că  Ortodoxia  păstrează  neştirbită 
legătura  de  credinţă,  că  Ortodoxia  nu  vine  în  lume  triumialist  ci  vine 
cu  martiri,  vine  cu  suferinţe,  vine  cu  smerenie,  vine  cu  pocăinţă.  Pentru 
toate  acestea  Mântuitorul  ne  va  răsplăti.  Să  ne  ajute  bunul  Dumnezeu, 
să  ne  ajute  Maica  Domnului  pe  care  mâine  o  vom  slăvi  împreună  cu  su¬ 
fletele  sfinţilor  Brâncoveni  ca  şi  noi  la  rândul  nostru  să  mărturisim 
credinţa  cea  adevărată,  să  păstrăm  Ortodoxia,  în  ciuda  multor  ispite  şi 
încercări  care  ne  asaltează  din  toate  părţile. 

Dumneavoastră  fiilor  duhovniceşti,  vrednici  pr#oţi  ai  Transilvaniei, 
care  ne-aţi  arătat  în  aceşti  ani  pildă  de  statornicie,  de  credinţă  şi  de  iu¬ 
bire  faţă  de  toţi,  vă  împărtăşesc  iubirea  mea  părintească  şi  vă  fac  ura¬ 
rea  să  vă  înmulţească  bunul  Dumnezeu  bucuriile  şi  să  vă  dea  tărie  să 
puteţi  sluji  cu  aceeaşi  dăruire  Biserica  şi  neamul. 

Bine  v-am  găsit  sănătoşi! 


CUVÂNTUL  S.  SALE  BARTOLOMEOS  I  AL 
CONSTANTINOPOLULUI 

Prea  Fericite  Părinte  Patriarh, 

î.  P.  S.  Mitropolit, 

Domnilor  reprezentanţi  ai  autorităţii  locale, 

Iubiţi  şi  luminaţi  fii  credincioşi  ai  acestei  Mitropolii. 

Laudă  multă  şi  doxologie  aducem  Domnului  Celui  ce  ne-a  învredni¬ 
cit,  în  cadrul  vizitei  noastre  patriarhale  oficiale  efectuate  în  Sfânta  Bise¬ 
rică  a  României  şi  la  Dv.  acasă,  să  aducem  cu  noi  binecuvântarea  şi  îm¬ 
brăţişarea  dragostei  Sfintei  şi  Marii  Biserici  a  lui  Hristos. 

Aflându-ne  lângă  Dv.  ne  simţim  ca  la  noi  acasă  şi  aceasta  nu  nu¬ 
mai  pentru  faptul  că  această  măreaţă  şi  venerabilă  catedrală  Mitropoli¬ 
tană  a  Sfintei  Treimi  imită,  în  forma  ei,  Biserica  Sf.  Sofii,  această  veche 
slavă  a  Constaintinopolului  şi  a  întregului  neam  al  ortodocşilor,  cum  a 
observat  şi  î.  P.  S.,  dar,  mai  ales,  pentru  că  avem  comune  credinţa,  spi¬ 
ritualitatea,  cunoaşterea  şi  simţirea  ca  fraţi  adevăraţi,  din  aceeaşi  mamă 
şi  cu  acelaşi  suflet. 

Ştim  că  istoria  Ortodoxiei  în  binecuvântata  Transilvanie  a  fost  o 
istorie  plină  de  jertfe.  începând  chiar  cu  sec.  al  Xl-lea  şi  după  aceea  bine- 
credinciosul  popor  al  lui  Dumnezeu  a  fost  greu  încercat  de  acţiunea  pro- 
zelitistă  şi  violentă  a  Occidentului.  Sângele  sacru  de  martir  a  înroşit  alta¬ 
rele  Bisericii  Ortodoxe  cu  deosebire  în  sec.  al  XVI-lea  şi  al  XVII-lea  când 
au  fost  martirizaţi  pentru  credinţa  lor,  şi  cei  doi  mari  ierarhi  mărturisi¬ 
tori:  Ilie  Iorest  şi  Sava  Brancovici,  luptători  neînfricaţi  împotriva  pro¬ 
zelitismului  celor  de  altă  credinţă,  care  şi-au  pus  în  pericol  viaţa  pentru 
păstoriţii  lor,  ca  păstori  buni  ce  au  fost,  făcându-se  adevăraţi  următori 
ai  Arhipăstorului  Hristos.  Iar  numele  cuvioşilor  martiri  Visarion  şi  So- 
fronie  şi  al  Sfântului  Mucenic  Oprea,  constituie  slava  şi  cinstea  veşnică 
pentru  Biserica  acestor  ţinuturi. 

Aceste  rădăcini  ale  martirilor  au  făcut  să  crească  un  copac  mare, 
umbros  şi  roditor,  cel  al  credinţei  şi  al  evlaviei.  Tăria  credinţei  şi  evla¬ 
via  vie  a  generosului  popor  al  Transilvaniei  sunt  cunoscute  în  toată  lu¬ 
mea.  Îndrumat  de  vrednici  ierarhi,  păşind  pe  urmele  paşilor  sfinţilor 
lire  Iorest  şi  Sava  Brancovîci,  acest  popor  ţine  cu  străşnicie  sfintele  tra¬ 
diţii  ale  Ortodoxiei,  iubeşte  nespus  predicarea  cuvântului  lui  Dumnezeu 
şi  cântarea  sfântă,  cultivă  cu  zel  dragostea  şi  toate  celelalte  virtuţi  evan¬ 
ghelice,  înconjoară  cu  deosebit  respect  şi  evlavie  pe  preoţii  Bisericii. 

în  istoria  bisericească  a  acestor  locuri,  un  popas  de  o  deosebită  în¬ 
semnătate  l-a  constituit,  în  secolul  trecut,  prezenţa  în  scaunul  mitropo¬ 
litan  al  Ardealului  a  mult  luminatului  mitropolit  Andrei  Şaguna,  pome¬ 
nit  deja  de  arhipăstorul  Dv.  Înfiinţarea  în  timpul  păstoririi  sale  a  nu¬ 
meroase  şcoli  bisericeşti,  ridicarea  multor  biserici,  înfiinţarea  unei  foarte 
însemnate  tipografii  bisericeşti  şi  în  fine  reorganizarea  Seminarului  Teo¬ 
logic  şi  Pedagogic  din  Sibiu,  înfiinţat  la  1786  şi  care  este  prima  formă 
a  foarte  cunoscutei  Facultăţi  de  Teologie  de  astăzi,  au  contribuit  îmtr-o 
mare  măsură  la  întărirea  evlaviei  poporului  din  întreaga  Românie  şi  la 
întărirea  conştiinţei  sale  ortodoxe.  In  felul  acesta  când  s-a  lăsat  groaz¬ 
nica  noapte  a  ateismului  roşu,  poporul  binecredincios  a  putut  să-şi  păs¬ 
treze  nestinsă  flacăra  credinţei,  spre  lauda  lui  şi  a  vrednicilor  săi  păs¬ 
tori,  între  oare  astăzi  se  numără  î.  P.  S.  Mitropolit  Antonie  al  Transilva¬ 
niei,  iubit  frate  în  Hristos  şi  împreună  slujitor  al  nostru.  Cunoaştem 
foarte  bine  eforturile  sale  neobosite  pentru  educarea  şi  pentru  procesul 
duhovnicesc  al  păstoriţilor  săi  şi  mai  ales  eforturile  pentru  progresul  teo¬ 
logiei,  cărora  le  acordăm  cuvenita  apreciere. 

Mulţumim  din  adâncul  sufletului  pentru  strălucita  primire  pe  care 
ne-aţi  rezervat-o.  Mulţumim  Prea  Fericitului  Părinte  Patriarh  Teoc- 
tist  şi  Înalt  Prea  Sfinţitului  Mitropolit  Antonie  pentru  cuvintele  gene¬ 
roase  şi  Dv.  tuturor  pentru  toate  manifestările  pe  care  ni  le -aţi  rezer¬ 
vat  şi  care  arată  respectul  şi  dragostea  Dv.  atât  faţă  de  mine  personal  cât 
şi  faţă  de  Sfânta  Biserică  a  Scaunului  Ecumenic,  apostolic  şi  patriarhal 
al  cărui  cârmuitor  am  fost  rânduit  de  Dumnezeu  să  fiu  eu. 

Vă  asigurăm  că  vă  vom  avea  întotdeauna  în  rugăciunile  noastre  cu 
dragoste  fierbinte  şi  vă  transmitem  tuturor,  alesului  cler,  şi  poporului 
binecredincios,  binecuvântare  părintească,  cerând  pentru  toţi  ajutorul  şi 
acoperământul  Prea  Curatei  Stăpânei  noastre  Născătoarei  de  Dumnezeu 
şi  Pururea  Fecioarei  Maria  al  cărui  Praznic  al  Adormirii  îl  sărbătorim 
mâine. 

Harul  Domnului  cu  voi  cu  toţi,  AMIN. 


Duminică,  15  august,  ziua  praznicului  ,, Adormirea  Maicii  Domnului1* 
cei  doi  Patriarhi,  împreună  cu  ceilalţi  ierarhi  şi  clerici  prezenţi,  au  oficiat 
slujba  de  sfinţire  a  noii  biserici  din  incinta  zidită  din  temelie  de  către 
1.  P.  S.  Mitropolit  Antonie.  S^a  citit  Hrisovul  care  a  fost  îngropat  în  pi¬ 
ciorul  Sf.  mese. 


După  sfinţirea  noii  bi-serici  cu  hramul  ,,Sf.  martiri  Brâncovenik<  a 
fost  oficiată  Sf.  Liturghie  arhierească  pe  un  podium  special  amenajat  în 

faţa  Mănăstrii  la  care  a  participat  o  imensă  mulţime  de  credincioşi  din 
Ţara  Făgăraşului,  Braşov,  Sibiu  şi  din  întreaga  ţară. 

î.  P.  S.  Mitropolit  Antonie  a  adresat  un  cuvânt  de  bun  venit  celor  doi 
Patriarhi,  oferindu-le  apoi  câte  o  icoană  pe  sticlă  a  Maicii  Domnului  şi 
a  sfinţilor  martiri  Brâncoveni. 

Au  rostit  de  asemenea  cuvântări  P.  F.-  Patriarh  Teoctist  al  României 
şi  S.  Sa  Bartolomeos  I,  Patriarhul  Constantinopoiului. 

Predica  zilei  a  fost  ţinută  de  către  I.  P.  S.  Daniel,  Mitropolitul  Mol¬ 
dovei  şi  Bucovinei. 

La  ceremonia  de  sfinţire  au  luat  parte  ca  invitaţi  reprezentanţi  ai 
Preşedinţiei,  ai  Guvernului,  senatori,  deputaţi,  autorităţi  civile  şi  mili¬ 
tare,  oameni  de  cultură  ş.a. 


HRISOV 


CE  S-A  CITIT  CU  PRILEJUL  SFINŢIRII  MÂNASTIRIî 
.BP AN COVE ANU“  SI  S-A  ÎNGROPAT  ÎN  PICIORUL 
SFINTEI  MESE  A  ALTARULUI  BISERICII  CU  HRAMUL 
„SFINŢII  MARTIRI  BRÂNCOVENI",  ÎN  ZIUA  DE 

15  AUGUST  1993 


In  numele  Tatahii  şl  al  Fiului  şi  al  Sfântului  Duh.  AMIN. 


Nu  departe  de  cetatea  lui  Negru  Vodă-Descălecătorul,  în  această 
gură  de  rai,  sub  „Fereastra  mare"  a  Munţilor  Făgăraş,  poartă  de  trecere 
spre  fraţii  de  dincolo  de  munţi,  şi  în  apropierea  palatului  său  de  la  Sâm¬ 
băta  de  Sus,  în  anul  Domnului  169G  Constantin  Vodă  Brâncoveanu  a 
ridicat  „cu  toată  cheltuiala  Măriei  Sale“,  cum  glăsuieşte  inscripţia  ce  se 
păstrează  până  astăzi,  Sfânta  Mănăstire,  pe  locul  unde  cu  patruzeci  de 
ani  înainte  unchiul  său,  Vornicul  Preda  Brâncoveanu,  construise  o  bise¬ 
ricuţă  de  lemn. 

Binecredinciosul  Voievod,  trecut  în  rândul  sfinţilor  în  anul  1982  îm¬ 
preună  cu  cei  patru  coconi  ai  săi:  Constantin,  Ştefan,  Radu,  Matei  şi  sfet¬ 
nicul  Ianache,  a  aşezat  la  ctitoria  sa  de  la  Sâmbăta  de  Sus  obşte  călugă¬ 
rească,  înzestrând-o  cu  toate  cele  necesare  luminării  şi  întăririi  în  dreap¬ 
ta  credinţă  a  românilor  transilvăneni,  apăsaţi  şi  primejduiţi  în  multe  chi¬ 
puri.  A  Înfiinţat  aici  o  şcoală  de  „grămătici",  şcoală  de  zugravi,  învă¬ 
ţând  călugării  şi  alte  îndeletniciri,  atât  de  trebuincioase  ridicării  nea¬ 
mului  nostru. 

Mănăstirii  insă,  bisericii  şi  chiliilor  care  o  înconjurau,  aşa  cum  le-a 
ridicat  Sf.  Voievod  Constantin  Brâncoveanu,  nu  le-a  fost  dat  să  vieţuiască 
nici  un  secol,  căci  în  anul  1785  tunurile  generalului  catolic  Preiss  au  dă¬ 
râmat  această  ctitorie  voievodală.  Chiliile  au  fost  dărâmate  până  in  te¬ 
melii,  iar  biserica,  având  zidurile  groase,  a  fost  decapitată  de  vârful  turlei. 

aşa  cum  va  fi  decapitat  şi  ctitorul  ei  de  către  turci,  la  Constantin  apoi, 
în  1714,  intr-o  zi  de  sărbătoare  ca  aceasta,  la  15  august,  când  Doamna 
sa  Marica  îşi  serba  ziua  numelui. 


Deşi  rănite  şi  moarte,  zidurile  bisericii  şi  o  parte  din  pictura  ori¬ 
ginală  au  învins  intemperiile  vremii  timp  de  peste  150  de  ani  când,  în¬ 
tre  anii  1926 — 936,  ,, cu  jertfa  de  bunăvoie  a  întregului  popor  român", 
mitropolitul  de  pioasă  amintire  Nicolae  Bălan  a  restaurat  biserica  voievo¬ 
dală,  aducând  aici  vieţuitori  cu  înaltă  formaţie  teologică  şi  cu  multă 
râvnă  spre  cele  ale  Iui  Dumnezeu,  reînviind  astfel  viaţa  mănăstirească 
de  altă  dată,  cu  viaţă  duhovnicească  aleasă,  cu  şcoală  de  pictură  pe  sti¬ 
clă,  cu  buni  predicatori  şi  mari  duhovnici. 

în  anul  1982  în  scaunul  de  Arhiepiscop  al  Sibiului  şi  Mitropolit  al 
Transilvaniei,  Crişanei  şi  Maramureşului  a  fost  ales  şi  instalat  î.  P.  S. 
Dr.  ANTONIE  PLAMADEALA  care,  după  o  seamă  de  lucrări  înnoitoare 
săvârşite  în  eparhie  şi  la  Centrul  eparhial  din  Sibiu,  a  avut  şi  gândul, 
îndrăzneţ,  ţinând  seama  de  contextul  materialist-ateu  al  vremii,  de  a  re¬ 


face  din  temelie  incinta  Mănăstirii 


de  la  Sâmbăta  de 


Sus. 


Gândul  a  devenit  repede  fapt.  Nu  exista  însă  nici  un  punct  de  ple¬ 
care.  S-a  apelat  astfel  la  unii  dintre  cei  mai  buni  specialişti  în  arta  brân- 
covenească.  Arhitectul  Nicolae  Diaconii  a  fost  numit  de  î.  P.  S.  Sa  Mi- 
troplit  Antonie  şef  de  proiect,  iar  partea  de  rezistenţă  a  fost  încredinţată 
inginerului  Emilian  Tiţaru.  S-a  beneficiat  şi  de  ştiinţa  multor  altor  spe¬ 
cialişti,  printre  care  prof.  Vasile  Drăguţ,  prof.  Răzvan  Theodorescu,  ar¬ 
hitect  Mircea  Mihai  şi  alţii. 

f  S-au  făcut  planurile  şi,  în  anul  Domnului  1984,  au  început  lucră¬ 
rile,  urmărite  şi  supravegheate  pas  cu  pas  de  către  I.  P.  S.  Mitropolit 
Antonie,  ajutat  îndeaproape  de  P.  Cuv.  Arhim.  Veniamin  Tohăneanu, 
stareţul  Sf.  Mănăstiri,  iar  de  la  Centrul  eparhial  de  P.  Cuv.  Arhim.  Dioni- 
sie  Dan,  dl.  Ing.  Octavian  Pătroiu  şi  P.  C.  Arhid.  Consilier  Ezechil 
Oancea  şi  de  Dl.  Contabil  şef  Paul  Eneotescu.  Lucrările  de  construcţii 
au  fost  conduse  de  d.  ingineri  I.  Sinu,  N.  Bidilică  şi  C.  Bădiţoiu. 


3-^a  lucrat  intens.  S-a  depus  o  muncă  uneori  peste  puterile  fireşti, 
adesea  aflându-se  pe  şantier  sute  de  oameni  pentru  ca  mănăstirea  să  se 
ridice  cât  mai  repede,  spre  a  nu  fi  oprită  construcţia  de  către  conducă¬ 


torii  atei  ai  statului  din  vremea  aceea,  care  nu- şi  dăduseră 


aprobarea 


pentru  un  Aşezământ  de  asemenea  dimensiuni  şi  cu  destinaţie  de  Mănăs¬ 


tire.  Voia  lui  Dumnezeu  şi  Duhul  Sf.  Constantin  Brâncoveamu  au  ve¬ 


gheat  însă  ca  totul  să  se  termine  cu  bine. 


Până  la  Revoluţia  română  din  decembrie  1989,  cheltuielile  au  fost 
suportate  numai  de  către  Centrul  eparhial  Sibiu,  cu  contribuţii  ale  ierar¬ 
hului  şi  ale  unor  preoţi  şi  credincioşi  din  Arhiepiscopia  Sibiului,  iar  după 
Revoluţia  română,  lucrările  au  continuat  din  resursele  Mănăstirii,  din 
ajutoare  acordate  prin  Secretariatul  pentru  Culte,  din  contribuţii  ale 
credincioşilor  şi  din  substanţiale  donaţii  aduse  de  î.  P.  S.  Mitropolit 
Antonie  de  la  donatori  de  peste  hotare. 

această  colectare  de  contribuţii  s-a  făcut  simţit  ajutorul  D-lui 

N.  Stoicescu,  ambasador,  fost  ministru  al  Cultelor,  al  P.  C.  Arhid.  Prof. 
Constantin  Voicu,  al  P.  C.  Pr.  Ion  Bria  şi  al  altora,  la  cererea  î.  P.  S. 
Antonie. 

Mănăstirea  numără  cu  recunoştinţă  printre  ctitori  şi  donatori  pe 
3.  S.  Patriarhul  ecumenic  BARTOLOMEOS  I-ul  şi  pe  P.  F.  Sa  Patriarhul 
TEOCT1ST  I-ul  al  României.  Alţi  donatori,  persoane  şi  instituţii,  au 
fost  trecuţi  in  Cartea  de  Aur  a  Mănăstirii  şi  pe  plăci  speciale  spre  po¬ 
menire. 

Mai  întâi  s-au  făcut  reparaţii  capitale  şi  s-a*  restaurat  pictura  de 
la  vechea  biserică  brâncovenească.  împrejurul  ei  s-a  ridicat  apoi  din 
temelii  incinta  în  stil  brâncovenesc,  în  formă  de  patrulater,  potrivit  tra¬ 
diţiei  ortodoxe  româneşti,  compusă  din  două  corpuri  masive  de  clădiri 
cu  două  nivele,  unul  spre  nord  şi  altul  spre  sud,  unite  prin  două  per- 
gole,  la  est  şi  la  vest.  Patru  foişoare  sculptate  în  piatră  împodobesc  in¬ 
cinta  in  exterior  şi  in  interior. 

Corpul  de  clădiri  de  la  nord  cuprinde,  între  altele,  la  parter  stăreţia, 
chilii  pentru  călugări  etc.  iar  la  etaj  tumul  clopotniţă  şi  o  nouă,  monu¬ 
mentală  şi  spaţioasă  biserică,  de  care  mănăstirea  avea  atâta  nevoie.  Bi¬ 
serica  poartă  hramul  „Sfinţilor  Martiri  Brâncoveni“  şi  în  cel  mai  scurt 
timp  urmează  a  fi  pictată  şi  înzestrată  cu  catapeteasmă  şi  străni  de  ste¬ 
jar  sculptat. 

Corpul  de  clădiri  de  la  sud  cuprinde,  între  altele,  la  parter  o  tra¬ 
peză  încăpătoare,  bucătărie  şi  chilii,  iar  la  etaj,  Casa  domnească  brân¬ 
covenească  are  alături  o  mare  bibliotecă  şi  arhondaric,  toate  aceste 
spaţii  mărturisind  intenţia  de  a  face  din  Mănăstirea  „Brâncoveanu“ 
un  centru  de  spiritualitate  ortodoxă  şi  de  cultură  românească. 

Sfinţirea  bisericii  noi  şi  a  întregii  mănăstiri  zidite  din  nou  a  avut 
loc  astăzi  Duminică ,  15  august  1993 ,  la  sărbătoarea  „Adormirea  Maicii 
Domnului44,  şi  a  fost  săvârşită  de  către  Sanctitatea  Sa  BARTOLOMEOS 
I,  Arhiepiscop  al  Constantinopolului,  Noua  Romă,  Patriarh  Ecumenic,  în¬ 
soţit  de  cinci  înalţi  ierarhi,  de  preoţi  şi  diaconi  ai  Tronului  ecumenic, 
alături  de  Prea  Fericitul  Părinte  TEOCTIST  I,  Arhiepiscop  al  Bucureş¬ 
tilor,  Mitropolit  al  Munteniei  şi  Dobrogei  şi  Patriarh  al  României,  de 
I.  P.  S.  Mitropolit  Antonie  al  Transilvaniei,  Crişanei  şi  Maramureşului,  de 
î.  P.  S.  Mitropolit  Daniel  al  Moldovei  şi  Bucovinei,  î.  P.  S.  Mitropolit 
ftestor  al  Olteniei,  înconjuraţi  de  un  mare  sobor  de  ierarhi,  preoţi  şi 
diaconi. 

Au  fost  de  faţă  oficialităţi  guvernamentale  din  Bucureşti  şi  din 
Transilvania,  şi  o  foarte  mare  mulţime  de  preoţi  şi  credincioşi,  veniţi 
din  toate  colţurile  ţării  şi  de  peste  hotare. 

Bunul  nostru  Părinte  ceresc  să  răsplătească  cu  darurile  Sale  cele 
bogate  tuturor  celor  ce  au  ostenit  sau  au  contribuit  într-un  fel  sau 
altul  la  construirea,  împodobirea  şi  înfrumuseţarea  acestei  mănăstiri, 
prin  care  este  cinstită  grăitoarea  jertfă  a  Brâncovenilor. 

Şi  acum,  Dătătorule  de  viaţă  trimite  darul  Prea  Sfântului  Tău  Duh 
peste  Mănăstirea  aceasta.  Binecuvintează  pe  vieţuitorii  ei  de  astăzi  şi 
din  viitor,  şi  pe  toţi  cei  care  cu  gând  bun  o  vor  cerceta,  dâruindu-le  mân¬ 
tuire,  întru  toate  cele  ziditoare  bună  sporire,  şi  îi  păzeşte  întru  dragostea 


I 

cea  către  Tine  şi  către  semeni,  către  dreptmăritoarea  noastră  Biserică 
Ortodoxă  şi  către  pământul  sfânt  al  Ţării  noastre,  acum  şi  pururea  şi 
în  vecii  vecilor.  AMIN, 


BARTOLOMEOS  I 
Arhiepiscop  al  Constantînopolului 
PATRIARH  ECUMENIC 


f  APOSTOLOS 
Mitropolit  al  Miletului 

t  GRIGORIOS 

Mitropolit  al  Tiatirei  şi  M.  Britanii 

t  GHERMANOS 
Mitropolit  al  Theodoropolei 

t  MELITON 
Mitropolit  al  Philadelphiei 

t  KIRIL 

Mitropolit  al  Seleuciei 

P.  Cv.  MELETIOS  SAKKULIDES 
Mare  Iconom 

P.  Cv.  CHRISTOTOMOS 
KALAITZIS 
Arhidiacon 

P.  Cv.  GEORGOS  MARINIS 
Diacon 

P.  Cv.  SINGHLITIKIA 
Maica  Stareţa  a  Sf.  M-ri  Irina 
—  Creta 

DL  MANOLIS 
GIANNITOPOULOS, 
Marele  arhondar 

DL  MICHALIS  BITZIS, 
Aghiotant 


TEOCTIST  I 

Arhiepiscop  al  Bucureştilor, 
Mitropolit  al  Munteniei 
şi  Dobrogei 

PATRIARH  AL  ROMÂNIEI 

f  ANTONIE 
Mitropolit  al  Transilvaniei 

t  DANIEL 
Mitropolit  al  Moldovei 
şi  Bucovinei 

t  NESTOR 

4 

Mitropolit  al  Olteniei 

f  PETRU,  Episcop, 
Locţiitor  de  Mitropolit 
al  Basarabiei 

t  EPIFANIE, 

Episcop  al  Buzăului 

t  GHERASIM, 

Episcop  al  Râmnicului 

t  CALINIC, 

Episcop  al  Argeşului 

f  IOAN, 

Episcop  al  Oradiei 

t  NIFON  PLOIEŞTEANUL 
Episcop-vicar  patriarhal 

f  SERAFIM, 
Episcop-vicar, 
Arhiepiscopia  Sibiului 

f  CASIAN, 
Arhiercu-vicar,  Galaţi 

CUVÂNT  LA  SFINŢIREA  MĂNĂSTIRII 
„BRÂNCOVEANU"  SÂMBĂTA  DE  SUS,  15  AUGUST  1993 

Bine  este  cuvântat  Dumnezeu,  Tatăl-Fiul  şi  Sfântul  Duh! 

Bine  este  cuvântară  Născătoarea  de  Dumnezeu,  a  cărei  Adormire  o 
prăznuim  astăzi! 

Bine  este  cuvântat  Sfântul  martir  Voievod  Constantin  Brâncoveanu, 
ctitorul  acestei  sfinte  Mănăstiri,  voievod  care,  împreună  cu  fiii  săi,  Con¬ 
stantin,  Matei,  Radu  şi  Ştefan  şi  ginerele  său  Ianache  Văcărescu,  au  su¬ 
ferit  tăierea  capului  într-o  zi  ca  aceasta,  15  august  a  anului  1714,  pen¬ 
tru  că  nu  s-au  lepădat  de  credinţa  lor  ortodoxă. 

Cu  ajutorul  lui  Dumnezeu  şi  cu  rugăciunile  Maicii  Domnului  şi  a 
marelui  ctitor,  s-a  început  refacerea  din  temelie  a  acestei  Mănăstiri  chiar 
în  anul  în  care  se  împlineau  200  de  ani  de  la  dărâmarea  ei,  adică  în  anul 
1985. 

Constantin  Brâncoveanu,  om  de  mare  cultură,  evlavios  şi  iubitor 
de  neam  a  zidit  Mănăstirea  aici  în  Transilvania  pe  culmea  dintre  sec. 
XVII  şi  XVIII  în  momente  în  care  şi  neamul  românesc  de  aici  şi  cre¬ 
dinţa  lui  ortodoxă  erau  sub  ameninţări  cumplite. 

Veacul  al  XVII-leo  a  însemnat  încercarea  de  calvinizare  a  transil¬ 
vănenilor,  din  partea  principilor  calvini.  La  sfârşitul  secolului  s-au  insta¬ 
lat  în  Transilvania  Habsburgii  catolici.  Ziceau  că  vor  să  ne  scape  din 
mâinile  calvinilor,  dar  nu  ca  să  ne  redea  libertatea  credinţei  noastre  or¬ 
todoxe,  ci  să  ne  treacă  sub  o  altă  înstrăinare,  să  ne  facă  pe  toţi  catolici. 

Mulţi  martiri  a  dat  Transilvania  atunci,  şi  în  rezistenţa  faţă  de  cal- 
vinism,  şi  în  rezistenţa  faţă  de  catolicism. 

De  dincolo  de  munţi,  din  Ţara  Românească  a  venit  atunci  ajutorul 
lui  Constantin  Brâncoveanu,  pe  care  balada  îl  cântă  până  astăzi: 

Brâncoveanu  Constantin 
Boier  vechi 
Şi  domn  creştin! 

La  intervenţia  lui  a  fost  eliberat  din  închisoare  sf.  mitropolit  Sava 
Brancovici,  chinuit  de  calvini,  şi  tot  el,  Constantin  Brâncoveanu,  a  dat 
moşii  mitropolitului  Atanasie  Anghel  ca  să  nu  se  lase  ispitit  de  darurile 
materiale  ale  catolicilor.  Din  păcate  s-a  lăsat  şi,  urmele  lăsate  de  el  în 
istorie,  mai  tulbură  şi  azi  liniştea  bunului  şi  credinciosului  popor  român 
din  Transilvania. 

Atunci  a  zidit  Constantin  Brâncoveanu  Mănăstirea  aceasta,  ca  să  fie 
mărturia  ortodoxă,  loc  de  rugăciune,  cerere  către  Dumnezeu  de  apărare 
a  credinţei. 

Transilvania  a  rezistat  şi  asalturilor  calvine  şi  celor  catolice.  Habs¬ 
burgii,  prin  generalul  de  tristă  amintire  Bukow,  au  trecut  atunci  la  un 
asalt  cu  tunurile.  Acest  general  a  dărâmat  150  de  mănăstiri.  Ultima  mă¬ 
năstire  dărâmată  însă  de  un  alt  general  catolic,  tot  atât  de  zelos,  Preiss, 
a  fost  chiar  această  Mănăstire  a  lui  Brâncoveanu,  în  anul  1785. 

Era  ultima  cetate  de  rezistenţă  ortodoxă.  Toţi  călugării  şi  călugă¬ 
riţele  celor  150  de  mănăstiri  dărâmate  —  adică  toate  câte  existau  în 
Transilvania  —  n-au  acceptat  trecerea  la  catolicism. 

Sanctitatea  Voastră , 


în  anul  1517  a  venit  la  sfinţirea  Mănăstirii  Curtea  de  Argeş,  zidită 
de  Neagoe  Basarab,  patriarhul  ecumenic  al  Constantinopolului  Teolipt. 
După  475  de  ani  veniţi  Sanctitatea  Voastră  în  fruntea  unei  importante 
delegaţii  a  Tronului  ecumenic  pentru  ca,  împreună  cu  P.  F.  Patriarh 
Teoetist,  să  sfinţiţi  această  Mănăstire  voievodală  pe  care,  în  afară  de  bi¬ 
sericuţa  diin  incintă  care  a  fost  restaurată  de  predecesorul  nostru,  marele 
Mitropolit  Nicolae  Bălan,  noi  am  restaurat-o  din  temelie,  pe  iarbă,  zi- 
dindu-i  chilii,  trapeză  şi  un  paraclis  închinat  „Sfinţilor  Martiri  Brân- 
coveni",  paraclis  pe  care  l-aţi  sfinţit  astăzi,  sfinţind  şi  construcţiile  noi 
ale  Mănăstirii. 


Vă  mulţumim  din  inimă. 

E  o  lucrare  a  Providenţei  divine.  Am  rezidit  această  Mănăstire  în 
vremuri  grele,  fără  aprobarea  de  a  rezidi  mănăstire,  cu  riscuri  şi  cu  mare 
teamă.  A  fost  o  lucrare  de  curaj  şi  îndrăzneală  a  iniţiatorului,  a  arhi¬ 
tecţilor,  a  consultanţilor  artistici,  a  inginerilor,  a  călugărilor  şi  a  tuturor 
constructorilor,  în  cea  mai  mare  parte  prezenţi  astăzi  aici  şi  acrişi  sub 
bolta  de  intrare,  tot  aşa  cum  sunt  scrise  şi  numele  celor  care  ne-au  aju¬ 
tat  după  revoluţie.  Printre  aceştia  vă  număraţi  şi  S.  Voastră  şi  P.  F. 
Patriarh  Teoetist  şi  mulţi  alţii. 

Numele  lor  e  scris  sub  bolta  de  intrare  şi  în  ceruri. 

Până  la  revoluţia  din  1989  nu  am  primit  nici  un  ban  de  nicăieri* 
Totul  s-a  făcut  dintr-o  bine  organizată  economie  a  eparhiei  Sibiului  cu 
preoţii  şi  credincioşii  ei. 

Zidirea  aceasta  nouă  pe  care  aţi  sfinţit-o  astăzi  împreună  cu  P.  I\ 
Patriarh  Teoetist,  vorbeşte  de  la  sine,  aşa  că  nu  voi  mai  spune  eu  nimic 
despre  ea.  Ar  fi  deajuns  de  spus  doar  atât:  că  tot  ce  vedeţi  acum  aici, 
acum  câţiva  ani  (1985),  nu  exista. 

Şi  voi  mai  adăuga: 

Mănăstirea  Brâncoveanu  redevine  stâlp,  mărturie  şi  candelă  aprin¬ 
să  care  să  lumineze  Ortodoxia  din  Transilvania  în  continuare,  cu  aceeaşi 
putere  ca  şi  în  vremea  Brâncoveanu  lui. 


Ortodoxia  a  fost  aici  păstrătoarea  limbii  române,  a  credinţei  stră¬ 
moşilor,  şi  a  fiinţei  neamului  nostru. 

Vrem  să  trăim  în  pace  cu  toţi,  în  dragoste,  în  respect  reciproc,  fără 
ură  şi  fără  să  ne  mai  temem  unii  de  alţii. 

Transilvania  Ortodoxă  vă  spune  Bine  aţi  venit  şi,  prin  mine,  vă 
mulţumeşte  S.  Vostre  şi  P.  F,  Patriarh  Teoetist  pentru  binecuvân¬ 
tarea  şi  sfinţirea  acestei  zile  istorice  şi  a  acestei  Mănăstiri. 


Mulţumim  tuturor  participanţilor,  reprezentanţilor  statului  de  la 
Bucureşti  şi  din  Transilvania. 

.  *  Mulţumim  P.  C.  Preoţi  prezenţi  şi  Dv.  iubiţilor  credincioşi,  şi  celor 
de  peste  hotare. 

Tuturor  să  vă  numere  Dumnezeu  şi  Maica  Domnului  şi  Sfântul  Con¬ 
stantin  Brâncoveanu  şi  fiii  săi,  paşii  care  v-au  adus  astăzi  aici,  şi  să  vă 
ierte  păcatele. 

Şi  acum  vă  rog  să  îngăduiţi  ca  P.  C.  decan  al  Facultăţii  de  Teologie 
Prof.  Dr.  Mircea  Păcurariu  să  dea  citire  Hrisovului  tradiţional  care  a 
fost  îngropat  în  piciorul  Sfintei  Mese  din  altarul  nou  sfinţit  astăzi. 

Lui  Dumnezeu  să-i  mulţumim  pentru  toate. 

t  ANTONIE 
Mitropolitul  Transilvaniei 


crâmpeie  din  cuvântarea  p.  f.  părinte  teoctist, 

PATRIARHUL  ROMÂNIEI,  ROSTITA  CU  PRILEJUL 
SFINŢIRII  MĂNĂSTIRII  „BRANCOVEANU“ 

PELERIN  LA  MÂNÂSTIREA  SÂMBĂTĂ  DE  SUS 

Am  venit  la  Mănăstirea  Sâmbăta  ca  un  pelerin,  cu  aceeaşi  evlavie  şi 
cu  aceeaşi  dragoste  dintotdeauna,  condueându-1  pe  Sanctitatea  Sa  ca  pe 
un  frate  şi  Părinte  al  Bisericii  Constantinopolului,  pe  acest  drum  cunos¬ 
cut  de  mine  cu  decenii  înainte.  Nu  văzusem  încă  lucrările  acestea  atât  de 
frumoase,  lucrări  descrise  în  hrisovul  care  va  dăinui  peste  veacuri.  Ceea 
ce  vedem  în  mănăstirea  aceasta  este  darul  lui  Dumnezeu!  La  zămislirea 
acestei  frumuseţi  au  contribuit  nenumăraţi  meşteri,  asemeni  acelor  meş¬ 
teri  pe  care-i  căutau  voievozii  noştri  şi  care  ne-au  lăsat  înscrise  în  pia¬ 
tră  vrednicia,  credinţa  şi  evlavia  neamului  românesc.  Ca  şi  la  Mănăs¬ 
tirea  Putna,  când  l-am  canonizat  pe  Sfântul  Ştefan  cel  Mare,  se  întâm¬ 
plă  şi  astăzi,  aici,  un  lucru  minunat:  totul  pare  nou  —  munţii,  brazii,  mă¬ 
năstirea  şi  credincioşii  veniţi  în  număr  atât  de  mare.  Totul  este  nou,  to¬ 
tul  se  pregăteşte  să  primească  şi  primeşte  pe  împăratul  cerului  şi  al  pă¬ 
mântului.  în  anii  de  până  acum  am  lucrat  mereu,  fără  să  ştim  că  pre¬ 
găteam  momentul  descoperirii  dumnezeieşti,  clipele  taborice  ca  cele  de 
azi.  Toate  marile  descoperiri  dumnezeieşti  s-au  săvârşit  pe  munte:  pe 
Muntele  Tabor,  pe  Muntele  Sinai,  pe  Muntele  Nebo,  iar  astăzi  revelaţia 
se  petrece  pe  munţii  neamului  nostru. 

Suntem  Biserici  Ortodoxe  şi  mulţi  ne-au  bârfit  că  nu  putem  păstra 
unitatea  de  credinţă,  având  Biserici  naţionale.  Dar  viaţa  a  dovedit  că  tă¬ 
ria  Bisericii  locale,  integritatea  de  credinţă,  de  învăţătură  şi  de  viaţă 
face  tăria  Bisericii  întregi.  Tăria  din  Biserica  locală  înseamnă  tăria  Orto¬ 
doxiei,  iar  în  zilele  noastre  legăturile  nu  se  exprimă  numai  prin  vizite  ca 
acestea,  care  valorează  foarte  mult,  ci  şi  prin  conferinţele  şi  întâlnirile 
pan-ortodoxe;  dar  o  întâlnire  ca  aceasta  de  astăzi,  cu  mii  de  credincioşi 
ortodocşi,  înseamnă  foarte  mult,  pentru  că  reprezintă  dimensiunea  cea 
mare  a  Trupului  Lui  Hristos,  Trup  din  care  facem  parte  cu  toţii. 

Aveţi  în  faţă,  Sanctitatea  Voastră,  clerul  Bisericii  Ortodoxe  Ro¬ 
mâne  de  la  mănăstirile  şi  bisericile  parohiale  din  Transilvania,  un  cler  în¬ 
cercat,  dar  apărător  până  la  sacrificiu  al  credinţei  noastre  dreptmăritoa- 
re.  Sunt  de  faţă  credincioşii  care  au  păstrat  şi  în  vremurile  dictaturii 
ateiste,  şi  păstrează  şi  acum,  valorile  eterne  ale  credinţei,  fiind  apără- 

tarii  Ortodoxiei  în  Transilvania.  Nu  sunt  vrednic  să  mă  plec  în  faţa  lor, 
să  le  aduc  cuvinte  de  laudă  pe  măsura  sacrificiului  pe  care  l-au  făcut 
şi-l  fac  credincioşii  români.  Chiar  şi  sub  dictatură,  ei  s-au  rugat  şi  au 
ascultat  cuvântul  lui  Dumnezeu  în  mănăstirile  şi  bisericile  noastre. 
Forţa  Bisericii  sunt  aceşti  credincioşi,  cum  de  altfel  mărturiseau  patriar¬ 
hii  apostolici  la  1848.  Vrednicia  credincioşilor,  slava  lor,  ţin  Bisericile 
Mântuitorului  Hrisios. 

Să  fiţi,  iubiţi  fraţi  şi  surori,  curajoşi  şi  mângâiaţi  că  sunteţi  fiii  unui 
neam  de  martiri  şi  voievozi  care  au  dăruit  Europei  valori  izvorâte  din 
sfânta  şi  dreapta  noastră  credinţă  strămoşească.  Nu  întâmplător  ne  aflăm 
la  una  din  mănăstirile  martir,  cu  ctitori  şi  călugări  martiri,  pentru  că 
monahismul,  în  Ortodoxie,  are  o  dimensiune  specială.  Când  Dumnezeu 
ne  va  ajuta  ca  toate  Bisericile  locale,  Ortodoxia,  să  aibă  un  monahism 
cerut  de  vremurile  atât  de  crâncene  în  căutarea  adevărului  astăzi,  noi 
vom  avea  curaj  să  intrăm  în  Europa  cu  mai  multă  îndreptăţire,  pentru 
că  vom  intra  cu  cultura  noastră,  cu  dimensiunea  noastră  spirituală  în¬ 
scrisă  în  cea  a  popoarelor  chemate  de  Dumnezeu  să-şi  aducă  slava  lor. 

în  numele  acestor  credincioşi  minunaţi,  care  ne-au  întâmpinat  cu 
atâta  dragoste,  rugăm  pe  Dumnezeu  să  Vă  dea  puterea  să  ne  împărtăşiţi 
şi  nouă,  celorlalte  Biserici,  din  grijile  şi  din  amărăciunile  pe  care  în  mod 
firesc  le  aduce  slujirea  lui  Hristos,  ca  şi  noi,  la  rândul  nostru,  să  Vă  îm¬ 
părtăşim  multele  dureri,  necazuri  şi  piedici  pe  care  le  întâmpinăm  în 
slujirea  creştină.  Am  găsit  şi  în  trecut,  nădăjduim  că  şi  în  viitor  vom 
afla  înţelegerea  şi  dragostea  de  care  Ortodoxia  are  astăzi  atâta  nevoie. 


ci 


DIN  CUVÂNTUL  DUHOVNICESC  AL  SANCTITĂŢII  SALE 
BARTOLOMEOS  I  AL  CONSTANTINOPOLULUI 

Unitatea  Ortodoxiei  este  unitate  a  dragostei  în  egalitate,  după  cu¬ 
vintele  Domnului:  „în  aceasta  vor  cunoaşte  toţi  că  sunteţi  ucenicii  Mei, 
dacă  veţi  avea  dragoste  între  voi“  (Ioan  13,  15).  Această  unitate  are  însă 
nevoie  de  un  centru  pentru  coordonarea  conlucrării  Bisericilor  Ortodoxe. 

De  aceea,  sfânta  noastră  Ortodoxie  din  lumea  întreagă  a  avut  întot¬ 
deauna  şi  are  un  centru  de  unitate.  Nu  a  avut  însă  şi  nici  nu  are  un  cen¬ 
tru  de  autoritate,  aşa  cum  este  Roma  pentru  Occident.  Aoolo  unitatea 
reclamă  autoritatea  unei  singure  persoane,  centrul  de  unitate  a  deve¬ 
nit  centrul  autorităţii  unei  singure  persoane.  De  aceea  se  socotesc  a  fi 
uniţi  cei  oare  se  supun  autorităţii  acestei  unice  -persoane  a  episcopului 
Romei. 

Recunoştinţă  publică  a  Tronului  Apostolic  şi  Ecumenic  al  Constanţi - 
nopolului ,  faţă  de  toţi  domnitorii  Ţării  Româneşti  şi  ai  Moldovei,  faţă 
de  poporul  ortodox  român ,  în  general . 

Simţim  nevoia  să  exprimăm  recunoştinţa  noastră  faţă  de  ctitorul 
acestei  mănăstiri,  Constantin  Brâncoveanu,  binefăcător  şi  al  multor  bi¬ 
serici  şi  mănăstiri  din  întreg  Răsăritul  Ortodox. 

Cu  acest  prilej,  participând  astăzi  la  sfinţirea  unei  mari  mănăstiri 
româneşti,  facem  publică  recunoştinţa  Tronului  nostru  Apostolic  şi  Ecu¬ 
menic  faţă  de  toţi  domnitorii  Ţârii  Româneşti  şi  ai  Moldovei,  care  în  re¬ 
petate  rânduri  s-au  arătat  generoşi  binefăcători  ai  sfintelor  noastre  mă¬ 
năstiri  ajunse  în  trecut  la  gradul  cel  din  urmă  al  sărăciei  şi  distrugerii. 
Ne  referim  în  mod  special  la  mănăstirile  din  Sfântul  Munte,  care  se  află 
sub  directa  noastră  grijă  episcopală. 

Aducând  deci,  în  această  slăvită  mănăstire  românească  îmbrăţişarea 
de  pace  a  mănăstirilor  aghiorite,  fericim  şi  suntem  recunoscători  ma¬ 
rilor  binefăcători  ai  acestora,  domnitori  români:  Ştefan  cel  Mare,  al  Mol¬ 
dovei,  pentru  Mânăstirile  Vatoped,  Zografu,  Sfântul  Pavel  şi  Grigoriu, 
Neagoe  Basarab  al  Ţării  Româneşti,  pentru  Mănăstirea  Diouisiu,  Bog¬ 
dan  al  Moldovei,  pentru  Protaton,  Petru  Rareş  al  Moldovei,  pentru  Dio- 
nisiu  şi  Caracalu,  Alexandru  Lăpuşneanu  al  Moldovei,  pentru  Dohiariu, 
Xiropotamu  şi  Grigoriu,  Roxana  Lăpuşneanu,  pentru  Dionisiu  şi  Ca¬ 
racalu  şi  tuturor  celorlalţi  ale  căror  nume  sunt  pomenite  cu  recuno¬ 
ştinţă  de  mânăstirile  care  au  beneficiat  de  ajutorul  lor. 

în  general,  poporul  ortodox  român  se  poate  mândri  în  Domnul 
Hristos  deoarece  în  timpuri  de  mare  sărăcie  pentru  Patriarhiile  ortodoxe 
ale  Răsăritului,  binecredincoşii  şi  slăviţii  domnitori  ai  Ţării  Româneşti 
şi  Moldovei  au  fost  stâlpi  şi  sprijinitori  nu  numai  mănăstirilor  şi  bise¬ 
ricilor,  ci  chiar  şi  scaunelor  patriarhale.  De  aceea,  Patriarhia  Ecumenică, 
Biserica  mamă,  recunoscătoare  faţă  de  fiii  săi  buni,  a  dat  ^acelor  ge¬ 
neroşi  voievozi  cea  mai  înaltă  cinste.  în  locul  unde  altădată  se  afla  tro¬ 
nul  patriarhal,  în  timpurile  de  care  vorbim,  se  aflau  tronurile  domnito¬ 
rilor  Ţării  Româneşti  şi  ai  Moldovei. 


M  EDITAŢIE  LA  SFINŢIREA  CTITORIEI  BRĂNCOVENILOIÎ 

DE  LA  SÂMBĂTA  DE  SUS 
(15  august  1993) 

,r Doamne ,  Doamne ,  mult  zic.  Doamne ! 
Dumnezâu  pare  că  doarme. 

Cu  capul  pe-o  mănăstire 
Şi  de  nime'  n-are  ştire  . . .“. 

Dacă  n-ar  durea  această  metaforă  pentru  amara  ei  actualitate,  ne-ar 
copleşi  desigur  prin  geniala  forţă  de  sugestie. 

Dacă  am  gândi  numai  că  „aşa-i  place  lui  Dumnezeu  să  se  odihneas¬ 
că*,  ne-am  putea  mândri,  noi,  românii,  că  ţara  noastră  —  toată!  —  e  un 
loc  bun  de  sfânt  repaos  pentru  Creator,  căruia  îi  este,  probabil,  destul 
de  greu  să  aleagă  între  Voroneţ  şi  Tismana,  între  Putna  şi  Rohia,  între 
Moldoviţa  şi  Râmeţi,  ori  Dintr-un-lemn . . .  Astfel,  legănat  cosmic,  în 
dangăt  de  clopote,  Dumnezeu  „se  reface"  după  efortul  Creaţiunii,  nu  in¬ 
tr-un  cer  vag  —  prin  necuprinderea  mentală  — ,  nu  într-un  Eden  legen¬ 
dar  ori  simbolic,  ci  la  noi,  la  români. 

Dar  metafora  doare  prin  însăşi  concluzia  conţinută  în  cel  de-al  doi¬ 
lea  vers:  „Dumnezeu  pare  că  doarme",  un  somn  al  uitării  de  toate,  de 
însuşi  „lucrul  mâinilor  Sale".  O  uitare  voită,  profundă,  ca  o  plecare-de- 
tot!  Iar  sub  somnul  Lui,  noi,  oamenii  am  rămas  singuri,  neputincioşi  în 
lupta  cu  stihiile,  sau  cu  dezlănţuirea  unui  „Rău  la  puterea  infinit",  elibe¬ 
rat  fără  control  din  propria  noastră  alcătuire  care,  virtual,  îl  conţine, 
după  cum  conţine  şi  un  „Bine  la  puterea  infinit".  De  ce  nu  scapă  contro¬ 
lului  cuantic  tocmai  acest  Bine  şi  să  inunde  viaţa,  lumea,  până  la  saţie¬ 
tate,  este  o  întrebare  la  care  se  poate  medita  îndelung,  dar  fără  şansa 
prea  mare  a  unui  răspuns. 

Şi  totuşi,  într-o  zi,  Dumnezeu  s-a  trezit  aici,  la  noi,  la  români.  L-a 
trezit  toaca  de  vecernie  şi  de  priveghere,  L-au  trezit  stihurile  Prohodului 
Adormirii  Maicii  Domnului,  cântate  în  foişor,  sub  umbrarul  de  fagi,  în 
incinta  Mănăstirii  Brâncoveanu,  de  la  Sâmbăta  de  Sus.  Popor  mult,  ne¬ 
căjit  dar  plin  de  evlavie  şi  credinţă,  sobor  de  preoţi  şi  monahi,  adunaţi 
ca-ntotdeauna  la  hramul  acestui  stâlp  de  ortodoxie  din  Transilvania,  au 
fost  învredniciţi  să  trăiască  şi,  poate,  să  înţeleagă,  minunea  trezirii  lui 
Dumnezeu  din  somnul  uitării,  tocmai  la  Praznicul  Adormirii  Maicii  Dom¬ 
nului,  din  15  august  1993. 

„Pentru  orice  lucru  este  o  clipă  prielnică  şi  vreme  pentru  orice  în¬ 
deletnicire  de  sub  cer  (...),  vreme  este  să  te  naşti  şi  vreme  să  mori; 
(...),  vreme  este  să  dărâmi  şi  vreme  să  zideşti ",  spune  Eclesiastul. 

Ctitorie  a  marelui  voievod  Constantin  Brâncoveanu,  dăruită  de  a- 
cesta  fraţilor  de-un  neam  şi  o  credinţă  din  Transilvania,  mănăstirea  de  la 
Sâmbăta  de  Sus,  de  la  poalele  Făgăraşilor,  a  cunoscut  „vremea"  ei  de  zi¬ 
dire  voievodală,  dar  şi  „vreme"  de  dărâmare  duşmănoasă,  după  cum  în¬ 
suşi  neamul  românesc  a  cunoscut  în  mai  multe  rânduri,  „vreme"  de  naş¬ 
tere  şi  de  moarte. 

în  ultimul  timp,  din  ctitoria  Brâncoveanului  mai  rămăsese  biseri¬ 
cuţa,  cu  hramul  Adormirii  Maicii  Domnului,  ocrotită  (de  fapt  dărâmată  cu 
tunul  şi  rezidită  de  mai  multe  ori)  tocmai  de  simbolica  legătură  între 
acest  mare  praznic  creştin  şi  chiar  ziua  în  care  ctitorul  de  ţară  şi  de 
cultură  românească  plătea  cu  viaţa  lui  şi  a  celor  patru  coconi  nevârstnici 
tăria  de  a  nu-şi  trăda  credinţa. 

Canonizaţi  de  către  Sf.  Sinod  al  Bisericii  Ortodoxe  Române,  voie¬ 
vodul  şi  pruncii  săi  au  luat  chip  de  sfinţi,  într-o  reprezentare  iconogra¬ 
fică  de  cea  mai  frumoasă  tradiţie  bizantină,  îmbogăţită  totodată  prin  ine¬ 
fabila  amprentă  de  spiritualitate  românească.  Şi  astfel,  gătiţi  de  sărbă¬ 
toare,  sub  irizări  de  culoare  şi  foiţă  de  aur,  au  fost  şi  ei  prezenţi  la  ma¬ 
rea  bucurie  a  bisericii  celei  noi,  închinată  lor,  precum  şi  a  noii  aşezări 
monahale  înălţată  în  jurul  vechii  ctitorii  brâncoveneşti.  Astfel,  cuprinsă 
într-un  patrulater  de  clădiri  monumentale,  dar  păstrând  cel  mai  auten¬ 
tic  stil  brâncovenesc,  cu  foişoare  strălucind  în  horbota  florilor  de  acant, 
care  împodobesc,  stâlpii  şi  balustradele,  cu  arcadele  ca  nişte  repetate  mirări 
ale  ochilor  de  sfinţi  şi  de  îngeri,  micuţa  ctitorie  a  lui  Constantin  Brânco¬ 
veanu,  cu  pictura  recent  şi  impecabil  restaurată,  în  tonurile  şi  nuanţele 
originale  —  nu  le  cunoaştem,  dar  frumuseţea  şi  armonia  cromatică  pe 

care  o  vedem  acum  nu  poate  fi  decât  „de  atunci!"  —  pare  un  giuvaier 
nepreţuit  închis  spre  păstrare  într-un  sipet  pe  măsură. 

Rostuit  să  fie  acelaşi  centru  monahal,  cu  faimă  demult  trecută  peste 
fruntariile  ţării,  noul  aşezământ  de  la  Sâmbăta  de  Sus  a  fost  gândit,  con¬ 
ceput  şi,  iată,  desăvârşit,  prin  strădania  şi  râvna  ziditoare  a  î.  P.  S.  Sale 
Dr.  Antonie  Plămădeală,  Mitropolitul  Ardealului,  deopotrivă  şi  ca  un 
centru  de  efervescentă  cercetare  şi  studiu  teologic,  de  fructuoase  întâl¬ 
niri  şi  dezbateri  cu  caracter  ecumenist,  de  intensă  trăire  ortodoxă. 

Născut  în  „vreme"  de  dărâmări,  sub  constelaţii  atee,  visul  şi  gân¬ 
dul  I.  P.  S.  Antonie  Plămădeală  a  străbătut,  până  în  clipa  dumnezeieştii 
bucurii  a  împlinirii,  apele  învolburate  ale  unui  paradox:  în  vuietul  ră¬ 
nind  auz  şi  mai  ales  suflet,  cu  care  se  prăbuşeau  în  praf,  smulse  brutal 
de  macarale,  turle  de  biserici,  amuţite  de  clopote,  î.  P.  S.  Antonie  „zi¬ 
dea",  în  nopţi  de  nesomn,  pregătind  —  filă  cu  filă  —  cărţi,  care  aveau 
să  devină  cărămizi  la  noua  ctitorie.  Va  fi  avut,  desigur,  voia  şi  ajutorul 
Maicii  Domnului,  dar  poate  că,  în  liniştea  tainică  a  miezului  de  noapte, 
se  vor  fi  aplecat  peste  umărul  său  chiar  ei,  Brâncovenii,  cerându-şi  bise¬ 
rică  nouă.  Sub  raze  de  lună  plină,  vor  fi  privit  prin  „fereastra  de  la  Sâm¬ 
băta",  cum  este  numită  valea  dintre  munţi  care  lega  Ţara  Românească  de 
Transilvania,  să  afle  ce  se  întâmplă  cu  zidirea  care  se  înfiripa  aici,  în 
mare  taină  şi  sub  apăsătoare  frică. 

Şi  iată,  minunea  s-a  petrecut,  în  vremuri  în  care  miracolul  este  negat 
prin  imposibila  cuprindere  cu  o  minte  mărgnită  de  imediatul  concret. 

14  august,  1993  —  ajun  de  Praznic  al  Adormirii  Maicii  Domnului, 
hram  la  Mănăstirea  Brâncoveanu.  Se  aşteaptă  oaspeţi  de  seamă:  Sanc¬ 
titatea  Sa  Bartolomeu  I,  Patriarhul  Constantinopolului  ne  vizitează  ţara,  la 
invitaţia  Prea  Fericitului  Teoctist,  Patriarhul  Bisericii  Ortodoxe  Ro¬ 
mâne.  împreună  şi  înconjuraţi  de  arhierei,  români  şi  greci,  arhimandriţi 
şi  preoţi  vor  oficia  slujba  de  târnosire  a  noii  ctitorii,  întru  pomenirea  şi 
cinstirea  ctitorului  celui  dintâi  şi  a  fiilor  săi  —  martiri  ai  credinţei  creş¬ 
tine  ortodoxe. 

încărcată  de  -taina  bucuriei  visului  împlinit,  seara  —  răcoroasă  dar 
senină  —  cu  cer  spuzit  de  stele,  freamătă  de  aşteptare.  Adunată  din 
toate  colţurile  ţării,  mulţimea  sosită  pentru  hram  cântă  psalmi  şi  imne 
de  slavă  către  Maica  Domnului. 

La  sosirea  oaspeţilor,  clopotele  rup  chinga,  iar  dangătul  amplu,  re¬ 
verberat,  ia  forma  munţilor,  a  văilor,  a  locurilor  de  minune  din  acest 
colţ  de  ţară.  i : 

Târziu  mult  după  miezul  nopţii,  cântările  Prohodului  se  sting,  se 
pierd  printre  crengile  fagilor  bătrâni  din  jurul  mănăstirii.  Apoi,  o  sfântă 
linişte  coboară  peste  pâlcurile  de  pelerini  cuibăriţi  pe  iarbă,  la  adăpostul 
copacilor,  nemaiîncăpând  la  arhondărie  şi  odăile  de  oaspeţi.  Lumina  lunii 
ajută  închipuirea  să  nască  privelişti  onirice.  Iată,  albele  foişoare  ale  noii 
zidiri  simt  străbătute  de  cinci  umbre,  prelinse  sfielnice  pe  lângă  ziduri. 
Din  loc  în  loc,  sub  arcade,  se  opresc  să  se  uimească  de  frumuseţe.  Pătrund 
lesne  prin  uşa  grea  de  stejar,  ghintuită  cu  ţinte  mari  de  aramă,  în  bise¬ 
rica  nouă.  Paşii  nu  li  se  aud,  pentru  că  umbrele  calcă  uşor,  ca  o  părere. 
Se  opresc  şi  îngenunche  în  faţa  catapetesmei  improvizate  cu  icoane  pe 

sticlă.  Strădania  şi  harul  protosinghelului  Timotei  Tohăneanu  a  perpe¬ 
tuat  aici  şcoala  picturii  pe  sticlă,  de  veche  tradiţie  pe  aceste  meleaguri 
transilvane.  Apoi,  deodată,  cele  cinci  năluci  iscă  glas,  din  umbra  care  le 
alcătuieşte.  Patru  sunt  glasuri  firave,  de  copii  —  sau  de  îngeri.  Al  cin¬ 
cilea,  de  bărbat,  se  străduie  să  nu  le  acopere.  „Cuvine-se  cu  adevărat  să 
te  fericim,  Născătoare  de  Dumnezeu  . . .",  răsună,  la  început  ca  o  şoaptă, 
apoi  creşte,  preluat  de  „oalele  de  rezonanţă"  din  cele  patru  colţuri  ale 
încăperii,  secret  românesc  al  acusticii  din  bisericile  medievale. 

Şi  astfel,  Brâncovenii  —  ctitori  şi  martiri  —  şi-au  luat  în  primire 
ctitoria  pe  care,  peste  veacuri,  neamul  românesc  le-a  închinat-o.  Şi-au 
mai  privit  o  dată  chipurile  din  icoana  care-i  întruchipează,  s-au  smerit  la 
vederea  aureolelor  de  sfinţi  şi,  „mulţămiţi"  de  toate,  luminaţi  de  Duhul, 
s-au  întors  în  cer,  „în  rândurile  drepţilor",  să  privegheze  şi  să  se  roage 
lui  Dumnezeu  ca  ziua  Praznicului,  ale  cărei  zori  albeau  de-acum  geana 
pădurii,  să  fie  dăruită  cu  pace  şi  frumuseţe  desăvârşită.  Şi-a  fost  după 
voia  lor! 

De  pe  podiumul  amenajat  special,  sub  ghirlande  împletite  din  ce¬ 
tină  şi  flori,  protejat  de  scoarţe  româneşti  viu  colorate,  slujba  Sfintei 
Liturghii  umple  văzduhul  de  cântări  şi  mireasmă  de  smirnă  şi  tămâie. 

Poporul  de  credincioşi,  în  costume  naţionale,  sau  „straie  nemţeşti", 
dar  de  sărbătoare,  preoţii  în  odăjdii,  ascultă  cu  evlavie.  îşi  fac  cu  greu 
cruce,  din  pricina  rândurilor  strânse,  compacte.  De  fapt,  e  un  singur 
trup  şi  un  singur  suflet  —  trupul  şi  sufletul  neamului  românesc. 

între  locul  de  slujire  şi  primul  şir  de  credincioşi  stă,  îngenunchiat 
pe  iarbă,  un  călugăr  bătrân  „ca  vremea".  Emblematic  ca  într-o  icoană, 
în  straie  sărace,  decolorate  de  soare  şi  ploi,  dar  curate,  cu  o  tristă  goală 
pe  umăr  şi  un  toiag  noduros,  în  care  se  sprijină,  cu  barba  albă  şi  pletele 
rare  ieşind  de  sub  potcapul  ponosit,  bătrânul  pare  un  mag  din  cărţile 
cu  poveşti.  Stă  chircit,  adunat  în  sine,  cum  stau  adesea  călugării  bătrâni, 
la  mănăstiri,  în  stranele-nguste,  cuprinşi  ca-ntr-o  raclă.  Aici  însă,  cu¬ 
viosul  n-are  strană,  decât  munţii  din  jur  şi  de  aceea  pare  şi  mai  nevolnic, 
şi  mai  singur.  Redus  la  esenţă!  Aşa  a  stat  toată  slujba  şi  nimeni  nu  ştie 
când  şi  unde  a  plecat.  N-a  mai  fost!  Atât! 

înainte  de  sfârşitul  Sfintei  Liturghii,  pe  'neaşteptate,  glasul  Prea 
Fericitului  Părinte  Patriarh  Teoctist  adună,  ca  o  mreajă  nevăzută,  su¬ 
flet  lângă  suflet  şi  începe  să  citească  rar,  zguduitor  de  simplu,  Molitva  de 
dezlegare  pentru  toate  păcatele  pe  care  noi,  oamenii  le  săvârşim.  La 
mijlocul  cutremurătoarei  enumerări  se  opreşte  şi  spune:  „rostiţi-vă  fie¬ 
care  numele,  cu  glas  tare . . .".  Era  pentru  asumarea  de  către  fiecare  su¬ 
flet,  animat  în  acea  clipă  de  glasul  lui,  a  acelor  păcate  săvârşite,  sau 
nu  încă!  A  fost  un  vuiet  greu,  ca  un  vânt  răscolind  o  pădure  de  brad. 
Câteva  mii  de  nume  rostite  ca  într-o  spovedanie  colectivă  aduceau  la 
suprafaţă  adâncul  poate  numai  în  acea  clipă  autoexplorat,  cercetat,  al  fie¬ 
căruia  dintre  noi  cei  prezenţi  acolo.  Suma  rezultată  a  fost  acea  onoma¬ 
topee,  receptată  cosmic  de  tăriile  albastre  şi  care  îl  va  fi  trezit,  poate, 
atunci,  pe  Dumnezeu  .  . .  Un  suflu  unic,  scurt,  dar  adânc,  absorbit  în¬ 
dată  de  verdele  încă  dens  şi  viguros  al  pădurilor. 

Nu  cred  că  Sanctitatea  Sa  Bartalomeu  I  va  fi  încercat  o  astfel  de 
bucurie  duhovnicească,  o  asemenea  stare  de  adâncă  trăire  harică,  în 
vreo  altă  ţară  ortodoxă.  Este  acesta  doar  unul  din  misterele  care  explică 
esenţa  trăirii  ortodoxiei  româneşti  şi  de  aici  rolul  ei  fundamental  în  sal¬ 
varea  fiinţei  naţionale. 

Oricum,  cred  că  va  duce  cu  sine  înaltul  Părinte  icoana  ctitorilor- 
niartiri,  canonizaţi  de  Biserica  românească.  în  felul  acesta  —  cum  spu¬ 
nea,  inspirat,  î.  P.  S.  Antonie  Plămădeală  —  miracolul  s-a  desăvârşit:  de 
pe  malul  scăldat  de  apele  Bosforului,  acolo  unde  Cornul  de  Aur  oglin¬ 
deşte  palatele  sultanilor,  sufletele  celor  cinci  Brâncoveni  s-au  înălţat  la 
cer,  desprinse  de  trupuri  prin  securea  gâdelui.  Cei  cinci  —  şi  cu  ei  cre¬ 
dinciosul  sfetnic  Ianache  —  piereau  atunci  mărturisindu-L  pe  Hristos 
Cel  răstignit  şi  credinţa  în  învierea  Lui  —  şi  a  noastră,  după  dreapta 
Judecată. 

în  dangăt  de  clopot,  în  cântări  măritoare  de  Dumnezeu,  ei  se  întorc 
acum  în  acelaşi  loc,  la  Constantinopol ,  dar  cu  aureole  de  sfinţi.  Şi  nu 
intr-o  zi  oarecare,  ci  in  Ziua  Praznicului  Adormirii  Maicii  Domnului, 
aceeaşi  în  care,  cu  trei  veacuri  în  urmă,  au  fost  ucişi . . . 

. . .  Mulţimile  s-au  scurs  către  casele  şi  satele  lor,  lăsând  în  urmă 
zidurile  albe,  scăldate  blând  de  Lumina  lină  a  ceasului  de  vecernie. 

în  ziua  aceasta,  la  Sâmbăta  de  Sus,  Dumnezeu  s-a  odihnit  „cu  capul 
pe-o  mănăstire"  nouă.  Dar  mai  ales,  s-a  odihnit  cu  capul  pe  mulţimea 
aceea  îngenunchiată,  pe  cele  câteva  mii  de  nume  rostite  cu  glas  tare, 
printre  lacrimi  de  pocăinţă. 

In  ziua  aceasta,  Doamne,  Te-ai  odihnit  pe  umărul  neamului  româ¬ 
nesc  drept-credincios.  Dar  să  nu  zăboveşti  mult  in  somn  şi-n  uitare, 
Doamne,  ca  să-l  poţi  auzi  când  Te  strigă: 

„Ia  aminte  spre  rugăciunea  mea,  că  m-am  smerit  foarte. 

Izbăveşte-mă  de  cei  ce  mă  prigonesc,  că  s-au  întărit 

mai  mult  decât  mine  . . .“ 
(Psalmul  141) 

Lidia  Popiţa-Stoicescu 


i .  i  f.\  IV  ..*>i 


însemnări,  note,  comentarii 


PE  URMELE  LUI  ÎISUS 

(Note  de  călătorie) 

încă  din  copilărie  şi  adolescentă,  pe  măsură  ce  izvoarele  evan¬ 
ghelice  îmi  descopereau  noi  şi  noi  sfinte  amănunte  despre  petrecerea 
pe  pământ  şi  despre  dumnezeieştile  fapte  şi  învăţături  ale  Mântuito¬ 
rului,  în  mintea  mea  a  început  treptat  să  se  înfiripe  un  vis  sau,  mai 
curând,  o  aspiraţie.  Dar  o  aspiraţie  care,  cu  trecerea  anilor,  devenea 
comandament,  sens  al  vieţii:  să  păşesc  şi  eu  pe  urmele  paşilor  divi¬ 
nului  Crucificat.  Dumnezeu  mi-a  ajutat  ca  în  plan  mistic  să-mi  îm¬ 
plinesc  această  aspiraţie  insuflându-mi  chemarea  spre  taina  preoţiei, 
fn  plan  real  însă,  vremurile  erau  atât  de  potrivnice  încât  totul  rămâ¬ 
nea  un  vis.  Perspectiva  de  a  urma  paşii  Lui  acolo,  pe  pământul  Ţării 
Sfinte  era  iluzorie.  Continua  însă  să  mă  stăpânească  parcă  mai  intens, 
tocmai  pentru  că  îmi  era  interzisă. 

Şi  iată  că  ,,Galileanur  a  învins  din  nou,  aşa  cum  învinseşe  me¬ 
reu  de  două  mii  de  ani  şi  cum  va  învinge  până  la  sfârşitul  veacu¬ 
rilor.  Ca  ceara  de  faţa  focului  s-au  risipit  vrăjmaşii  Lui.  In  lumina  li¬ 
bertăţii  împlinirea  tuturor  aspiraţiilor  şi  viselor  a  devenit  din  nou 
posibilă. 

Dar  drumul  sipre  Ţara  Sfântă  ar  fi  fost  mai  puţin  neted  fără  spriji¬ 
nul  generos  al  luminatului  şi  distinsului  nostru  ierarh  L  P.S.  Dr.  An¬ 
tonie  Plămădeală,  Mitropolitul  Ardealului,  căruia  îi  exprim  întreaga 
mea  recunoştinţă.  Calde  mulţumiri  şi  tuturor  celor  care  au  ţinut  să 
dea  contur  mai  limpede  visului  meu,  pregătindu-mă  spiritual  —  dar  şi 
practic  —  cu  sfaturile  şi  îndemnurile  lor.  Mi-au  rămas,  de  asemenea, 
lipiţi  de  suflet  toţi  cei  de  la  Căminuil  român  din  Ierusalim,  în  frunte 
cu  superiorul  aşezământului  P.C.  Arhim.  Vicenţiu  Grifoni.  Atenţia, 
grija  şi  dragostea  cu  care  au  înconjurat  pelerinii  românii  —  printre 
care  ne-am  numărat  eu  şi  soţia  —  a  fost  de  cea  mai  autentică  sorginte 
creştină. 

Rog  pe  buinuil  Dumnezeu  să-i  aibă  pe  to*ţi  în  sfânta  Sa  pază  şi  să-i 
răsplătească  după  nobleţea  sufletelor  lor. 

Cu  ajutorul  lui  Dumnezeu  şi  mijlocirea  Maicii  Domnului,  după 
încheierea  tuturor  formalităţilor  —  poate  puţin  prea  complicate  —  în 
ziua  de  3  aprilie  1993  conduşi  de  copiii  noştri  Carmen  şi  Dan  Rădu- 
lescu  am  ajuns  cu  bine  pe  aeroportul  Otopeni  din  Bucureşti.  Seara  la 
orele  21,52  ultramodernul  avion  „Airbus“  al  companiei  române  TA- 
ROM  a  decolat,  îndreptându-se  spre  Tel  Aviv.  Zborul  a  fost  silenţios 
şi  agreabil.  După  două  ore  şi  jumătate,  curând  după  miezul  nopţii, 
avionul  a  aterizat  pe  aeroportul  oraşului  Tel  Aviv.  Spre  plăcuta  noas¬ 
tră  surpriză,  prin  grija  părintelui  Vicenţiu  aici  ne  aştepta  un  micro- 

buz  confortabil  aparţinând  aşezământului  românesc  din  Ierusalim 
condus  de  fratele  David  care  ne-a  întâmpinat  cu  drag,  mărturisin- 
du-ne  că  a  fost  trimis  să  ne  ducă  la  cămin.  După  mai  puţin  de  o  oră 
am  ajuns  la  poarta  căminului,  unde  deşi  eram  în  plină  noapte,  am  fost 
primiţi  cu  multă  amabilitate  de  Maica  Teodula,  econoama  Aşezămân¬ 
tului  ortodox  de  la  Ierusalim,  care  cu  o  bunăvoinţă  îndatoritoare  ne-a 
cazat  pe  toţi  foarte  bine  şi  ne-a  lăsat  să  ne  odihnim  trupurile  dar  mai 
ales  sufletele  încărcate  de  emoţia  întâlnirii  cu  Ţara  Sfântă.  Apoi,  a 
doua  zi  era  duminică  şi  ni  se  întocmise  un  program  extrem  de  dens. 
Trebuie  să  menţionez  aici  că  însemnările  le-am  făcut  pe  zile  şi  voi 
păstra  în  această  expunere  succintă  aceeaşi  cronologie.  De  asemenea 
că  în  cele  ce  urmează  mă  voi  feri  de  comentarii  prea  largi,  preferând 
înşiruirea  momentelor  şi  faptelor  în  desfăşurarea  lor  de  zi  cu  zi,  ast- 
tel  ca  ele  inşile  să  provoace  imaginaţia  cititorului,  adăugându-le  pro¬ 
priul  său  comentariu  mental. 

Duminică ,  4  aprilie  1993 

Desigur,  primul  nostru  drum  nu  putea  fi  decât  la  biserică.  Am 
asistat  la  Sfânta  Liturghie  transfiguraţi  de  sentimentul  că  Dumnezeu 
este  cu  noi  şi  între  noi.  I-am  dat  slavă  şi  mulţumire  pentru  grija  pe 
care  ne-a  purtat-o  învrednicindu-ne  să  ajungem  cu  bine  pe  pămân¬ 
tul  sfinţit  de  El.  Un  adânc  îndemn  lăuntric  ne-a  grăbit  apoi  paşii  spre 
a  ajunge  să  ne  închinăm  cât  mai  curând  la  Sfântul  mormânt  al  Dom¬ 
nului.  Ne  însoţeau  şi  trei  măicuţe  venite  şi  ele  in  pelerinaj  de  la  Mă¬ 
năstirea  Ghighiu  de  lângă  Ploieşti.  (Monahiile  Mihaela,  Irina  şi  Fanuria). 


Parcurgem  câteva  străzi  din  oraş  până  să  ajungem  la  Vechiul  Ie¬ 
rusalim,  o  autentică  cetate  cu  ziduri  groase  de  3  m  şi  înalte  de  10 — 
12  m.  Intrăm  pe  impunătoarea  ,, Poartă  a  Damascului 11 ,  una  din  cele  7 
porţi  de  acces  în  cetate  şi  ne  găsim  pe  vestita  ,,Via  dolorosa"  (Calea 
îndurerată)  sau  , .Drumul  Crucii“.  Păşim  tăcuţi,  adânc  interiorizaţi  cu 
lisus  în  inimi  şi  cu  sufletele  copleşite  de  evlavie.  Vizităm  pe  rând  Bi¬ 
serica  Sfântului  Mormânt,  Golgota,  Piatra  Ungerii,  locul  unde  Maica 
Domnului  a  leşinat,  Mormântul  Domnului,  Biserica  învierii,  locul  în 
care  împărăteasa  Elena,  mama  lui  Constantin,  a  găsit  Sfânta  Cruce  şi 
am  întârziat  lângă  un  butuc  pe  care  se  crede  că  a  stat  Mântuitorul. 

începând  cu  ,, Drumul  Crucii"  şi  trecând  prin  celelalte  locuri  şi 
edificii  sacre  amintite,  pentru  mai  buna  orientare  a  cititorului  sunt  ne¬ 
cesare  câteva  amănunte.  Aestfel  „Drumul"  începe  de  la  fosta  cetate 

romană  Antonia  unde  se  găsea  palatul  lui  Pilat  şi  măsoară  cca:  1  km 
până  la  locul  răstignirii  Domnului  de  pe  Golgota.  Parcursul  este  îm¬ 
părţit  în  14  popasuri  corespunzătoare  —  după  tradiţia  Bisericii  din  Ie¬ 
rusalim  —  unor  momente  mai  semnificative  ale  dramei  Hristice: 

1.  Curtea  palatului  lui  Pilat  unde  s-a  pronunţat  condamnarea  la 
moarte,* 

2.  Locul  ddn  faţă  unde  s-a  pus  crucea  pe  umerii  Domnului  şi  s-a 
pornit  spre  Golgota; 

3.  Locul  unde  a  avut  loc  prima  cădere  a  Sa  sub  povara  crucii; 

4.  Locul  întâlnirii  cu  Maica  Sa; 

5.  Punctul  în  care  Simon  Cirineanul  a  fost  obligat  să  preia  cru¬ 
cea  de  pe  umerii  Mântuitorului; 

6.  Locul  în  care  a  ieşit  din  mulţime  Veronica  şi  I-a  şters  cu  o 
năframă  sângele  şi  sudoarea  de  pe  faţă  (Pe  năframă  s-a  imprimat  chi¬ 
pul  Domnului); 

7.  Locul  în  care  Iisus  a  căzut  a  doua  oară; 

8.  Locul  întâlnirii  Domnului  cu  femeile  care  plângeau  şi  se  tân- 
guiau  de  mila  Lui  (Luca  23,  28 — 31); 

9.  Locul  unde  a  căzut  a  treia  oară; 

10.  Punctul  de  pe  Golgota  în  care  a  fost  dezbrăcat  de  hainele  Sale; 

11.  Locul  în  care  Iisus  a  fost  întins  pe  cruce  şi  răstignit; 

12.  Moartea  Sa; 

13.  Coborârea  de  pe  Cruce? 

14.  Punerea  Domnului  în  mormânt  şi  învierea  Sa. 

înainte  de  a  porni  pe  acest  „Drum  al  Crucii“  am  intrat  într-o  bi¬ 
serică  Tomano-catolică  situată  chiar  lângă  reşedinţa  lui  Pi'Lat  şi  nu¬ 
mită  „Ecce  homo“.  Aici  se  crede  că  este  locul  în  care  Pilat  L-a  iseos 
pe  Iisus  şi  L-a  arătat  mulţimii  îmbrăcat  în  hlamidă  roşie,  cu  mâinile 
legate  şi  cu  coroană  de  spini  pe  cap,  prezentându-1  cu  cuvintele  ,,Ecce 
homo“,  adică  ,,Iată  omul“.  Şi  mulţimea  i-a  răspuns:  ,,Ia-L,  Ia-L  şi  răs- 
tigneşte-L!“  La  care  Pilat  -a  replicat:  „Luaţi-L  voi  şi-L  răstigniţi  că  eu 
nu  aflu  în  El  nici  o  vină"  (Ioan,  19,  5 — 6). 

Am  păşit  smeriţi  şi  îngânduraţi  pe  acest  drum  sfinţit  de  tălpile 
Lui.  Mă  întrebam  câte  dintre  tălpile  noastre  se  suprapun  peste  cele 
lăsate  de  ale  Lui  dar  şterse  în  povara  celor  două  milenii  de  milioa¬ 
nele  de  creştini  care  s-au  scurs  îndurerate  pe  aici  ca  să  omagieze  ciurn- 
nezeescul  sacrificiu?  Noi  înaintam  doar  cu  lumânări  în  mâini,  dar  am 
aliat  că  au  fost  destui  în  trecut  — şi  sunt  şi  în  prezent  —  care  au  par¬ 
curs  acest  drum  purtând  cruci  grele  pe  umeri  ca  să  simtă  aievea  sufe¬ 
rinţa  Lui.  E  un  act,  o  dovadă  de  fervoare  creştină,  dar  şi  o  exagerare, 
in  nemărginita  Sa  bunătate  şi  iubire  de  oameni  Iisus  nu  doreşte  ca 
suferinţa  Lui  să  fie  preluată  şi  repetată  de  alţii  fie  ei  muritori  de 
rând.  Dimpotrivă,  El  a  suferit  ca  să  înlăture  suferinţa  dintre  oameni, 
li  simţeam  prezenţa  în  noi,  deasupra  noastră  şi  pretutindenea,  dar  o 
prezenţă  caldă  şi  mângâitoare. 

Şi  ietă-ne  ajunşi  la  al  treilea  popas,  aşa  cum  indica  inscripţia  de 
la  intersecţia  străzii  care  venea  dinspre  Poarta  Damascului  şi  cea 
dinspre  o  altă  poartă  numită  Poarta  Sf.  Ştefan.  Prin  ea  a  fost  scos  din 
cetate  Arhidiaconul  Ştefan  şi  ucis  cu  pietre,  câştigându-şi  astfel  nim¬ 
bul  de  primul  mucenic  al  Bisericii  lui  Hristos. 

Trecem  de  al  patrulea  popas  şi  urcăm  pe  o  stradă  îngustă  cu 
trepte  de  piatră.  Pe  colţul  străzii  întâlnim  inscripţia:  „Al  5-lea  po- 
pas“.  Deci  aici  Simon  Cirineanul  a  preluat  crucea  de  pe  umerii  lui 

Hristos.  Pe  locul  celui  ele  al  şaselea  popas  s-a  ridicat  Biserica  SI.  Ye- 
ronica.  Celelalte  popasuri  se  succed  la  mici  distanţe.  La  capătul  ,,Dru- 
mului  Crucii"  este  Biserica  Sf.  Mormânt  şi  Biserica  învierii.  Suntem 
cutremuraţi  la  gândul  că  ne  găsim  în  punctul  nodal  al  veacurilor,  la 
cumpăna  adevărată  a  istoriei  omenirii.  Aici  s-a  încheiat  o  epocă  de 
întuneric,  o  epocă  tristă  şi  fără  speranţe  pentru  om,  ca  să  înceapă  o 
eră  a  luminii,  a  nădejdilor  şi  perspectivelor  mântuirii,  a  împlinirii  unui 
ideal  spre  care  omul  a  tânjit  dintotdeauna:  nemurirea.  învierea  lui 
Hristos  o  exprimă,  dând  oamenilor  certitudinea  vieţii  în  veşnicie. 

Am  intrat  în  biserică  şi  după  ce  am  coborât  câteva  trepte  de 
piatră  am  simţit  cu  toţii  că  ni  se  taie  respiraţia.  Conştiinţa  că  ne  .  ,ă~ 
sim  în  cel  mai  sfânt  loc  de  pe  pământ  ne-a  încremenit  într-o  adevă¬ 
rată  stare  de  beatitudine,  de  extaz,  un  amestec  de  fericire  şi  evlavie. 
Iţi  mulţumim,  Doamne  Iisuse,  că  ne-ai  învrednicit  să  trăim  prin  Tine 
această  stare  de  extaz. 

Edificiul  a  fost  construit  de  cruciaţi  în  secolul  XI,  pe  locul  unei 
alte  biserici  ridicată  de  Sf.  Elena  în  sec.  IV.  Aici  se  găsesc  cele  mai 
slinte  mărturii  creştine:  Golgota,  Piatra  Ungerii  şi  Sfântul  Mormânt 
al  Domnului.  Tot  aici  este  şi  o  peşteră  in  care  Sf.  Elena  a  găsit  cru¬ 
cea  pe  care  a  fost  pironit  Domnul. 

Golgota  este  o  stâncă  mare  din  gresie  albă  inclusă  între  zidurile 
bisericii.  în  vârful  ei  a  fost  înfiptă  crucea  cu  Divinul  Răstignit.  Am 
urcat  câteva  trepte  mative  până  sus.  Aici  se  află  o  încăpere  cu  două 
altare:  unul  catolic  pe  locul  în  care  Domnul  a  fost  dezbrăcat  de  hai¬ 
nele  lui  şi  pironit  pe  cruce,  aceasta  numindu-se  ,fFecioara  Durerilor", 
iar  altul  ortodox  numit  ,, paraclisul  Sfânta  Golgota",  pe  locul  în  care 
a  fost  înfiptă  crucea.  Amândouă  sunt  foarte  frumoase,  dar  cel  ortodox 
este  o  adevărată  bijuterie.  Profund  emoţionaţi,  cu  lacrimi  în  ochi, 
ne -am  apropiat  sfioşi  de  piatra  pe  care  a  curs  sângele  divin.  Sub 
Sfânta  Masă  este  o  scobitură  adâncă  marcată  de  o  rozetă  de  aur  în 
tormă  de  stea.  Ea  indică  locul  în  care  a  fost  înfiptă  crucea  cu  trupul 
Mântuitorului  ţintuit  pe  ea.  Deasupra  veghează  binecuvântarea  şi 
ofranda  din  veacuri,  peste  veacuri  a  nenumărate  candele  din  metal 
preţios,  care  de  care  mai  artistic  lucrate. 

Piatra  Ungerii  se  află  la  cca  7 — 8  m  între  Golgota  şi  Sf.  Mormânt, 
în  centru.  Este  dreptunghiulară  —  asemenea  unei  pietre  funerare  — 
şi  de  culoare  maro-roşcat.  Am  îngenunchiat  şi  am  sărutat  lespedea 
aceasta  pe  care  Iosif  din  Arimateea  şi  Nicodim  au  aşezat  Sfântul  trup 
ai  Domnului,  l-au  uns  cu  uleiuri,  smirnă  şi  aloe,  înfăşurându-L  apoi  în 
giulgiuri  înmiresmate  pentru  a-1  depune  în  mormânt. 

Siântul  mormânt  se  găseşte  în  partea  de  vest  a  Bisericii  învierii, 
in  mijlocul  unei  rotonde  uriaşe  susţinută  de  18  coloane  de  piatră. 
Ne-am  alăiurat  nesfârşitului  şir  de  credincioşi  veniţi  aici  din  toată 
lumea  creştină.  In  faţa  noastră  se  găsea  locul  în  care  oameni  de  bine 
au  aşezat  trupul  sfânt  al  celui  purces  din  Tatăl  ceresc,  fără  să  bănu¬ 
iască  faptul  că  în  dimineaţa  celei  de  a  treia  zi,  trupul  acesta  se  va  re- 
încărca  cu  viaţă  şi  se  va  ridica  din  mormânt,  pentru  că  nu  era  trup  de 

om,  ci  Dumnezeu  întrupat.  E  uşor  să  ne  întrebăm  astăzi  de  ce  Iosif  şi 
Nicodim  nu  s-au  gândit  că  Cel  care  înviase  pe  alţii  n-ar  fi  putut  să  se 
invieze  şi  pe  El  însuşi?  Sau  poate  s-au  gândit,  dar  n-au  putut  înţelege 
imboldul  care  i-a  dus  la  stăpânitor  să  ceară  trupul,  suflul  indefinibil 
care  i-a  îndemnat  să-l  pregătească  după  vechiul  ritual  evreesc  şi  să-l 
aşeze  în  mormânt.  Suflul  acesta  nu  era  altceva  decât  o  chemare  pre¬ 
stabilită  a  Celui  înmormântat. 

Cu  adâncă  credinţă  şi  cu  sufletul  copleşit  de  emoţie  şi  evlavie, 
când  ne-a  venit  rândul  am  pătruns  în  încăperea  propriu-zisă  a  Sf.  Mor¬ 
mânt  printr-o  portiţă  scundă  şi  îngustă,  astfel  că  a  trebuit  să  ne  aple¬ 
căm  pentru  a  putea  intra.  Aici  au  venit  Maria  Magdalena  şi  celelalte 
temei  cu  miresme  pentru  ungerea  trupului  şi  au  găsit  piatra  răstur¬ 
nată  şi  mormântul  gol.  Aici  au  pătruns  Petru  şi  Ioan  şi  au  găsit  giul¬ 
giurile  puse  jos,  iar  năframa  de  pe  cap  făcută  sul  şi  pusă  de-o  parte. 
De  pe  această  piatră  îngerului  Domnului  le-a  vestit  femeilor  învie¬ 
rea.  înalţă-te,  suflete,  spre  dumnezeire  pentru  a  fi  vrednic  de  a  să¬ 
ruta  piatra  aceasta  care  s-a  dat  la  o  parte  ca  să  lase  liber  zborul,  spre 
veşnicie  al  Celui  ce-L  acopereai!  îndoiţi-vă  genunchii  lângă  această 
piatră  purificatoare,  devenită  piatră  de  hotar  în  istoria  omenirii! 
Bucură-te,  măruntă  creatură  umană,  că  ai  fost  învrednicită  să-ţi  simţi 
mima  crescând  şi  să-ţi  iluminezi  fruntea  rezemând-o  de  această  pia¬ 
tră  sfântă! 

Ieşind  în  curte  am  văzut  de-o  parte  şi  de  alta  a  Bisericii  Sf.  Mor¬ 
mânt,  lipite  de  zidurile  ei,  o  serie  de  mici  locaşuri  sfinte  ridicate  de-a 
lungul  timpului,  fiecare  cu  un  istoric  al  lui,  dar  toate  ortodoxe.  Astfel: 

—  Biserica  Sf.  Iacob,  fratele  Domnului; 

—  Biserica  Sf.  Apostol  şi  Evanghelist  Ioan; 

—  Biserica  Sf.  40  de  Mucenici; 

—  Mănăstirea  Sf.  Avraam; 

—  Paraclisul  Sf.  Ioan  Apostolul; 

—  Paraclisul  Sf.  Mihail; 

—  Metocul  (mănăstire  mică,  subordonată  alteia)  Ghetsimani. 

De  aici  suntem  conduşi  peste  drum  în  Biserica  învierii,  o  adevă¬ 
rată  catedrală  aparţinând  Patriarhiei  Ortodoxe  Greceşti  de  la  Ierusa¬ 
lim.  Are  trei  altare  iar  în  mijlocul  ei  un  sfeşnic  de  piatră  considerat  a 
fi  centrul  pământului,  după  cuvântul  proorocului  David:  ,, Mântuire  ai 
făcut  în  mijlocul  pământului...".  In  afara  celor  trei  mai  sunt  şi  alte 
altare  comemorative:  Altarul  Maicii  Domnului  (unde  a  stat  ascunsă 
in  timpul  răstignirii).  Altarul  închisorii  (unde  a  fost  deţinut  Iisus),  Al¬ 
tarul  Sf.  Loghin  (cel  care  a  fost  martirizat  pentru  că  văzând  cele  ce  se 
petreceau  la  moartea  lui  Iisus  pe  cruce  a  spus:  ,,Cu  adevărat  Fiul  lui 
Dumnezeu  a  fost  acesta"),  Altarul  împărţirii  Veşmintelor  (unde  s-au 
tras  sorţi  pentru  cămaşă),  Altarul  încoronării  cu  cununa  de  spini  şi  un 
paraclis  dedicat  lui  Adam. 

Am  vizitat  apoi  Biserica  Maicii  Domnului,  închinându-ne  la  mor¬ 
mântul  ei,  al  logodnicului  său  Iosif  şi  al  părinţilor  ei,  Icoachim  şi  Ana. 

Luni ,  5  aprilie  1993 

A  doua  zi  am  fost  conduşi  în  Grădina  Ghetsimani,  de  unde  am 
urcat  vreo  200  m  până  în  vârful  Muntelui  Măslinilor.  Aici  se  găsea  o 
mănăstire  ortodoxă  rusească  închinată  Măriei  Magdalena.  Ne-a  des¬ 
chis  un  arab  masiv,  arătându-ne  drumul  spre  biserică.  Cu  cele  cinci 
turle  aurite  ale  ei  biserica  este  cu  adevărat  impunătoare.  In  interior 
totul  a  fost  lucrat  în  aur,  inclusiv  catapeteasma.  într-un  preţios  odor 
tot  din  aur  se  păstrau  părticele  de  sfinte  moaşte.  Incinta  mănăstirii  cu 
vegetaţia  ei  luxuriantă  —  aici,  în  vârf  de  munte  —  dovedea  mână  de 
gospodar  priceput  şi  harnic.  Am  întâlnit  în  incinta  Mănăstirii  o  bă¬ 
trână  şi  respectabilă  maică  numită  Iustina.  S-a  bucurat  mult  de  întâl¬ 
nirea  cu  noi  pentru  că  era  originară  din  România  şi  venise  aici  cu 
mulţi  ani  în  urmă.  La  cca  300  m  de  aceasta  se  află  mănăstirea  fran- 
ciscană  ,, Dominus  flevit “  (Domnul  plânge)  ridicată  pe  locul  unde  Mân¬ 
tuitorul  a  plâns  pentru  necredinţa  Ierusalimului  şi  a  proorocit  apro¬ 
piata  lui  dărâmare,  şi  sfârşitul  lumii  (Matei,  23,  37 — 38).  Incinta  în¬ 
treagă  este  o  grădină  mare  cu  eucalipţi,  curmali,  măslini  şi  minunate 
boschete  cu  flori.  Este  locul  în  care  se  crede  că  a  poposit  Iisus  cu 
ucenicii  Săi  în  drum  spre  Betania. 

Am  mai  urcat  alţi  200 — 300  m,  ca  să  vizităm  mănăstirea  catolică 
,, Pater  noster "  Tatăl  nostru),  construită  mai  recent,  prin  1920.  Impre¬ 
sionantă  aici  este  atmosfera  de  profundă  austeritate  care  o  caracteri¬ 
zează.  Sunt  în  ea  50  de  maici  care  rămân  închise  în  chilii  toată  viaţa, 
brana  primind-o  printr-o  ferestruică.  Pe  pereţii  faianţaţi  este  înscris 
, .Tatăl  nostru"  în  35  de  limbi,  printre  care  şi  româna. 

Urcând  în  continuare  la  mică  distanţă  am  ajuns  la  peştera  şi 
mormântul  Cuvioasei  Pelaghia,  cinstită  de  noi  la  8  octombrie.  Aici  a 
trăit,  s-a  rugat  şi  a  murit  această  adevărată  mireasă  a  lui  Hristos. 

Pe  acelaşi  platou  al  Muntelui  Măslinilor,  nu  departe  de  peşteră 
am  ajuns  la  Altarul  înălţării  Domnului.  Ridicată  pe  locul  unde  Dom¬ 
nul  s-a  ridicat  la  cer.  Aceeaşi  adânc-credincioasă  împărăteasă  Elena  a 
construit  o  impunătoare  biserică,  dărâmată  însă  de  perşi  în  anul  614. 
Reclădită  de  pioşenia  creştină,  ea  a  fost  din  nou  distrusă  de  musul¬ 
mani.  Pe  aceste  ruine  s-a  edificat  mai  târziu  biserica  de  astăzi  cu 
hramul  înălţării  Domnului.  Din  vechile  construcţii  se  mai  păstrează  o 
parte  dintr-un  mic  altar  şi  o  rotondă  de  piatră  pe  care  se  disting  urmele 
tălpilor  Mântuitorului.  Acesta  este  locul  de  pe  care  s-a  ridicat  în  văz¬ 
duh.  Mereu  cu  lumânări  în  mână,  ne-am  închinat  şi  aici  cu  adâncă  evla¬ 
vie,  ca  şi  la  o  superbă  icoană  din  biserică  reprezentând  pe  Maica  Dom¬ 
nului,  icoană  făcătoare  de  minuni.  Ne-am  aplecat  apoi  genunchii  în  faţa 
unui  mic  sicriu  care  adăposteşte  părţi  din  moaştele  sfinţilor  Chir  şi  Ioan, 
Cosma  şi  Damian,  Acachie,  Ignatie,  Eftimie,  Pantelimon,  Luca,  Prohor, 
Grigorie,  Haralambie,  Sebastian,  Macarie  şi  Alexandru.  Tot  aici  se  mai 
află  un  paraclis  —  cu  un  spaţiu  îngrădit  —  unde  o  scobitură  în  pardo¬ 
seală  indică  locul  în  care  a  fost  ascuns  capul  Sf.  Ioan  Botezătorul. 

Am  mai  urcat  alţi  200 — 300  m  şi  am  ajuns  la  Mănăstirea  Eleont  şi 
ea  ridicată  pe  locul  altor  construcţii  creştine  ale  împărătesei  Elena  din 

anii  326 — 333,  dar  distruse  de  aceiaşi  invadatori.  Este  o  Mănăstire  orto¬ 
doxă  de  maici  edificată  la  1875  de  Biserica  Ortodoxă  Rusă  care  a  cum¬ 
părat  terenul  de  coa  10  ha.  Astăzi  este  una  dintre  cele  mai  bine  orga¬ 
nizate  mănăstiri,  cu  un  sobor  de  80  maici,  dintre  care  vreo  7 — 8  sunt 
românce.  In  special  maicile  Petronia,  Salomea  şi  Mihaela  au  fost  extrem 
de  bucuroase  de  întâlnirea  cu  conaţionali  de-ai  lor.  Ne-au  servit  cu  ce-au 
avut  mai  bun:  cafele,  lipii  de  post  şi  suc  de  portocale.  Cea  dintâi,  Petro¬ 
nia,  mărunţică  la  trup  dar  mare  la  suflet,  ne-a  fost  un  ghid  avizat  şi 
plin  de  căldură.  Tot  aşa  de  cald  am  fost  primiţi  de  superiorul  mănăs¬ 
tirii,  părintele  Nicolae,  fost  student  teolog  la  Sibiu. 

La  vreo  500  m  am  vizitat  biserica  numită  Mica  Galilee,  adminis¬ 
trată  de  greci.  în  interior  este  o  piatră  de  cca  1  m  înălţime  marcând 
locul  unde  Iisuş  s-a  arătat  ucenicilor  Săi  după  înviere,  aşa  cum  îi  spu¬ 
sese  îngerul  Măriei  Magdalena:  „Mergând  degrabă,  spune  ucenicilor 
Săi  că  s-a  sculat  din  morţi  şi  va  merge  înainte  de  voi  în  Galileea;  acolo 
îl  veţi  vedea".  Şi  aici  ne-a  impresionat  plăcut  o  frumoasă  livadă  cu  măs¬ 
lini  şi  ronduri  de  flori. 

Biserica  Naţiunilor  se  numeşte  astfel  pentru  că  a  fost  edificată  —  în 
secolul  nostru,  dar  tot  pe  ruinele  unei  alte  biserici  din  sec.  IV  —  prin 
contribuţia  a  12  ţări,  printre  care  şi  România.  Este  o  clădire  monumen¬ 
tală  cu  12  calote,  reprezentând  ţările  constructoare.  Este  catolică  şi  are 
în  grădina  din  faţă  8  măslini  milenari  răsăriţi  din  tulpinile  unor  alţi 
măslini  bătrâni  care  au  fost  martori  ai  patimilor  Mântuitorului.  în  inte¬ 
riorul  bisericii  se  găseşte  o  stâncă  indicând  locul  unde  Iuda  l-a  sărutat  pe 
Iisus  şi  L-a  dat  în  mâna  iudeilor.  Deci  de  aici  a  pornit  lupta  răutăţii  ome¬ 
neşti  împotriva  bunătăţii  nemărginite  a  lui  Dumnezeu.  Un  loc  trist,  apă¬ 
sător  care  ne-a  umplut  sufletele  de  mâhnire  şi  de  durere. 

Tot  aici  în  grădina  Ghetsimani  se  află  şi  Biserica  Sf.  Arhidiacon  Şte¬ 
fan ,  cam  la  100  m  de  mormântul  Maicii  Domnului.  E  o  biserică  nouă  — 
sfinţită  în  1972  —  construită  din  piatră  şi  administrată  de  Biserica  Orto¬ 
doxă  Greacă.  Este  impresionantă  prin  pictura  ei  şi  prin  iconostasul  sculp¬ 
tat  în  lemn  de  chiparos.  Ieşind  din  biserică  am  coborât  vreo  12  trepte  şi 
am  intrat  într-o  grotă  ou  o  piatră  mare  şi  colţuroasă  la  mijloc.  Aici  a  că¬ 
zut  ucis  cu  pietre  de  iudei  tânărul  arhidiacon  Ştefan,  devenind  primul 
martir  creştin.  Am  îngenunchiat  meditând  la  ultimele  lui  cuvinte: 
„Doamne,  nu  le  socoti  lor  păcatul  acesta".  Şi  acestea  zicând  a  adormit 
(Fapte  7,  51 — 60).  Iluminaţi  de  sacrificiul  lui  întru  Hristos,  am  ieşit  de 
aici  mai  hotărâţi  şi  mai  puternici  în  credinţa  noastră. 

Am  mai  văzut  în  această  binecuvântată  zi,  tot  aici  în  Grădina  Ghet¬ 
simani,  Grota  unde  ucenicii  au  adormit  aşteptându-şi  învăţătorul  care  se 
retrăsese  să  se  roage.  Ni  s-a  arătat  apoi  casa  în  care  s-a  născut  Maica 
Domnului  din  Ioachim  şi  Ana  şi  am  încheiat  ziua  vizitând  locul  unde  a 
fost  închis  Si.  Apostol  Petru  şi  a  fost  eliberat  de  îngerul  Domnului. 

Scăldătoarea  oilor  —  Vitezda 

—  De  la  Biserica  Sf.  Ştefan  am  parcurs  în  continuare  cam  300  m 
şi  am  ajuns  la  zidul  de  răsărit  al  cetăţii  Ierusalimului.  Dincolo  de  acest 

zid  se  află  muntele  Morea  unde  a  fost  cândva  zidit  Templul  lui  Solomon 
pe  locul  căruia  în  prezent  este  Moscheea  lui  Omar.  Prin  poarta  Sf.  Şte¬ 
fan,  cu  ajutorul  lui  Dumnezeu  am  intrat  în  Sf.  Cetate  a  Ierusalimului. 
Am  vizitat  lacul  Vitezda,  cu  cele  5  foişoare  unde  Mântuitorul  a  tămă¬ 
duit  pe  un  slăbănog,  bolnav  de  38  de  ani  (Ioan  5,  1 — 15). 

înainte  de  a  ajunge  la  ruinele  celor  5  pridvoare  ale  lacului  Vitezda, 
am  traversat  o  curte  largă  în  interiorul  căreia  se  înalţă  o  frumoasă  biserică 
catolică  numită  „Biserica  Sf.  Ana“,  care  a  fost  construită  de  cruciaţi  în 
secolul  XI.  La  subsolul  acesteia  există  o  criptă  cu  un  mic  saltar  —  fi¬ 
xată  in  locul  în  care  după  tradiţie  —  se  presupune  că  s-ar  fi  născut  Maica 
Domnului  din  părinţii  săi  Ioachim  şi  Ana.  In  incinta  acestei  impună¬ 
toare  biserici  (după  informaţiile  primite)  funcţionează  şi  un  seminar 
teologic  cu  dimensiuni  mai  reduse.  După  ce  am  vizitat  biserica  şi  cripta 
de  la  demisol,  ne-am  îndreptat  paşii  spre  fundalul  curţii  spre  a  vedea 
îndeaproape  milenarele  ruine  ale  Vitezdei. 

Acestea  sunt  situate  în  spatele  bisericii  intr-o  groapă  adâncă,  sco¬ 
bită  în  stâncă,  având  un  diametru  de  30 — 40  im,  şi  în  cadrul  fiecărui 
pridvor  există  o  oarecare  cantitate  de  apă  adunată,  provenită  din  ploi 
şi  alte  izvoare  subterane. 

Uitându-ne  cu  atenţie  la  ruinele  celor  5  foişoare  ale  lacului  Vitezda, 
ne-am  amintit  că  aici,  cu  multe  secole  în  urmă,  chiar  şi  înaintea  venirii 
lui  Iisus  —  se  spălau  oile  aduse  ca  jertfă  la  templu,  fapt  pentru  care  a 
primit  denumirea  de  „Scăldătoarea  oilor*4.  —  Potrivit  unei  tradiţii  locale 
odinioară  apele  subterane  de  aici  comunicau  direct  cu  cele  ale  Siloa- 
mului. 


Marţi ,  6  aprilie  1993 

—  Dimineaţa,  între  orele  7 — 8,30  am  participat  la  slujba  săvârşită 
in  biserica  din  incinta  Căminului,  aducându-mi  şi  eu  contribuţia  la  strană. 
După  o  oră  de  la  terminarea  slujbei  am  răspuns  invitaţiei  Părintelui  Vi- 
cenţiu  de  a  vizita  o  expoziţie  cu  obiecte  de  cult,  bine  organizată  de  repre¬ 
zentanţa  Bisericii  Ortodoxe  Ruse,  aflată  în  apropiere.  Exponatele,  mă¬ 
iestrit  lucrate  la  filigram  din  metal  preţios  şi  poleite  cu  aur,  au  stârnit 
admiraţia  tuturor.  Pentru  că  în  afară  de  micul  nostru  grup  de  români 
mai  erau  acolo  şi  mulţi  alţi  vizitatori  de  diferite  naţionalităţi,  expoziţia 
.  fiind  cu  vânzare,  aceştia  au  început  să  manipuleze  dolari,  pe  când  noi  eram 
mulţumiţi  că  le  putem  admira  pe  gratis.  Restul  zilei  l-am  petrecut  la 
Cămin  comentând  cele  văzute  sau  căutând  să  identificăm  în  textele  bi¬ 
blice,  locurile  şi  instituţiile  vizitate. 

Miercuri ,  7  aprilie  1993 

Răspunzând  amabilei  invitaţii  a  părintelui  Vicenţiu,  dimineaţa  la 
ora  5,30,  eu  împreună  cu  soţia  şi  un  grup  de  măicuţe  venite  din  ţară, 
am  plecat  într-o  excursie  la  Nazaret.  Maşina  ne-a  purtat  vreo  200  km  pe 
un  drum  încântător,  de  neuitat,  până  în  faţa  bisericii,  un  locaş  sfânt  de 
o  neasemuită  frumuseţe.  O  mare  mulţime  de  credincioşi  se  găseau  în 

faţa  bisericii,  aşteptând  sosirea  soborului  de  ierarhi.  In  curând  acesta  a 
apărut  având  în  frunte  pe  Mitropoliţii:  Nazaretului,  Cezareei,  Palesti¬ 
nei  şi  Ierusalimului,  acesta  ca  locţiitor  al  patriarhului  care  era  bolnav. 
Erau  urmaţi  de  episcopi,  arhimandriţi,  preoţi,  călugări  şi  călugăriţe,  ca 
şi  de  o  mare  mulţime  de  credincioşi. 

Nazaretul  este  oraşul  natal  al  Fecioarei  Maria.  Aici  a  fost  bine- 
vestită  de  Arhanghelul  Gavril  că  s-a  învrednicit  să  zămislească  din  Du¬ 
hul  Domnului  pe  Mesia.  Aici  s-a  făcut  deci  începutul  mântuirii  noastre. 
De  aceea  Nazaretul  se  mai  numeşte  şi  Oraşul  Buneivestiri. 

Biserica  este  catedrală  a  Mitropoliei  Ortodoxe  din  Nazaret.  A  fost 
construită  pe  locul  unde  se  găsea  casa  lui  Iosif  şi  a  Măriei  şi  unde  au 
locuit  şi  părinţii  ei,  Ioachim  şi  Ana.  Deci  pe  locul  casei  în  care  a  copi¬ 
lărit  Iisus.  în  interior  este  o  mică  fântână  numită  „Izvorul  Maicii  Dom¬ 
nului"  din  care  credincioşii  luau  apă  sfinţită.  Ne-am  închinat,  am  spus 
în  gând  o  rugăciune  de  cinstire  a  Maicii  Domnului  şi  am  luat  şi  noi  apă. 
In  dreapta  izvorului  ni  s-a  arătat  o  mică  ferestruică  în  zid.  Tradiţia 
spune  că  prin  ea  ar  fi  intrat  în  vechea  casă  —  ferestruica  e  tot  ce  a 
rămas  din  ea  şi  s-a  înglobat  în  zidul  bisericii  —  Arhanghelul  Gavriil  ca 
să-i  dea  Măriei  vestea  cea  bună  (Luca  1,  26 — 38). 

S-a  săvârşit  o  impresionantă  liturghie  de  către  ierarhii  amintiţi, 
după  care  în  alai  solemn  s-a  făcut  înconjurul  bisericii  pentru  că  era  ziua 
hramului,  Bunavestire  după  stilul  vechi.  Limba  în  care  s-a  slujit  era 
cea  greacă,  dar  în  cugetele  noastre  traducerea  era  instantanee  şi  înţele¬ 
surile  purificatoare  complete.  Procesiunea  în  jurul  bisericii  a  fost  de  o 
solemnitate  unică.  In  ritmul  sacadat  şi  adânc  răscolitor  al  câtorva  fan¬ 
fare  —  alcătuite  în  majoritate  din  elevi  mici  şi  mari  instruiţi  la  şcoala 
grecească  din  localitate  —  miile  de  credincioşi  cu  lumânări  aprinse  pă¬ 
şeau  cu  gravitate  şi  evlavie  pe  urmele  ierarhilor.  Gravitatea  aceasta  a  tu¬ 
turor  cred  că  a  imprimat  procesiunii  impresionanta  disciplină  în  care 
s-a  desfăşurat. 

Îmbogăţiţi  sufleteşte,  fericiţi  că  am  fost  învredniciţi  să  ne  închi¬ 
năm  şi  să  ne  reculegem  în  localitatea  de  baştină  a  Mântuitorului,  am 
pornit  înapoi  conduşi  de  admirabilul  nostru  amfitrion,  părintele  Vicen- 
ţiu,  care  a  ţinut  ca  mai  întâi  să  ne  ofere  o  masă  de  prânz  —  de  post, 
dar  delicioasă  —  în  aer  liber,  într-un  cadru  încântător,  la  liziera  unei 
păduri.  Maşina  a  mai  făcut  un  popas  lângă  apa  sfântă  a  Iordanului,  în 
care  am  ţinut  toţi  să  intrăm  cu  picioarele  goale,  precum  odinioară  Dom¬ 
nul  ca  să  primească  botezul  de  la  Ioan.  Dacă  te  uitai  la  toţi  cei  din  jur 
le  vedeai  buzele  mişcându-se  pentru  că  fiecare  ţinea  să  şoptească  rugă¬ 
ciuni  de  laudă  şi  slavă  lui  Dumnezeu. 

Lui  Dumnezeu  i-am  mulţumit  din  tot  sufletul  nostru  şi  când  am 
ajuns  la  cămin  în  Ierusalim.  El  ne-a  călăuzit,  El  ne-a  purtat  de  grijă. 
El  ne-a  umplut  cugetul  şi  inimile  cu  aura  sfântă  a  urmelor  petrecerii 
Sale  pe  pământ,  El  ne-^a  ajutat  să  revenim  cu  bine.  Făcusem  un  drum 
de  peste  400  km  în  ziua  aceea,  dar  nimeni  nu  9e  simţea  obosit.  Dimpo¬ 
trivă,  fiecare  dintre  noi  se  simţea  mai  senin,  mai  puternic,  mai  bun  şi 

mai  convins  că  harul  lui  Dumnezeu  stăruie  peste  noi. 

Joi,  8  aprilie  1993 

Ca  în  fiecare  zi  dimineaţa  intre  orele  7 — 8,30  am  participat  la  slujba 
din  bisericuţa  Aşezământului.  Am  avut  mulţumirea  de  a  fi  invitat  şi  eu  să 
slujesc.  După  slujbă  soţia,  şi  un  grup  de  măicuţe  române  au  ţinut  să 
răspundă  invitaţiei  maicii  Petronia  şi  celorlalte  maici  de  origine  română 
de  la  Mănăstirea  Eleon  şi  au  plecat  acolo.  Am  căutat  să  cunosc  puţin 
oraşul,  dar  nu  m-am  îndepărtat  prea  mult  de  domeniul  Aşezămân¬ 
tului.  După  scurt  timp  m-am  înapoiat  şi  am  căutat  să-mi  strâng  gân¬ 
durile  şi  să-mi  aştern  impresiile  şi  simţămintele  pe  hârtie.  Ca  de  obi¬ 
cei,  seara  la  orele  19,00  am  participat  tot  aici  la  Slujba  Vecerniei. 

Vineri,  9  aprilie  1993 

Ne-am  trezit  cu  o  oră  mai  devreme  ca  să  însoţim  pe  părintele  Vi- 
cenţiu  şi  soborul  de  măicuţe  de  la  cămin  care  programase  participarea 
la  liturghia  ce  se  oficia  în  biserica  unde  se  află  mormântul  Maicii  Dom¬ 
nului.  Se  oficia  in  limba  română  liturghia  Sf.  Grigorie,  a  darurilor  mai 
înainte  sfinţite.  Am  făcut  acest  drum  pe  jos  şi  a  fost  foarte  bine  pentru 
că  la  înapoiere  părintele  Vicenţiu,  cu  permanenta  lui  amabilitate,  cu 
competenţă  şi  cu  lux  de  amănunte,  ne-a  dat  pas  cu  pas,  pe  tot  traseul 
bogate  explicaţii  istorico-religioase.  I-am  mulţumit  exprimându-i  toată 
recunoştinţa  noastră,  pe  care,  iată,  o  repet  şi  în  aceste  rânduri.  La  ca¬ 
pătul  amintitei  străzi  Via  Dolcrosa  dânsul  a  plecat  la  Sediul  Patriar¬ 
hiei  Ierusalimului,  pentru  a  se  informa  în  legătură  cu  programul  slujbe¬ 
lor  din  zilele  următoare.  In  locul  său  ne-a  servit  ca  ghid  maica  Nicodi- 
ma.  Printre  altele,  dânsa  a  binevoit  să  ne  conducă  şi  la  Paraclisul  de  pe 
locul  unde  a  murit  în  lanţuri  Sf.  Melaniia. 

Dar  să  revenim  la  vizita  de  ia  Biserica  Mormântul  Maicii  Domnului. 
Edificiul  este  ridicat  de  cruciaţi  în  secolul  XI  pe  locul  unei  alte  biserici 
construită  în  sec.  IV  tot  de  împărăteasa  Elena,  dar  dărâmată  de  perşi 
după  200  de  ani.  La  mormântul  propriu-zis  se  ajunge  coborând  48  de 
trepte  din  piatră.  La  jumătatea  parcursului  se  găsesc  două  paraclise, 
unul  închinat  părinţilor  Preacuratei,  Ioachkn  şi  Ana,  iar  celălalt  dreptu¬ 
lui  Iosif,  logodnicul  ei.  Coborâm  în  continuare  şi  intrăm  printr-o  uşă  mică 
într-un  spaţiu  de  20x7  m.  în  formă  de  navă.  Aici  în  adâncime  este  o  altă 
biserică  —  deci  biserică  în  biserică  —  uşa  prin  care  am  intrat  ţinând  loc 
de  Sf.  Uşi  atunci  când  se  slujeşte.  In  interior  ca  şi  de-a  lungul  gale¬ 
riei  de  coborâre  sunt  atârnate  nenumărate  candele  —  peste  o  sută  — 
toate  aprinzându-se  doar  la  sărbători.  Spre  răsărit  între  naos  şi  altar,  se 
află  mormântul  Sfintei  Fecioare,  săpat  într-o  piatră  aproape  albă,  sco¬ 
bită  deasupra.  Aici,  într-un  spaţiu  de  2X1,5  m  a  stat  aşezat  timpul  sfânt 
al  Maicii  Domnului,  conturul  putând  fi  observat  pentru  că  s-a  impri¬ 
mat  în  piatră.  Peste  această  piatră  şi  alături  sunt  două  bucăţi  de  cris¬ 
tal  formând  un  mic  jertfelnic  pe  care  se  oficiază  în  fiecare  zi  Sf.  Litur¬ 
ghie.  Mormântul  este  închis  de  jur  împrejur,  ca  şi  deasupra  prin  acea 
amintită  cămăruţă  de  2x1,5  m.  în  spatele  Sf.  Mormânt  se  află  altarul 

propriu-zis  unde  preoţii  fac  Sf.  Proscomidie.  Ieşirea  e  pe  partea  nordică, 
tot  prinţ  r-o  uşă  mică  săpată  în  piatră.  Aici  slujirea  are  caracter  inter- 
confesional,  ca  şi  la  Biserica  Sf.  Mormânt  sau  la  Biserica  Naşterii  Dom¬ 
nului  din  Bethleem.  Aceste  biserici  sunt  deci  unice  pentru  toate  confe¬ 
siunile.  Ortodocşii  au  întâietate,  slujind  între  7 — 8  dimineaţa,  urmaţi 
de  Biserica  Armeană,  de  cea  coptă  şi  de  cea  catolică. 

De  sus  până  jos  am  îngenunchiat  în  faţa  fiecărui  loc  sfânt  şi  ne-am 
închinat  cu  adâncă  evlavie.  La  mormântul  Maicii  Domnului  am  făcut  me¬ 
tanii,  ne-am  lipit  buzele  de  pietre  şi  icoane  şi  am  rostit  Troparul  Ador¬ 
mirii.  „întru  naştere  fecioria  ai  păzit,  întru  adormire  lumea  nu  ai  pără¬ 
sit,  de  Dumnezeu  Născătoare.  Mutatu-te-ai  la  viaţă,  fiind  Maică  Vieţii  şi 
cu  rugăciunile  Tale  izbăveşti  de  moarte  sufletele  noastre". 

De  ziua  Adormirii  Maicii  Domnului  —  15  august  —  suntem  infor¬ 
maţi  că  aici  au  loc  importante  procesiuni. 


Sâmbătă ,  10  aprilie  1993. 


Dimineaţa,  după  ce  am  participat  la  Sf.  Liturghie,  am  plecat  cu  ma¬ 
şina  căminului  la  Biserica  Marta  şi  Maria,  surorile  lui  Lazăr,  aflată  la 
cca  6  km  de  Ierusalim.  Aici  sunt  două  mănăstiri  de  Maici,  una  ortodoxă 
—  zidită  pe  locul  pe  care  se  găsea  casa  în  care  a  locuit  Lazăr  şi  suro¬ 
rile  lui  şi  unde  Domnul  a  dojenit-o  pe  Marta  că  se  grijeşte  prea  mult 
de  cele  pământeşti  —  a  doua  catolic-benedictină  situată  la  vreo  300  m 
de  prima,  alături  de  locul  mormântului  lui  Lazăr.  Aşadar  ne  găseam  în 
Betania,  acum  o  aşezare  pe  o  pantă  locuită  mai  ales  de  musulmani.  Mor¬ 
mântul  lui  Lazăr  pare  din  exterior  o  gură  de  peşteră  amenajată  din 
blocuri  de  piatră.  Am  urcat  şi  am  început  să  coborâm  o  serie  de  trepte 
până  la  vreo  5 — 6  m  adâncime,  unde  am  găsit  un  fel  de  încăpere  de  2x 
3  m.  De  aici  am  mai  coborât  alte  3  trepte  şi  am  ajuns  lângă  lespezile 
pe  care  a  zăcut  trupul  lui  Lazăr.  Ne  găseam  deci  pe  locul  pe  care  a  stat 
Iisus  când  „a  strigat  cu  glas  mare:  „Lazăre,  vino  afară!"  (Ioan,  11,  43). 
Şi  Lazăr,  mort  de  4  zile,  a  înviat. 

în  Biserica  Martei  şi  Măriei  am  asistat  la  oficierea  în  limba  greacă 
a  Sf.  Liturghii,  după  care  ne-am  alăturat  mulţimii  de  credincioşi  —  mii 
de  oameni  —  într-o  procesiune  care  reconstitura  drumul  Domnului  de  la 
Casa  Martei  şi  Măriei  la  mormântul  fratelui  lor  Lazăr.  în  flacăra  lumâ¬ 
nărilor  noastre  întrezăream  chipul  blând  al  lui  Iisus  încrezător  în  dum¬ 
nezeirea  Lui  mai  puternică  decât  moartea.  Ne  Întrebam  dacă  eram  vred¬ 
nici  să  călcăm  ţărâna  pe  care  o  călcase  El.  în  sufletele  noastre  înfiorate 
de  credinţă  şi  evlavie  se  succedau  rugăciuni  de  slavă  Dumnezeului 
nostru. 


Ne-am  înapoiat  la  cămin  spre  prânz,  cu  toţii  —  inclusiv  grupul  de 
măicuţe  venite  din  ţară  —  transfiguraţi  de  cele  văzute,  tăcuţi,  fiecare 
trăindu-şi  propriile  lui  meditaţii,  în  ciuda  căldurii  care  părea  că  vrea 
să  aprindă  pământul.  I-am  mulţumit  din  nou  părintelui  Vicenţiu  pentru 
truda  lui  în  a  ne  informa  şi  în  a  ne  alunga  oboseala  oferindu-ne  adevă¬ 
rate  ospeţe  cu  mâncări  alese  de  post. 

Am  regretat  că  o  migrenă  stăruitoare  mi-a  interzis  prezenţa  în  după- 
amiaza  aceleiaşi  zile  la  o  altă  procesiune  condusă  chiar  de  patriarhul 
Diodor  al  Ierusalimului  cu  o  impunătoare  suită  de  mitropoliţi,  episcopi, 
preoţi  şi  mii  de  credincioşi,  aşa  cum  am  aflat  ulterior.  Procesiunea  re- 
constituia  drumul  Domnului  de  la  Betania  la  Ierusalim.  Totuşi,  seara 
la  orele  19,00  am  putut  participa  la  slujba  vecerniei  urmată  de  Litie. 

—  va  urma  — 

Pr.  Mihai  Rusu 


Recenzii 


EUGEN  DORCESCU  —  PSALMII  IN  VERSURI  — 

TIMIŞOARA,  1993 

Binecunoscutul  poet  şi  literat  Eugen  Dorcescu  ne  dă  o  nouă  lu¬ 
crare,  de  data  aceasta  una  de  caracter  religios,  privind  versificarea  pri¬ 
milor  41  psalmi.  Pentru  a  actualiza  prezenţa  în  mijlocul  nostru  a  poe¬ 
tului  E.  Dorcescu,  menţionăm  că  cele  mai  recente  lucrări  ale  dânsului 
simt:  Pax  Magna,  1972;  Metafora  poetică,  1975;  Arhitectura  visului,  1982; 
Castelul  de  calcar,  1988;  Epistole,  1988;  Cărarea  din  insulă,  1991. 

După  cum  se  ştie  Psaltirea  este  cea  mai  populară  carte  din  lume. 
A  fost  tradusă  în  peste  două  mii  de  limbi  şi  dialecte,  pentru  că  a  fost  so¬ 
licitată,  ea  alcătuind  un  fel  de  mică  Biblie,  conţinând  în  sinteză  proble¬ 
mele  de  interes  general  uman.  Pentru  a  tâlcui  pe  înţelesul  cititorilor 
textul  psalmilor  s-au  produs  numeroase  comentarii,  în  multe  limbi.  în 
formă  de  poezie  ideile  înrâuresc  mai  captivant  asupra  cititorilor,  pen¬ 
tru  că  vorbirea  poetică  îmbrăţişează  o  formă  de  expunere  mai  distinsă, 
foloseşte  asonanţa,  alternarea  şi  armonia  şi  alte  forme  de  stil,  care  depă¬ 
şesc  vorbirea  în  proză.  De  aceea  Psaltirea  în  versuri  a  mitropolitului 
Dosoftei,  din  1673,  constituie  un  eveniment,  iar  Psaltirea  în  versuri  se 
consideră  cea  mai  importantă  din  toate  cărţile  sale.  Nu-i  vorbă  a  şi  lu¬ 
crat  la  ea:  ,, Cinci  ani  foarte  cu  osârdie  mare4*.  O  altă  Psaltire  în  versuri 
este  a  lui  Vasile  Militaru,  din  1937,  lucrată  la  îndemnul  patriarhului  Miron 
Cristea,  şi  „chibzuind  că  în  această  formă  minunaţii  psalmi  vor  ajunge 
mai  repede  în  inima  credincioşilor,  pentru  ca  astfel  să  înţeleagă  drumul 
adevărat  pe  care  să  meargă  . . 

O  altă  versificare  a  psalmilor  este  care  ne-a  dat-o  literatul  Glonţescu, 
a  primilor  40  de  psalmi. 

Cu  titlul:  „Dosoftei,  mitropolitul  Moldovei*1,  arhim.  Anania,  azi  arhi¬ 
episcopul  Clujului,  ne-a  dat  în  1991:  Psaltirea,  psalmii  I — XXI.  Tipărind 
Psaltirea  în  versuri,  arhiepiscopul  Clujului  a  făcut-o  cu  scopul  de  a  răs¬ 
pândi  raze  de  cultură  şi  de  credinţă.  A  făcut  şi  adaptarea  unor  forme  mai 
greoaie  de  exprimare  din  epoca  mitropolitului  Dosoftei.  Prin  aceasta  n-a 
violat  fondul  de  idei  şi  nici  frumuseţea  formei. 

Cartea  conţine  un  cuvânt  înainte,  în  care  autorul  arată  valoarea  psal¬ 
milor  care  „au  fascinat  oricând  şi  oriunde  spiritele  însetate  de  abisul 
fecund  al  Cuvântului.  Căci  ei  sunt  poezie  metafizică,  poezie  sublimă,  ne¬ 
pieritoare4*. 

Autorul  face  apoi  un  istoric  al  versificării  psalmilor  de  la  Calvin 
până  la  Vasile  Militaru. 

Eugen  Dorcescu  a  avut  ca  punct  de  plecare  Sfânta  Scriptură  a  Bi¬ 
sericii  noastre,  din  1975  şi  ediţii  germane,  franceze,  engleze. 

Sunt  versificaţi  41  de  psalmi,  în  care  „a  respectat  întocmai  sensul  şi 
a  pus  de  acord  imboldul  metafizic  mereu  actual  cu  gândul,  închipuirea, 
afectivitatea  şi  graiul  contemporanilor  noştri,  facilitând  atât  cât  harul 

îngăduie  fuziunea  dintre  efemer  şi  eternitate". 

Scrierile  poetului  Eugen  Dorcescu  se  caracterizează  prin  elevaţie  te¬ 
matică,  acurateţe  stilistică,  prin  largă  informaţie  culturală  şi  elan  meta¬ 
fizic.  Aceste  trăsături  îşi  găsesc  încununare  în  recenta  prelucrare  în  ver¬ 
suri.  Această  apreciere  a  profesorului  universitar  Dr.  G.  I.  Tohăneamu 
este  pur  şi  simplu  adevărată  pentru  că  E.  Dorcescu  este  un  fel  de  inter¬ 
pret  al  textului  biblic.  Iată  câteva  exemple: 

în  psalmul  2,  7  scrie  pe  fiul  din  fraza:  „Fiul  meu  eşti  Tu",  cu  majus¬ 
cule  pentru  că  are  convingerea  că-i  vorba  despre  un  caracter  profetic  al 
textului,  e  o  trimitere  la:  Fiul  dumnezeiesc,  la  Hristos,  a  cărui  venire  este 
anticipată. 

Această  idee  despre  demnitatea  Fiului  Omului  este  evidentă  şi  în 
modul  cum  versifică  stihul  5  din  psalmul  8,  de  unde  rezultă  că  Fiul  din 
vers  e  Hristos,  făptura  în  care  se  găseşte  desăvârşirea  omenească  în  cel 
mai  înalt  grad.  Din  psalmul  16,  10  rezultă  clar  învierea  din  morţi.  Pă¬ 
truns  de  credinţă,  poetul  Dorcescu  confirmă  convingerea  psalmului  că 
dincolo  de  orice  experienţă  există  o  lume  nouă. 

Psalmul  22,  2  evidenţiază  adevărul  că  Hristos  pătimeşte  „Vaietele 
celui  nevinovat".  Autorul  lucrării  de  care  ne  ocupăm,  facilitează  acest 
înţeles.  Cazul  este  identic  şi  cu  psalmul  34,  20,  care  poate  fi  intitulat  „Os 
nu  va  fi  frânt".  Versificarea  intensifică  sensul  mesianic.  Răbdarea  şi  re¬ 
semnarea  şi  iertarea  de  sine  a  lui  Mesia,  din  Ps.  38,  12  şi  Ps.  40,  7  de  ase¬ 
menea  accentuează  structura  mesianică  a  textelor. 

în  psalmul  întâi  autorul  David  zice:  „Fericit  este  omul  care  nu  se 
duce  în  sfatul  celor  răi".  Dorcescu  superlativizează  fericirea,  înţelegând 
că-i  vorba  despre  eternizarea  fericirii  căci  omul  care  se  leapădă  de  cele 
rele  devine  „prea  fericit". 

Doctor  în  filologie,  specialitatea  română,  autorul  a  ştiut  utiliza  ter¬ 
menii  cei  mai  potriviţi  temelor  religioase.  Partea  cea  din  afară  a  lucră¬ 
rii  este  apreciabilă,  hârtia  e  de  calitate,  tiparul  select. 

Prin  cartea  sa  poetul  Dorcescu  participă  la  lucrarea  Bisericii  în  cali¬ 
tatea  de  mirean.  Dar  un  lucru  trebuieşte:  să  ne  dea  întreaga  Psaltire  în 
dulcele  grai  al  poeziei  noastre. 

Pr.  pro/.  Dr.  Nicolae  Neaga 


PREOT  DR.  IOAN  CHIOARU,  BISERICA  DIN 
MAIERII  SIBIULUI,  Sibiu,  1993 

In  cultura  românească  postrevoluţionară  a  luat  un  avânt  cartea 
religioasă.  Constatăm  cu  bucurie  că:  „Arestarea  cărţilor"  de  genul 
acestora  rămâne  doar  o  sintagmă  metaforică  a  epocii  despre  care,  de 
acum,  se  poate  vorbi  la  perfectul  istoric  „a  fost  odată".  —  Cu  o  râvnă 
cu  adevărat  imbietoare  părintele  Dr.  Ioan  Chioaru  ne  dă  o  carte  în 
care  dezvăluie  frumuseţi  istorice  dureroase  uneori,  din  trecutul  apro¬ 
piat  şi  mai  îndepărtat  al  istoriei  noastre.  Volumul  conţine  teme  va¬ 
riate  şi  importante,  prin  bogăţia  ideilor  şi  prin  frumuseţea  cea  din¬ 
afară.  In  calitate  de  preot  la  parohia  Maierii  Sibiului,  vreme  de  o  ju- 

mătate  de  veac,  şi-a  îndeplinit  cu  plăcere  datoria  de  a  nota  evenimen¬ 
tele  legate  de  oamenii  şi  de  instituţiile  publice,  urmărind  ordinea  cro¬ 
nologică  a  evenimentelor. 

Cartea  cuprinde  următoarele  capitole: 

1)  începutul  calvarului,  2)  Actul  unirii  unei  părţi  a  românilor  ar¬ 
deleni  cu  Biserica  romano-catolică,  3)  Urmările  unirii,  4)  Lupta  româ¬ 
nilor  transilvăneni  pentru  apărarea  dreptei  credinţe,  5)  Inochentie 
Micu  (1732 — 1768),  martir  al  neamului,  6)  Urmările  unirii  pentru  Bise¬ 
rica  Ortodoxă  Română  din  Transilvania,  7)  Umanism  şi  Ortodoxie,  8) 
Episcopul  Ghedeon  Nichitici,  8)  Episcopul  Gherasim  Adamovici,  9) 
Biserica  din  Maierii  Sibiului,  10)  Preoţii  slujitori,  10)  Maierii  şi  Maie- 
renii:  Aspect  economic,  cultural,  social,  moral .... 

Autorul  a  selecţionat  cele  mai  necesare  teme  legate  de  viaţa  ro¬ 
mânilor,  din  istoricul  cartier  al  Sibiului. 

Obiect  de  atenţie  este  materialul  edificator,  care  se  desprinde  din 
viaţa  şi  activitatea  ierarhilor  sibieni,  ale  personalităţilor  marcante  din 
Sibiul  ortodox,  din  Transilvania,  truda  lor  zilnică,  a  preoţilor,  prin 
contribuţia  adusă  la  mersul  înainte  al  Ortodoxiei. 

Autorul  examinează  atent  şi  stăruitor  pe  laicii  marcanţi  ai  vre¬ 
mii,  pe  cei  cu  dragoste  de  Biserică  şi  de  neam  şi  care  s-au  impus  prin 
munca  şi  caracterul  lor.  Preoţii  P.  Badilă,  M.  Voileanu,  A.  Nanu,  I. 
Murezan,  R.  Bucşa,  N.  Petri,  ca  să  mă  refer  numai  la  cei  plecaţi  din¬ 
tre  noi.  Au  săvârşit  o  activitate  meritorie,  familiile  Stîngu,  Moldovan, 
Proşca,  Joandrea,  Simtion,  Chirilă,  Infăruş,  Duca,  Simbion,  Şodma, 
Urian,  Iosif,  şi  au  devenit  avântaţi  colaboratori  ai  părinţilor  lor  du¬ 
hovniceşti.  Vrednici,  mândri  de  trecutul  lor,  cu  succes  material  câş¬ 
tigat  prin  muncă,  măierenii  au  avut  totdeauna  o  stare  moral-reli- 
gioasă  satisfăcătoare,  prin  care  şi-au  impus  un  mod  de  vieţuire  pro¬ 
prie. 

Cartea  părintelui  Chioariu  dăinuieşte  pentru  că  e  scrisă  cu  talent 
istoric  şi  pentru  că  răspunde  unei  necesităţi.  Considerăm  această  carte 
un  fel  de  vademecum  al  măierenilor  unde  se  pot  vedea  ca  într-o  oglindă, 
„pentru  a  fi  iarăşi  ce  am  fost  şi  mai  mult  decât  atât4*. 

Dăm  expresia  sentimentelor  noastre  de  gratitudine  pentru  modul 
captivant  cu  care  face  excursul  în  lumea  de  altădată.  Prin  calitatea  sa 
interioară  şi  prin  înfăţişarea  lui  cea  din  afară,  volumul  este  făcut  să 
placă. 

In  epoca  de  viforniţă  prin  care  trecem  cartea  pr.  Dr.  I.  Chioariu 
este  o  trimitere  a  celor  mai  puţini  interiorizaţi  la  Acela  care  este  ca¬ 
lea,  adevărul  şi  viaţa. 

Pr.  Prot.  Dr.  Nicolae  Neaga 


JEAN-CLAUDE  ROBERTI,  LES  UNIATE  S,  LES 
EDITIONS  DU  CERF,  PARIS,  1992,  127  p. 

Problema  uniatismului  constituie  motivul  major  al  divergenţelor 
existente  între  Biserica  Ortodoxă  şi  Biserica  Romano-Catolică  şi  un  ade- 

vărat  regres  în  dialogul  ecumenic. 

Jean-Claude  Roberti,  născut  în  1936,  preot  ortodox  şi  profesor  de 
limbi  şi  literaturi  slave  la  Universitatea  din  Rennes  (Franţa),  încearcă  să 
corecteze  şi  să  completeze  cunoaşterea  „părtinitoare  şi  parţială”  a  unia- 
tismului.  Elaborat  de  Biserica  Catolică,  intr-o  epocă  (sec.  XIII — XVI)  în 
care,  după  părerea  occidentalilor,  „comuniunea  cu  Biserica  romană  era 
unicul  criteriu  de  apartenenţă  la  Biserică,  uniatismul  consta  în  reataşa- 
rea  canonică  la  Sfântul  Scaun  a  unei  comunităţi  ieşită  dintr-o  Biserică 
orientală  separată,  aceasta  păstrând,  cel  puţin  teoretic,  specificul  său  li¬ 
turgic,  spiritual  şi  instituţional”  (p.  7). 

Pentru  a  uşura  înţelegerea  acestei  probleme,  destul  de  complexă, 
autorul  se  întoarce  în  timp  la  perioada  „comună”  a  celor  două  Biserici 
surori,  continuându-şi  relatarea  istorică  şi  după  „catastrofa  spirituală 
şi  politică”  (p.  8)  care  a  generat  „consecinţe  funeste”. 

Autorul  îşi  organizează  lucrarea  în  şase  capitole. 

I.  DIVIZAREA  BISERICII 

Biserica  lui  Hristos,  „una,  sfântă,  catolică  şi  apostolică”,  a  cunoscut 
de-a  lungul  secolelor  trei  mari  rupturi:  1)  criza  din  secolul  al  V-lea,  în 
Orient,  a  dat  naştere  la  Bisericile  nestoriene  şi  monofizite  (necalcedonie- 
ne);  2)  criza  din  secolele  VIII — XI  a  produs  în  anul  1054  ruptura  între 
Orientul  bizantin  şi  Occidentul  latin,  a  cărei  principală  consecinţă  a  fost 
„explorarea  eclesiologiei  comuniunii  elaborată  de  Biserica  una,  sfântă, 
catolică  şi  apostolică  şi  care  respecta  în  acelaşi  timp  primatul  de  onoare 
al  scaunului  roman  şi  egalitatea  absolută  a  tuturor  Bisericilor”  (p.  121); 
3)  Criza  din  secolul  al  XVI-lea  a  avut  loc  într-o  epocă  în  care  „harta  geo¬ 
politică  a  confesiunilor  creştine  era  considerabil  transformată”  (p.  21), 
„fiind  vorba  atât  de  o  eroare  teologică  cât  şi  istorică”  (ibid.)  şi  care  s-a 
produs  în  Occident.  Aceste  evenimente  şi  puncte  de  hotar  în  istoria  Bise¬ 
ricii  şi  a  Europei  sunt  sever  prezentate  în  carte  cu  toate  implicaţiile  lor. 

ii.  unirea  Intre  cruciada  şi  sinod 

Efectele  „pseudo-schismei”  din  1054  au  fost  grave.  Acestea  s-au 
multiplicat  prin  reforma,  zisă  gregoriană,  făcută  de  papa  Grigore  VII 
(1073 — 1085)  care  „proclama  caracterul  divin  al  Bisericii  romane,  întâi¬ 
etatea  succesorului  lui  Petru  peste  tot  episcopatul,  ca  şi  puterea  lui  ab¬ 
solută,  nelimitată  şi  universală,  atât  asupra  Bisericii  cât  şi  asupra  Sta¬ 
telor”  (p.  23).  Ori  această  concepţie  nu  putea  fi  acceptată  de  lumea 
orientală. 

Problema  cruciadelor  şi  eliberarea  Locurilor  Sfinte  a  constituit  înce¬ 
putul  latinizării.  în  Antiohia  „cruciaţii  au  înlăturat  pe  patriarhul  orto¬ 
dox  pentru  a-1  înlocui  cu  un  latin”  (p.  25),  în  anul  1100.  La  Ierusalim  „la¬ 
tinizarea  clerului  superior  a  fost  totală  şi  numeroase  fundaţii  occidentale 
au  fost  create  alături  de  mănăstiri  ortodoxe”  (ibid.).  Apogeul  mişcării  a 
fost  instalarea  unui  patriarh  latin  la  Constantinopol  după  luarea  şi  cuce¬ 
rirea  oraşului  de  a  patra  cruciadă  (în  1204).  în  această  situaţie  „Carta 
naşterii  uniatismului”  care  tolera  ritul  oriental  a  fost  semnată  de  papa 

Inocenţiu  IV  în  anul  1254  (p.  26).  Următorul  pas  în  latinizarea  Orientu¬ 
lui  a  fost  acceptarea  de  către  Biserica  maronită  a  unirii  cu  Roma,  ceea  ce 
va  rămâne  „idealul  de  uniatism  urmat  fără  întrerupere  de  latini  în  Orien¬ 
tul  Apropiat"  (p.  28).  Alte  încercări  de  cucerire  a  unor  teritorii  orien¬ 
tale  sunt  făcute  între  1214 — 1218  de  expediţia  latino-maghiară,  a  cava¬ 
lerilor  germani  şi  suedezi.  însă,  în  toată  această  perioadă  „cruciada  nu 
a  fost  unica  strategie  folosită  de  Roma  pentru  a  ajunge  la  unirea  Bise¬ 
ricilor,  niciodată  calea  conciliară  nu  a  fost  abandonată"  (p.  29).  Şi  ast¬ 
fel,  în  1274  s-a  ţinut  un  sinod  la  Lyon,  la  care  delegaţia  bizantină,  so¬ 
sită  cu  întârziere,  nu  a  participat  la  dezbaterile  'doctrinare  ci  numai  la 
concluzii.  Cu  toate  acestea  acest  „sinod"  a  fost  socotit  de  latini  „o  reu¬ 
şită  cel  puţin  pe  hârtie"  (p.  31).  Reacţia  însă  a  venit  prompt  din  partea 
lui  Ioan  Vekkos,  care  ajuns  patriarh  la  Constantinopol  a  şters  din  diptice 
numele  papei. 

Biserica  romană  considerând  Orientul  ca  „un  pământ  de  misiune" 
(p.  37)  şi-a  intensificat  acţiunile.  Nu  toţi  papii  însă  au  avut  aceeaşi  ati¬ 
tudine  faţă  de  catolicii  orientali,  unii  interziceau  trecerea  de  la  ritul 
oriental  la  ritul  latin,  alţii  dimpotrivă  constrângeau  spre  latinizare. 

III.  UNIATISMUL  ÎN  AFARĂ  DE  EUROPA 

Activitatea  umanitară  a  misiunilor  catolice  a  fost  îndreptată  la 
sfârşitul  secolului  al  XV-lea  spre  statul  turc,  încât  „activitatea  clerului 
latin  a  putut,  puţin  câte  puţin,  să  se  extindă  şi  asupra  creştinilor"  (p.  68), 
ceea  ce  a  făcut  ca  în  Orientul  Mijlociu  „fenomenul  uniat  să  nu  fie  re¬ 
zultatul  unei  mişcări  populare,  ci  consecinţa  misiunii  latine"  (ibid.). 

IV.  MIŞCAREA  UNIATA  ÎN  EUROPA 

întorcându-se  spre  Europa,  autorul  analizează  situaţia  ortodocşilor 
în  statul  polono-lituanist,  „laboratorul"  polono-lituanian  (p.  71),  unde  or¬ 
todocşii  care  au  acceptat  unirea  de  la  Florenţa  erau  criticaţi  de  patriarhii 
ortodocşi  şi  dispreţuiţi  de  ierarhia  catolică"  (p.  74). 

în  Europa  balcanică  comunităţile  uniate  „au  fost  implantate  în  se¬ 
colul  al  XVIII-ilea  cu  ajutorul  armatei  austriace.  în  Serbia,  de  exem¬ 
plu,  austriecii  au  creat  câteva  comunităţi  uniate,  iar  Maria  Tereza  (1740 — 
1780)  a  convins  Roma  să  creeze  aici  o  episcopie  la  Koros,  în  1777  (p.  83). 

în  Transilvania,  „eliberată  de  ocupaţia  turcă,  unde  majoritatea  popu¬ 
laţiei  era  ortodoxă  şi  a  trăit  numai  ca  tolerată",  s-a  început  o  politică 
de  latinizare.  Prin  decretul  din  1692  semnat  de  împăratul  Leopold  I 
(1656 — 1705)  în  care  „era  stipulat  că  preoţii  şi  credincioşii  ortodocşi  care 
vor  trece  la  uniatism  se  vor  bucura  de  avantaje  ca  latinii"  şi  prin  sem¬ 
narea  lui  de  către  mitropolitul  Teofil  de  Alba-Iulia  „multe  parohii  s-au 
văzut  dependente  de  primatul  latin  din  Ungaria  (p.  84). 

După  statisticile  publicate  „provenind  în  exclusivitate  de  la  epis- 
copi  uniaţi,  care  se  cuvine  să  fie  exploatate  cu  circumspecţie",  în  1733  Tran¬ 
silvania  număra  22  494  preoţi  uniaţi  împotriva  a  numai  458  ortodocşi  şi 
în  anul  1750,  din  596  722  români  locuitori  în  această  regiune  543  657 
erau  uniţi,  iar  ortodocşi  numai  25  065.  Autorul  însă  îşi  pune  întrebarea: 

„Cum  cu  o  astfel  de  majoritate  s-a  putut  aici  să  aibă  începând  din  1739 
o  opoziţie  populară  împotriva  uniaţiei  încât  a  fost  nevoie  de  interven¬ 
ţia  armatei  austriece?4*  (p.  84).  După  conciliul  I  Vatican  latinizarea  a 
fost  foarte  rapidă  „chiar  şi  la  nivelul  vocabularului  cu  schimbarea  cu¬ 
vintelor  slave  prin  echivalentul  lor  latin44  (p.  90).  Recensământul  di;i 
1930  arată  că  din  18.126.000  de  locuitori,  ortodocşii  reprezintă  în  Ro¬ 
mânia  72%  şi  uniţii  7,3%,  şi  „este  interesant  de  notat  că  Biserica  Orto¬ 
doxă  deşi  avusese  posibilitatea  să  recupereze  bunurile  luate  de  uniaţi  în 
cursul  secolelor  al  XVII-lea  şi  al  XlX-lea,  nu  a  făcut-o,  şi  relaţiile  între 
cele  două  comunităţi  au  fost  excelente44  (p.  95). 

Urmărind  firul  istoric  al  evenimentelor  autorul  prezintă  specificul 
şi  evoluţia  uniatismului  în  fiecare  parte  a  Europei  până  în  zilele  noastre. 

V.  UNIATISMUL  NEROMAN 

Dar  oare  Biserica  Ortodoxă  nu  a  desfăşurat  acţiuni  de  prozelitism? 
In  ceea  ce  priveşte  Biserica  Ortodoxă,  spune  autorul,  „istoricii  sc  re¬ 
feră  de  obicei  la  armenienii  Zath  din  Mica  Armenie  şi  din  Crimeea44. 
dar  „studiile  istorice  nu  ne  permit  să  definim  dacă  este  vorba  de  o  po¬ 
litică  iniţiată  de  Biserica  bizantină  sau  o  derivaţie  liturgică  şi  religioasă 
de  grupuri  trăind  în  zone  de  influenţă  bizantină  şi  separate  de  sursa  lor“ 
(p.  102).  Mai  târziu  semnalăm  convertiri  de  persoane  sau  grupuri  mai 
mari  sau  mai  mici.  Exemplu  preotul  V.  Guettee  (1816 — 1892),  J.  Over- 
beck  (1821 — 1903),  sau  acei  „episcopi  vagantes44  ca  Jules  Ferrette,  care 
a  creat  în  Anglia  o  arhiepiscopie  (1886),  apoi  cei  proveniţi  din  schisma 
rascolnică  din  secolul  al  XVIII-lea. 

Un  ultim  capitol  „L/n  vis  ambiguu  1985 — Î99lu  relatează  situaţia 
din  Ucraina,  unde  după  1989  „uniaţii  au  luat  de  voie  sau  de  nevoie  (cu 
forţa,  n.n.)  de  la  ortodocşi  o  mie  patru  sute  de  locuri  de  cult44  (p.  115). 

în  concluzie,  autorul  face  „bilanţul  istoric,  statistic  şi  spiritual  al 
uniatismului44.  Statistic  situaţia  ar  fi  următoarea:  între  cele  două  războaie 
mondiale  uniaţii  constituiau  4,6%  din  numărul  creştinilor  orientali  (vezi 
R.  Janin,  Les  Eglises  orientales  et  Ies  rites  orientaux,  Paris,  1933),  iar 
după  lucrări  mai  recente  9.736.00  (cf.  Herve  Legrand  —  directorul  cursu¬ 
rilor  de  doctorat  de  la  Institutul  Catolic  Paris  —  în  articolul  ,, Uniates 44 
din  }fEncyclopedia  Universalist,  1980),  respectiv  12.882.500  (cf.  E.  Sa'id, 
Grancl  Atlas  des  Religions,  1990),  în  timp  ce  ortodocşii  ar  fi  în  număr 
de  94.491.000,  respectiv  129.774.500  (p.  121 — 122)?  Sub  aspect  istoric  co¬ 
munităţile  „au  pierdut  rapid  tradiţiile  lor  specifice  pentru  a  deveni  hi¬ 
brizi  latino-orientali  (p.  123),  iar  prin  schimbarea  ritului  liturgic  şi  alte 
transformări  au  pierdut  „dimensiunea  monastică44  ceea  ce  le-a  afectat 
spiritualitatea. 

In  prezent  „respingerea  uniatismului  ca  strategie  de  unire  a  Biseri¬ 
cilor  va  permite  comunităţilor  uniate  să  ajungă  la  o  reală  independenţă'4 
(p.  125),  fără  a  pune  în  cauză  ataşamentul  lor  canonic. 

Această  carte  oferă  cititorului  o  bună  istorie  a  fenomenului  uniat 
de  la  începuturile  sale  până  în  zilele  noastre. 


Pr.  drd.  Aurel  Pavel 


f  n  memoriam 


t  PROTOPOP  STAVROFOR  VICTOR  BOŢOMAN 

La  8  septembrie  1993  a  trecut  pe  neaşteptate  la  cele  veşnice  in  vâr¬ 
stă  de  81  de  ani,  vrednicul  iconom  stavrofor  Victor  Boţoman  de  la  paro¬ 
hia  Fântâna,  protopopiatul  Rupea. 

Fiu  de  ţăran  din  Fântâna,  după  şcoala  primară  din  satuil  natal,  ur¬ 
mează  liceul  la  Rupea  şi  Făgăraş,  apoi  Academia  teologică  la  Sibiu.  în  anul 
1939  se  căsătoreşte  cu  tânăra  Maria  Blaga.  Familia  le-a  fost  dăruită  cu  trei 
fii.  E  hirotonit  pe  seama  parohiei  Satul  Nou  protop.  Braşov,  unde  constru¬ 
ieşte  casă  parohială  cu  anexele  necesare.  în  anul  1946  se  transferă  in  parohia 
Cuciu&arba,  prot.  Rupea.  La  15  mai  1948  e  arestat  şi  întemniţat.  Cunoaşte 
închisorile  din  Sighişoara,  Aiud,  Ocnele  Mari,  Capul  Midia  de  la  Canal, 
Oneşti  şi  Borzeşti  de  unde  se  eliberează  in  mai  1954.  Pe  unde  a  trecut  în 
această  aspră  peregrinare  a  dat  dovadă  de  atitudine  şi  conştiinţă  preo¬ 
ţească,  prin  menirea  lui  mângâind  şi  întărind  sufleteşte  pe  cei  ce  se 
clătinau  sub  apăsarea  acelor  grele  împrejurări. 

întors  acasă  păstoreşte  parohia  Fântâna  unde  dă  dovadă  că  închi¬ 
soarea  nu  l-a  înfrânt  sufleteşte.  Având  o  aprobare  de  reparare  a  bisericii, 
o  demolează  şi  ridică  una  nouă  pe  care  o  pictează  şi  o  înzestrează.  Peste 
patru  ani,  în  aceleaşi  condiţii  zideşte  biserica  în  filia  Lupşa  şi  o  pictează. 
După  pensionare  acordă  asistenţă  duhovnicească  în  10  parohii  vacante, 
neştiind  ce  e  oboseala. 

Fiind  dăruit  cu  uşurinţă  în  a-şi  versifica  ideile,  folosea  adesea  acest 
mod  de  exprimare  în  predicile  sale.  Vorbea  cu  însufleţire  şi  cu  multă  con¬ 
vingere.  Pentru  înţelepciunea  sa  izvorâtă  dintr-o  experienţă  aspră  a  vie¬ 
ţii  şi  o  aleasă  trăire  interioară  era  căutat  de  credincioşi  din  multe  părţi 
spre  a-i  cere  sfat  în  necazuri  şi  în  momente  de  cumpănă.  Figura  sa  de 
preot  cu  inimă  caldă  dar  plină  de  dârzenie  şi  de  dăruire  va  rămâne  adânc 
săpată  în  amintirea  credincioşilor  şi  a  preoţilor  care  l-au  cunoscut  şi  va 
constitui  pentru  ei  călăuză  şi  îndemn. 

Slujba  înmormântării  a  avut  loc  în  biserica  din  Fântâna  de  către  un 
numeros  sobor  de  preoţi.  Despre  viaţa  şi  activitatea  părintelui  Victor  au 
vorbit  pr.  paroh  Nicolae  Scâmeciu,  pr.  pensionar  Victor  Dâmboiu,  fost 
coleg  de  puşcărie  al  celui  răposat  şi  prot.  Gheorghe  Opriş.  S-a  citit  tele¬ 
grama  de  condoleanţe  adresată  familiei  de  î.  P.  S.  Mitropolit  Dr.  Antonie 
Plămădeală.  La  prohodire  a  luat  parte  un  mare  număr  de  credincioşi  ve¬ 
niţi  din  toate  pătrţile. 

Dumnezeu  să-i  facă  parte  de  bucuria  aleşilor  Săi.  Fie-i  memoria 
binecuvântată  . . . 

Prot .  Gh.  Opriş 

t  Pr.  ICON.  STAVR.  lOACIIIM  NICOLAE  PURA 

Duminică,  26  septembrie  1993,  la  orele  amiezii,  în  Bucureşti  a  tre¬ 
cut  la  cele  veşnice  vrednicul  preot  pensionar  Ioachim  Nicolae  Pura, 
care  a  slujit  timp  de  34  de  ani,  între  1940 — 1974,  la  Parohia  Hălchiu, 
Protopopiatul  Braşov. 

Adormitul  în  Domnul,  s-a  născut  la  21  iunie  1910  în  localitatea 
Feldioara  Făgăraşului,  din  părinţii,  ţărani  vrednici,  Nicolae  şi  Victo¬ 
ria.  A  urmat  şcoala  primară  în  satul  natal,  Gimnaziul  la  Făgăraş,  apoi 
Seminariul  „Andreian“  la  Sibiu  şi  Facultatea  de  Teologie  la  Cluj  şi 
Cernăuţi. 

In  anul  1937  îşi  uneşte  firul  vieţii  sale  pământeşti  cu  tânăra 
Gherghina  Dobrin  din  Brăila,  absolventă  a  cursurilor  superioare  de 
arte  şi  meserii.  Dumnezeu  îi  binecuvântează  cu  doi  fii,  Mircea-Ioan 
şi  Lucian-Nicolae. 

Fiind  hirotonit  de  marele  mitropolit  Nicolae  Bălan,  la  îndemnul 
acestuia  va  ocupa  timp  de  doi  ani,  între  1937 — 1939,  funcţia  de  profe¬ 
sor  de  Religie  la  Liceul  de  fete  din  Sighişoara,  apoi  între  1939 — 1940 
aste  transferat  ca  profesor  de  Religie  în  Dumbrăveni.  în  anul  1940 
candidează  la  concursul  organizat,  şi  este  ales  preot  la  Parohia  Hăl¬ 
chiu  din  Protopopiatul  Braşov,  unde  va  sluji  până  la  pensionare,  în 
1974,  când  se  va  stabili  în  Bucureşti,  lângă  copii. 

în  cei  34  de  ani  a  desfăşurat  o  amplă  activitate,  tuturor  toate  fă- 
cându-se,  potrivit  cerinţelor  vremii.  Pentru  sufletul  său  cald,  ferm  şi 
lemn,  credincioşii  păstoriţi  l-au  iubit,  apreciat  şi  urmat.  La  rândul 
>au,  Părintele  s-a  identificat  cu  toate  problemele  fiilor  săi  duhovni¬ 
ceşti,  avându-i  pe  toţi  la  suflet,  chiar  şi  după  pensionare.  Aceasta  o 
dovedeşte  şi  faptul  că  a  dorit  să  se  reîntoarcă  în  mijlocul  lor,  spre 
î-şi  aştepta,  cu  nădejde,  răsplata  ostenelilor  sale.  Astfel,  după  nouă- 
iprezece  ani,  se  reîntoarce  în  Hălchiu,  şi  trupul  neînsufleţit  este  depus, 
narţi,  în  biserica  parohială,  unde,  seara,  un  sobor  de  preoţi  vor  sluji 
.stâlpii".  Apoi,  preotul  paroh  şi  cel  din  Crizbav  îl  vor  priveghea  toată 
noaptea,  împreună  cu  familia  şi  credincioşii. 

Miercuri  29  septembrie,  după  slujirea  Sfintei  Liturghii,  la  orele 
[3,  s-a  oficiat  slujba  înmormântării  de  un  sobor  de  nouă  preoţi,  pre¬ 
zenţi  fiind,  pe  lângă  credincioşi  şi  dascălii  Şcolii,  şi  reprezentanţii  pu¬ 
eril  locale. 

Personalitatea  şi  caracterul  moral  ale  celui  adormit  au  fost  evo- 
:ate  cu  multă  simţire  sufletească  de  Pr.  Dr.  Iuliu  Işa,  fost  coleg  de 
acuitate,*  apoi  Pr.  Tiberiu  Işa,  prieten  apropiat  şi  colaborator  în  cele 
>astorale,  a  evocat  anii  de  împreună  slujire  bazată  pe  sinceritate, 
)rietenie,  deschidere  şi  întrajutorare  între  toţi  preoţii  din  împreju- 
imi.  A  vorbit  apoi  Pr.  Iosif  Bogdan  ca  urmaş  în  Parohie,  şi  actualul 
)aroh,  Pr.  Nicolae  Goja,  care  evocând  viaţa  şi  activitatea  bogată  a 
’ărintelui  a  exprimat  cuvinte  de  mângâiere  familiei  şi  credincioşilor. 
Jupă  ce  toţi  şi-au  luat  rămas  bun  şi  iertăciuni  de  la  cel  ce  le-a  fost 
3ărinte,  sicriul  a  fost  depus  în  cripta  preoţească  din  faţa  bisericii. 

Cel  ce  a  înviat  din  morţi,  Hristos,  Mântuitorul  nostruf  pentru  ru¬ 
găciunile  tuturor  Sfinţilor  şi  ale  noastre,  ale  nevrednicilor  Săi  sluji¬ 
tori,  sufletul  robului  Său  Pr.  Nicolae  Ioachim  Pura  în  sânurile  lui 
Avraam  să-l  odihnească  şi  cu  drepţii  să-l  numere,  iar  pe  noi  să  ne 
miluiască  şi  să  ne  ajute  ca  veşnică  pomenire  să-i  facem .  Amin. 

Pr.  Nicolae  Goja 


t  Pr.  ICONOM  STAVR.  VIRGIL-NICOLAE  GOŢIA 

Vineri,  3  septembrie  1993,  vrednicul  preot  Virgil  Goţia  de  la  pa¬ 
rohia  întorsura  Buzăului,  jud.  Covasna,  a  închis  pentru  totdeauna  ochii 
săi  trupeşti  la  un  spital  din  Iaşi,  unde  se  afla  internat  doar  de  câteva 
zile  pentru  unele  investigaţii  medicale. 

Vestea  trecerii  sale  la  cele  veşnice  a  venit  ca  un  trăznet  din  se¬ 
nin,  cum  zice  românul,  pentru  familia  sa,  pentru  credincioşii  săi,  pen¬ 
tru  preoţii  din  zonă,  pentru  care  a  fost  ca  un  adevărat  tată,  pentru  co¬ 
legii  săi,  şi  pentru  toţi  cei  ce  l-au  cunoscut.  Aceasta  pentru  că  părin¬ 
tele  Gotia  era  de  o  inepuizabilă  voiciune,  de  un  optimism  sănătos,  iz¬ 
vorât  din  obârşia  sa  ţărănească,  din  formaţia  sa  creştinească  şi  din 
înţelegerea  misiunii  sale  preoţeşti.  Prin  trecerea  pe  tărâmul  veşniciei 

Iasă  în  urma  sa  un  negrăit  gol,  care  se  va  resimţi  multă  vreme. 

* 

Părintele  Virgil  Goţia  s-a  născut  în  22  octombrie  1927  în  localita¬ 
tea  Răhău,  jud.  Alba,  din  părinţii  Petru  şi  Ana,  ţărani,  tatăl  său  fiind 
şl  cântăreţ  bisericesc.  Şcoala  primară  a  urmat-o  în  satul  natal,  gimna¬ 
ziul  la  Sebeş-Alba,  liceul  la  Orăştie  şi  Facultatea  de  Teologie  din  Si¬ 
biu, 

După  terminarea  studiilor  se  căsătoreşte  cu  Maria  Bâscă  tot  din 
Răhău,  care  îi  va  fi  sprijin  apropiat  şi  devotat  în  cei  peste  40  de  ani 
de  preoţie  ai  adormitului  întru  Domnul  Virgil-Nicolae  Goţia. 

Plecată  din  vestul  ei,  în  anul  1952  tânăra  familie  Goţia  a  descins 
la  marginea  răsăriteană  a  Arhiepiscopiei  de  Alba  Iulia  şi  Sibiu,  cum 
se  numea  atunci,  în  parohia  întorsura  Buzăului,  unde  harul  preoţiei 
s-a  dovedit  cât  se  poate  de  roditor  în  obştea  credincioşilor  încredin¬ 
ţată  spre  păstorire,  căsnicia  fiindu-le  binecuvântată  cu  un  fiu,  Ştefan, 

încă  din  primii  ani  ai  păstoririi  sale,  părintele  Goţia  s-a  dovedit 
cu  adevărat  un  preot  cu  vocaţie,  care,  pe  tot  parcursul  activităţii  sale, 
,,s-a  făcut  tuturor  toate11,  după  cuvântul  Sf.  Apostol  Pavel,  ca  pe  cât 
mai  mulţi  să  dobândească  pentru  Hristos-Domnul,  Tot  după  cuvântul 
Sf,  Apostol  Pavel,  inima  sa  largă  cuprindea,  fără  a  se  simţi  strâmto- 
rat  nici  unul,  pe  credincioşii  săi,  spre  binele  cărora  s-a  revărsat  fără 
cruţare,  „eheltuindu-seu  pe  sine  (II  Cor.  12,  14 — 16)  într-o  slujire  preo¬ 
ţească  şi  lucrare  pastorală  exemplară. 

Ca  şi  inima,  şi  casa  părintelui  Goţia  era  deschisă  pentru  oricine 
îi  trecea  pragul,  bucurându-se  de  o  caldă  ospitalitate,  iar  cei  ce  i-au 

bătut  la  uşă  nu  au  fost  putini,  ierarhi,  preoţi,  studenţi  teologi  şi  *  [i 
călători  prin  zonă. 

In  tot  timpul  activităţii  sale  pastorale,  părintele  Goţia  s-a  impli¬ 
cat,  cu  toate  riscurile  pe  oare  le  comporta,  şi  în  educaţia  religioasă  a 
copiilor,  după  Revoluţia  română  având  în  maximă  atenţie  orele  de 
Religie,  fiind  mult  apreciat  de  cadrele  didactice  din  localitate,  necru- 
ţându-şi  punga  în  a-şi  premia  copiii. 

Părintele  Goţia  a  însemnat  totodată  un  colaborator  de  seamă  al 
protopopiatu’ui  Sf.  Gheorghe,  a  cărui  activitate  a  sprijinit-o  atât  pe 
plan  pastoral,  îndemnându-i  cu  dragoste  pe  preoţii  mai  tineri  din  jur, 
cât  şi  pe  plan  gospodăresc,  casa  sa  parohială  fiind  un  fel  de  subde- 
pozit  de  lumânări  şi  alte  materiale  bisericeşti  de  unde  se  aprovizio¬ 
nau  preoţii  de  pe  Buzae. 

A  eliberat  casa  parohială  în  care  a  funcţionat  mult  timp  poşta  lo¬ 
cală,  pe  care  a  pus-o  apoi  într-o  deplină  stare  de  funcţionare,  a  îm¬ 
prejmuit  cimitirul  în  mijlocul  căruia  a  ridicat  o  capelă  mortuară,  o 

adevărată  biserică,  a  pictat  biserica  mare. 

* 

Slujba  înmormântării  a  fost  săvârşită  luni,  6  septembrie  1993,  de 
către  un  sobor  de  peste  30  de  preoţi,  între  ei  P.  C.  profesori  I.  Floca 
şi  C.  Voicu,  P.  C.  vicar  A.  Răduleţ,  P.  C.  consilieri  Gh.  Papuc  şi  S. 
Săsăujan. 

La  sfârşit,  P.  C.  arhid.  prof.  I.  Floca  a  dat  citire  scrisorii  de  con¬ 
doleanţe  adresată  familiei  de  către  I.  P.  S.  Mitropolit  Antonie. 

Au  vorbit  apoi  P.  C.  pr.  A.  Răduleţ,  în  numele  Centrului  eparhial? 
P.  C.  pr.  Gh.  Papuc,  în  numele  colegilor  şi  prietenilor:  P.  C.  pr.  P. 
Dumbravă,  fost  protopop  la  Sf.  Gheorghe?  P.  C.  pr.  Gh.  Răţulea,  actu¬ 
alul  protopop  al  prot.  Sf.  Gheorghe?  P.  C.  pr.  D.  Comşa,  care,  în  cali¬ 
tate  de  vecin  de  parohie,  a  făcut  o  amplă  prezentare  a  vieţii  şi  acti¬ 
vităţii  adormitului  întru  Domnul  preot  Virgil  Goţia,  şi  dl.  Gh.  Baciu, 
primarul  oraşului  întorsura  Buzăului. 

Purtat  pe  umeri  de  preoţi,  după  ce  s-a  înconjurat  biserica,  sicriul 
cu  rămăşiţele  pământeşti  ale  neuitatului  preot  Virgil-Nicolae  Goţia  a 
îost  aşezat  în  mormântul  din  faţa  bisericii,  până  la  învierea  de  obşte. 

Dumnezeu  să-i  facă  parte  de  bucuria  aleşilor  Săi! 


Pr.  Gh.  P. 

